
AUKSINIAI VORAI 


Jeigu skambina į mūsų seno akmeninio namo duris Trisdešimt 
penktojoje Vakarų gatvėje, kai mes su Niru Vulfu pietaujame, tai 
paprastai atidaro Fricas. Bet tą dieną prie durų priėjau aš pats, nes 
Fricas buvo blogai nusiteikęs ir nebūtų galėjęs kaip pridera sutikti 
lankytojo, kas jis bebūtų. 

Aš noriu paaiškinti, kodėl Fricas buvo taip nusiteikęs. Kiekvie- 
nais metais, gegužės viduryje, vienas fermeris, gyvenantis netoli 
Brusterio, pagal specialų susitarimą su Fricu deda į maišą aštuo- 
niolika arba dvidešimt ką tik nušautų varnėnų, sėda į mašiną'ir 
važiuoja į Niujorką. Paukštiena, aišku, turi būti mums pristatyta 
praėjus ne daugiau kaip dviem valandom po to, kai ji buvo nušauta. 
Fricas išdarinėja ją, pasūdo, susuka į šalavijo lapus, apkepina 
orkaitėje, nuolat palaistydamas ištirpdytu sviestu, ir deda į pakai- 
tintą dubenį su tirštu padažu, išvirtu iš smulkiausių kukurūzinių 
miltų su sviestu, trintu sūriu ir pipirais. 

Vulfas paprastai su nekantrumu laukia šio patiekalo, bet tą 
dieną, apie kurią aš pasakoju, jis surengė ištisą vaidinimą. Kai 
Fricas pastatė garuojantį dubenį ant stalo, Vulfas patraukė nosimi, 
palenkė į šoną galvą, dar kartą pauostė ir įsmeigė akis į Fricą. 

- O šalavijas? 

- Jo nėra, sere. 

- Kaip tai nėra? 

- Aš pagalvojau, kad jums patiks, jeigu aš pagaminsiu šį 
patiekalą su šafranu bei estragonu ir įdėsiu tik labai nedidelį 

šalavijo kiekį. Estragonas, truputėlį šafrano ir visai nedaug šalavi- 
jo. Būtent taip gamina padažą... 

- Nešk nuo stalo! 

Fricas suakmenėjo ir užsičiaupė. 

- Aš nemaloniai nustebintas tuo, kad vienas iš mano mėgsta- 
miausių patiekalų pagamintas kitaip, negu aš pripratęs, ir be mano 
konsultacijos, - šaltai ištarė Vulfas. - Galbūt jis ir valgomas, bet aš 
negaliu rizikuoti. Išnešk jį ir atnešk man keturis minkštai virtus 
kiaušinius bei taurę. 

Fricas pažinojo Vulfą ne blogiau už mane ir suprato, kad 
Vulfas dėl panašaus išsišokimo nukentės kur kas labiau negu jis, 
todėl tylėdamas nuėmė dubenį nuo stalo. 

Bet įsiterpiau aš. 

- Leiskite man paragauti. O gal tai jums sutrukdys mėgautis 
minkštai virtais kiaušiniais? 

Štai kodėl Fricas tą dieną buvo blogai nusiteikęs ir duris 
atidariau aš pats. Kai pasigirdo skambutis, Vulfas jau baigė valgyti 
kiaušinius ir su graudžia išraiška gėrė kavą, o aš lapnojau antrą 
pasakiško delikateso porciją. Koridoriaus šviesos nedegiau, nes 
lauke buvo dar pakankamai šviesu. Priebutyje pro stiklą pamačiau 
lankytoją ir supratau, kad jis turtų mums neatneš. 

Plačiai atvėręs duris, aš mandagiai ištariau: 

- Turbūt jūs pataikėte ne į tą namą? 

Aš visada laikausi taikios sambūvio politikos su kaimynystėje 
gyvenančiais jaunikliais. Tai palengvina gyvenimą, nes mūsų 
gatvėje, kaip ir visur, klesti futbolas, beisbolas ir kiti žaidimai. 

- Visai ne, -atsiliepė svečias. - Ašjus žinau. Jūs Arčis Gudvinas. 
O aš norėčiau pamatyti Nirą Vulfą. 

- Kuo jūs vardu? 

- Pitas. 


- O toliau? 

- Drosas. Pitas Drosas. 

- Ko jums reikia iš misterio Vulto? 

- Na, tai aš jau pats jam pasakysiu. Aš turiu reikalą. 

Tai buvo liesas vaikinukas, juodaplaukis, juodaakis, seniai 
kirptais plaukais, man siekęs tik iki pečių. Aš sutikdavau ji mūsų 
gatvėje ir neturėjau nieko nei prieš, nei už jį. Užduotis buvo tokia: 
be triukšmo išlydėti svečią, 1r kitą kartą būčiau taip ir padaręs, bet 
po vaikiško Vulfo išsišokimo nusprendžiau, kad būtų neblogai 
Vulfą supažindinti su kitu berniūkščiu - tegul kartu pažaidžia. 
Vulfas, žinoma, įsius, bet aš vis dėlto nuvedžiau Pitą į valgomąjį. 

Vulfas pylėsi sau antrą puodelį kavos. Jis žvilgtelėjo į Pitą, 
kuris, turiu pripažinti, nebuvo apsivilkęs audiencijoms skirtu 
kostiumu, pastatė kavinuką ir įsistebeilijo į mane: 

- Arči, aš negaliu pakęsti, kai man trukdo valgyti! 

Aš užjausdamas linktelėjau: 

- Žinau, bet argi tai valgis? Nejaugi minkštai virtus kiaušinius 
jūs vadinate valgiu? Leiskite pristatyti jums Pitą Drosą. Jis nori 
pasikonsultuoti su jumis vienu klausimu. Aš norėjau pasakyti jam, 
kad jūs užimtas, bet prisiminiau, kaip jūs supykote ant Frico užtai, 
kad jis su jumis nepasikonsultavo, ir nusprendžiau padėti Pitui 
išvengti jūsų pykčio. Jis mūsų kaimynas, o savo kaimyną, kaip jūs 
žinote, reikia mylėti kaip patį save. 

Vulfą erzinti - rizikingas dalykas. Aistrų prasiveržimas gali 
sudrebinti Visatą, bet jeigu jis neįvyko staiga - laikykite save 
nugalėtoju. Šį kartą Vulfas, gurkštelėjęs kavos, mandagiai kreipė- 
si į lankytoją. 

- Sėskitės, misteri Pitai Drosai. 

- Aš ne misteris, aš Pitas. 

- Gerai, Pitai. sėskitės. Veidu i mane, prašau. Ačiū. Jūs norite 
su manim pasikonsultuoti? 


- Taip. Aš turiu reikalą. 

- Aš visada daug dėmesio skiriu reikalams, bet dabar, apgailes- 
tauju, ne pats tinkamiausias laikas reikalų sprendimui, nes misteris 
jam reikės pasilikti, kad galėtų užrašinėti viską, ką jūs papasako- 
site, ir viską, ką aš pasakysiu. Arči, pasiruošk, prašau. 

Aš jau sakiau, kad erzinti Vulfą - rizikingas dalykas. Jis man 
atsilygino. Aš nuėjau į kabinetą atsinešti bloknotą ir, kai sugrįžau, 
Vulfas buvo atnešęs man kavos, o Pitui sausainių bei kokakolos 
butelį. Aš neištariau nė žodžio. Stenografuoju aš beveik mechaniš- 
kai - tuo užsiima vienas mano smegenų penktadalis, todėl likusiais 
keturiais penktadaliais aš galiu galvoti, kaip išsisukti iš susidariu- 
sios padėties. 

Pitas nutraukė tylą: 

- Gal nereikia, kad jis užrašinėtų. Aš nenoriu, kad apie tai visi 
plepėtų. 

- Jeigu jūs turite omenyje mūsų pokalbio konfidencialumą, tai 
galiu užtikrinti, kad viskas, ką jūs papasakosite, liks tarp šio 
kambario sienų. 

- Tada gerai. Aš žinau, kad yra tokie sekliai, kuriais negalima 
pasitikėti, bet jūs - visai kitas dalykas. Mes Žinome, kad jūs 
nesutariate su faraonais. Todėl aš jums viską išklosiu. 

- Ačiū. Aš jūsų paslaugoms. 

- Gerai. Kiek dabar valandų? 

Vulfas nesitikėjo tokios pokalbio eigos, todėl susiraukė, o aš 
pažiūrėjau į laikrodį. 

- Be dešimt aštuonios. 

- Vadinasi, tai atsitiko prieš valandą. Kai kada labai svarbu 
tikslus laikas, todėl aš iškart nubėgau į artimiausią vaistinę ir 
pažiūrėjau į laikrodį. Buvo be penkiolikos septynios. Aš dirbu 
Trisdešimt penktosios gatvės ir Devintosios aveniu sankryžoje, ir 
kaip tik tuo metu privažiuoja kadis... 

- Gal leisite sužinoti, koks darbas? 

- Na, kai mašinos sustoja prie šviesoforo, aš išbėgu ir valau 
stiklus. Jeigu už vairo vyras, tai galima uždirbti dešimt centų, ne 
mažiau, na, 0 jeigu moteris, tai ji arba užmokės, arba ne. Tenka 
rizikuoti. Tai štai, privažiuoja kadi... 

- Kas tai yra? 

Sprendžiant iš Pito veido išraiškos, jis suabejojo - ar tam jis 
patiki savo reikalą, kam reikia. Čia įsiterpiau aš - tegul žino, kad 
nors vienas iš mūsų ne silpnaprotis - ir pasakiau Vulfui: 

- Kadis - tai sutrumpintai “Kadilakas". Automobilio markė. 

- Aišku. Taigi, privažiavo mašina... 

- Taip. Degė raudona šviesa ir automobilis sustojo. Aš pradėjau 
valyti stiklą iš vairuotojo pusės. Už vairo - moteris. Ji įsmeigė į 
mane akis ir kažką pasakė. Ji neištarė nė garso arba aš paprasčiau- 
siai neišgirdau pro uždarytą stiklą, bet ji taip judino lūpas, kad aš 
supratau. Moteris pasakė: “Padėk! Pašauk policiją!" Štai taip. 

Jis be garso pakartojo šiuos žodžius, energingai krutindamas 
lūpas. Vulfas pritariamai linktelėjo ir pasisuko į mane: 

- Arči, nupiešk Pito lūpų judesius. 

- Būtinai, - paslaugiai atsiliepiau aš. - Tik tada, kai jūs užmig- 
site. 

- Tai buvo aišku kaip dieną, - tęsė Pitas, nekreipdamas dėmesio 
į mūsų žodžius. - “Padėk! Pašauk policiją!“ Mane tarsi srovė 
pakratė, garbės žodis. Aš bandžiau neparodyti, kad supratau, man 
pasirodė, kad taip bus geriau, bet turbūt nesugebėjau, nes vyras 

- Kur sėdėjo vyras? 

- Greta jos. Jie mašinoje buvo tik dviese. Turbūt jis iš mano 
veido kažką suprato, nes dar stipriau jai į šoną įrėmė šautuvą. Ji 
sudrebėjo... 

- Šautuvą? 


- Na taip, pistoletą. 

- Jūs matėte tą pistoletą? į 

- Ne, bet manęs neapgausi. Kodėl jai prireikė faraono ir kodėl 
ji taip sudrebėjo? Gal jūs galvojate, kad jis bakstelėjo jai parkeriu? 

- Greičiausiai pistoletu. Toliau? 

- Ašatsitraukiau. Mano rankoje buvo skuduras, 0 jo - šautuvas. 
Dabar toliau, tik teisingai mane supraskite, faraonai man nereika- 
lingi. Aš jų taip pat nemėgstu, kaip ir jūs. Bet tai atsitiko taip 
greitai, kad aš nesuvokiau, ką darau, ir apsižiūrėjau, ar nėra 
netoliese faraono. Nieko nėra. Tada aš nubėgau pažiūrėti už 
kampo, bet tuo metu užsidegė žalia šviesa ir kadis šoktelėjo iš 
vietos. Aš banžiau sustabdyti kokią nors mašiną, kad galėčiau 
važiuoti paskui, bet niekas nestojo. Aš pagalvojau, kad juos 
pavysiu prie Aštuntosios aveniu, ir iš visų jėgų pasileidau Trisde- 
šimt penktąja gatve, bet ties Aštuntaja aveniu užsidegė žalia šviesa 
1r kadis net nepristabdęs nurūko. Aš tik spėjau isiminti numerį. 

Jis įkišo ranką į kelnių kišenę ir ištraukė popieriaus skiautelę 
bei perskaitė: 

- Konektikutas devyni keturi trys du. 

- Puiku. - Vulfas pastatė tuščią puodelį ant lėkštutės. - Jūs 
pranešėte šį numerį policijai? 

- Aš?! - pasipiktino Pitas. - Faraonams? Kas aš, jūsų nuomone, 
psichas? Kad aš nueičiau į policiją ir viską papasakočiau kokiam 
nors seržantui? Ir kas gi iš to išeitų? Pirmiausia, manimi nepatikė- 
tų, imtų kabinėtis ir mane įsidėmėtų. Jums vis tiek, todėl, kad jūs 
seklys su licenzija ir žinote, kaip su jais elgtis. 

- Jūs taip manote? 

- Žinoma! Visi kalba, kad jūs žinote daug nešvarių dalykų apie 
Juos, todėl jie jūsų ir bijo, antraip jus sumaltų į miltus. Bet toks 
vaikinukas, kaip aš, negali rizikuoti, nors būtų švarus kaip stiklas. 
Nekenčiu faraonų, ir visai neprivalu būti sukčium, kad galėtum jų 

nekęsti. Aš visą laiką tvirtinu motinai, kad esu švarus, kad nieko 
blogo nepadariau, bet turiu pasakyti, kad ne taip lengva būti 
sąžiningam. Na, tai ką jūs galvojate apie šią istoriją? 

Vulfas pagalvojo. 

- Aš manau, kad atsitikimas, apie kurį jūs papasakojote... šiek 
tiek miglotas. 

- Faktas! Todėl aš pas jus ir atėjau. Aš viską apsvarsčiau ir 
supratau, kad, teisingai pasielgus, šioje situacijoje galima laimėti. 
Mašina, tamsiai pilka, praėjusių metų laidos. Nors vyriškis iš 
pažiūros bjaurybė, bet garantuoju, kad jis galėtų nupirkti dar tris 
tokias pat mašinas. Ir moteris taip pat. Ji ne tokia sena, kaip mano 
motina, nors nesu tikras, nes mano mama dirba visokį sunkų ir 
purviną darbą, o ši, einu lažybų, niekada nedirbo. Todėl ji ir graži, 
nors ant kairio skruosto įdrėskimas. Ir dar dideli auksiniai, vorų su 
išskėstomis kojomis pavidalo auskarai. Iš gryno aukso. 

Vulfas šyptelėjo. 

- Na, panašūs į auksinius, - nusileido Pitas, - bet tik jau ne 
variniai. Apskritai iškart matosi - turtingi, ir aš mąsčiau taip: 
pinigingi Žmonės, ir čia galima nemažai uždirbti. Gal ir visą 
pusšimtį mestelės, jeigu teisingai elgsimės. Juk jeigu jis ją užmuš, 
aš sugebėsiu atpažinti ir gausiuatlyginimą. Aš galiu papasakoti, ką 
ji man pasakė ir kaip jis įrėmė jai į šoną pistoletą. 

- Jūs nematėte pistoleto. 

- Tai nesvarbu. Jeigu jis neužmušė jos, o tik privertė ką nors 
padaryti ar pasakyti, arba ką nors atiduoti, aš galiu pas jį nuvykti 
ir, jeigu jis man neduos pusės šimto, o gal ir viso šimto, pagąsdinti. 
kad apie tai papasakosiu kam reikia. 

- Tai bus šantažas. 

- Na ir tegul. - Pitas nupurtė nuo pirštų sausainių trupinius į 
padėklą. - Aš viską apgalvojau 1r nusprendžiau su jumis susitikti. 
Vienas šio reikalo nesutvarkysiu. Tik nepamirškite, kad šioje 

istorijoje svarbiausias esu aš. Aš nesu toks besmegenis, nors ir 
pasakiau mašinos numerį, kol nebuvome apsvarstę sąlygų. Jeigu 
jūs net prie sienos priremtumėte jį, tai vis tiek neapsieitumėte be 
manęs - nes tik aš galiu jį atpažinti, todėl viskas priklauso nuo 
manęs. Dabar jūs suprantate, kad aš ne kvailys? Na kaip, susitar- 
sime? Siūlau po lygiai. Kiekvienam po penkiasdešimt. 

- Štai kas, Pitai. - Vulfas patraukė krėslą atgal ir patogiau įtaisė 
jame savo pilvą. - Jeigu šį reikalą teks spręsti drauge, tai, man 
atrodo, aš turiu jums papasakoti apie tyrimo mokslą ir meną. 
Misteris Gudvinas, aišku, visa tai užrašys, atspausdins ir duos 
jums vieną egzempliorių. Bet iš pradžių jis paskambins. Arči, ar tu 
atsimeni mašinos numerį? Paskambink į misterio Kramerio kan- 
celiariją ir pasakyk šį numerį. Sakyk, kad turi tam tikrus duomenis 
apie šią mašiną, jos savininką arba vairuotoją, ir kad vairuotojas 
artimiausiomis valandomis turės atsakyti, nes pažeidė įstatymą. 
Pasiūlyk jiems pasekti tą mašiną. Bet daugiau jokių nereikalingų 
smulkmenų. Sakyk, kad mūsų informacijos patikrinti negalima ir 
užklausimus reikia duoti labai atsargiai. 

- Paklausykite, o kas toks Krameris? Faraonas? - paklausė 
Pitas. 

- Policijos inspektorius, - atsakė Vulfas. - Jūs gi pats prasitarėte 
apie galimą žmogžudystę, o žmogžudystė - tai lavonas. Jeigu yra 
lavonas, tai jis turi būti surastas. Kol jis nerastas, mes negalime tirti 
šio reikalo be jokios priežasties. Mes su jumis neturime nė mažiau- 
sio supratimo, kur jo ieškoti, ir todėl reikia atkreipti policijos 
dėmesį, kad ji mums surastų šį lavoną. Tokiu būdu aš dažnai 
pasinaudoju policijos paslaugomis. Arči, tu, aišku, nepaminėsi 
Pito vardo, nes jis nenori, jog jį įsidėmėtų. 

Eidamas prie savo stalo ir sukdamas Mancheteno policijos 
valdybos žmogžudysčių tyrimo skyriaus numerį, aš galvojau apie 
tai, kad iš tūkstančio būdų, kuriais naudojasi Vulfas, kad būtų 
nepakenčiamas, pats blogiausias, ko gero, sąmojingumas. 

Aš pasikalbėjau su Perliu Stebinsu ir man užėjo noras išeiti iš 
namų ir pažiūrėti, kaip Moskonis bei Jotrusas darbuojasi lazdomis, 
bet, aišku, taip padaryti negalėjau todėl, kad mano išėjimas Vulfui 
reikštų pergalę, jis išlydėtų Pitą ir su kvaila pasitenkinimo šypse- 
nėle sėstų skaityti. Todėl aš sugrįžau į valgomąjį, atsisėdau į savo 
vietą, paruošiau užrašų knygutę, parkerį ir žvaliai ištariau: 

- Viskas tvarkoje, jie žino. Diktuokite savo lekciją apie nusikal- 
timų tyrimo meną, tik nieko nepraleiskite. 

Vulfas atsilošė, atsirėmė į krėslo atramas ir sujungė pirštų 
galiukus. 

- Jūs turbūt suprantate, Pitai, kad aš apsiribosiu papasakodamas 
tik apie privataus detektyvo, kuris savo profesijos dėka užsidirba 
pragyvenimui, problemas ir metodus. 

- Aha, - atsiliepė šis, gerdamas antrą kokakolos butelį. - Aš ir 
noriu sužinoti, kaip galima praturtėti. 

- Aš pastebėjau, kad jūs siekiate praturtėti, Pitai. Bet neturite 
leisti šiam siekiui užgožti kitų jausmų. Aišku, norisi gauti honora- 
rą, bet vis dėlto malonu jausti, kad jūs jį iš tikrųjų uždirbote, o tai 
daugeliu atvejų priklauso nuo jūsų ego. Jeigujūsų ego gyvybingas 
ir nepajudinamas, tai vargu ar jūs susidursite su sunkumais... 

- O kas tai yra - mano ego? 

- Vyrauja keli apibrėžimai - filosofinis, metafizinis, psicholo- 
ginis, o mūsų laikais dar ir psichoanalitinis, kuns reiškia galimybę 
veikti taip, kad iškiltum pats savo akyse, ir vengti visko, kas jus 
žemina. Aišku? 

- Lyg ir aišku. - Pitas susikaupęs pakėlė antakius. - Tai reiškia, 
patenkintas jūs savimi ar ne. 

- Ne visai tiksliai, bet pakankamai arti tiesos. Jeigu jūsų ego 
stiprus ir tvirtas, tai jūsų jausmai... 

- Ką reiškia - stiprus ego? 

Vulfas perkreipė lūpas: 

- Aš stengiuosi vartoti žodžius, kuriuos jūs žinote, bet jeigu 
kuris nors žodis bus nesuprantamas, prašau nepertraukti manęs. 
Jeigu jūs tiek supratingas, kad galėtumėte tapti detektyvu, tai 
turėtumėt naujo Žodžio prasmę suprasti iš konteksto, kitaip sakant, 
pagal tuos žodžius, kurie stovi šalia nežinomo žodžio. Tai nesun- 
ku. Kiek jums metų? 

- Dvylika. 

- Tada aš turiu padaryti jums nuolaidą. Taigi tęsiam. Niekada 
neimkite honoraro, kurio jūs, jūsų nuomone, neuždirbote, kitaip 
jūsų sąžinė bus nešvari ir jūsų ego nukentės. Kitu atveju imkite 
tiek, kiek galima. Jeigu nereikia imti honoraro, kurio jūs neuždir- 
bote, tai tiesiog būtina jį paimti, jei jūs manote, kad jį uždirbote. 
Niekada nepradėkite tartis su būsimu klientu neišsiaiškinęs, kiek 
jis turi pinigų. Jeigu... 

- Bet tada kodėl... - išsprūdo Pitui, bet jis tuoj pat nutilo. 

- Kas "kodėl"? 

- Nieko... Jūs su manim kalbatės, o juk aš... 

- Tai ypatingas atvejis. Jus atvedė misteris Gudvinas, o jis, 
mano patikėtinis ir aukštai vertinamas pagalbininkas, būtų nepa- 
tenkintas, jeigu aš jums neskirčiau reikiamo dėmesio ir neduočiau 
jam galimybės užrašyti ir atspausdinti mūsų pokalbio. - Vultas 
apdovanojo mane echidnos žvilgsniu ir vėl pasisuko į Pitą. - Tai 
tiek dėl honorarų irjūsų ego. Kas dėl metodų, tai jie turi atitikti jūsų 
veiklą. Aš nekalbu apie tokį veiklos pobūdį, kaip pramoninis 
šnipinėjimas, skyrybos ir panašus kišimasis į svetimus reikalus. 
Žmogaus ego, kuris užsiima tokiais dalykais, visiškai supuvo. bet 
jūs čia niekuo dėtas. Imkim, pavyzdžiui, vagystę. Tarkime, kad 
pavogta dėžutė su brangenybėmis, bet jos savininkė negali kreiptis 
į policiją, nes įtaria, kad ją apvogė... 

- Geriau pradėkime nuo žmogžudystės. Man taip norėtųsi. 

- Kaip norite. - Vulfas buvo labai malonus. - Tu rašai. Arči? 

- Ir dar kaip! Net suprakaitavau. 

- Gerai. Vagystė ar žmogžudystė, šiuo atveju neturi reikšmės, 
bet pirmiausia jūs turite atsiminti, kad esate meno, o ne mokslo 
atstovas. Mokslo vaidmuo tiriant nusikaltimą yra efektyvus ir 
reikšmingas, bet jis tik labai nedaug vietos užima privataus detek- 
tyvo veikloje, o detektyvas iškilęs virš mokslo. Kiekvienas vidu- 
tinių gabumų Žmogus gali išmokti Žaisti rulete, fotografuoti, 
naudotis mikroskopu, spektografu arba centrifuga, betjis tardymo 
metu galės tik patarnauti. Mokslinis tyrimas, kad ir koks jis būtų 
nusisekęs, niekada negali lygintis su nenumaldomu intelekto 
žingsniu per melo džiungles ir nusikaltėlio išsisukinėjimais arba 
staigiu praregėjimu, kurį pajaučia detektyvas, sugavęs intonaciją 
arba žvilgsnį. Detektyvo menas įvairiapusiškas. Pavyzdžiui, sekti 
Niujorko gatvėmis labai sudėtinga. Jeigu policija tuo užsiima 
rimtai, tai dalyvauja ne mažiau kaip trys agentai, ir net tada ne 
visada pasiseka. Bet yra vienas Žmogus - jis dažnai man padeda, 
jo vardas Solas Penzeris, - kuris tikras genijus šioje srityje, nors 
dirba vienas. Aš kalbėjau su juo apie tai ir padariau išvadą, kad jis 
ir pats nežino savo didelio meistriškumo paslapties. Tai nesąmo- 
ningas smegenų darbas, nors misterio Penzerio galva protinga. Ta 
savybė užkoduota nervų sistemos ląstelėse. Jis sako, kad kažkokiu 
pojūčiu, kažkurią sekundės dalį supranta, ką padarys vienu ar kitu 
momentu sekamas objektas. Ne tai, ką jis padarė arba daro, o tai, 
ką dar tik ruošiasi padaryti. Štai kodėl, nors misteris Penzeris gali 
jus išmokyti visko, ką pats moka ir Žino, jūs niekada nesusilygin- 
site su juo, jeigu jumyse nebus užkoduotos tos pačios savybės. Bet 
tai visai nereiškia, kad jūs neturite iš.jo mokytis. Mokymasis 
niekada nepakenks. Žmogus, kuris mano, kad viską žino, iš tikrųjų 
nežino nieko. Tik tada, kai išmoksite naudotis tuo, ką išmokote, 
gal tik tada jūs suprasite, ar galėtumėte ir kokiame laipsnyje 
paversti savo žinias į veiksmus. Imkime misterį Gudviną. - Vulfas 

parodė į mane pirštu. - Man būtų labai sunku be jo dirbti. Jis 
nepakeičiamas. Nors dažnai jo elgesys priklauso nuo akimirkos 
impulsų ir kaprizų ir, aišku, jis nesugebėtų atlikti bet kokios 
svarbios užduoties, jeigu kažkur, greičiausiai kaukolėje, nors tuo 
aš abejoju, nebūtų paslėptas galingas reguliatorius. Pavyzdžiui, 
pamačius mielą merginą, atsiranda nenugalima trauka prie jos. 
Nors jis niekada nebuvo vedęs. Kodėl? Todėl, kad jeigu jis vestų, 
jo reakciją į dailutes merginas, šiuo metu nuoširdžią, pastebėtų 
aukščiausioji valdžia ir šią reakciją apribotų. Taigi savikontrolė, 
tam tikros rūšies reguliatorius, išgelbsti jį nuo nelaimės, tiesa, 
kartais ties pačiu bedugnės kraštu. Tas pats vyksta ir su kitais jo 
impulsais bei keistenybėmis. Bet būna, kad savikontrolės regulia- 
torius laiku nesuveikia ir misteriui Gudvinui nepasiseka, kaip 
šiandien vakare, kai jis norėjo mane paerzinti ir todėl negalėjo 
nueiti į... Arči, kiek valandų? 

Aš pažiūrėjau į laikrodį. 

- Be dvidešimt devynios. 

- Oho! - pašoko Pitas. - Man laikas! Aš žadėjau mamai, kad 
sugrįšiu be penkiolikos devintą! Iki rytojaus! į 

Jis išlėkė iš kambario. Kol aš atsistojau ir išėjau į priebutį, Pitas 
atsidarė duris ir išbėgo. Aš sustojau ant valgomojo slenksčio. 

- Prakeikimas! Tikėjausi, jog jis išsėdės iki vidurnakčio, kad 
jūs galėtumėte pabaigti savo paskaitą, - pasakiau aš Vulfui. - O 
dabar biliardo turnyras nesuteiks man jokio malonumo, nors vis 
tiek į jį nueisiu. 

Ir aš išėjau. 

Kitą dieną, trečiadienį, aš buvau labai užsiėmęs. Geležies 
dirbinių fabriko savininkas Jangstoune, Ohajo valstijoje, atvažia- 
vo į Niujorką ieškoti savo dingusios atžalos, prieš tai atsiuntęs 
Vulfui graudžią telegramą, prašydamas pagalbos. Mes pakvietė- 
me Solą Penzerį, Fredą Darkiną ir Or; Kaderą, ir jie pradėjo darbą. 
Aš negalėjau pasitraukti nuo telefono, nes priiminėjau jų praneši- 
mus ir nurodinėjau, ką daryti toliau. 

Apie penktą pasirodė Pitas Drosas ir pareiškė norįs pamatyti 
Vulfą. Iš jo elgesio aiškiai supratau, kad nors jis mane ir vertina 
kaip privatų detektyvą su licenzija ir nieko prieš mane netur, bet 
vis dėlto reikalus tvarkyti nori su Vulfu. Aš paaiškinau Pitui, kad 
Niras Vulfas kiekvieną dieną keturias valandas - ryte nuo 9 iki 11 
ir dieną nuo 4 iki 6 - praleidžia tarp savo dešimties tūkstančių 
orchidėjų, kankindamas Teodorą Horstmaną, o ne mane, ir kad tuo 
laiku jis nepasiekiamas. Pitas neslėpė savo nuomonės šiuo klausi- 
mu. Vaikinukas pareiškė, kad kvailesnio laisvalaikio detektyvui 
nesugalvosi, o aš ir nebandžiau pakeisti jo nuomonės. Galų gale 
man pasisekė jį išvilioti į priebutį ir uždaryti duris. Aš pagalvojau, 
kad savo valdovui reikia parodyti nors lašelį mielaširdiškumo. 
Pito atkaklumas jį tiesiog pykins. Man dar vakarreikėjo susilaikyti 
ir nepakviesti Pito pas Vulfą. Kai ima graužti sąžinė, man padeda 
gurkšnelis pieno, 1r aš nupėdinau į virtuvę. Kai tik grįžau į 
kabinetą, suskambo telefonas: pranešė naujienas Oris Kaderas. 

Vakarienės metu nei Vulfas, nei Fricas nepasakė nė žodžio apie 
vakarykštį nesutarimą. Kraudamasis antrą porciją blynų su kiau- 
liena olandiškai, Vulfas suburbėjo: “Visai pakenčiama", kas reiš- 
kė aukštą įvertinimą. Fricas priėmė tai kaip suprantamą dalyką ir 
nuleidęs galvą sušnibždėjo: “Žingasamsgre"" Kai mes baigėme 

gerti kavą, danguje nebuvo nė vieno grėsmingo debesies. Vulfas 
buvo toks malonus, kad net paprašė manęs, jeigu aš sutikčiau, 
nusileisti kartu su juo į biliardinę ir parodyti įžymųjį Moskonio 
smūgį, apie kurį aš tiek daug kalbėjau. | 

Deja, man nepavyko išpildyti jo prašymo. Kai mes atsistojome, 
pasigirdo skambutis į duris. Aš pagalvojau, kad vėl Pitas, bet 
apsirikau. Lankytojas, stovintis priebutyje, buvo šiek tiek stam- 
besnis už Pitą ir daug geriau man pažįstamas - tai buvo seržantas 
Perlis Stebinsas iš Mancheteno policijos valdybos žmogžudysčių 
tyrimo skyriaus. Vulfas nuėjo į kabinetą, ir aš atidariau duris. 

- Jie nubėgo ten, - pasakiau aš, rodydamas pirštu į šalį. 

- Nekvailiokite, Gudvinai. Aš noriu pakalbėt su Vulfu. Ir su 
jumis. 

- Aš čia. Kalbėkite. 

- Ir su Vulfu. 

- Jis virškina blynus su kiauliena olandiškai. Palaukite. 

Aš nuėjau į kabinetą, pranešiau, kad Stebinsas prašo audienci- 
jos, kantriai sulaukiau, kol Vulfas pabaigs vaipytis, gavau leidimą 
įvesti prašytoją, grįžau į prieškambarį ir išpildžiau šefo įsakymą. 

Per ilgus metus įsigalėjo tam tikra lankymosi Vulfo kabinete 
tvarka. Jeigu seržantas Stebinsas ateidavo kartu su inspektoriumi 
Krameriu, tai į didįjį raudonos odos krėslą prieš Vulfo stalą 
sėsdavo, aišku, inspektorius, o Perlis tenkindavosi geltonuoju, 
mažesniu. Jeigu jis ateidavo vienas, aš stengdavausi jį pasodinti į 
raudonąjį krėslą, bet man nepavykdavo. Jis visada išsirinkdavo 
geltonąjį. Ne todėl, kad galvojo, tarytum seržantas negali užimti 
savo viršininko vietos, visai ne - jūs nepažįstate Perlio. Matyt, 
buvo kita priežastis: gal jis nenorėjo sėdėti veidu į langą, o gal 
nemėgo raudonos spalvos. Kada nors aš jo apie tai paklausiu. 

Tądieną jis, kaip paprastai, įtaisė savo kaulus ir raumenis, kurių 
turėjo daugiau negu pakankamai, į geltonąjį krėslą, keletą sekun- 
džių Žiūrėjo į Vulfą, po to pasisuko į mane. 

- Vakar jūs skambinote dėl mašinos - tamsiai pilko “Kadilako" 
su Konektikuto numeriu devyniasdešimt keturi - trisdešimt du. 
Kodėl? Kokiu tikslu? 

- Aš gi jums sakiau, - patraukiau pečiais. - Mes gavome 
nepatikrintą informaciją, kad šios mašinos savininkas, arba jos 
vairuotojas, gali būti įsivėlę į veiklą, nukreiptą prieš įstatymus. Aš 
pasiūliau jums ją pasekti įprasta tvarka. 

- Žinau. Kas tai buvo per informacija ir kas jums ją perdavė? 

Aš palingavau galvą. 

- Jūs jau vakar manęs apie tai klausėte ir aš į jūsų klausimą 
neatsakiau. Tas pats bus ir šiandien. Mūsų informatorius nenori, 
kad jį kas nors trukdytų. 

- Jį vis tiek reikės trukdyti. Kas jis? Ką jums papasakojo? 

- Niekuo negaliu padėti, - aš skėstelėjau rankas. - Koks bjaurus 
įprotis! Negalvokite, kad vos tik jums pareikalavus, aš atsakinėsiu 
į klausimus: kas, ką, kodėl! Iš pradžių papasakokite, kas atsitiko, 
ir tada pažiūrėsim, ar norėsiu aš atsakinėti į jūsų klausimus, ar ne. 
Sutikite, kad tai protinga. 

- Taip, žinoma. Šiandien be dvidešimties septintą, vakare, tai 
yra prieš dvi valandas, Trisdešimt penktosios gatvės ir Devinto- 
sios aveniu sankryžoje užsidegus raudonai šviesai, sustojo maši- 
na. Prie jos pribėgo vaikinukas ir pradėjo valyti stiklus. Baigęs 
vieną pusę, jis norėjo pereiti prie kitos, bet kai jis atsidūrė prieš 
mašiną, ji staiga trūktelėjo iš vietos, partrenkė vaikinuką ir nurūko. 
Greitoji pagalba nukentėjusįji nuvežė į ligoninę, kur jis mirė. 
Mašiną vairavo vyriškis. Jis buvo vienas. Tokiais atvejais žmonės 
iš susijaudinimo niekada nieko neįsimena, bet du žmonės, moteris 
ir jaunuolis, pasakė vieną ir tą patį numerį - Konektikutas devy- 
niasdešimt keturi - trisdešimt du, o jaunuolis prisiminė, kad tai 
buvo tamsiai pilkos spalvos “Kadilakas". 

- Koks berniuko vardas? To, kurį partrenkė. 

- Koks jums skirtumas. 

- Nežinau. Aš klausiu. 

- Drosas. Pitas Drosas. 

- Na ir dalykėliai! Bjaurybė! 

- Kas? Berniukas? 

- Ne. - Aš pasisukau į Vulfą. - Jūs kalbėsite ar aš? 

Vulfas prisimerkė. Po kurio laiko atsimerkė ir pasakė: “Tu", - 
ir vėl užsimerkė. 

Aš nepapasakojau Stebinsui apie namuose įvykusį konfliktą, 
dėl kurio man kilo noras nuvesti Pitą į Vulfo kabinetą, bet 
papasakojau viską, kas buvo susiję su šiuo reikalu, įskaitant ir antrą 
Pito apsilankymą. Turbūt pirmą kartą gyvenime Stebinsas patikė- 
jo gautomis iš mūsų Žiniomis, uždavė gausybę klausimų, bet galų 
gale vis dėlto pasakė nedraugišką pastabą dviejų nusipelniusių 
piliečių adresu - Niro Vulfo ir Arčio Gudvino, - kurie galėjo labiau 
pasidomėti tuo faktu, kad moteris, kurią baksnoja pistoletu, prašo 
policijos pagalbos. 

Ašbuvaunetaip nusiteikęs, kad galėčiau su juo ginčytis, betvis 
dėlto neiškenčiau. 

- Tokie tipai, kaip jūs, - gėda visai šaliai, - pareiškiau aš. - 
Berniukas galėjo viską išgalvoti. Jis prisipažino, kad nematė 
pistoleto. Galimas atvejis, kad moteris norėjo iš jo pasijuokti. 
Jeigu aš jums būčiau pasakęs vakar, iš kur mes gavome tokią 
informaciją, jūs būtumėte nusprendęs, kad aš švaistūnas ir išlaidū- 
nas, jeigu dėl tokių niekų galėjau išleisti dešimt centų telefoniniam 
pokalbiui. Tačiau aš jums pasakiau mašinos numerį. Jūs jį patik- 
rinote? 

- Taip. Šis numeris nuimtas nuo “Plimuto", pavogto Chartforde 
prieš du mėnesius. 

- Jokių pėdsakų? 

- Kol kas jokių. 

- Mes susisiekėme su Konektikutu ir davėme ten užklausimą. 
Tiksliai nežinau, kiek mašinų su vogtais numeriais dabar važinėja 
po Niujorką, bet manau, kad labai daug. 

- Gal jūs Žinote, kaip atrodė Žmogus, sėdintis už vairo? 

- Mes turime keturis parodymus, bet visi jie skirtingi. Trys nė 
cento neverti, o ketvirtas šiek tiek idomesnis. Tas Žmogus iš 
vaistinės išėjo kaip tik tuo metu, kai berniukas pribėgo prie 
mašinos su skuduru rankoje. Jo žodžiais, vairuotojui buvo apie 
keturiasdešimt metų, liesokas, taisyklingų veido bruožų, apsiren- 
gęs tamsiai rudu kostiumu ir su fetrine skrybėle, užmaukšlinta 
beveik ant ausų. Liudytojas sako, kad jį pažintų. 

Perlis atsistojo. 

- Na, ašeisiu. Prisipažįstu, kad nusivyliau. Aš tikėjausi, kad jūs 
man nurodysite teisingą krypti, arba norėjau įsitikinti, kad jūs 
stengiatės apginti savo klientą. 

Vulfas atsimerkė. 

- Linkiu jums sėkmės, misteri Stebinsai. Tas berniukas buvo 
mano svečias vakar vakare. 

- M-taip, tai ir yra baisiausia, - atsiliepė Stebinsas. - Argi galima 
partrenkti vaikus, kurie buvo jūsų svečiai... 

Tuo pokalbis ir pasibaigė. Ašišlydėjau Stebinsą į prieškambarį 
ir vos spėjau paimti durų rankeną, kai pamačiau figūrą, lipančią į 
priebutį. Kai atidariau duris, prieš mane stovėjo liesa maža mote- 
ris, apsivilkusi kuklią tamsiai mėlynos spalvos suknelę, be žaketo 
ir skrybėlės, su patinusiomis, paraudonavusiomis akimis. Jos 
lūpos buvo taip stipriai suspaustos, kad atrodė, jog veide jų visai 
nėra. 

- Kuo galiu padėti? - paklausiau aš. 

Stebinsas stovėjo už manęs. 

Ji sunkiai pratarė: 

- Ar čia gyvena misteris Vulfas? 

Aš atsakiau teigiamai. 

- Ar galiu jį pamatyti? Tik vieną minutę. Mano vardas Antėja 
Dros. 

-Matėsi, kad ji daug verkė ir vėl greitai gali pravirkti, o Vulfas 
negali pakęsti moterų ašarų. Todėl aš pasakiau, kad esu jo patikė- 
Ligiss Galbūt ti man pass, ką SIoJoS, 

- Mano sūnus Pitas liepė man Šasimiasji su Niru Vulfu, - 
pasakė ji, - aš palauksiu, kol jis bus laisvas. 

Aš pasitraukiau atgal ir uždariau duris. Stebinsas nuėjo asi 
mane į kabinetą. 

- Misis Antėja Dros nori jus matyti, - pasakiau aš Vulfui. - Sako, 
kad jai taip liepė sūnus Pitas. Ji išstovės visą naktį priebutyje, jeigu 
reikės. Ji gali pravirkti jūsų akivaizdoje. Įsakysite išnešti jai 
sudedamąją lovelę? 

Šie žodžiai privertė Vulfą atsimerkti. 

- Nustok! Kuo aš galiu tai moteriai padėti? 

- Niekuo. Taip pat, kaip ir aš. Bet ji manimi nepatikės, kad jūs 
atsisakėte ją priimti. 

- Na, ir velniava! Ir viskas dėl tavo vakarykščių fokusų... 
Pakviesk ją. 

Aš išėjau ir atidariau duris misis Antėjai Dros. Stebinsas jau 
sėdėjo geltonajame krėsle. Prilaikydamas moterį už parankės, aš 
nuvedžiau ją prie raudonos odos krėslo, kuriame galėjo išsitekti 
trys tokios, kaip ji. Ji prisėdo ant kraštelio ir įsmeigė savo tamsias 
akis į Vulfą - palyginus su ištinusiais nuo ašarų vokais, akys atrodė 
visiškai juodos. Jos balsas drebėjo. 

- Jūs esate misteris Vulfas? 

Jis patvirtino. Ji pažiūrėjo į mano pusę, paskui į Stebinso, ir vėl 
įbedė akis į Vulfą. 

- O kas šie žmonės? 

- Misteris Gudvinas - mano pagalbininkas, o misteris Stebinsas 
Iš policijos, jis tiria jūsų sūnaus Žuvimą. 

- Aš taip ir pagalvojau, - linktelėjo ji. - Mano sūnus nenorėtų, 
kad aš kalbėčiausi su policininkais. 

Išjos tono buvo visiškai aišku, kad ji nepadarys nieko tokio, ko 
nenorėtų jos sūnus. Mes atsidūrėme sunkioje padėtyje. Žinoda- 
mas, koks Stebinsas įtarus ir nepatiklus, aš net ir negalvojau, kad 
jis gera valia išeis iš kabineto, bet staiga Perlis atsistojo ir su 
žodžiais “Aš einu į virtuvę" lūpose pasuko link durų. Mano 
nustebimas truko ne ilgiau kaip sekundę, nes supratau, kur jis 
nuėjo. Sienoje, skiriančioje gretimą kambarį nuo kabineto, buvo 
skylė, paslėpta po paveikslu, vaizduojančiu krioklį. Pro tą skylę 
viskas matėsi ir girdėjosi, kas vyksta kabinete. Perlis apie tai 
žinojo. 

Kai jis išėjo, aš perspėjau Vulfą. 

- Paveikslas, - pasakiau aš. 

- Žinau, - atsiliepė sudirgęs Vulfas ir pasisuko į misis Dros. - 
Klausau jūsų, madam. 

Ji atsistojo, nuėjo prie durų, iškišo galvą, apžiūrėjo prieškam- 
barį ir tik tada, uždariusi duris, grįžo į savo vietą. | 

- Jūs žinote, kad Pitą užmušė? 

- Taip. 

- Kai man pasakė, aš išbėgau į gatvę, ir ten jis gulėjo... Jis buvo 
be sąmonės, bet dar gyvas... Man leido važiuoti kartu su juo 
greitosios pagalbos mašinoje. Tada jis 1r pasakė man... 

Ji nutilo. Aš išsigandau, kad ji pravirks, bet, pasėdėjusi pusę 
minutės lyg suakmenėjusi, pagaliau ji vėl galėjo tęsti: 

- Jis atsimerkė ir aš pasilenkiau prie jo. Jis pasakė... Aš viską 
pakartosiu, ką jis pasakė. Jis pasakė: “Perduok Nirui Vulfui, kad 
su manimi atsiskaitė... Niekam šito nesakyk, tik misteriui Vulfui. 
Ir atiduok jam visus mano pinigus iš konservų dėžutės“. 

Ji vėl nutilo. Praėjo ištisa minutė ir Vulfas pažadino ja iš 
sustingimo: 

- Aš jūsų klausau, misis Dros. 

Ji atidarė nebenaują odinį rankinuką, pasirausė jame, ištraukė 
nedidelį popierinį gniužulėlį ir atsistojo, kad galėtų jį padėti ant 
Vulfo stalo. 

- Čia keturi doleriai ir trisdešimt centų. 

Ji vis dar stovėjo. 

- Pitas juos pats uždirbo ir laikė konservų dėžutėje... Daugiau 
jis nieko nepasakė. Prarado sąmonę ir mirė... Ligoninėje nieko 
negalėjo padaryti. Aš grįžau namo paimti pinigų ir atnešiau jums. 
Dabar aš galiu išeiti. 

Prie durų ji atsigręžė į Vulfą: 

- Jūs supratote, ką aš jums pasakiau? 

- Taip, supratau. Arči... 

Aš jau buvau šalia jos. Ji laikėsi ant kojų jau daug tvirčiau, bet 
vis tiek aš ją prilaikiau už alkūnės ir padėjau nulipti septynis 
laiptelius iš priebučio. Bet aš nepykau. 

Kai aš grįžau į prieškambarį, Perlis jau maukšlinosi kepurę. 

- Atimti iš vaiko saldainius - šito iš jūsų buvo galima tikėtis, - 
pasipiktinęs ištarė jis. - Bet atimti saldainius iš mirusio vaiko... 
Dievo mano! 

Jis ėjo link durų, bet aš užtvėriau jam kelią. 

- Paklausykite! Jeigu mes būtume įkalbinėję ją pinigus pasiimti 
atgal, ji būtų... 

Aš užsikirtau. 

- Šį kartą jūs save pranokote! - riktelėjo jis, pastūmė mane ir 
išėjo. 

Aš grįžau į kabinetą, iš apmaudo krimsdamas nagus. Nedažnai 
Perlis Stebinsas mane įžeidžia, bet tą dieną jis išvedė mane iš 
pusiausvyros. Aišku, aš bandžiau išlieti savo pyktį ant Niro Vulfo. 

Aš priėjau prie jo stalo, paėmiau gniužulėlį, išvyniojau ir visus 
pinigus tvarkingai sudėliojau prieš šefą. 

- Visiškai teisingai, - pareiškiau aš. - Keturi doleriai irtrisdešimt 
centų. Nuoširdūs sveikinimai. Užmokėjus pajamų mokestį ir 
Išskaičiavus dešimties centų mokestį - už vakarykštį telefoninį 
skambutį Stebinsui - jums liks pakankamai, kad... 

- Užsičiaupk, - suriko jis. - Rytoj pat tu grąžinsi jai pinigus. 

- Ne. Nei rytoj, nei poryt, niekada. Jūs pats velniškai gerai 
žinote, kad tai neįmanoma. 

- Įnešk juos į Raudonojo Kryžiaus fondą. 

- Įneškite patys. Ji gali niekada daugiau čia neateiti, bet jeigu 
ateis ir paklaus, kur mes padėjome Pito pinigus, man neapsivers 
liežuvis pasakyti, kad mes juos atidavėme į Raudonąjį Kryžių, o 
meluoti aš nenoriu. 

Jis pastūmė pinigus prie manęs. 

- Tu atvedei berniuką į namą! 

- Tai jūsų namas ir jūs vaišinote jį sausainiais. 

Atsakymo nebuvo. Vulfas paėmė pirmą pasitaikiusią knygą, 
atsivertė tą vietą, kur buvo sustojęs, patogiai įtaisė savo masyvų 
kūną į krėslą ir ėmė skaityti. 

Aš atsisėdau už stalo apsimesdamas, kad peržiūrinėju vaka- 
rykščius Solo, Fredo ir Orio pranešimus, o pats galvojau, ką daryti 
toliau. Pagalvojęs aš atidariau rašomąją mašinėlę, įsidėjau popie- 
riaus lapą ir pradėjau spausdinti. Pirmas variantas man nepatiko, 
kai ką pataisiau ir šį kartą man pasirodė, kad bus gerai. Aš atsisukau 
į Vulfą ir pranešiau: 

- Turiu pasiūlymą. 

Jis pabaigė skaityti pastraipą, kuri buvo gana ilga, ir tik paskui 
nukreipė savo žvilgsnį į mane. 

- Na? 

- Mus varžo Pito pinigai, tad turime kažką su jais daryti. Galbūt 
jūs prisimenate, ką jam sakėte? Ne tiek svarbu gauti honorarą, kiek 

jausti, kad jį gavai ne veltui. Tikiuosi, jūs pajausite. kad tiki..i 
užsidirbote ši honorarą, jeigu jį visą išleisite apmokėti skelbimui, 
kuris skambėtų maždaug taip: “Moterį su vorų pavidalo auskarais 
ir su įbrėžimu ant veido, kuri trečiadienį Trisdešimt penktosios 
gatvės ir Devintosios aveniu sankryžoje, sėdėdama mašinoje, 
paprašė, kad berniukas pašauktų policiją, kviečiame susitikti su 
Niru Vulfu. Adresas telefonų knygoje“. 

Aš ištiesiau jam popieriaus lapą. 

- Mokestis už skelbimą “Taims'e" gali viršyti honorarą, bet aš 
dolerį kitą primokėsiu iš savo kišenės. Man atrodo, kad pasiūly- 
mas nuostabus. Tokiu būdu, Pito pinigai bus išleisti dėl jo paties, 
o Stebinsas ir Krameris liks it musę kandę. Stebinsas ypatingai šito 
nusipelnė. Nėra nė vieno šanso iš milijono, kad kas nors atsilieptų 
į šį skelbimą, todėl galite nebijoti, kad jums teks padirbėti. Ir be to, 
ne taip jau blogai, kad jūsų vardas dar kartą sumirgės laikraštyje. 
Ką pasakysite? 

Jis paėmė popieriaus lapą ir perskaitė tekstą, užvertęs nosį į 
viršų. 

- Gerai, - pamokančiai suburbėjo jis. - Tegul tau bus pamoka. 

Geležinių dirbinių fabrikanto sūnelį pagaliau surado ir ketvir- 
tadienio vakarą sučiupo. Ši operacija dėl daugelio priežasčių buvo 
laikoma paslaptyje (kad jūs suprastumėte, kaip viskas buvo įslap- 
tinta, pasakysiu tik tiek, kad mūsų klientas nebuvo geležinių 
dirbinių fabrikantas ir atvažiavo ne iš Jangstauno), todėl jokių 
smulkmenų aš jums sakyti negaliu. 

Taigi, mums savaitė buvo gana sunki; jeigu ne tas skubėjimas, 
mes tikriausiai būtume kitaip pažiūrėję į Pito pasakojimą ir jis būtų 
galėjęs likti gyvas. Detektyvo darbas suteikia daug galimybių 
panašiems apmąstymams. 

Mes nusiuntėme skelbimą į “Taims'ą" trečiadienį vakare, 
pernelyg vėlai, kad jį atspausdintų ketvirtadienio laikraštyje. Penk- 
tadienį ryte, nusileidęs į virtuvę ir pasisveikinęs su Fricu, aš tuoj 
pat atsiverčiau “Taims'ą" ir ėmiau ieškoti mūsų skelbimo. Žino- 
ma, tam nebuvo jokios prasmės, nes tikėtis, kad kas nors atsilieps 
į skelbimą, aš turėjau lygiai tiek pat šansų, kiek ir užsikalti 
milijoną. Aš valgiau dešreles su kukurūziniais paplotėliais, o 
Fricas, kaip paprastai, nešė pusryčius Vulfui į kambarį kartu su 
“Taims'o" numeriu, kai suskambo telefonas ir aš nuskubėjau prie 
aparato. Ne, tai nebuvo atsiliepimas į skelbimą. Kažkoks vaikinas 
iš Long-Ailendo klausė, ar negalėtumėme jam parduoti trijų 
žydinčių orchidėjų “Vanda kerulėja". Aš atsakiau, kad mes orchi- 
dėjomis neprekiaujame ir kad “Vanda" gegužės mėnesį nežydi. 

Tačiau apie Pito bylą mums vėl priminė dar iki pusiaudienio, 
nors tai neturėjo nieko bendra su skelbimu. Vulfas ką tik grįžo iš 
oranžerijos į kabinetą, atsisėdo už stalo ir ėmė peržiūrinėti rytinį 
paštą, kai į duris paskambino. Aš įėjau į prieškambarį ir, pamatęs 
priebuvje lankytoją. jau ne x!2usiau, ko jam reiki: Šis mūsų 

svečias visada norėjo matyti tik Vulfą ir tai, kad jis atėjo lygia! 
vienuoliktą valandą ir nė minute anksčiau, patvirtino šią taisyklę. 

- Inspektorius Krameris, - pranešiau aš Vulfui. 

Vulfas piktai pažiūrėjo į mane: 

- Ko jam reikia? 

Ir vėl tas jo vaikiškumas! 

- Paklausti? 

- Taip. Nors ne. Tegul įeina. 

Aš atidariau duris. Iš to, kaip Krameris pasisveikino (jeigu tai 
galima vadinti pasisveikinimu) ir iš jo veido išraiškos buvo aišku, 
jog jis atėjo ne todėl, kad Vulfui įteiktų garbės medalį. Nors 
raudonas, stambus veidas ir kampuota Kramerio figūra niekada 
nespinduliavo draugiškumo, jo nuotaika dažnokai svyravo, tačiau 
tą dieną ji aiškiai buvo ne mūsų naudai. Aplenkęs mane, Krameris 
įėjo į kabinetą, pasisveikindamas su Vulfu taip pat, kaip ir su 
manimi, išsidrėbė raudoname odiniame krėsle ir įsistebeilijo į 
Vulfą. Vulfas atsakė jam tuo pačiu. Kurį laiką jie tylėdami Žiūrėjo 
vienas į kitą. 

- Kodėl jūs parašėte skelbimą į “Taims'ą"? - reikalaujančiu 
tonu paklausė Krameris. 

Vulfas nusisuko ir ėmė raustis nedidelėje krūvelėje laiškų, ką 
tik išimtų iš vokų. 

- Arči, - pasakė jis, - misterio Džordano laiškas tiesiog juokin- 
gas. Jis puikiai Žino, kad trigubai kryžmindamas aš nevartoju 
brasovalo. Nors jis ir nenusipelnė, kad atsakyčiau į jo laišką, bet 
aš atsakysiu. Pasiruošk. Rašyk. Gerbiamas misteri Džordanai, 
kaip aš suprantu, jums nepasisekė su... 

- Nustokite! - neiškentė Krameris. - Sutinku, rašyti skelbimus 
į laikraštį nedraudžiama, bet aš mandagiai jūsų paklausiau... 

- Mandagiai? - atsiliepė Vulfas. 

- Na, gana, galvokite, kaip norite. Jūs suprantate, ką aš noriu 
pasakyti. Kaip jūs norėtumėte, kad aš paklausčiau? 

- Pirmiausia, gal galėčiau sužinoti, kam jums to reikia? 

- Mano nuomone, jūs slepiate kažką, kas susiję su nužudymu. 
Taip su jumis jau buvo. Iš jūsų vakarykščio pokalbio su Stebinsu 
aišku, kad jūs su berniūkščiu neturėjote reikalų, taigi ir kliento jūs 
neturite. Bet tokiu atveju jūs nebūtumėte išleidęs nė sudilusio 
grašio ir nebūtumėte pradėjęs tyrimo, kuris pareikalautų iš jūsų 
daug brangios energijos. Aš galėjau tiesiai jūsų paklausti: kas 
klientas? Bet aš taip nedarau, mane domina tik vienas dalykas - 
kodėl jūs parašėte skelbimą į laikraštį? Tegul, jūsų nuomone, aš 
nemandagiai paklausiau, bet atsakykite į jį. 

Vulfas giliai atsikvėpė: 

- Arči, atsakyk jam. 

Aš paklusau. Mano pasakojimas užėmė nedaug laiko. Krame- 
ris viską žinojo iš Stebinso ir man liko tik paaiškinti, kaip mes 
nusprendėme išleisti Pito pinigus, prie kurių aš pridėjau 1 dolerį ir 
85 centus iš savo kišenės. Krameris įsmeigė į mane akis, bet tai 
manęs niekada nejaudino ir tuo labiau nejaudino dabar, kai aš jam 
išklojau gryną teisybę. 

Uždavęs kelis klausimus, į kuriuos aš atsakiau, jis žvilgsnį 
nukreipė į Vulfą ir paklausė: 

- Ar jūs kada nors matėte žmogų, vardu Metijus Berčis, o gal 
girdėjote apie jį? 

- Taip, - trumpai atsakė Vulfas. 

- Vadinasi, jūs jį pažinojote! - Sekundės dalį pilkose Kramerio 
akyse Žibėjo triumfas. Jei nebūčiau jo taip gerai pažinojęs, nebū- 
"Čiau suspėjęs to net pamatyti. - Bandysiu būti korektiškas. Būkite 
toks malonus ir pasakykite, kur ir kada su juo buvote susitikęs? 

- Niekada ir niekur. Užvakar, trečiadienį, aš perskaičiau šį 
vardą “Žiniose". Kaip jūs žinote, aš niekada su reikalais neišvyks- 
tu iš namų ir labai retai išvykstu dėl kokių nors kitų priežasčių, 
todėl aš visiškai pasikliauju laikraščiais ir radiju, kurie mane 

informuoja apie mano tėvynainių darbus ir rūpesčius. Laikraštyje 
rašė, kad Žmogaus, vardu Metjus Berčis, lavonas vėlai vakare 
buvo rastas netoli prieplaukos į Saut gatvę. Manoma, kad jį 
partrenkė mašina. 

- Teisingai. O iki pranešimo apie jo mirtį ar matėte Metijų Berčį? 
O gal ką nors girdėjote? 

- Ne tokiu vardu. 

- Velniai griebtų, koks gi jo vardas? 

- Šito aš-nežinau. 

- Arjūs turite pagrindo manyti arba įtarti, kad kada nors matėte 
velionį arba girdėjote apie jį? 

- Atsakymas tas pats - ne. Leiskite man užduoti jums klausimą. 
Ar jūs turite kokių nors priežasčių įtarti arba manyti, kad aš 
atsakysiu "taip"? 

Krameris neatsakė. Jis palenkė galvą, smakri paliesdamas 
kaklaraiščio mazgą, kietai sučiaupė lūpas, įdėmiai pažiūrėjo į 
mane, paskui pasisuko į Vulfą ir pratarė: 

- Štai kodėl aš atėjau. Iš to, ką berniūkščio mama perdavė jums 
j0 prašymu, tr iš to, kad ant jo užvažiavo mašina, kuri po to dingo, 
galima daryti išvadą: tai ne nelaimingas atsitikimas. Dabar gi 
iškilo naujų sunkumų, bet kada aš susiduriu su kokiu nors panašiu 
įvykiu ir jūs esate nors kiek prie jo prikišęs nagus, aš visada noriu 
tiksliai Žinoti, kaip ir kada jūs į tą reikalą įsipainiojote ir kada bei 
kur išsipainiosite. 

- Aš pasidomėjau, kodėl jūs man uždavėte šiuos klausimus. 

- Aš gi jums sakau - iškilo naujų sunkumų. Mašiną, kuri 
partrenkė berniūkštį, vakar ryte aptiko Šimtas aštuoniasdešimt 
šeštojoje gatvėje su tuo pačiu numeriu, pavogtu Konektikute. 
Ekspertai visą dieną su ja vargo ir nustatė, kad būtent ši mašina 
partrenkė vaikinuką. Ir dar. Mašinos viduje, dugne, jie rado delno 
dydžio medžiagos skiaute iš Metjaus Berčio striukės. Ekspertai 

ieško naujų įrodymų, kad būtent ši mašina partrenkė Berčį. bet aš 
ne asilas ir jokių kitų įrodymų man nereikia. O jums? 

Vulfas šiandien buvo stebėtinai kantrus. 

- Jeigu aš tirčiau šią bylą, tai hipotezės sukūrimui man irgi 
pakaktų šių faktų. 

- Čia ir yra esmė, kad jūs ją tiriate! Jūs gi parašėte skelbimą į 
laikraštį! 

Vulfas lėtai sukiojo galvą iš vienos pusės į kitą. 

- Prisipažįstu, - nusileido jis, - kad aš galiu kvailai pasielgti, kad 
būdavo atvejų, kai aš jus vedžiojau už nosies, bet jūs žinote, kad 
jeigu aš žinosiu teisybę, tai nemeluosiu. Pareiškiu jums: tie faktai, 
kuriuos mes jums pranešėme, absoliučiai tikri, aš neturiu kliento, 
susijusio su šia byla, aš ja nesidomiu ir nesiruošiu domėtis. Aš, 
žinoma, sutinku... 

Jį nutraukė telefono skambutis. Aš pakėliau ragelį. 

- Niro Vulfo kontora. Arčis Gudvinas klauso. 

- Būkite malonus, gal galėčiau pakalbėti su Niru Vulfu? -balsas 
buvo Žemas, susijaudinęs. 

- Tuoj sužinosiu. Koks jūsų vardas? 

- Misteris Vulfas mane pažįsta. Aš noriu su juo pasimatyti - dėl 
skelbimo “Taims'e". Aš noriu susitarti dėl laiko, kada jis mane 
priimtų. 

Kad Krameris nesuprastų, apsimečiau, jog tai įprastinis pokal- 
bis. 

- Jo reikalus tvarkau aš. Jūsų vardas? 

- Aš norėčiau... kai susitiksime. Galima ateiti dvyliktą? 

- Nepadėkite ragelio. - Aš pažiūrėjau į kalendorių, gulinų ant 
stalo. - Taip, galima, tik būkite punktuali. Jūs žinote adresą? 

Ji atsakė teigiamai. Aš padėjau ragelį ir atsisukau į šefą. 

- Kažkoks tipas nori pasižiūrėti į jūsų orchidėjas. Aš pats 
nuvesiu jį į oranžeriją, kaip paprastai. 

Vulfas linktelėjo ir atnaujino pokalbį su Krameriu. 

- Tai, kad Metjų Berčį ir berniuką partrenkė viena ir ta pati 
mašina, aišku, gali sukelti sunkumų, bet iš tikrųjų tik palengvina 
jums užduotį. Net jeigu mašinos numeris nieko nepadės, tai jūs vis 
tiek sugebėsite išsiaiškinti, iš kur mašina. 

- Aš niekada negalvojau, kad jūs toks įžūlus melagis, - šaltai 
pareiškė atsistodamas Krameris. - Anksčiau aš to nepastebėjau. 
Ne, - pakartojo jis, - niekada nepastebėjau. 

Su šiais žodžiais jis pasisuko ir išėjo. 

Aš nuėjau paskui jį į prieškambarį, kad uždaryčiau duris, po to 
grįžau prie savo stalo. 

- Laiškas misteriui Džordanui, - įsakė Vulfas. 

- Klausau. - Aš paėmiau bloknotą. - Bet pirmiausia priminsiu: 
ašjums kalbėjau apie vieną šansą iš milijono, kad kas nors atsilieps 
į mūsų skelbimą? Tai įvyko. Kažkokia moteris skambino dėl 
skelbimo. Ji nepasakė savo vardo, bet mūsų svečio akivaizdoje 
nenorėjau kamantinėti. Ji ateis vidurdienį. 

- Pas ką? 

- Pas jus. 

Jis prikando lūpą. 

- Arči, tai nepakeliama. 

- Velniškai gerai jus suprantu. Bet, turint galvoje, kad Krameris 
labai mandagiai elgėsi, galbūt verta su ja truputėlį paplepėti, o tik 
paskui paskambinti Krameriui, kad jis atvažiuotų ir ją pasiimtų? - 
Aš pažiūrėjau į senovinį laikrodį. - Ji pasirodys po dvidešimties 
minučių. Jeigu išvis pasirodys. 

Vulfas kažką sumurmėjo sau po nosimi. | 

- Gerbiamas misteri Džordanai... - pradėjo jis diktuoti. 

Ji atėjo ir raudoną odinį krėslą papuošė nepalyginamai labiau 
negu Krameris ir šimtai anksčiau jame sėdėjusių mirtingųjų. Jos 
puikią išvaizdą gadino tik tai, kad buvo pernelyg susijaudinusi. 
Kai atvėriau duris ir pakviečiau ją įeiti, man pasirodė, kad ji bet 
kuriuo momentu gali pabėgti: ji aiškiai turėjo tokių ketinimų, bet 
prisivertė peržengti slenkstį ir leido, kad aš ją palydėčiau į kabine- 
tą. 

Įbrėžimas kairiajame skruoste po kosmetika buvo vos mato- 
mas, ir aš visai nesistebiu, kad Pitas, žiūrėdamas į ją, daugiau 
dėmesio skyrė vorų pavidalo auskarams. Moteris buvo maždaug 
mano metų, aišku, tai ne idealas, bet aš neturiu nieko prieš 
pagyvenusias moteris. 

Vulfas gana mandagiai jos paklausė, kuo galėtų būti naudin- 
gas. Ji atidarė rankinuką ir ištraukė du lapelius popieriaus. Ranki- 
nukas buvo iš minkšto žalio zomšo, taip pat ir švarkelis, užvilktas 
ant tamsiai žalios vilnonės suknelės, žalia buvo ir maža beretė, 
koketiškai atsmaukta ant ausies. Tai vadinasi ansamblis, jeigu aš 
dėl patyrimo stokos neapsirinku. 

- Štai iškirptas jūsų skelbimas iš laikraščio, - pasakė ji ir įsidėjo 
lapelį atgal į rankinuką. - O štai čekis penkiems šimtams dolerių. 

- Galima pažiūrėti? 

- Aš ne... Kol kas ne. Ant jo mano parašas. 

- Ir aš taip manau. 

- Aš noriu jūsų... kai ko paklausti, o paskui pasakysiu savo 
pavardę. 

- Būtent? 

- Dėl berniuko... Berniuko, kurio aš prašiau pakviesti policiją. 
- Jos balso tembras buvo malonus. Galiu prisipažinti, kad balsas 
man būtų patikęs, jeigu nebūtų toks susijaudinęs. - Aš noriu jį 

pamatyti. Ar galite man padėti su juo susitikti? Arba duoti jo 
adresą? Tikiuosi, kad penkių šimtų dolerių užteks už tokią paslau- 
23. Žinau, kad jūs 1mate didelius honorarus. Ir dar aš noriu... Bet 
ne, iš pradžių atsal.ykite į mano klausimą. 

Vulfas, kaip taisyklė, visada žiūrėdavo savo pašnekovui tiesiai 
į veidą, jeigu neužsimerkdavo, bet šį kartą mane nustebino tas ypač 
didžiulis dėmesys, su kuriuo jis apžiūrinėjo lankytoją. Jis pasisuko 
į mane. 

- Arči, prašau, gerai apžiūrėk įdrėskimą jos veide. 

Aš paklusniai atsistojau. Ji galėjo pasirinkti: arba ramiai sėdėti 
ir leisti man apžiūrėti įdrėskimą ant skruosto, arba užsidengti veidą 
rankomis, arba atsistoti ir išeiti. Bet kol ji sprendė, kaip jai 
pasielgti, aš jau buvau šalia ir pasilenkiau prie jos. 

Ji pradėjo kažką kalbėti, bet aš atsitiesiau ir pranešiau Vulfui: 

- Ibrėžta kažkokiu aštriu daiktu, galbūt adata arba manikiūrinių 
žirklučių galiuku. 

- Kada? 

- Šiandien, o galbūt ir vakar. Bet ne daugiau kaip prieš tris 
dienas. 

Aš vis dar stovėjau prie jos krėslo. 

- Koks įžūlumas! - suriko ji, pašokdama iš vietos. - Džiaugiuo- 
si, kad nepasakiau jums savo vardo! 

Ji negalėjo išeiti, nepraeidama pro mane. 

- Nesąmonė! - atrėžė Vulfas. - Jūs neapgausite manęs šiuo 
įbrėžimu. Apibūdinkite berniuką. Pasakykite, kas dar buvo maši- 
noje. Kurią valandą tai atsitiko? O dėljūsų pavardės, tai neprotinga 
ją slėpti. Misteris Gudvinas paims jūsų rankinuką - jeigu reikės, 
pavartos jėgą - ir pažiūrės, kas jame yra. Jeigu skųsitės, tai mūsų 
du, o jūs viena. Sėskitės! 

- Kaip šlykštu! 

- Ne. Tai pilnai pateisinama reakcija į jūsų bandymą mus 
apgauti. Jūs laisvas žmogus, bet jeigu norite išeiti, turėsite pasakyti 

savo pavardę. Sėskitės ir mes viską apsvarstysim. Taigi pirmiau- 
sia pasakykite savo vardą. 

Turbūt ji buvo didelė optimistė, jeigu galvojo, kad galima 
apgauti Nirą Vulfą, bet ji nebuvo kvaila. Visi susijaudinimo 
požymiai dingo. Įvertinusi padėtį, ji padarė išvadas, todėl atidarė 
rankinuką, ištraukė kortelę ir ištiesė Vulfui. 

- Mano vairuotojo teisės. 

Jis pažiūrėjo į pažymėjimą ir grąžino jai. Ji atsisėdo. 

- Aš misis From, - pasakė ji. - Mano adresas - Šešiasdešimt 
aštuntoji Rytų gatvė, septyni šimtai keturiasdešimt trečias namas. 
Antradienį Trisdešimt penktąja gatve aš važiavau mašina ir papra- 
šiau, kad berniukas pašauktų policininką. Perskaičiusi jūsų skel- 
bimą, aš nusprendžiau, kad jūs galite duoti berniuko adresą. Aš 
jums už tai sumokėsiu. 

- Vadinasi, jūs nenorite prisipažinti, kad mane apgaudinėjate? 

- Žinoma, ne! 

- Kurią valandą tai atsitiko? 

- Neturi reikšmės. 

- Ką darė berniukas, kai jūs paprašėte jo pagalbos? 

- Ir tai neturi reikšmės. 

- Kaip toli buvo nuo jūsų berniukas, kai jūs jį užkalbinote, ir ar 
garsiai jam riktelėjote? 

Ji palingavo galvą: 

- Aš neatsakysiu nė į vieną klausimą. Aš neprivalau jums 
atsiskaityti. 

- Bet jūs tvirtinate, kad jūs važiavote mašina ir prašėte, kad 
berniukas pakviestų policininką. 

- Taip. 

- Tada man jūsų gaila. Jums reikės duoti parodymus policijoje 
dėl nužudymo. Trečiadienį mašina partrenkė berniuką ir jis žuvo. 
Specialiai partrenkė. 


o) 
Uli 


- Ką? - Ji išvertė akis. 

- Ta pati mašina, kuria jūs važiavote antradienį, kai su jumis 
kalbėjo berniukas. 

Ji norėjo išsižioti, bet tuoj pat susičiaupė. 

- Netikiu, - galų gale ji ištarė po ilgos pauzės. 

- Patikėsite. Policijoje jums papasakos, kokiu būdu sužinojo, 
kad tai buvo ta pati mašina. Negali būti jokių abejonių, misis From. 

- Jūs viską sugalvojote... Tai... tai labai žema! 

Vulfas mostelėjo galva: 

- Arči, surask vakarykštį “Taims'o" numerį. 

Aš nuėjau prie lentynos, kur dedame laikraščius ir laikome juos 
visą savaitę. Atvertęs aštuntą “Taims'o" puslapį, aš ištiesiau laik- 
raštį misis From. Jai truputį drebėjo ranka. 

Ji ilgai skaitė. Kai moteris pakėlė akis, Vulfas pasakė: 

- Ten nerašoma, kad būtent Pitas Drosas ir buvo tas berniukas, 
kurio prašėte padėti, bet galite manimi patikėti. Policijoje jums 
patvirtintų. 

Ji pažiūrėjo į mane, vėl į Vulfą, o paskui kreipėsi į mane: 

- Aš noriu... Gal galima gurkšnelį džino? 

Ji paleido laikraštį iš rankų ir jis nusklendė ant grindų. Aš 
pakėliau laikraštį 17 paklausiau: 

- Gryno? 

- Taip. Dvigubą, prašau. 

Aš nuėjau į virtuvę atnešti džino ir ledo. Pildamas į bokalą, aš 
pagalvojau, kad jeigu ji mano rasti bendrą kalbą su Vulfu, tai be 
reikalo ji paprašė džino, nes, Vulfo manymu, džiną geria tik 
barbarai. Turbūt todėl, kai atnešiau padėklą ir pastačiau ant stalelio 
prieš ją, Vulfas atsilošė ir užsimerkė. Ji truktelėjo didelį gurkšnį, 
paskui keletą mažų ir vėl didelį, o po to nuleido akis, apie kažką 
galvodama. 

Galų gale, išgėrusi džiną, ji pasakė: 

- Už mašinos vairo, kai buvo partrenktas berniukas, sėdėjo 
"vyriškis. 

Vulfas atsimerkė. 

- Išnešk padėklą, Arči! 

Jis negalėjo pakęsti džino kvapo. Aš nunešiau tą šlykštynę į 
virtuvę ir grįžau. 

- „Nors tai ir neturi didelės reikšmės, - kalbėjo Vulfas, - bet, 
persirengusi vyriškais drabužiais, jūs galėjote apsimesti vyru. Aš 
netvirtinu, kad jūs partrenkėte berniuką, bet jeigu atėjote čia dėl 
mano skelbimo ir atėjote pasipuošusi tais pačiais auskarais ir 
netikru įbrėžimu, tai reiškia, kad jūs esate įsipainiojusi į šį nusikal- 
timą, ir jeigu jūs vis dar tvirtinate, kad antradienį jūs vairavote 
mašiną, tai esate visiška besmegenė. 

- Ne aš vairavau mašiną. 

- Jau geriau. Kur jūs buvote antradienį tarp pusės septynių ir 
septynių vakaro? 

- Vykdomojo komiteto Pagalbos Persikėlėliams Asociacijos 
pasitarime. Susirinkimas baigėsi aštuntą valandą. Mano miręs 
vyras buvo pasišventęs šiam reikalui ir aš jį tęsiu. 

- Kur jūs buvote trečiadienį nuo pusės septynių iki septynių 
vakaro? 

- Ką tai turi bendro... A, štai kas... Tas berniukas, taip, juk tai 
atsitiko užvakar... - Ji patylėjo. - Aš su savo draugu gėriau kokteilį 
“Čerčilio" viešbutyje. 

"- Koks jūsų draugo vardas? 

- Tai kelia pasipiktinimą! 

- Žinau. Beveik tokį patį pasipiktinimą, kaip ir įdrėskimas ant 
jūsų skruosto. 

- Jo vardas Denis Goranas. Jis advokatas. 

Vulfas linktelėjo: 

- Net ir šiuo atveju jūsų laukia keletas nemalonių valandų. 
Abejoju, kad jūs prisidėjote prie nužudymo. Aš turiu patirtį 

fizionomijos srityje ir negalvoju, kad jūsų nustebimas, kai sužino- 
jote apie berniuko mirtį, buvo apsimestinis, bet patariu susikaupti. 
Jums tai bus būtina. Ne dėl manęs. Aš jūsų neklausiu, kodėl 
surengėte maskaradą. Man tai nesvarbu, bet policija stengsis 
iškvosti. Ašjūsų neužlaikysiu ir policijos nekviesiu. Jūs galite eiti. 
Policija pati jus suras. 

Jos akys pašviesėjo, smakras pakilo aukštyn. Džinas greitai 
veikia. 

- Man visai nereikia, kad jie manęs ieškotų, - pasitikėdama 
savimi pareiškė ji. - Kam man jie reikalingi? 

- Todėl, kad jie norės sužinoti, kodėl čia atėjote. 

- O kodėl jūs norite apie mano vizitą pranešti policijai? 

- Todėl, kad informaciją, susijusią su nusikaltimu, aš slepiu tik 
tada, kai man tai naudinga. 

- Bet aš neįvykdžiau jokio nusikaltimo! 

- Tą jums ir reikės įrodyti policijai. 
koje, kaip Niras Vulfas, bet šiokią tokią patirtį turiu ir galiu 
prisiekti: moteris pagalvojo, ar nepatraukus manęs į savo pusę. Aš 
nutariau palengvinti jai užduotį, pavaizduodamas tvirtumo ir 
dorybės įsikūnijimą ir iš jos veido supratau, kad savo ketinimų ji 
atsisakė. Praradusi paskutinę viltį, ji atidarė žalią zomšinį rankinu- 
ką, ištraukė čekių knygelę ir parkerį, išrašė čekį, po to atsistojo ir 
padėjo čekį prieš Vulfą ant stalo. 

- Štai čekis dešimčiai tūkstančių dolerių, - pasakė ji. - Tai 
avansas. 2 

- Už ką? 

- O, aš nesistengiu jūsų papirkti. - Ji nusišypsojo. Pirmą kartą 
per visą laiką. - Atrodo, kad man prireiks specialisto patarimo, 
galbūt net pagalbos, o kadangi jūs jau viską žinote, aš kol kas 
nenorėčiau konsultuotis su savo advokatu. 


38 


- Nesąmonė! Jūs man siūlote pinigus todėl, kad apie jūsų vizitą 
nepraneščiau policijai. 

- Ne! - Jos akys sužibo. - Nors gerai, tebūnie taip, juk tai 
nesmerktina. Aš misis Laura From. Mano vyras paliko didelį 
palikimą. Užimu aukštą padėtį visuomenėje ir turiu daug pareigų. 
Jeigu jūs pranešite policijai, aš pasistengsiu susitikti su komisaru 
ir nemanau, kad jis su manimi blogai elgtųsi. Nors aš norėčiau šito 
išvengti. Jeigu jūs ateitumėte pas mane rytoj vidurdienį... 

- Aš niekur neišeinu. | 

- O taip, aš užmiršau. - Ji susiraukė, bet tik vienai akimirkai. - 
Tada aš atvažiuosiu pati. | 

- Rytoj vidurdienį. 

- Ne, geriau pusę dvylikos. Pirmą valandą aš susitarusi susitikti 
darbo reikalais. Bet iki to laiko niekam nesakykite apie mano 
šiandieninį vizitą. Aš noriu... aš turiu su kai kuo pasimatyti ir kai 
ką išsiaiškinti. Rytoj aš jums viską papasakosiu. Arba ne, taip bus 
teisingiau: jeigu rytoj aš jums visko nepapasakosiu, galėsite pra- 
nešti policijai. O jeigu papasakosiu, tai galbūt man prireiks jūsų 
patarimo ar net pagalbos. 

Vulfas numykė ir pasuko galvą į mane: 

- Arči, ar ji tikrai misis Laura From? 

- Aš manyčiau, kad taip, bet pasirašyti už tai negaliu. 

Jis pasisuko į ją: 

- Vieną kartą jūs jau bandėte mane apgauti irtik man spaudžiant 
atsisakėte šio ketinimo. O gal jūs antrą kartą bandote mane 
apkvailinti? Misteris Gudvinas dabar nueis į “Žinių redakciją ir 
iš pas juos esančio dosjė susipažins su misis Lauros From fotogra- 
fija bei man paskambins. Tai užims ne daugiau kaip pusvalandį. Tą 
laiką jūs pabūsite čia. 

Ji vėl nusišypsojo: 

- Koks absurdas! 

- Be abejonės. Bet dabartinėmis aplinkybėmis reikia taip elgtis. 
Jūs atsisakote? 

- Žinoma, ne. Aš to nusipelniau. 

- Vadinasi, jūs neprieštaraujate, kad reikės čia pasilikti, kol 
Gudvinas nuvažiuos i redakciją? 

- Ne. 

- Tada tai bus laiko leidimas veltui: jūs esate iš tikrųjų misis 
From. Prieš jums išeinant reikia dėl kai ko susitarti ir dar noriu 
užduoti vieną klausimą. Bet pirmiausia noriu perspėti: ar jums 
dirbsiu ir ar priimsiu avansą, pasakysiu rytoj, o iki to laiko jūs 
nesate mano klientas. Dabar klausimas: ar jūs žinote, kas buvo ta 
moteris, kuri antradienį vairavo automobilį ir šnekėjo su berniu- 
ku? 

Ji palingavo galvą: 

- Tai, kad jūs dėl manęs apsispręsite rytoj, mane tenkina, bet ar 
pažadate iki to laiko niekam neprasitarti apie mano vizitą? 

- Sutariame. Dabar atsakykite į mano klausimą. 

- Aš negaliu į jį atsakyti, nes nežinau. Tikrai nežinau. Tikiuosi, 
kad galėsiu atsakyti rytoj. 

- Jūs ką nors įtariate? - spyrėsi Vulfas. 

- Leiskite neatsakyti. 

Vulfas susiraukė: 

- Misis From, noriu jus perspėti. Jūs ką nors girdėjote apie 
žmogų, vardu Metjus Berčis, o gal kada nors jį matėte? 

Dabar atėjo jos eilė susiraukti: 

- Ne. Berčis? Ne. O kodėl jus tai domina? 

- Antradienį vakare šį žmogų partrenkė mašina. Tai buvo ta pati 
mašina, kuri partrenkė Pitą Drosą. Perspėju jus - elkitės protingai 
ir apdairiai. Jūs man beveik nieko nepapasakojote, todėl aš neži- 
nau, koks likimas jūsų laukia, bet dar kartą perspėju: būkite 
atsargi! 

- Ta pati mašina? 

- Taip. Būtent todėl būkite atsargi. 

- Aš visada atsargiai elgiuosi, misteri Vulfai, - susiraukė ji. 

- Tik ne šiandien su ta savo kvaila mistifikacija. 

- O,jūs klystate! Aš buvau atsargi arba stengiausi... - Ji įsidėjo 
čekių knygelę į rankinuką ir atsistojo. - Dėkoju už džiną, bet geriau 
būčiau jo neprašiusi. Nereikėjo man jo gerti. - Ji ištiesė jam ranką. 

Paprastai Vulfas atsisveikindamas neatsistoja. Šį kartą jis atsis- 
tojo, bet ne todėl, kad rodė ypatingą dėmesį misis From ar jos 
čekiui, kuris pasiliko ant stalo. O todėl, kad atėjo pietų metas ir po 
minutės vis tiek būtų reikėję pajudinti savo lašinius. Jis atsistojo ir 
paspaudė misis From ranką. Žinoma, atsistojau ir aš, kad palydė- 
čiau lankytoją iki durų, ir pagalvojau, kad ji būtų velniškai maloni, 
jei ištiestų man ranką po to, kai apsimečiau nesupratęs jos pagalbos 
prašančio žvilgsnio. | 

Aš vos ant jos neužlėkiau, kai misis From staiga sustojo, 
norėdama Vulfui pasakyti: 

- Aš pamiršau paklausti... Tas berniukas, Pitas Drosas, ar jis 
buvo persikėlėlis? 

Vulfas atsakė, kad nežino. 

- Ar jūs negalėtumėte išsiaiškinti ir rytoj man pasakyti? 

Jis atsakė, kad galėtų. 

Prie priebučio mašina nestovėjo ir jos nelaukė. Akivaizdu, kad 
mašinos stovėjimo problema mieste turėjo įtakos netgi misis From 
ir privertė ją naudotis taksi paslaugomis. Kai grįžau į kabinetą, 
Vulfo jau nebuvo. Aš radau jį virtuvėje. Jis pakėlė puodo dangtį, 
kuriame troškinosi veršienos kotletai su kumpiu ir pomidorais. 
Kvapas buvo tiesiog nenusakomas. 

- Prisipažįstu, - geraširdiškai pratariau aš, - jūsų akis pastabi. 
Bet, žinoma, pagrindinė priežastis ta, kad tik toks puikus moters 
grožio vertintojas, kaip jūs, galėjo atkreipti dėmesį į tą ją bjau- 
rojantį įbrėžimą. 

Jis neatsiliepė į mano žodžius. 

- Artupopietų eisi į banką paimti pinigų pagal misterio Korliso 
čekį? 

- Jūs gi žinote, kad eisiu. 

- Tuo pačiu patikrink ir misis From parašą ant jos čekio. Fricai, 
šiandieninis patiekalas dar skanesnis negu praėjusį kartą. Visiškai 
patenkinamai. 

Kitą dieną, šeštadienį, apie pusiaudienį, jau buvo surinkta visa 
informacija, susijusi su mūsų galima kliente. Prireikė tik penkių 
minučių, kurias praleidau kartu su savo draugu Lonu Koenu iš 
“Žinių" redakcijos informacijos skyriaus, kad nustatyčiau, jog ji 
iš tikrųjų misis Laura From ir jos palikimas siekia nuo penkių iki 
dvidešimties milijonų dolerių. Aš daugiau nesigilinau į misis 
From piniginius reikalus, nes vargu ar mes būtume užsiprašę 
honoraro, viršijančio šiuos skaičius. Jos mergautinė pavardė buvo 
Laura Aterton, ji kilusi iš garbingos Filadelfijos piliečių šeimos ir 
pragyveno su vyru septynerius metus. Vyras už ją buvo dvigubai 
vyresnis ir mirė prieš dvejus metus. Vaikų neturėjo. 

Misteris Fromas aukojo įvainioms labdaringoms organizaci- 
joms ir iš to mito daug pirmininkų, pirmininkių, atsakingų sekre- 
torių ir kitų veikėjų, kurie po jo mirties tikėjosi, kad bus paminėti 
testamente, bet, išskyrus nedidelius atskaitymus, visas turtas atite- 
ko našlei. Tokiu būdu ji, vykdydama savo vyro valią, palaikė 
įvairias labdaringas organizacijas ir daug laiko bei energijos skyrė 
jų veiklai, ypatingą dėmesį skirdama mylimiausiam velionio 
“vaikeliui" - PAPERA'i (taip sutrumpintai Žmonės, taupantys 
laiką, vadino Pagalbos Persikėlėliams Asociaciją). 

Jeigu jūs galvojate, kad šios informacijos rinkimas man užėmė 
daug laiko, tai klystate. Penkiolika minučių, praleistų su Lonu 
Koenu, ir apsilankymas redakcijos informacijos skyriuje man 
davė galimybę surinkti visus aukščiau išvardintus duomenis, 
išskyrus Žinias apie misis From piniginius reikalus, apie kuriuos 
sužinojome savo banke. Galėjome nebijoti, kad Lonas išsiplepės, 
jog Niras Vulfas domisi misis From reikalais, nes mes dažnai 
tiekėme medžiagą jo straipsniams ir vargu ar jis norės netekti šio 
šaltinio. 

Sekmadienį be penkiolikos dvyliktą Vulfas sėdėjo kabinete 
prie savo stalo, o aš stovėjau šalia jo - mes tikrinome išlaidas, kurių 
turėjome tirdami paskutinę bylą. Vulfui pasirodė, kad jis rado 
dvidešimties dolerių netikslumą, o man reikėjo įrodyti, kad jis 
neteisus. Bet Vulfui pasisekė. Dvidešimties dolerių, kuriuos aš 
priskyriau prie Orio Kadero išlaidų, iš tikrųjų išleido Solas Penze- 
ris ir, nors rezultatas nepasikeitė, man buvo parašytas minusas. 
Kartoju, kad galutiniam rezultatui tai neturėjo įtakos, todėl mes su 
šefu buvome atsiskaitę. Paėmęs nuo stalo ataskaitą, žvilgtelėjau į 
laikrodį. Be vienos minutės dvylika. 

- Praėjo dvidešimt devynios minutės nuo žadėto laiko, - prane- 
šiau aš. - Paskambinti jai? 

Jis burbtelėjo “ne" ir aš nuėjau iš.seifo paimti čekių knygelės, 
kad patikrinčiau išlaidas, skirtas namo išlaikymui, o Vulfas tuo 
metu sukiojo radijo imtuvo rankenėlę, ieškodamas paskutinių 
naujienų. Aš tikrinau čekių šakneles ir viena ausim klausiausi. 

“Jungtinių Valstijų, Anglijos ir Prancūzijos vadovų būsimoji 
Bermudų konferencija, kuri buvo atšaukta dėl premjero Majerio 
atsistatydinimo, vis dėlto įvyks. Turimais duomenimis, Majerio 
įpėdinis artimiausiu metu pradės eiti savo pareigas ir užims vietą 
prie derybų stalo. 

Turtingos Niujorko filantropės ir visuomenės veikėjos misis 
From kūną šiandien ankstų rytą rado Ist-Saide tarp statomos 
estakados atraminių stulpų. Remiantis policijos pranešimu, ją 
partrenkė mašina. Įtariama, kad tai nebuvo nelaimingas atsitiki- 
mas. 

Apie milijoną Niujorko gyventojų vakar dalyvavo įspūdingoje 
demonstracijoje...?' 

Vulfas radijo neišjungė. Kiek aš galėjau spręsti iš jo veido, jis 
klausėsi toliau. Bet kai penkias minutes trukusi žinių laida pasibai- 
gė, jis atrodė niūriai. Netgi tada, kai Vulfas išjungė radiją, jo veido 
išraiška nepasikeitė. 

- Na ir dalykai dedasi... - tyliai ištariau aš. 

Buvo daug ką galima pasakyti, bet ką nors pakeisti buvo per 
vėlu. Ar reikėjo priminti Vulfui, kad jis patarė misis From elgtis 
atsargiai ir apgalvotai? O be to, Vulfo niūrumas atėmė bet kokį 
norą komentuoti įvykį. Po kurio laiko jis padėjo delnus ant krėslo 
atramų ir jie ėmė lėtai judėti pirmyn atgal. Tai truko dar kurį laiką, 
paskui Vulfas susidėjo rankas ant krūtinės ir išsitiesė. 

- Arči! 

- Taip? 

- Kiek tau prireiks laiko, kad tu mašinėle atspausdintum trumpą 
ataskaitą apie mūsų pokalbį su misis From? Nepažodžiui. Nors tu 
turi tokią puikią atmintį, kad galėtum parašyti ir pažodžiui, bet tai 
nebūtina. Tik pačią esmę, tarsi praneštum man. 

- Padiktuokite. 

- Nėra nuotaikos. 

- Ar ką nors ataskaitoje pabrėžti? 

- Įtrauk tik patį svarbiausią. Nepaminėk mano žodžių, kad ta 
pati mašina partrenkė Pitą Drosą ir Metjų Berčį. Apie tai nebuvo 
oficialiai pranešta. 

- Dvidešimt minučių. 

- Atspausdink pareiškimo forma su tavo ir mano parašais. 
Dviem egzemplioriais. Parašyk šiandienos vidurdienio datą. Ir 
nedelsiant pristatyk į misterio Kramerio kanceliariją. 

- Tada pusvalandį. Pareiškimą su mūsų parašais aš turiu ats- 
pausdinti ypač rūpestingai. 

- Gerai. 

Man pritrūko penkių minučių, kad ištesėčiau savo pažadą. 
Pareiškimas užėmė tris mašinraščio puslapius ir Vulfas visus juos 
pastabos, o tai dar įtikinamiau negu atsisakymas padiktuoti pareiš- 
kimą liudijo apie jo prislėgtą nuotaiką. Mes abu pasirašėme ant 
pareiškimo ir vieną egzempliorių aš įdėjau į voką. 

- Kramerio nebus įstaigoje, - pareiškiau aš. - Taip pat ir 
Stebinso. Jie, aišku, tiria nusikaltimą. 

Jis atsakė, kad voką galima bet kam palikti. 

Aš ne kartą esu buvęs Macheteno policijos valdybos žmogžu- 
dysčių tyrimo skyriuje, bet tą dieną nesutikau nė vieno pažįstamo 
veido, kol nepriėjau prie budinčio, kurį pažinojau tik iš matymo, 
stalo. Aš buvau teisus - nei Kramerio, nei Stebinso. Skyriuje buvo 
tik leitenantas Rouklifas. Budintysis paskambino ir pasakė, kad aš 
noriu su juo pasimatyti. 


Jeigu aš su Rouklifu ir dar pora dešimčių nukentėjusiųjų, 
nuskendus laivui, atsidurtumėm negyvenamoje saloje ir reikėtų 
nuspręsti, kurį iš mūsų papjauti karštam patiekalui, aš balsuočiau 
prieš Rouklifą: man jis toks šlykštus, kad negalėčiau praryti nė 
kąsnelio. Jis apie mane galvojo ne ką geriau. Todėl nė kiek 
nenustebau, kad jis manęs nepakvietė į savo kabinetą, o išlindo 
pats ir sušnypštė: “Ko reikia?" 

Aš ištraukiau iš kišenės voką: 

- Negalvokite, kad šiame raštiškame pareiškime prašau priimti 
mane į policijos gretas, ir todėl nemanykite, kad aš jums tarnausiu, 
o jūs man komanduosite. 

- O Dieve, būtų gerai sulaukti tokių laikų. 

- Taip pat tai ir ne raštiškas pagyrimas... 

Jis pagriebė voką man iš rankų, atplėšė, pasižiūrėjo, kam 
adresuotas pareiškimas, paskui žvilgtelėjo į trečią puslapį, kur 
buvo mūsų parašai. 

- Taip taip... Neabejoju - šedevras. Ar reikalingas raštelis, kad 
gavome? 

- Nebūtinai. Jeigu norite, aš galiu visą tekstą perskaityti. 

- Aš noriu tik vieno - pamatyti duryse jūsų nugarą! 

Nesulaukęs, kada išsipildys jo noras, jis pasisuko ant kulnų ir 
nuėjo. Aš atsigręžiau į budintįjį: 

- Pažymėkite, prašau, kad paketą šiam babuinui atidaviau po 
pirmos šešios sekundės vasaros laiku. 

Po to aš patraukiau namo. 

Vulfas jau sėdėjo prie pietų stalo ir aš įsijungiau į operaciją 
“Omletas su ančiuviais“. Kalbėti prie stalo apie reikalus šefas 
neleidžia, kad nesutriktų virškinimas. Todėl, kai Vulfas padarė 
išimtį ir nustojo valgyti, liudijo apie tai, kokia prislėgta buvo jo 
nuotaika. Ragaujant pyragą su figomis ir vyšniomis, pasigirdo 
telefono skambutis. 

Grįžęs iš kabineto, aš pranešiau: 

- Skambina kažkoks Denis Goranas. Gal jūs prisimenate... 

= Taip. Ko jis nori? 

- Jūsų: 

- Mes jam paskambinsime po dešimties minučių. 

- Jis kažkur išeina ir jo nebus. 

Ir tai jo nesupykino! Nedelsdamas jis nuėjo į kabinetą. 

Kol jis nuėjo iki telefono, aš pakėliau telefono ragelį nuo savo 
stalo. 

- Niras Vulfas klauso. 

- Kalba advokatas Denis Goranas. Įvyko siaubinga tragedija. 
Misis Lauros From nėra gyvųjų tarpe. Ji pakliuvo po mašina. 

- Negali būti! Kada? 

- Jos kūną rado šiandien penktą valandą ryto. - Jis kalbėjo 
graudžiu balsu ir, atrodė, tuoj pradės verkti. Turbūt todėl, kad jis 
buvo sukrėstas. - Aš jos draugas, tvarkiau kai kuriuos jos reikalus 
ir skambinu jums dėl dešimties tūkstančių dolerių čekio, kurį ji 
jums vakar išrašė. Ar jūs pagal jį gavote pinigus? 

- Ne. 

- Puiku. Kadangi misis From nėra gyvųjų tarpe, tai čekis negali 
būti apmokėtas. Kaip jums patogiau - persiųsti jį misis From namų 
adresu ar man? 

- Nei taip, nei kitaip. Aš pagal jį pasiimsiu pinigus. 

- Bet jo nepriims! Čekiai, kuriuos pasirašė mirę... 

- Žinau. Bet jos parašą vakar patvirtino bankas. 

- O... - Ilga pauzė. - Kadangi ji negyva ir negali pasinaudoti jūsų 
paslaugomis, o jūs negalite jai padėti... Ar nevertėtų etiniais 
sumetimais grąžinti šį čekį? 

- Jūs, misteri Goranai, nesate mano mokytojas etiniais klausi- 
mais. 

- Aš to ir netvirtinu. Bet noriu jūsų paklausti, be jokių pykčių 
ir grasinimų - kaip jūs galite pasiteisinti, kad pasiliekate pinigus 
sau? 

- Aš juos uždirbu. 

- Jūs ketinate juos uždirbti? 

- Taip. 

- Kokiu būdu? 

- Tai mano reikalas. Jeigu jūs - misis From testamento vykdy- 
tojas, aš su jumis šį klausimą aptarsiu, bet ne telefonu. Aš jus 
priimsiu šiandien iki keturių valandų, arba nuo šešių iki septynių, 
arba, galų gale, nuo devynių iki vidurnakčio. 

- Nežinau... Bijau, kad ne... Aš pažiūrėsiu... 

Jis padėjo ragelį. Mes taip pat. Valgomajame Vulfas tylėdamas 
suvalgė pyragą ir išgėrė kavą. Mes grįžome į kabinetą, jis įsitaisė 
savo krėsle ir tik tada aš ištariau: 

- Uždirbti juos būtų neblogai, bet svarbiausia - pačiam pajausti, 
kad jūs juos uždirbote. Abejoju, ar Kramenis pasitenkins mūsų 
pareiškimu. Manasis ego nekaip jaučiasi. 

- Paimk pinigus pagal čekį, - burbtelėjo jis. 

- Būtinai. 

- Mums reikalinga informacija. 

- Pasistengsiu. 

- Išgauk ją iš misteno Koeno. 

- Kas mus domina? 

- Viskas. Taip pat ir Metjus Berčis, bet įsidėmėk: Koenas neturi 
žinoti, kad Pito ir Berčio nužudymai yra tarpusavyje susiję, jeigu 
jam apie tai nepraneš policija arba nesužinos iš kitų šaltinių. Nieko 
jam nepasakok. Tai, kad aš imuosi šios bylos, gali būti viešai 
paskelbta, bet apie mano susidomėjimo ja priežastį niekas neturi 
žinoti. 

- Pasakyti jam apie Pitą? 

- Ne. 

- Jis būtų labai patenkintas, gavęs šį pranešimą. Jo straipsniui 
ši informacija labai tiktų. O taip pat parodytų, kad jūsų reputacija... 

"Jis trinktelėjo kumščiu į stalą, kas reiškė, kad jis smarkiai 
pyksta. 

- Ne! - suriaumojo jis. - Reputacija? Kad aš pats priversčiau 
žmones galvoti, jog kreipimasis į mane kvepia mirtimi? Antradie- 
nį - berniukas, penktadienį - moteris... Aš nenoriu, kad mano 
kabinetas būtų morgo prieangiu! 

- Ir man ši mintis atėjo į galvą. 

- Patariu pasilaikyti ją sau. Mums reikės Solo, Fredžio ir Orio. 
Bet aš pats tuo pasirūpinsiu. Vykdyk. 

Aš sustabdžiau taksi ir nuvažiavau į “Žinių" redakciją. Vienas 
iš darbuotojų, kuris ne tik keletą kartų manė čia matė, bet trejus ar 
ketverius metus jau buvo įtrauktas į sąrašą asmenų, gaunančių du 
kartus per metus dovanų nuo Vulfo dėžutę su orchidėjomis, 
paskambino Koenui vietiniu telefonu ir gestu pakvietė mane 
užeiti. 

Lono kabinete sėdėjo du jo kolegos, kurie tuoj pat išėjo. 
Paspaudęs man ranką, Lonas pareiškė: 

- Nesugalvok atsisėsti. Duodu tau dvi minutes. 

- Ką tu! Aš viską sutvarkysiu per valandą. 

- Bet ne šiandien. Mes renkame žinias apie misis From nužudy- 
mą. Tave įleido tik todėl, kad aš noriu sužinoti, kodėl tu vakar 
rinkai apie ją informaciją Nirui Vulfui. 

Aš pasitraukiau kėdę ir atsisėdau. 

- Galiu pasakyti tik tiek, kad jis tą žmogžudystę tiria. 

- Taip? 

- Taip. 

- Kas jo prašė? 

Aš palingavau galvą. 

- Pašto karvelis atnešė pakvietimą, o man Vulfas nieko nepa- 
sakė. 

- Nusimauk batus ir kojines, o aš užsidegsiu cigaretę. Kai 
pradėsiu svilinti tavo švelnias kojytes, tuoj pat man UEIESoS Aš 
noriu sužinoti jūsų kliento pavardę. 

- Edgaras Huvens. 

Jis nusikeikė. 

- Na, pašnibždėk į ausį! 

- Ne. 

- O tai, kad Vulfas tiria misis From nužudymą, - ne paslaptis? 

- Žinoma, bet tik tiek. 

- O berniuko? O Metjaus Berčio? Jų irgi? 

Aš nustebęs pažiūrėjau į jį: 

- Iš kur ištraukei? 

- O Dieve! O Vulfo skelbimas “Taims'e" .apie moterį su 
auksiniais vorų pavidalo auskarais, kuri prašė berniuko pašaukti 
policininką? Tokius auskarus nešiojo misis From ir tu vakar rinkai 
apie ją Žinias. O Berčis žuvo po mašina, kaip ir misis From. Aš 
kartoju savo klausimą. 

- Atsakau. Niras Vulfas tiria misis From nužudymą visa savo 
energija, protu ir tingumu. Jis nenutrauks tyrimo, kol nesučiups 
niekšo arba kol neateis laikas miegoti - priklausomai nuo to, kas 
įvyks anksčiau. Kiti nužudymai turi būti tiriami atskirai. 

- Argi jie tarpusavyje nesusiję? 

- Mums, šiaip ar taip, ne. Jeigu aš paprašysiu duomenų apie 
Berčį, tai tik todėl, kad pats apie jį prašnekai. 

- Gerai. Palauk čia. Noriu atiduoti medžiagą rytiniam leidiniui. 

Jis išėjo. Pasilikęs vienas aš pagalvojau, kad gal reikia nepaisyti 
Vulfo draudimo ir pasakyti Lonui, kad ant mašinos dugno, part- 
renkusios Pitą, rastas gabalėlis medžiagos iš Metjaus Berčio 
striukės. Bet, neturėdamas galimybės pasišnekėti su Vulfu, su- 
silaikiau. Greitai sugrįžo Lonas. 

- Man vis dar reikia valandos, - pasakiau aš. 

- Pažiūrėsim. Neturiu ką pasakoti. 

Tačiau mūsų pokalbis iš tikrųjų truko beveik valandą. Paskam- 
binęs tik du kartus, Lonas surinko beveik visą reikalingą informa- 
ciją, todėl man archyve raustis nereikėjo. 

Taigi išsiaiškinau, kad misis From penktadienį pietavo “Čerči- 
lio" restorane kartu su mis Andžela Rait, uolia PAPER'os sekre- 
tore. Ko gero, misis From ten nuvyko tiesiai iš mūsų, bet apie tai 
su Lonu nešnekėjau. Po pietų, apie pusę trijų, abi moterys nuva- 
žiavoį PAPER Ą, kur misis From pasirašė kai kuriuos dokumentus 
irkeletą kartų skambino telefonu. “Žinių" redakcija neturėjo infor- 
macijos apie tai, ką ji veikė nuo po trijų penkiolika iki penkių, kai 
grįžusi namo dirbo su savo asmenine sekretore mis Džina Estėj. 
Andžela Rait, Lono žodžiais, buvo maloni asmenybė, nes priimi- 
nėjo reporterius, o mis Džina Estėj - ne, nes neduodavo interviu. 

Kelios minutės prieš septynias misis From savo "Kadilaku" su 
pakeliamu viršumi išvažiavo vakarieniauti pas Goranus, kurie 
gyvena Gramersio parko rajone. Tiksliai nežinoma, kur ji paliko 
mašiną, bet šiame rajone vakarais nesunku surasti stovėjimui 
leidžiamą vietą. Vakarieniavo šeši žmonės: Denis Goranas - 
šeimininkas, Klera Goran - jo žmona, Laura From, Andžela Rait, 
Polas Kafneris ir Vinsentas Lipskombas, leidėjas. 

Svečiai išėjo tuoj po vienuoliktos. Paskutinė išvažiavo misis 
From. Redakcijoje buvo žinių, kad Goranas palydėjo ją iki maši- 
nos, nors policija to nepatvirtino, todėl ši informacija netiko. Štai 

ir viskas, kas buvo žinoma apie Laurą From iki penkių valandų 
ryto, kai kažkoks Žmogus, eidamas į darbą, aptiko jos kūną. 

Kelios minutės prieš man pasirodant redakcijoje, apygardos 
prokuratūra pranešė, kad misis From žuvo po savo automobilio 
ratais. Jos “Kadilaką" rado Šešioliktoje gatvėje, vos už kelių 
žingsnių nuo policijos nuovados. Mašinos salone rado sunkų 
išskečiamą raktą, kuriuo jai trenkė per galvą. Liko neaišku, ar 
žudikas slėpėsi mašinoje, už sėdynės atlošo, ar ilipo į mašiną kartu 
su ja, ar įsėdo pakeliui. Galima spėti, kad jis, sudavęs jai per galvą, 
sėdo už vairo, nuvažiavo ten, kur nėra žmonių, ištraukė bejausmį 
kūną iš mašinos ir pervažiavo jį ratais. Būtų įdomu nueiti į 
laboratoriją ir pasidomėti, kaip ekspertai apžiūri mašiną, bet 
manęs ten neprileis ir per mylią. O be to, aš buvau užsiėmęs su 
Lonu. 

Redakcijos žiniomis, policija kol kas nieko neįtarė. Aišku, visi 
vakarienės dalyviai buvo įtariami. Lonas nieko negalėjo pridurti, 
tik prasitarė, kad vienas iš redakcijos darbuotojų susidomėjo, koks 
misis Goran požiūris į jos vyro ir misis From draugystę. Aš savo 
nuomonės nepasakiau. 

- Bet turėk galvoje, Lonai: jeigu tu prie šios bylos prilipdysi Pitą 
Drosą ir Metjų Berčį, tai nieko gero tau neduos. Nebent turėtum 
svarius įrodymus. Kas per vienas tas Metijus Berčis? 

Lonas prunkštelėjo. 

- Eidamas namo nusipirk mūsų trečiadienio laikraštį. 

- Mes jį turime, aš skaičiau. Bet tai buvo prieš tris dienas. 

- Per tą laiką Berčis nė truputėlio nepasikeitė. Jis dvidešimt 
metų dirbo imigracijos ir natūralizavimo tarnyboje. Vedęs, trys 
vaikai. Tipiškas valstybės tarnautojas, nukamuotas rūpesčių, sa- 
vam rate nelabai mėgstamas. Lošė jodinėjimo varžybose, tarpinin- 
kaujant bukmekeriui Pinkusui. 

- Tu sakai, kad tik šiaip sau prisiminei Berči. Tikrai? 

- Taip. 

- Na, atverk savo širdį senam ir ištikimam draugui Gudvinui. 

- Aš neturiu ką tau pasakyti. 

- Paslauga už paslaugą, Lonai. Manau, kad tarp mūsų bus 
savitarpio supratimas. Klausyk. Policija nustatė, kad Pitą Drosą ir 
Berčį partrenkė ta pati mašina. 

- Negali būti! - jis išplėtė akis. 

- Deja, tai tiesa. 

- Iš kur tu sužinojai? 

- Atleisk, neprisimenu. Bet tai tikra tiesa. 

- Tebūsiu aš prakeiktas! - Lonas patrynė rankas. - Tai nuostabu, 
Arči, tiesiog nuostabu. Pitas ir misis From, auskarai. Pitas ir 
Berčis, mašina. Tu supranti, kad laikraštis gali išvysti šviesą su 
sensacinga medžiaga: visos trys žmogžudystės tarpusavyje susiju- 
sios! 

- Kadangi tai tik spėjimas - tepadeda Dievas. 

- Teisingai... O kas dėl mašinos, tai ją prieš keturis mėnesius 
pavogė Baltimorėje ir dukart perdažė. Numeriai suklastoti. 

- Spauda apie tai nerašė. 

- Apie tai pranešė vidurdienį. - Lonas pasilenkė prie manęs. - 
Paklausyk, Arči, aš kai ką sugalvojau... Kaip tave įtikinti, kad 
manimi galima pasitikėti? Išbandyk mane. Dabar tinkamas atve- 
jis. Kokius turi įrodymus, kad ta pati mašina partrenkė berniuką ir 
Berčį? Pasakyk, ir aš tuoj pat pamiršiu. 

- Aš pats jau apie tai pamiršau. Dieve mano, tu tiesiog nepaso- 
tinamas. Šunis maitinti reikia vieną kartą per dieną, o tu jau gavai 
savo porciją. 

Aš atsistojau ir pasitaisiau kelnes. 

Namo grįžau po.keturių. Vulfo kabinete jau nebuvo. Virtuvėje 
aš paklausiau Frico, ar niekas nebuvo atėjęs. Jis linktelėjo: 

- Taip. Inspektorius Krameris. 

Aš nustebęs kilstelėjau antakius. 

- Kraujo praliejimo nebuvo? 

- Ne, - trumpai atsakė Fricas. - Bet buvo gana triukšminga. 

Aš išgėriau stiklinę vandens, vidiniu telefonu paskambinau į 
viršų, į oranžeriją, ir, išgirdęs Vulfo balsą, pasakiau: 

- Aš jau namie. Linkėjimai nuo Lono Koeno. Ar ataskaitą 
atspausdinti? 

- Ne. Užlipk ir papasakok. 

Tai nebuvo labai rimtas taisyklių pažeidimas - ne toks, kaip 
kalbėjimas telefonu pietų metu, - bet taip pat buvo iš neleistinų 
poelgių sąrašo. Man tai patiko: būtent tada, kai Vulfas pykdavo, 
kad kažkas jį paliko kvailio vietoje, jis ir įjungdavo savo mąstymo 
aparatą. Užlipęs į trečią aukštą, patekau į šiltnamį, kur “Miltonija 
roezli'' 1 “Falanopsis Afrodita' žydėjo puošniais žiedais. Kitoje 
patalpoje žydėjo tik kelios “Katlėjos" ir “Lalijos"', bet man buvo 
nesvarbu, nes dabar mane domino tik viena gėlelė, vardu Vulfas, 
kuris padėjo Teodorui užtraukti muslino užuolaidas. Kai aš įėjau, 
jis nusivedė mane į kambarį, kur buvo laikomi persodinimui skirti 
moliniai puodai, atsisėdo į vienintelį ten stovėjusį krėslą ir parei- 
kalavo: 

- Na? 

Aš prisėdau ant taburetės ir viską jam išklojau. Jis sėdėjo 
užmerktomis akimis, retkarčiais patraukdamas nosimi tose vieto- 
se, kur, jo nuomone, reikėjo dėti skyrybos ženklus. Atsiskaitinė- 
damas Vulfui, aš visada stengiuosi papasakoti taip, kad jis man 

neužduotų jokių klausimų, ir šį kartą pasisekė. Kai aš nutilau. jis 
11gai sėdėjo nejūdėdamas, paskui atsimerkė ir pasakė: 
“ - Buvo atėjęs misteris Krameris. 

Aš linktelėjau. 

- Fricas jau man pasakė. Ir dar sakė, kad pasimatymas buvo 
gana triukšmingas. 

- Taip. Jis buvo neįprastai agresyvus. Aš suprantu, kad jis 
susierzinęs, bet ir aš taip pat. Jis davė suprasti, kad jeigu aš vakar 
jam būčiau papasakojęs apie misis From vizitą, ji galėjo likti gyva. 
Gryna nesąmonė! Jis man grasino, kad jeigu aš kokiu nors būdu 
trukdysiu tirti policijai bylą, tai mane patrauks baudžiamojon 
atsakomybėn. Fu! Jis vis dar apačioje? 

- Ne. Nebent slepiasi vonioje. Fricas sakė, kad išėjo. 

- Aš jį palikau ir užlipau čia. Jau paskambinau Solui, Fredžiui 
ir Oriui. Kiek valandų? 

Kad jam nereikėtų pasukti galvos ir pažiūrėti į laikrodį, aš 
pasakiau: 

- Be dešimties penkios. 

- Jie čia bus šeštą arba po šešių. Iš Gerano nė garso. Kiek Džinai 
Estėj metų? | 

- Lonas to nepasakė, bet paminėjo, kad ji jauna. Manau, ne 
daugiau kaip trisdešimt. O kodėl jūs klausiate? 

- Ar graži? 

- Nežinau. 

- Reikėtų žinoti. Šiaip ar taip, ji jauna. Solas, Fredis ir Oris gali 
aptikti kokį nors siūlelį, bet aš nenoriu likti nežinioje, kol jie jos 
ieškos. Aš noriu Žinoti, ką veikė vakar misis From nuo po trijų 
penkiolika iki penkių valandų ir dar - su kuo ir apie ką ji šnekėjosi 
tą valandą, kurią praleido su mis Estėj. Mis Estėj gali atsakyti į 
pirmą, o gal ir į antrą klausimą. Atvežk ją čia. 

Nesupraskite jo klaidingai. Jis Žino, kad tai fantastika. Juk 
nebuvo nė mažiausios vilties, kad susiklosčiusiomis aplinkybėmis 

aš galėčiau patekti pas misis From asmeninę sekretorę ir su ja 
pasišnekėti, nekalbant jau apie jos pristatymą Vulfui. Betjuk kalba 
ėjo tik apie keletą dolerių taksi, tai kodėl gi, velniai griebtų, neduoti 
man tokio įsakymo? 

Aš tik priminiau, kad reikės Fricui padėti dar vieną lėkštę tuo 
atveju, jeigu mūsų viešnia bus alkana, o paskui Vulfą palikau 
vieną, nulipau į savo kambarį ir, stovėdamas prie lango, galvojau 
apie užduotį, kurią man reikės išspręsti. Per dešimt minučių aš 
sugalvojau ir atmečiau keturis variantus. Penktas man pasirodė 
labiausiai tinkamas, šiaip ar taip, jis paliko bent mažą viltį laimėti, 
ir aš nubalsavau už jį. Savo plano įgyvendinimui nieko tinkamo 
savo garderobe neradau, todėl nuėjau į sandėliuką, kur laikiau 
įvairius tualeto reikmenis profesiniais sumetimais, pasiėmiau juo- 
dą švarką, juodas su juostelėmis kelnes, baltus iškrakmolyta 
apykakle marškinius, juodą skrybėlę ir juodą kaklaraištį. Atsirado 
ir tinkami batai bei kojinės. Nusiskutau ir, visa tai apsirengęs, 
pažiūrėjau į veidrodį. Vaizdas buvo stulbinantis. Man trūko tik 
arba nuotakos, arba katafalko. 

Kabinete apačioje iš stalčiaus aš ištraukiau 22-0 kalibro pisto- 
letą, jį užtaisiau ir įsidėjau į kelnių kišenę. Tai buvo tam tikras 
kompromisas. 32-0 kalibro pistoletas su dėklu, pakištas po pažas- 
timi, galėjo sugadinti mano išvaizdą. Iš kitos pusės, gana seniai, po 
vieno nelabai malonaus atsitikimo, kai man operacijos metu išėmė 
iš peties kulką, aš pažadėjau Vulfui ir sau pačiam, kad niekada 
nevažiuosiu tirti nusikaltimo be ginklo, nors nusikaltimas ir nebū- 
tų susijęs su žmogžudyste. 

Visa tai atlikęs, aš nuėjau į virtuvę, norėdamas pasmalsauti, 
kokį įspūdį padarysiu Fricui. 

- Aš paskirtas ambasadoriumi Techase, - pareiškiau jam. 

Laikrodis rodė 5 valandas 38 minutes, kai aš atsiskaičiau su 
taksi vairuotoju prie namo įvažiavimo Šešiasdešimt aštuntojoje 

Rytų gatvėje. Kitoje gatvės pusėje ant šaligatvio stoviniavo keletas 
žioplių, bet šioje pusėje esantis policininkas neleido praeiviams 
smalsauti. Solidus namas su granito apdaila buvo aptvertas gele- 
žine tvora, aukštesne negu žmogus. Kai aš pasukau link namo, 
prieš mane išniro policininkas, bet ne tam, kad užkirstų kelią. 
Policininkai nesulaiko taip apsirengusių Žmonių, kaip aš. 

Aš sustojau, pažvelgiau į jį liūdnu žvilgsniu ir pasakiau: 

- Dėl laidotuvių. 

Jis galėjo man sugadinti visą reikalą, jeigu būtų palydėjęs iki 
durų, bet trys smalsuoliai prišoko prie tvoros ir, kol policininkas 
juos nuvarė, aš spėjau užlipti į ištaigingą priebutį ir paspausti 
skambutį. Dunis atidarė subjektas su aristokratiškai riesta nosimi. 

- Reikia kai ką išsiaiškinti dėl gėlių, - liūdnai, bet tvirtai ištariau 
aš. - Aš norėčiau pasikalbėti su mis Estėj. 

Aš nustelbiau savyje norą įkišti koją už slenksčio, kad tarnas 
negalėtų uždaryti durų, - tai būtų nedovanotina klaida. Bet kai jis 
pasitraukė, praleisdamas mane, aš nedelsdamas šmurkštelėjau pro 
jį. Jis uždarė duris. 

- Nesveikas žmonių smalsumas panašiose situacijose tiesiog 
piktina, - pastebėjau aš. - Būkite malonus, praneškite mis Estėj, 
kad misteris Gudvinas nori su ja pasikonsultuoti dėl gėlių. 

- Čia, prašau jus. 

Jis nužengė penkis Žingsnius vestibiuliu prie plačiai atidarytų 
durų, gestu pakvietė mane įeiti ir paprašė palaukti. Kambarys 
nebuvo toks, kokį aš tikėjausi pamatyti misis From miesto reziden- 
cijoje. Jis buvo mažesnis už mano miegamąjį ir beveik visą vietą 
užėmė du rašomieji stalai, du staliukai su rašomosiomis mašinėlė- 
mis, keletas kėdžių ir spintos su kartoteka. Ant sienų kabėjo 
plakatai ir fotografijos. Aš jas apžiūrinėjau, kai pasigirdo Žings- 
niai, ir aš atsisukau. 

Tarpduryje stovėjo mis Estėj, žvelgdama į mane žaliai rudomis 
akimis. 

- Kokie neaiškumai dėl gėlių? - paklausė ji. 

Negaliu pasakyti, kad jos akys buvo ištinusios nuo ašarų, bet, 
šiaip ar taip, jos džiaugsmu nespindėjo. Jeigu būtume susitikę 
linksmesne proga, aš jai būčiau davęs ne daugiau kaip trisdešimt 
metų, bet tik ne dabar. Taip, ji gerai atrodė. Jokių auskariukų ji 
nenešiojo, nesimatė ir įbrėžimo pėdsako ant veido, bet juk praėjo 
jau keturios dienos nuo to laiko, kai Pitas pamatė moterį automo- 
bilyje, o jis nepasakė, ar gilus buvo įbrėžimas. Todėl buvo maža 
tikimybė aptikti įbrėžimo pėdsakus ant Džinos Estėj arba ant 
kokio nors kito veido. 

- Mis Džina Estėj? 

- Taip. Tai kas ten su gėlėmis? 

- Aširatėjau jums apie tai pasakyti. Jūs, ko gero, girdėjote apie 
Nirą Vulfą? 

- Ar detektyvą? 

- Taip. 

- Aišku. 

- Labai gerai. Jis mane atsiuntė. Aš Arčis Gudvinas irjam dirbu. 
Jis nori atsiųsti gėlių misis From laidotuvėms ir prašė sužinoti, ar 
jūs neturite nieko prieš “Miltonija roezli'' orchidėjas, jos tokios 
gražios - grynai baltos spalvos. 

Sekundę ji įdėmiai į mane žiūrėjo, o paskui staiga nusikvatojo. 
Jos pečiai drebėjo ir ji klestelėjo ant kėdės, nuleido galvą ir 
suspaudė smilkinius delnais. Tarnas priėjo prie atvirų durų pažiū- 
rėti, kas atsitiko. Užjausdamas pasakiau, kad man teko turėti 
reikalų su panašiais isterikais (tai buvo gryna teisybė), ir geriau 
jam nesikišti. Jis sutiko ir pnivėrė duris. Greitai mis Estėj nurimo, 
aš pasitraukiau kėdę ir atsisėdau. Galų gale ji atsitiesė ir nusišluos- 
tė akis nosine. 

- Mane sutrikdė jūsų kostiumas, - pasakė ji. - Juk kvaila - taip 
apsirengti vien dėlto, kad ateitumėt ir paklaustumėt, ar niekas 

neprieštarauja dėl orchidėjų. - Ji nutilo ir atsikvėpė. - Gėlių 
nereikia. O dabar galite eiti. 

- Aš taip apsirengiau todėl, kad galėčiau patekti į namą. 

- Suprantu. O tikslas kitas? Koks? 

- Kad susitikčiau su jumis. Paklausykite, mis Estėj. Aš labai 
gailiuosi, kad mano maskaradas išvedė jus iš pusiausvyros, bet 
dabar prašau jus keletą minučių ramiai pasėdėti ir atsipeikėti; 0 aš 
tuo tarpu, jeigu leisite, paaiškinsiu savo apsilankymo tikslą. Ti- 
kiuosi, jūs žinote, kad misis From vakar buvo pas misterį Vulfą ir 
išrašė jam dešimties tūkstančių dolerių čekį? 

- Taip. Aš Žinau apie visus misis From piniginius reikalus. 

- Ji sakė jums, dėl ko išrašė čekį? 

- Ne. Tik šaknelėje parašė “avansas". 

- Aš taip pat negaliu pasakyti, kokiam reikalui pinigai buvo 
skirti, bet šiandien misis From vėl turėjo susitikti su misteriu 
Vulfu. Bankas čekį vakar patvirtino, ir pagal jį pinigai bus išmo- 
kėti pirmadienį. Misteris Vulfas jaučia atsakomybę už misis From 
ir mano, kad jis turi ištirti jos mirties aplinkybes. 

Ji pastebimai nurimo. 

- Bettuo užsiima policija. Mažiau kaip prieš valandą iš čia išėjo 
du policininkai. 

- Suprantama. Ką- gi, puiku, jeigu jiems pasiseks ką nors 
laimėti. Bet jeigu ne, tai padarys misteris Vulfas. Arjūs norite, kad 
jis tuo užsiimtų? 

- Ar jums neatrodo, kad mano noras neturi jokios reikšmės? 

- Ne, jūs klystate, misteriui Vulfui turi. Policija gali klausinėti 
kiekvieną Žmogų, susijusį su byla. Misteris Vulfas neturi teisės. Jis 
norėtų su jumis pasišnekėti ir atsiuntė mane, kad aš jus palydėčiau 
pas jį. Jo pavedimą aš galiu išpildyti vienu iš trijų būdų. Pagąsdinti 
jus - bet nežinau kuo. Papirkti - bet nežinau, kokį panaudoti jauką. 
Lieka trečias - pasakyti, kad misis From aplankė misterį Vulfą ir 

išrašė jam dešimties tūkstančių dolerių čekį, ir jis turi pagrindo 
galvoti, kad jos mirtis susijusi su reikalu, dėl kurio ji kreipėsi i ji, 
todėl Vulfas jaučia, kad būtina išsiaiškinti misis From mirties 
aplinkybes ir norėtų pradėti tyrimą nuo pokalbio su jumis. Klau- 
simas toks: ar jūs norite jam padėti. Aš galvoju, kad norite. Mūsų 
kontora yra Trisdešimt penktojoje gatvėje. Policininkas, stovintis 
prieš jūsų namą, sustabdys mums taksi ir po penkiolikos minučių 
mes būsime ten. 

- Jūs norite važiuoti tuoj pat? 

- Žinoma. 

Ji palingavo galvą: 

- Negaliu. Aš turiu... Ne, negaliu. 

Ji susivaldė, isterijos priepuolio neliko nė ženklo. 

- Jūs sakote, ar aš noriu padėti. Negali kilti ir abejonių, 
klausimas tik tas, kaip aš galiu padėti? 

Ji galvojo, įdėmiai žiūrėdama į mane. 

- Turbūt aš jums kai ką papasakosiu. 

- Būsiu dėkingas. 

- Ašjums jau sakiau, kad mažiau kaip prieš valandą iš čia išėjo 
du policijos darbuotojai. 

- Taip. 

- Tai štai, kol jie čia buvo, prieš pat jiems išeinant vienam iš jų 
kažkas paskambino ir po pokalbio jis pasakė, kad Niras Vulfas, 
galbūt padedant pagalbininkui Arčiui Gudvinui, bandys susisiekti 
su manimi. Tokiu atveju manęs prašė viską pranešti policijai, ką 
kalbės Vulfas. 

- Labai įdomu. Ir jūs sutikote? 

- Ne. Aš nenoriu turėti jokių įsipareigojimų. 

Ji atsistojo, priėjo prie stalo, iš stalčiaus išėmė cigarečių pakelį, 
užsirūkė ir iš eilės porą kartų stipriai užsitraukė, toliau stovėdama 
ir žiūrėdama į mane. 

- Aš apie tai jums papasakojau grynai egoistiniais sumetimais. 
Aš galvoju, kad misteris Vulfas gudresnis už bet kurį policininką. 
Kad ir kaip ten būtų, misis From pas jį nuvyko ir davė jam tą čekį, 
bet aš nežinau, už ką. Kadangi aš buvau jos sekretorė, tai, žinoma, 
ašsušiabyla susijusi. Aš niekur nuo to negaliu pabėgti, bet nenoriu 
padaryti ką nors tokio, kas dar labiau mane įpainiotų į šią bylą, o 
taip, be abejonės, ir įvyks, jeigu aš nuvažiuosiu pas misterį Vulfą. 
Jeigu aš policijai nepranešiu, apie kąjis kalbėjo su manimi, policija 
nuo manęs neatstos, 0 jeigu pranešiu? Juk misis From galbūt 
kalbėjo su juo konfidencialiai ir nenorėtų, kad apie jos pokalbį su 
misteriu Vulfu sužinotų policija. 

Ji dar vieną kartą užsitraukė, priėjo prie stalo, užgesino cigaretę 
peleninėje ir sugrįžo. 

- Ašjums viską papasakojau. Esu paprasta provinciali mergina 
iš Nebraskos. Dešimt metų Niujorke - laiko užtektinai, kad išmok- 
čiau nepapulti po automobiliais. Taip, aš esu įsivėlusi į šį painų 
reikalą, bet aš nieko nenoriu nei kalbėti, nei daryti, kad nepablo- 
ginčiau savo padėties. Turiu susirasti darbą. Aš neskolinga misis 
From. Aš dirbau pas ją ir ji mokėjo man atlyginimą, be to, ne tokį 
jau ir didelį. 

Aš parodžiau, jeigu tik man pasisekė, kad ją užjaučiu ir 
suprantu. Iškrakmolyta apykaklė mane smaugė. 

- Aš nesiginčysiu su jumis, mis Estėj, - užtikrinau ją. - Aš taip 
pat Niujorke išgyvenau dešimt metų. Jūs kalbėjote, kad policijoje 
jūsų prašė pranešti, ką pasakys Niras Vulfas. Na, o kaip Arčis 
Gudvinas? Ar jie prašė perpasakoti, ką kalbėsiu aš? 

- Turbūt ne. 

- Na, ir gerai. Tada aš norėčiau jums užduoti kelis klausimus, 
jeigu jūs atsisėsite. 

- Aš visą dieną sėdėjau ir atsakinėjau į klausimus. 

- Na, gerai. Pavyzdžiui, toks klausimas - kur jūs buvote vakar 
vakare, nuo dešimtos iki dviejų valandų nakties? 

Ji pažiūrėjo į mane: 

- Tai jūs klausiate? 

- Ne, paprasčiausiai duodu tų klausimų pavyzdžius, į kuriuos 
jums šiandien prisiėjo atsakinėti visą dieną. 

- Gerai, štai jums atsakymų pavyzdys. Vakar, nuo penkių iki 
šešių valandų, misis From padiktavo man visą šūsnį laiškų. Po 
šešių ji nuėjo persirengti vakarienei, o aš jos prašymu kai kam 
paskambinau. Aštuntą valandą, po to, kai ji išvažiavo, aš viena 
pavakarieniavau, paskui perspausdinau laiškus, kuriuos ji padik- 
tavo, ir išėjau jų įmesti į pašto dėžutę. Tai buvo apie dešimtą 
valandą vakaro. Aš tuoj pat grįžau, pasakiau Pekemui, tarnui, kad 
pavargau, nuėjau į savo kambarį, įsijungiau kažkokią muziką ir 
atsiguliau į lovą. 

“- Nuostabu. Vadinasi, jūs gyvenate čia? 

- Taip. 

- Kitas pavyzdys. Kur jūs buvote antradienį nuo šešių iki 
septynių vakaro? 

- Jūs teisus. Jie 1r apie tai klausė. Kodėl? 

Aš patraukiau pečiais: 

- Paprasčiausiai aš jums parodau, kokius klausimus gali užduo- 
ti policija. 

- Bet vis dėlto, kuo čia dėtas antradienio vakaras? 

- Iš pradžių pasakykite, kaip jūs atsakėte į šį klausimą. 

"Iš pradžių aš negalėjau į jį atsakyti, bet paskui prisiminiau. 
Misis From tą dieną buvo PAPER'os susirinkime. Ji man leido 
pasinaudoti jos mašina ir aš visą dieną važinėjau po miestą 
ieškodama dviejų vaikinų, kuriems PAPER A norėjo suteikti pa- 
galbą. Man taip ir nepavyko jų surasti ir aš apie vidurnaktį grįžau 
namo. Man sunku prisiminti kiekvieną to vakaro minutę 1r aš net 
nebandžiau visko prisiminti. Kodėl aš turiu apie tai galvoti? Bet 
kas gi atsitiko antradienį tarp šešių ir septynių? | 

Aš pažiūrėjau į ją: 

- Susitarkime taip: jūs pasakysite man, kur buvo misis From 
nuo po trijų penkiolika iki penkių valandų, kokius laiškus ji 
padiktavo nuo penkių iki šešių ir kam skambino telefonu, o tada 
aš jums papasakosiu, kas atsitiko antradienį. 

- Ir vėl pavyzdys klausimų, kuriuos pateikė policija? 

- Suprantama. Bet šie klausimai mane labiau domina. 

- Misis From niekam neskambino. Ji man davė sąrašą ir prašė 
visiems jame esantiems paskambinti - jų buvo dvidešimt trys 
žmonės - ir išplatinti jiems bilietus į teatro spektalį Mailstouno 
mokyklos labui. Šis sąrašas policijoje. Laiškai buvo patys papras- 
čiausi, dalykiniai. Misteris Goranas ir misteris Kafneris patarė 
man padaryti jų kopijas policijai, aš taip ir padariau. Jeigu jūs 
norite, kad aš pabandyčiau juos prisiminti, tai man atrodo... 

- Nebūtina. Ką misis From darė po to, kai išėjo iš PAPER'os, 
ir iki to, kai grįžo namo? 

- Žinau tik tiek, kad ji buvo parduotuvėje Medisono aveniu ir 
nusipirko keletą porų pirštinių - ji man jaš parodė. Ir dar ji 
skambino į Polo Kafnerio kontorą. Ką ji dar veikė, aš nežinau. Tai 
kas gi atsitiko antradienį? | 

- Devintosios aveniu ir Trisdešimt penktosios gatvės sankryžo- 
je, užsidegus raudonai šviesai, sustojo mašina. Moteris, sėdėjusi 
už vairo, paprašė, kad berniukas pakviestų policiją. 

Ji susiraukė: 

- Na, ir ką? 

- Aš jums viską pasakiau. 

- Bet kokią visa tai turi reikšmę? 

- O dėl šito mes nesusitarėme. Aš jums žadėjau pasakyti, kas 
atsitiko antradienį, ir viskas. Tai labai paini byla, mis Estėj. Jeigu 
norite, galite pranešti policijai, ką jums papasakojo Arčis Gudvi- 
nas. Jiems nepatiks, kad aš pasakoju įtariamiesiems apie tai, kaip... 

- Bet aš ne įtariamoji! 

- Atleiskite. Aš pagalvojau, kad jūs įtariamoji. Bet kokiu 
atveju, aš... 

- Bet kodėl aš turiu būti įtariama? 

- Jeigu nėra kitų priežasčių, tai nors todėl, kad jūs buvote 
artimas misis From asmuo ir žinote, kur ji buvo vakar vakare ir kur 
ji galėjo palikti savo mašiną. Gali būti, kad misteris Vulfas kitaip 
į tai pažiūrėtų. Jeigu jūs pakeisite savo ketinimus ir atvažiuosite 
pasimatyti su juo šiandien po vakarienės arba rytoj ryte - sakykim, 
vienuoliktą valandą, kai jis bus laisvas, - tai jis, jeigu bus gera 
nuotaika, viską jums išklos. Vulfas genijus, todėl niekada negali- 
ma numatyti, ką jis padarys. Jeigu jūs... 

Atsidarė durys ir aš nutilau. Į kambarį įėjo žmogus. Tik 
pasirodęs tarpduryje, jis pradėjo kažką kalbėti mis Estėj, bet 
pamatęs, kad ji ne viena, nutilo, sustojo ir įsistebeilijo į mane. 

Kai tapo aišku, kad ji nesiruošia mūsų supažindinti, 0 jis pats 
nepaklausė, kas aš toks, aš paėmiau iniciatyvą į savo rankas. 

- Mano vardas Arčis Gudvinas. Aš dirbu pas Nirą Vulfą. 

Pamatęs jo veido išraišką, aš pridūriau: 

- Nuoširdžiai užjaučiu. 

Jis priėjo prie manęs su ištiesta ranka, aš atsistojau ir paspau- 
džiau ją. 

- Polas Kafnenis, - prisistatė jis. 

Jis buvo nedidelio ūgio - puse galvos žemesnis už mane, jo 
siauri tamsūs ūsiukai virš storos viršutinės lūpos buvo trumpai 
pakirpti. Nepasakyčiau, kad jis atrodė įspūdingai: iš išvaizdos jis 
nebuvo panašus į žmogų, dirbantį reklamos srityje. Tiesa, turiu 
prisipažinti, kad negaliu pakęsti ūsų, kuriuos bando paversti 
išpešiotais antakiais. 

Jis nusišypsojo, tuo parodydamas, kad pritaria viskam, ką aš 
pasakiau ar padariau, ir visiškai mane supranta. 


64 


- Gailiuosi, kad jums sutrukdžiau, bet man reikalinga mis Estėj. 
Atsirado šiokių tokių neatidėliotinų reikalų. Eime į viršų, mis 
Estėj. 

Jis tai atliko puikiai. Žinoma, iš tikrųjų jis norėjo pasakyti taip: 
“Nešdinkitės iš šių namų ir leiskite man išklausinėti mis Estėj, 
kokio velnio jums čia prireikė“. Bet ne, aš buvau per daug 
simpatiškas, kad jis sau leistų mane įžeisti. 

Kai mis Estėj atsistojo ir išėjo, jis nuėjo paskui ją, bet tarpduryje 
atsigręžė: 

- Man buvo labai malonu su jumis susipažinti, misteri Gudvi- 
nai. Aš daug girdėjau apie jus ir misterį Vulfą. Labai gailiuosi, kad 
mūsų pažintis įvyko tokiu sunkiu momentu. 

Jis dingo už durų, bet aš išgirdau jo balsą: 

- Pekemai, Pekemai! Misteris Gudvinas išeina. Paklausk, ar 
nereikia jam sustabdyti taksi. 

Puikus, švariai atliktas darbas! 

Namo sugrįžau kaip tik laiku, kad galėčiau dalyvauti instruk- 
taže. Solas ir Oris jau buvo atėję ir laukė, kol pasirodys Fredas. Su 
jais pasisveikinęs, aš pasisukau į Vulfa, sėdėjusį prie savo stalo: 

- Ašją mačiau ir su ja šnekėjau, bet... 

- Kuriems galams tu taip pasipuošei? 

- Aš grabdirbys. 

Jis išsiviepė: 

- Na ir bjaurus žodis! Pasakok. 

Aš detaliai jam atsiskaičiau, bet šį kartą Vulfui iškilo klausimų. 
Nė vienas iš jų nieko nepaaiškino, nes aš jam išklojau visus faktus, 
o mano nuomonė apie Džiną Estėj ir Polą Kafnerį jam niekuo 
negalėjo padėti, ir kai Solas nuėjo atidaryti durų ir atsivedė Fredą, 
šefas tuoj pat paliko mane ramybėje ir liepė jiems pasislinkti arčiau 
prie stalo. 

Iš pažiūros ši trejybė niekuo nebuvo ypatinga. Solas Penzeris, 
su savo didele nosimi siaurame veide, apsirengęs rudu kostiumu, 
kurį ne pro šalį būtų buvę išlyginti, pašaliniam žmogui galėjo 
pasirodyti esąs smulkus tarnautojas ar net gatvių šlavėjas. Iš 
tikrųjų Solas buvo talentingiausias operatyvinis darbuotojas, ge- 
riausias visame mieste, ir jo meistriškumas persekiojant, kurį 
Niras Vulfas išgyrė pokalbyje su Pitu Drosu, buvo tik viena talento 
dalelytė. Bet kuri seklių agentūra mieste sutiktų mokėti jam 
trigubą atlyginimą. 

Sunkiasvoris Fredas Darkinas buvo maždaug kaip du Solai, bet 
apie jo gabumus šitaip pasakyti negalima. Fredas galėjo persekio- 
ti, buvo uolus, atkaklus ir eilinėse bylose juo buvo galima pasiti- 
kėti, nors. žvaigždžių nuo dangaus jis neraškydavo. 

Kai jūs matote Orio Kadero patiklų tamsiai rudų akių žvilgsnį 
ir pasitenkinimo šypsenėlę, jums nekyla jokia abejonė, kad jį 

domina tik viena - ar jūs supratote, koks jis gražus. Žinoma, tai 
galėjo kiekvieną išmušti iš vėžių: atrodė, kad šnekant su Oriu 
nereikia apgalvoti kiekvieno savo žodžio. Bet tai buvo lemtinga 
klaida, nes Oris niekada nepamiršdavo savo detektyvo pareigos. 

Vulfas atsilošė, padėjo rankas ant krėslo atramų, giliai įkvėpė 
1r triukšmingai iškvėpė. 

- Džentelmenai, - pradėjo jis, - aš įklimpau iki kaklo. Paprastai, 
kai aš prašau jūsų pagalbos, turiu tikslius duomenis, kad galėčiau 
duoti jums nurodymus, bet dabar tai neįmanoma. Aš suteiksiu 
informaciją apie visą šios situacijos sudėtingumą. Bet pirmiausia 
piniginis klausimas. Klientas man išdavė čekį dešimčiai tūkstan- 
čių dolerių ir maždaug po dvylikos valandų jį užmušė. Daugiau iš 
jo aš nieko negausiu. Jeigu prireiks, aš pasiruošęs, dėl itin svarbių 
motyvų, išleisti didesnę dalį, o gal ir visą sumą nusikaltimo 
išaiškinimui, bet ne daugiau. Aš nesakau, kad taupytumėte, bet 
nepatariu ir būti išlaidiems. Tai štai, bylos esmė ta... 

Pradėjęs pasakojimą nuo to, kaip aš antradienį, vakarienės 
metu, atvedžiau į valgomąjį Pitą Drosą, Vulfas jį pabaigė mano 
ataskaita apie pokalbį su mis Džina Estėj - ir nieko nepraleido. Visi 
trys sėdėjo įsigilinę į jo žodžius - kiekvienas savaip. Solas klausėsi 
atsipalaidavęs, lyg jo tai nedomintų, Fredas buvo visas įsitempęs 
ir nenuleido nuo Vulfo akių, o Oris sėdėjo grakščiai ir pirštais 
suspaudęs smilkinius, lyg pozuotų portretui. O aš vis laukiau, ar 
Vulfas pasakodamas nepraleis kokios nors detalės ir tokiu būdu 
suteiks man malonumą jį pataisyti, kai pabaigs, bet, deja, taip 
neatsitiko. Aš pats nebūčiau galėjęs tiksliau ir smulkiau nušviesti 
padėties. 

Vulfas pažiūrėjo į laikrodį: 

- Po septynių dvidešimt. Vakarieue jau paruošta. Šiandien 
valgysime keptą vištą su baltu padažu ir kukurūzų koše. Prie stalo 
apie bylą nekalbėsime, bet prašau jūsų apie ją nepamiršti. 

Apie devintą valandą mes grįžome į kabinetą. Vulfas, įsitaisęs 
savame krėsle, niūriai pažiūrėjo į mane, 0 po to į juos. 

- Man atrodo, kad jūs dar nepasiruošę mūšiui, - nepatenkintas 
ištarė jis. 

Bet tai nereiškė, kad mums reikėjo prieš jį pasitempti pagal 
komandą “ramiai"'. Nors niekas iš trijulės taip gerai Vulfo nepaži- 
nojo, kaip aš, bet visiems buvo žinoma, kad jis pavalgęs apie 
valandą nesiima jokio darbo. Jį graužė ne tai, kad jie nepasiruošę 
kovai, bet tai, kad jis pats nenorėjo būti pasiruošęs. 

- Mes galime nusileisti į apačią ir pažaisti biliardą, kol jūs 
suvirškinsite vakarienę, - pasiūliau aš. 

Jis šyptelėjo. 

- Mano skrandis susitvarkys su savo darbu ir be tavo pagalbos, 
- pareiškė jis. - Taigi, džentelmenai, ar turite klausimų? 

- Galbūt vėliau? - patraukė pečiais Solas. 

- Labai gerai. Aš tęsiu. Taigi, kaip jūs matote, padėtis beveik 
beviltiška. Byla labai paini, o mes neturime jokių informacijos 
šaltinių. Arčis gali pabandyti ką nors padaryti, kaip pabandė 
šiandien su mis Estėj, bet jam nėra už ko užsikabinti. Policija 
neduos mumsjokių liudytojų. Anksčiau aš turėjau galimybę kai ką 
iš jų išgauti, bet šį kartą neturiu kaip jų išprovokuoti. Žinoma, mes 
galime numatyti, kokių veiksmų jie imsis. Jie stengiasi sužinoti, ar 
buvo kurios nors misis From pažįstamos skruostas įbrėžtas antra- 
dienio vakare arba trečiadienį. Jeigu jie ją suras, užduotis gali būti 
išspręsta. Bet jie gali jos ir nerasti, nes įbrėžimas, kurį berniukas 
matė iš arti, turbūt buvo gana nereikšmingas, ir moteris galėjo jį 
padaryti beveik nepastebimą pirma pasitaikiusia proga. Policija 
taip pat ieško misis From pažįstamos, kurios ausyse buvo vorų 
pavidalo auskarai, - jei jie ją ras, tai problema tuo labiau bus 
išspręsta. 

Vulfas pakėlė ranką delnu į viršų: 

- Jie taip pat tyrinėja mašiną, partrenkusią Metjų Berčį ir 
berniuką. Jie apžiūri kiekvieną misis From mašinos colį. Tikrina 
visus Berčio veiksmus, ryšius, pažintis. Renka visas Žinias minu- 
tės tikslumu, ką veikė ir kalbėjo misis From po to, kai vakar išėjo 
iš savo kontoros. Jie apklausia ne tik tuos, kurie buvo su misis 
From vakar vakare, bet visus, kurie žino ką nors apie bylą. Jie 
tikrina, kur buvo bet koks žmogus, kurį įtaria, antradienį vakare, 
kai nepažįstamoji paprašė Pito Droso pakviesti policininką, arba 
vėliau, tą patį vakarą, kai buvo užmuštas Berčis, arba trečiadienį 
vakare, kai partrenkė berniuką, arba vakar vakare, kai buvo 
užmušta misis From. Jie apklausia visus, kas turėjo pretekstą jos 
bijoti arba neapkęsti, arba kam buvo naudinga jos mirtis. Šiam 
reikalui jie galėjo paskirti šimtą, tūkstantį žmonių, kurių dauguma 
yra visiškai kompetentingi savo srityje. 

Jis suspaudė lūpas ir palingavo galvą. 

- Jie gali nesijaudinti dėl nesėkmių ir laiko praradimo. Kol mes 
čia sėdime, jie galbūt jau susekė auką ir ruošiasi ją sučiupti. Bet kol 
taip neatsitiko, aš siūlau panaudoti misis From pinigus - arba jų dalį 
- reikalui, kuriam ji, neabejoju, pritartų. Policija pranašesnė, 
palyginus su mumis, trimis dalykais, ir gali mus aplenkti, bet aš 
noriu įrodyti, kad ne veltui paėmiau tuos pinigus. Be to, aš neleisiu, 
kad nusikaltėliai žmonėms, kurie prašo mano pagalbos, atimtų 
gyvybes ir liktų nenubausti. Tuo aš suinteresuotas asmeniškai. 

- Mes sugausime niekšą! - sušuko Fredas. 

- Norėtųsi tikėti, Fredai, bet... Dabar jūs suprantate, kodėl aš 
pasikviečiau į šį pasitarimą ir papasakojau visas smulkmenas, 
užuot davęs konkrečias užduotis. Aš norėjau, kad suprastumėte 
padėties beviltiškumą. Ir dar aš noriu su jumis pasitarti. Egzistuoja 
dešimtys būdų problemai išspręsti, o jūs tik trys. Solai, kaip jūs 
manote, nuo ko reikėtų pradėti? 

Solas susimąstęs pasikasė nosį: 

- Turbūt iškart nuo dviejų dalykų. Nuo PAPER'os ir nuo 
auskarų. 

- Kodėl PAPERA? 

- Todėl, kad ten domimasi persikėlėliais, o Berčis dirbo Imigra- 
cijos ir natūralizacijos biure. Man atrodo, kad tai vienintelė gali- 
mybė rasti kokį nors ryšį, siejantį Berčį ir misis From. Polici'a, 
aišku, tai jau tikrina, bet pažiūrėsim, kam labiau pasiseks. 

-PAPER'os vyriausioji sekretorė Andžela Rait dalyvavo vaka- 
rykštėje vakarienėje, ją turbūt policija jau apklausė ir ji nė vieno iš 
mūsų nenorės priimti. 

- Tik jeigu tai ne persikėlėlis. 

Vulfas apsvarstė Solo pasiūlymą. 

- Ko gero, galima pabandyti. Pradėkite iš ryto. Paimkite du 
šimtus dolerių, bet atminkite, persikėlėlis negali būti išlaidus. O 
kaip su auskarais? 

- Aš neįstengsiu visko aprėpti. 

- Ir vis dėlto - ką su jais daryti? 

- Aš pastabus Žmogus, bet niekada neteko matyti nei moters 
ausyse, nei parduotuvės vitrinoje vorų pavidalo auskarų. Pitas 
sakė - dideli auksiniai vorai su išskėstomis kojomis? Tokie auska- 
rai iš karto krenta į akis. Galbūt pabandyti surasti parduotuvę, 
kurioje tuos auskarus pardavė? Gal policija dar taip nesugalvojo. 
Aš neteisus? 

- Ne, jūs retai klystate. Jeigu mes pirmi surasime tą moterį... 

- Aš pabandysiu, - pasakė Oris. - Tikra tiesa, ir aš niekada 
nemačiau tokių auskarų. Jie dideli? 

- Tie, kurie vakar -uvo misis From ausyse, vo didžiojo piršto 
nago dydžio. Taip, Arči? 

- Aš manyčiau, kad šiek tiek didesni, - atsiiepiau aš. 

- Auksiniai? - vėl paklausė Oris. 

- Nežinau. Arči? 

- Manau, kad taip, bet tvirtinti negaliu. 

- Gerai. Imuosi auskarų. 

Vulfas susiraukė: 

- Tai gali trukti mėnesį. 

- Ne, taip, kaip aš ketinu daryti, misteri Vulfai, - daug mažiau. 
Vieną kartą aš padariau paslaugą vaikinui, kuris dirba "Bodė" 
juvelyrinėje parduotuvėje pardavėju, tad pradėsiu nuo jo. Nors 
rytoj sekmadienis, bet aš žinau, kur jis gyvena. Aš nesupratau - tie 
auskarai, kuriuos vakar buvo įsisegusi misis From, tai tie patys, 
kuriuos segėjo moteris mašinoje? 

- Neaišku. 

- Galbūt tai dvi skirtingos poros? 

- Galbūt. 

- Aišku. 

- Ar jums prisieis mokėti savo pažįstamam pardavėjui? 

- Dar ko! Jis man iki mirties skolingas. 

- Tada paimkite šimtą dolerių. Jeigu aptiktumėte ką nors, kas 
suteiktų viltį, pasistenkite, kad nesužinotų policija. Mums prireiks 
jų dėkingumo. Jei rasite nors menkiausią pėdsaką - skambinkite 
man. 

Vulfas pasisuko į Darkiną: 

- O nuo ko pradėsite jūs, Fredai'? 

Plačiame Fredo veide atsispindėjo visiškas pasimetimas. Be- 
veik dvidešimt metų jis tik vykdė įsakymus ir dabar, kai prireikė, 
kad jis patartų aukštosios strategijos klausimais, Darkinas buvo 
kaip nesavas. Jis sukando dantis, nurijo seiles ir ištarė garsiau, 
negu reikėjo: 

- Auskarai. 

- Juk tai Orio darbas. 

- Žinau, bet juk šimtai žmonių turėjo matyti tuos auskarus 
segėjusią moterį. Liftininkai, oficiantai, kambarinės... 

- Ne. - Trumpai atsakė Vulfas. - Čia mus policija taip aplenkė, 
kad mes jų nepavysime. Aš jau apie tai šnekėjau. Savo kukliomis 
jėgomis mes turime surasti siūlelį, kurio dar nenusitvėrė policija. 
Ką pasiūlysite Fredui? 

Jie susižvalgė. Niekas nenorėjo pasisakyti. 

- Žinoma, tai sunku, - linktelėjo Vulfas. - Kad nesivilktume 
policijai iš paskos ir nekvėpuotume dulkėmis, kurias ji sukelia, 
reikia surasti dar nepramintą taką. Pabandom. Aš leidžiu sau 
manyti, kad antradienį, kai mašina sustojo prie šviesoforo ir 
moteris, sėdinti už vairo, paprašė, kad berniukas pašauktų polici- 
ninką, šalia jos sėdėjo Metjus Berčis. 

- Nesuprantu, misteri Vulfai, - suraukė antakius Solas. 

- Tai gerai. Vadinasi, ir policijai, galbūt, neatėjo tokia mintis į 
galvą. Sutinku, kad tai pernelyg abejotina prielaida. Bet tą pačią 
dieną ta pati mašina jį partrenkė, o Berčis, matyt, joje važiavo. 
Sprendžiant iš to, kad jis mašinoje buvo vėlai vakare, kodėl gi 
negalima spėti, kad jis joje buvo ir anksčiau? 

Solas tebesėdėjo susiraukęs. 

- Bet, sprendžiant iš visko, argi negalima tarti, kad Žmogus, 
partrenkęs berniuką trečiadienį, buvo tas pats Žmogus, kuris 
važiavo antradienį kartu su moterimi? Juk jis žinojo, kad berniukas 
gali jį atpažinti. O trečiadienį Berčis jau buvo negyvas. 

- Galbūt policija taip ir galvoja, - nusileido Vulfas. - Aš 
neatmetu šios minties, aš tik palieku ją nuošalyje ir iškeliu savo 
versiją. Netgi klaidinga prielaida gali atnešti naudos. Kolumbas 
„manė, kad tarp jo ir Rytų turtų nieko nėra, išskyrus vandens 
platybes, ir surado ištisą kontinentą. - Jis patylėjo. - Aš nemanau, 
kad jūs, Fredai, atrasite naują kontinentą, bet užtai galėsite sužino- 
ti, ar nebuvo mašinoje Berčio kartu su moterimi. Pabandykite šią 
prielaidą arba įrodyti, arba paneigti. Paimkite šimtą, ne, net tris 
šimtus dolerių: aš žinau, kad jūs niekada nemėtote pinigų be 
reikalo. Arčis paduos jums Berčio fotografiją. 

Jis pasisuko į mane: 

- Jiems prireiks visų, isipainiojusių į šią bylą, Žmonių fotogra- 
fijų. Ar tu gausi jas iš Koeno? 

- Tik ne šiandien. Rytoj ryte. 

- Pasistenk tai padaryti. 

Jis permetė žvilgsniu savo mažą armiją. 

- Džentelmenai, noriu tikėti, kad, kalbėdamas apie mūsų bylos 
beviltiškumą, aš neužgesinau jumyse vilties laimėti. Svarbu, kad 
jūs suprastumėte: susidarius tokiai situacijai kiekvienas gardus 
kąsnelis bus mums šventė. Aš visada daug iš jūsų tikėdavausi, bet 
šį kartą nelaukiu nieko. Panašu į tai, kad... 
dį. Be penkių dešimt. Prieškambaryje paspaudžiau mygtuką ir 
uždegiau priebutyje šviesą. Prisiartinęs prie durų, už jų pamačiau 
du nepažįstamus vyriškius. Aš atidariau duris ir pasisveikinau. 

Žmogus, stovėjęs priekyje, prašneko: 

- Mes norime pamatyti misterį Nirą Vulfą. 

- Atleiskite, kas jūs? 

- Goranas, Denis Goranas. Aš šiandien ryte skambinau. O čia 
misteris Medoksas. 

- Misteris Vulfas dabar užsiėmęs. Aš pranešiu. Užeikite. 

Jie įėjo. Aš nuvedžiau juos į priimamąjį, pasižiūrėjau, ar 
sandariai uždarytos garso nepraleidžiančios durys į kabinetą, 
pasiūliau jiems atsisėsti ir palikau vienus. 

Kabinete Vulfui pasakiau: 

- Du gardūs kąsneliai laukia priimamajame. Vienas iš jų 
Goranas, tas pats, kuris bandė iš jūsų išvilioti dešimt tūkstančių, o 
jo draugo vardas Medoksas. 
norėjo pailsėti ir paskaityti knygą, o aš jam suteikiu naujų rūpes- 
čių. Jeigu būtume vieni, jis nesusilaikytų nepasakęs pastabos, bet 

po to, kai jis tiek prišnekėjo apie mūsų reikalo beviltiškumą, jam 
reikėjo sulaikyti savo emocijas. Turiu pripažinti, kad jis pasielgė, 
kaip pridera vyrui. 

- Labai gerai. Pirmiausia Solui, Fredui ir Oriui išduok pinigus 
ir išleisk juos. 

Aš nuėjau prie seifo paimti pinigų. 

Aš paskubėjau, pavadinęs juos draugais: tai supratau iš Žvilgs- 
nių, kuriais jie persimetė, kai juos lydėjau į kabinetą ir sodinau į 
krėslus. 

Deniso Gorano išvaizdoje viskas buvo truputį perdėta. Perne- 
lyg ilgos blakstienos, per daug aukštas, ne pagal kūno sudėtį, ūgis, 
o ir kostiumas - ne pagal amžių: tokiais vilki koledže. Reikėtų 
padirbėti dizaineriui, kad jis taptų panašus į normalų Žmogų, bet 
kadangi jam prireikė keturiasdešimties metų, kad taptų toks, koks 
dabar yra, tai abejoju, ar sutiktų. 

Medoksas pilnai prisistatė Vulfui - Džeimsas Albertas Medok- 
sas. Akivaizdu, kad jau nuo mažumės, maždaug apie pusšimtį 
metų, jis kentėjo nuo skrandžio opos, o jeigu ne, tai tada tegul pats 
paaiškina, kodėl jis toks susiraukęs, kad vien tik į jį pažvelgus netgi 
nuosavas šuo taptų pesimistu. Nežinodamas, kurį labiau iš jų 
pagerbti ir pasiūlyti raudonąjį krėslą, aš pasodinau abu į geltonus, 
kuriuos ką tik atlaisvino mūsiškiai. 

Goranas pradėjo pašnekesį. Jis pasakė, kad šiandien ryte, 
kalbėdamas telefonu su Vulfu, nenorėjo jo apkaltinti smerktinu, 
nesąžiningu ar neetišku poelgiu. Goranas paprasčiausiai norėjo 
apginti savo mirusio draugo ir kliento interesus. 

- Nebuvoji jūsų klientė, - pasakė Medoksas, visiškai atitinkan- 
čiu veido išraišką tonu. 

- Aš dAuodavau jai patarimus juridiniais klausimais, - paprieš- 
taravo Goranas. 

- Blogus, - atrėžė Medoksas. 

Jie persimetė ne visai draugiškais Žvilgsniais. 

- Galbūt jums abiem bus geriau, jeigu jūs nepertraukinėsite 
vienas kito, - sausai ištarė Vulfas, - ir pasakysite, kokius misis 
From interesus jūs ginate. Misteri Goranai? 

Goranas jau susitvardė. Jo tenoras vėl buvo toks pat verksmin- 
gas, kaip ir anksčiau, tik neperėjo į verksmingą inkštimą kaip 
šiandien ryte telefoninio pokalbio su Vulfu metu. 

- Iš tikrųjų, aš mekada nebuvau misis From reikalų patikėtinis, 
bet ji su manimi konsultuodavosi daugeliu klausimų, vertino 
mano patarimus ir dažnai jais pasinaudodavo. Būdamas PAPER'os 
juriskonsultų, aš buvau artimai su ja susijęs. Jeigu ji būtų gyva - aš 
esu tikras, ji patvirtintų, kad buvau jos draugas. 

- Ar jūs esate jos testamento vykdytojas? 

- Ne. 

- Dėkoju. Misteri Medoksai? 

- Mano teisinė kontora “Medoksas ir Uelingas" dvylika metų 
tvarkė misterio Deimono Fromo reikalus, o jam mirus - jo Žmonos 
reikalus. Aš jos testamento vykdytojas. O pertraukiau misterį 
Goraną todėl, kad jis tvirtina, jog misis From jo klientė, o tai 
netiesa. Aš galiu kai ką pridurti. 

- Prašau jus. 

- Šiandien ryte, tiksliau, dieną, man paskambino misteris 
Goranas ir papasakojo apie čekį, kurį misis From jums vakar 
išrašė, ir apie savo pokalbį telefonu su jumis. Jo skambutis buvo 
nepagrįstas ir įžūlus. Nepagalvokite, kad ir aš su jumis taip kalbu. 
Būdamas misis From juriskonsultu ir testamento vykdytoju, aš 
oficialiai klausiu, kokiomis sąlygomis ir su kokiu tikslu ji išdavė 
jums čekį dešimčiai tūkstančių dolerių. Jeigu jūs norite man apie 
tai pranešti konfidencialiai, tai pereikime į kitą kar:barį. Misteris 
Goranas mane būtinai norėjo čia palydėti, bet tai ;ūsų namei, ir 
galite elgtis kaip tinkamas. Šis jaunuolis, tikiusi, sugebės jį 
sulaikyti. | 

Jeigu jis galvojo, kad mestas į mano pusę Žvilgsnis buvo 
malonus, tai baisu pagalvoti, koks būtų buvęs jo nepalankus 
žvilgsnis. 


76 


Vulfas prašneko: 

- Aš visai nesiruošiu apie tai jums pranešti konfidencialiai. Ir iš 
viso aš jums nesiruošiu nieko pranešti. 

Medoksas dar labiau nesusiraukė, nes tai buvo paprasčiausiai 
neįmanoma. 

- Ar jūs žinote įstatymus, misteri Vulfai?7 

- Ne. 

- Tada jums teks paklausyti mano patarimo. Jeigu jūs nesuge- 
bėsite įrodyti, kad misis From suteikėte kokią nors paslaugą už jos 
pinigus, tai aš galiu priversti juos grąžinti. Duodu jums galimybę 
pateikti savo įrodymus. 

- Negaliu. Jai aš nesuteikiau jokių paslaugų. Aš misteriui 
Goranui sakiau telefonu, kad aš tuos pinigus ketinu uždirbti. 

- Kokiu būdu? 

- Pasistengsiu, kad misis From žudikas būtų sugautas ir nuteis- 
tas. | 

- Juokinga! Juk tai įeina į įstatymo saugotojų pareigas. Pagal 
žinias, kurias šiandien surinkau apie jus, aš sprendžiu, kad jūs 
nepriklausote tokiai juristų kategorijai, kurių abejotina reputacija, 
nors, pasak jūsų... 

Vulfas prunkštelėjo: 

- Jūs iš anksto nusistatęs, misteri Medoksai. Dorybingų juristų 
požiūris į sukčius juristus panašus į dorybingų moterų požiūrį į 
prostitutes. Žinoma, jie juos smerkia. Bet šiame smerkime slypi 
mažutis pavydo grūdelis, kurio neverta parodyti ir apie kurį 
neverta kalbėti visiems girdint. Prašau, nepavydėkite man. Suk- 
čius juristas - tai arba kvailys, arba fanatikas, 0 aš nesu nei tas, nei 
kitas. Jūs leisite užduoti jums klausimą? 

- Prašom. 

- Arjūs žinojote, kad misis From rengiasi ateiti pas mane? 

- Ne. 

- Oarjūs žinojote, kad misis From buvo susitikusi su manimi? 

- Ne. Apie tai sužinojau tik šiandien. 

Vulfas pasižiūrėjo į Goraną: 

- O jūs, misteri Goranai? Tie patys klausimai. 

- Aš nematau... - Goranas užsikirto. - Aš abejoju, ar jūs turite 
teisę pateikti šiuos klausimus. 

Medoksas pažvelgė į jį: 

- Atsakykite jam, Goranai. Jūs pats norėjote čia ateiti. Jūs 
tvirtinote, kad misis From tardavosi su jumis svarbiais klausimais. 
Misteris Vulfas stengiasi išsiaiškinti tiesą. Jeigu jis sužinos, kad ji 
mums nekalbėjo apie savo ketinimą nueiti pas Vulfą arba apie savo 
apsilankymo tikslą, tai jis nuspręs, kad misis From nenorėjo, kad 
mes apie tai žinotume, ir tokiu būdu galės paneigti jūsų tvirtini- 
mus, kad ji mumis pasitikėjo. 

Bet Goranas nepasidavė. 

- Aš atsisakau atsakinėti į klausimus. 

Medoksas norėjo paprieštarauti, bet Vulfas jį pertraukė: 

- Jūsų aiškinimai, misteri Medoksai, skamba visai įtikinamai, 
bet jūs turite suprasti padėties, kurioje atsidūrė misteris Goranas, 
sudėtingumą. Jis aklavietėje. Jei jis į mano antrą klausimą atsakys 
teigiamai, tai jūs. teisus, mano rankose bus koziris ir aš juo 
pasinaudosiu. Bet jeigu atsakys neigiamai, tai aš paklausiu, iš kur 
jis sužinojo apie čekį. Aš noriu apie tai sužinoti ir tikiuosi, kad jūs 
taip pat. 

- Aš jau žinau. Iš jo žodžių. Šiandien ryte, išgirdęs apie misis 
From mirtį, jis paskambino jai į namus ir pasišnekėjo su misis 
From sekretore mis Estėj. Ji ir pasakė jam apie čekį. Aš poilsio 
dieną „raleidau užmiestyje, o Goranas mane ten i: surado. Aš 
nedelsdamas grįžau į miestą. 

- Kur jūs buvote? 

- Koks įžūlumas! - trūktelėjo smakrą Medoksas. 

- Galbūt... Aš jūsų atsiprašau - ne už įžūlumą, o už kvailumą. 

Nebuvo prasmės užduoti šį klausimą. Įpratimas. Šioje painiavoje 
man reikia pamiršti įprastinį bylos tyrimo būdą. Pavyzdžiui, aš 
nustatau alibi, o visa kita perleidžiu policijai. Na, kaip, misteri 
Goranai, jūs atsakinėsite 1 mano klausimus? 

- Ne. Iš principo. Jūs neturite teisės manęs klausinėti. 

- Bet jūs norite, kad aš atsakinėčiau į jūsų klausimus. 

- Ne, ne į mano, todėl kad ir aš tam neturiu teisės. Bet misteriui 
Medoksui suteikta tokia teisė, nes jis - misis From testamento 
vykdytojas. Jūs atsakinėsite jam. 

- Pažiūrėsim! - Vulfas buvo santūrus. Jis kreipėsi į Medoksą. - 
Kiek aš suprantu, sere, jūs nereikalaujate, kad aš sugrąžinčiau 
pinigus, kuriuos man misis From sumokėjo. 

- Kaip čia pasakius... Pasakykite man, kokiu tikslu ir kokiomis 
sąlygomis jums buvo išduotas čekis, ir tada aš nuspręsiu. Aš 
negaliu leisti, kad mano aukštos padėties kliento mirtimi privatus 
detektyvas pasinaudotų kaip sensacija arba asmeniškai praturtėtų. 

- Garbingi ir protingi žodžiai, - pripažino Vulfas. - Galiu 
pastebėti tik tiek, kad vargu ar aš sugebėsiu šią.bylą padaryti 
sensacingesne, negu dabar ji yra, bet ir tokiu atveju jūsų žodžiai 
verti pagyrimo. Bet iškyla vienas keblumas: aš nieko jums nepa- 
sakysiu, apie ką mes vakar kalbėjomės su misis From. 

- Vadinasi, jūs norite nuslėpti įkalčius? 

- Fu! Ašjau viską pranešiau policijai. Raštiškai su savo parašu. 

- Kodėl jūs negalite papasakoti man? 

- Todėl, kad aš ne toks jau negudrus žmogelis. Aš manau, kad 
mūsų pokalbis buvo viena iš grandinės grandžių, kuri atvedė misis 
From prie mirties, o jeigu taip, tai žmogus, labiausiai tuo besido- 
mintis, galbūt ir yra žudikas. 

- Bet juk ne aš ją nužudžiau. 

- Reikia patikrinti. 

Akimirką aš galvojau, kad Medoksas uždus nuo įniršio. Bet 
senasis advokatas mokėjo save valdyti ir susilaikė. 

- Tai daugiau negu kvailystė, tai bepročio kliedesys! 

- Nenoriu su jumis sutikti. Policija su jumis kalbėjo? 

- Žinoma. 

- Kiek jų buvo? 

- Du. Ne, trys. 

- Gal malonėtumėte pasakyti, kas būtent? 

- Kapitonas Bandis ir komisaro padėjėjas Jumensas. O taip pat 
apskrities prokuroro padėjėjas Mandelbaumas. 

- Ar kuris nors iš jų jums nepasakė, apie ką misis From vakar 
su manimi konsultavosi? 

- Ne. Mes apie tai nešnekėjome. 

- Ašjums siūlau apskrities prokuroro kanceliarijoje susitikti su 
kokiu nors jums gerai pažįstamu žmogumi ir paprašyti apie tai 
papasakoti. Jeigu jis arba kitas oficialus asmuo tai padarys, aš 
atiduosiu pinigus, kuriuos man sumokėjo misis From. 

Medoksas atrodė taip, lyg jį kas nors būtų įtikinėjęs, kad jo 
nosis auga iš apačios į viršų. 

- Aš jus užtikrinu, - tęsė Vulfas, - aš ne asilas, kad slėpčiau 
įkalčius, ypač tokioje sensacingoje byloje. Patikėkite, šiuo atžvil- 
giu aš esu gana pedantiškas. Jeigu policijoje nėra apie jus informa- 
cijos, kuri būtų man žinoma, aš abejoju, ar jus policija įtars, kaip 
galimą žudiką, bet jūs atsidursite nemalonioje padėtyje, jeigu 
pranešiu policijai apie tai, kaip jūs atkakliai siekėte sužinoti mūsų 
pokalbio su misis From turinį. Tai, žinoma, mano pareiga. Bet šį 
kartą aš ją įvykdysiu su malonumu. 

- Jūs... jūs... - Medoksas vos neužduso nuo pasipiktinimo. - Jūs 
man grasinate? 

- Nė kiek. Tik jus informuoju apie tai, kad, kai išeisite, aš tuoj 
pat paskambinsiu į policiją. 

- Aš tuoj pat išeinu. - Jis atsistojo. - Aš pateiksiu jums ieškinį 
dešimčiai tūkstančių dolerių. | 

Medoksas pasisuko ir išėjo. Aš nuėjau paskui jį, kad atidary- 
čiau duns, bet jis mane aplenkė, nors jam dar reikėjo užeiti į 
priimamąjį pasiimti skrybėlės. Kai aš grįžau į kzbinetą, Goranas 


- Arči, sujunk mane su misterio Kramerio kanceliarija, - 
paprašė manęs Vulfas. 

- Palaukite minutėlę. - Plonas Gorano balselis skambėjo įsak- 
miai. - Jūs darote klaidą, Vulfai, jeigu iš tikrųjų norite tirti šią 
žmogžudystę. Bet aš jumis netikiu. Du patys artimiausi misis 
From Žmonės buvo pas jus kabinete ir jūs vieną iš jų išvijote. Kur 
čia sveikas protas? 

- Nesąmonė! - Vulfas buvo susierzinęs. - Jūs nenorite man 
pasakyti net apie tai, ar jums misis From pranešė apie pasimatymą 
su manimi! 

- Jūs uždavėte klausimą įžeidžiančiu tonu. 

- Tada aš pabandysiu paklausti jūsų mandagiai. Gal būsite toks 
malonus ir papasakosite, apie ką buvo kalbama jūsų namuose tą 
vakarą, kai buvo atėję svečiai? 

Ilgos Gorano blakstienos suvirpėjo: 

- Abejoju, ar aš turiu taip daryti. Aš viską pranešiau policijai ir 
man liepė daugiau niekam nepasakoti. 

- Žinoma. O jūs tylėsite? 

- Ne. 

- Arjūs visiškai ir atvirai pasakysite, kokie buvo jūsų santykiai 
su misis From? 

- Žinoma, ne. 

- Jeigu aš misteriui Gudvinui liepčiau nueiti į PAPER'0s 
kontorą, kurioje jūs dirbate juriskonsultu, ar jūs duotumėte nuro- 
dymą darbuotojams, kad šie sąžiningai atsakinėtų į jo klausimus? 

- Ne. 

- Vadinasi, ne ;žeidžiantis tonas čia kaltas. - Vulfas pasisuko į 
mane. - Arči, suju ik mane su Krameriu. 

Aš surinkau numerį, bet nei draugų, nei priešų neradau darbo 
vietoje. Galų gale pasirinkau seržantą Grifiną. Aš apie tai prane- 
šiau Vulfui ir jis pakėlė ragelį. 

- Misteris Grifinas? Kalba Niras Vulfas. Informacija misteriui 
Krameriui. Prašau, nepamirškite jam perduoti. Misteris Džeimsas 
Albertas Medoksas ir misteris Denis Goranas, advokatai, atėjo pas 
mane šiandien vakare. Teisingai užrašėte vardus ir pavardes? 
Taip, suprantu, kad jie jums pažįstami. Jie prašė, kad aš jiems 
papasakočiau apie mūsų vakarykštį pokalbį su misis Laura From. 
Aš atsisakiau, bet jie vis tiek reikalavo. Aš netvirtinu, kad misteris 
Medoksas norėjo mane papirkti, bet man susidarė įspūdis, kad 
jeigu aš jam būčiau atpasakojęs pokalbio turinį, jis nebūtų reika- 
lavęs grąžinti pinigų, kuriuos man sumokėjo misis From. Kai 
susierzinęs misteris Medoksas išėjo, misteris Goranas pasakė, kad 
aš darau klaidą. Prašau, pasirūpinkite, kad apie tai sužinotų miste- 
ris Krameris. Ne, tai viskas. Jeigu misteris Krameris norės sužinoti 
smulkiau arba gauti šias Žinias raštiškai - aš jo paslaugoms. 

Vulfas padėjo ragelį ir burbtelėjo, žiūrėdamas į advokatą: 

- Jūs dar čia? 

Goranas, nuėjęs tris žingsnius, atsisuko: 

- Jūs galite nežinoti įstatymų, bet jūs puikiai sugebate balansuo- 
ti ant šmeižto ribos. Po šio vaidinimo aš nesuprantu, kaip jūs galite 
turėti tokią reputaciją. 

Aš išėjau į prieškambarį tuo momentu, kai jis pasirodė iš 
priimamojo su skrybėle rankoje. Uždėjęs grandinėlę ant laukujų 
durų, aš grįžau į kabinetą ir iškilmingai sušukau: 

- Gerai jūs jiems atrėžėte! Išmelžėte ir išmetėte. 

-- Užsičiaupk, - pasakė Vulfas ir paėmė nuo stalo knygą, bet ne 
tam, kad ją švystelėtų į mane. 

Šeštadienį aš ketinau važiuoti pas Lilę Rouen į vakaronę, bet 
nieko neišėjo. Ir sekmadienį neišdegė taip pat. Patys spręskite. 

Labai anksti, kai Vulfas vykdė šventą pusryčių ritualą miega- 
majame, pas mus atsibeldė seržantas Perlis Stebinsas, kad smul- 
kiau sužinotų apie advokatų apsilankymą. Suprantama, aš paten- 
kinau jo smalsumą, bet jeigu jis anksčiau mus tik įtarė, tai dabar 
išėjo visiškai įsitikinęs, kad mes jį apgaudinėjame. Aš iš visų jėgų 
bandžiau seržantui įrodyti, kad mano šefas - genijus, todėl jo 
chamiškas elgesys su advokatais visiškai natūralus. Tačiau Perlis 
griežtai atsisakė patikėti tuo, kad Vulfas, neapsiėmęs tirti šios 
bylos, privertė advokatus ateiti pas jį. Tiesa, Stebinsas suteikė 
mums garbę, išgerdamas du puodelius kavos ir suvalgydamas 
penkis šešis šviežius raguolius, bet tai, manau, galima paaiškinti 
tuo, kad niekas pasaulyje, bent kartą paragavęs Frico raguolių, 
nebūtų atsispyręs pagundai dar kartą jų paragauti. 

Mes su Vulfu po keletą kartų perskaitėme absoliučiai viską, kas 
buvo parašyta apie atsitikimą rytiniuose laikraščiuose. Žinoma, 
mes nesitikėjome gauti kokios nors informacijos, bet vis dėlto 
sužinojome keletą įdomių detalių, be to, susidarėme nuomonę, kad 
būtent Kramens ir prokuratūra nutarė iškelti viešumon šį reikalą. 
Taip, pavyzdžiui, mes sužinojome, kad PAPER'os vyriausioji 
sekretorė Andžela Rait anksčiau dirbo pas Deimoną From, kuris 
Ją rekomendavo į PAPER'ą. Misis From aukojo pinigus maždaug 
keturiasdešimčiai labdaringų organizacijų, bet didžiausią palan- 
kumą pelnė PAPER'a. Vincentas Lipskombas, vakarieniavęs pas 
Goraną, žurnale “Šiuolaikinė mintis" paskelbė straipsnių seriją 
apie persikėlėlius ir ketino parašyti dar ką nors šia tema. Misis 
Goran praeityje buvo kino žvaigždė... na, šiaip ar taip, filmavosi 

kine. Polas Kafneris nemokamai vadovavo PAPER'os spaudos 
biurui ir tuo pačiu.buvo apmokamas asmeninis misis From spau- 
dos agentas. Denis Goranas garsėjo kaip tarptautinės teisės eksper- 
tas, buvo penkių klubų narys ir neblogas virėjas mėgėjas. 

Spaudoje nieko nebuvo parašyta apie medžiagos skiautelę iš 
Metjaus Berčio striukės, kuri buvo rasta mašinoje, partrenkusioje 
Pitą Drosą. Policija kol kas apie tai tylėjo, nors apie Berčio žuvimą 
užsiminė. | 

Per dieną skambino trys reporteriai, o du buvo pasirodę net 
priebutyje, bet toliau jiems prasiskverbti nepavyko. Žurnalistams 
labai nepatiko, kad “Žinios gavo išimtinę teisę skelbti, kaip 
vyksta bylos tyrimas, kuriam vadovauja Niras Vulfas. Aš jiems 
pareiškiau užuojautą. 

Ryte aš paskambinau į “Žinių" redakciją Koenui Lonui, bet jis 
dar nebuvo atėjęs į darbą. Aš paprašiau perduoti, kad jis man 
paskambintų. Kai jis paskambino, mes susitarėme susitikti. Ant- 
roje dienos pusėje aš atėjau pas jį pasiimti kai kurių mus dominan- 
čių asmenų fotografijų ir pasakiau, kad būtų ne pro šalį, jeigu 
Lonas suteiktų visą nepaskelbtą dėl vienų ar kitų priežasčių 
informaciją, o jis atsakė, kad ir pats norėtų ją turėti. Lono žodžiais, 
jų laikraštis atspausdino viską, kas jiems buvo Žinoma, nors, aišku, 
žinojo ir gandų, pavyzdžiui, kad vieną kartą misis Goran paleido 
į misis From kokteiliniu mikseriu ir kad vienos firmos, importuo- 
jančios prekes, valdytojas prikalbino Vincentą Lipskombą ats- 
pausdinti straipsnį apie muitinės rinkliavų sumažinimo būtinumą, 
už tai apmokėdamas jam kelionę į Europą. Šios naujienos man 
nepasirodė labai svarbios, dėl kurių nedelsdamas turėčiau grįžti 
namo. O be to, dar turėjau įvykdyti keletą Vulfo paliepimų. Kad 
išdalinčiau fotografijas, aš susitikau su Solu Penzeriu “Niujork 
taims“ redakcijoje, kur jis rinko informaciją apie persikėlėlius ir 
apie PAPER'ą, su Oriu Kaderu Leksingtono aveniu bare, kur jis 

man pranešė, kad jo pažistamas pardavėjas žaidžia golfą Van 
Kortlendo parke, bet susitiks su juo vėliau, ir su Fredu Darkinu 
Brodvėjaus restorane, kur jis kartu su visa šeima pietavo, nes 
sekmadieniais pietūs suaugusiems čia kainuoja tik dolerį aštuo- 
niasdešimt penkis centus, o vaikams - dolerį penkiolika centų. 
“Ir visgi, prieš grįždamas namo į Trisdešimt penktąją gatvę, aš 
surizikavau kai ką padaryti savo iniciatyva. Kitados aš padariau 
didelę paslaugą vienam Niujorko policijos karininkui. Jeigu aš 
būčiau atlikęs savo pareigą, kaip pilietis ir privatus detektyvas, tai 
jis būtų smarkiai nukentėjęs ir iki šiol tupėtų už grotų, bet... visokių 
būna aplinkybių. Niekas, net Vulfas, apie tai nežino. Šis žmogus 
leido man suprasti, kad jis sutiktų palaikyti netgi mano švarką ir 
kepurę, jeigu aš įsivelčiau į kokias nors muštynes, bet aš nė karto 
jo neprašiau. Tačiau tą sekmadienį aš pagalvojau, kodėl gi, velniai 
griebtų, nesuteikus jam galimybės atsimokėti geru už gerą. Aš jam 
paskambinau ir mes susitikome. 

Ašjam daviau penkias minutes, kad man pasakytų, kas nužudė 
misis From. Sprendžiant iš tyrimo eigos, atsakė jis, dabar negalima 
„garantuoti, kad tai išaiškės ir po penkerių metų. Aš paklausiau, ar 
jo pesimizmas susijęs su paskutinėmis Žiniomis, ir jis atsakė 
teigiamai. Aš pasakiau, kad man daugiau nieko nereikia ir kad 
atsisakau penkių minučių pasiūlymo, bet būsiu dėkingas, jeigu jis 
man suteiks informaciją, kada iki žudiko vardo išaiškinimo liks ne 
penkeri metai, o penkios valandos. 

- Apie ką gi aš turėsiu jus informuoti? 

- Apie tai, kad tyrimas jau beveik baigtas, ir aš galėsiu patarti 
misteriui Vulfui šmurkštelėti į slėptuvę. Štai ir viskas. 

- Jis pernelyg storas, kad kur nors šmurkštelėtų. 

- Bet aš tai ne storas. 

- Gerai, susitarėme. Tai ir viskas? 

- Absoliučiai. 

- O aš galvojau, kad jūs pareikalausite Rouklifo galvos su 
obuoliu burnoje. 

Aš grįžau namo ir pasakiau Vulfui: 

- Nesijaudinkite. Faraonai žaidžia slėpynių. Nors jie ir daugiau 
žino, bet jiems dar toli iki atsakymo. 

- Iš kur Žinai? 

- Man čigonė išbūrė, tačiau tai šviežios, tikslios, visiškai 
konfidencialios žinios... Aš susitikau su mūsų vaikinais ir perda- 
viau jiems fotografijas. Ar norite sužinoti neesminius duomenis? 

- Ne. 

- Ką nors įsakysite? 

- Ne. 

- Jokių užduočių man rytojui? 

- Ne. 

Visa tai vyko sekmadienio vakarą. O pirmadienį ryte manęs 
laukė siurprizas. Vulfas niekada nenusileidžia į kabinetą anksčiau 
kaip vienuoliktą. Po pusryčių, prieš nusileidžiant žemyn, jis liftu 
pakyla į oranžeriją ir ten praleidžia dvi valandas su savo orchidė- 
jomis. Ryte su manimi jis kalba vietiniu telefonu, jeigu tik nejį- 
vyksta kas nors ypatinga. Matyt, tą rytą kažkas ypatinga atsitiko. 
Padavęs Vulfui pusryčius ir sugrįžęs į virtuvę, Fricas iškilmingai 
pranešė: 

- Tau davė leidimą rytinei audiencijai. 

Aš neskubėdamas pabaigiau Žiūrėti rytinį laikraštį, kuriame 
neradau nieko, kas prieštarautų mano “čigonės"' pranešimui, išgė- 
riau kavą, užlipau laiptais, pabeldžiau ir įėjau. Lietingomis ir net 
apsiniaukusiomis dienomis Vulfas pusryčiauja lovoje, numetęs 
prie kojų juodą šilkinį užtiesalą, kad jo nesuteptų. Aiškią ir saulėtą 
dieną Fricas pastato padėklą ant stalelio prie lango. Šį kartą rytas 
buvo saulėtas ir aš turėjau progos pasigėrėti sensacingu reginiu: 
Vulfas stovėjo basas, pasišiaušusiais plaukais, apsirengęs neįtikė- 

tinai didele geltona pižama, akinanciai spindinčia nuo saulės 
spindulių. 

Mes pasisveikinome ir jis pasiūlė man atsisėsti. Lėkštė jau 
buvo tuščia, bet kava buvo dar nebaigta gerti. 

- Turiu tau darbo, - pranešė jis. 

- Taip? O aš ketinau važiuoti į banką su misis From čekiu. 

- Važiuok. Po to išpildysi mano pavedimus. Turbūt tavęs visą 
dieną nebus namuose. Pasakyk, kad Fricas atsilieptų į telefono 
skambučius ir imtųsi atsargumo priemonių, atėjus lankytojams. 
Retkarčiais skambink man. 

- Laidotuvės antrą valandą dienos. | 

- Žinau. Gali užvažiuoti į namus pavalgyti. O dabar štai ką 
reikia padaryti. 

Vulfas pasakė man būtiną informaciją per keturias minutes, 
paskui paklausė, ar neturiu klausimų. 

- Tik vieną, - susiraukęs atsakiau aš. - Instrukcijos man aiškios, 
bet ką, atvirai šnekant, aš turiu išsiaiškinti? 

- Nieko. 

- Tokiu atveju, matyt, su tuo pačiu ir grįšiu. 

- Būtent to aš ir laukiu, - sutiko Vulfas, gerdamas kavą. - Tavo 
užduotis - jiems kelti nerimą, ir viskas. Tu žmonių minioje paleidi 
tigrą į laisvę... ne, turbūt tai per daug skambiai pasakyta. Sakykim, 
pelę. Kaip jie į tai pažiūrės? Ar kas nors kreipsis į policiją, ir jeigu 
taip, tai kas būtent? 

Aš linktelėjau. 

- Žinoma, vilties yra, tačiau vis dėlto norėčiau žinoti: ar man 
reikia ką nors konkrečiai sužinoti? 

- Nieko, - atsakė Vulfas, tiesdamas ranką prie kavinuko. 

Aš nusileidau į kabinetą. Savo rašomojo stalo stalčiuje laikau 
vizitinių kortelių kolekciją su skirtingais tekstais įvairiems atve- 
jams. Aš pasiėmiau šešias korteles, kurių centre iškiliomis raidė- 

mis buvo parašyta mano pavardė ir kamputyje žodžiai “Niro Vulfo 
pavedimu", ir ant kiekvienos rašalu po savo pavarde užrašiau: 
“Norėčiau aptarti, ką pasakė misis From misteriui Vultui penkta- 
dienį''. Įsidėjęs korteles į piniginę, čekį ir čekių knygelę į kišenę, 
o revolverį į dėklą po pažastimi, aš išėjau. 

Buvo puikus gegužės rytas. Aš su malonumu nuėjau pėsčiomis 
įbanką, o iš ten su taksi nuvažiavau į Šešiasdešimt aštuntąją gatvę. 
Aš nežinojau, kaip atrodys mirusios milijonierės namas iš vidaus 
jos laidotuvių dieną - ceremonija turėjo įvykti cerkvėje Medisono 
aveniu, - tačiau iš išorės buvo ramiau negu šeštadienį. Vienintelis 
neįprastas ženklas buvo nuobodžiaujantis policininkas ant šaligat- 
vio ir gedulingas krepas virš įėjimo. Policininkas mane pažino, bet 
sustabdė, kai tik aš pasukau link durų: 

- Jums ko nors čia reikia? 

- Taip. 

- Jūs - Arčis Gudvinas! Ko jūs norite? 

- Aš noriu paskambinti, paduoti tarnui vizitinę kortelę, kad jis 
Ją perduotų mis Estėj, ir įeiti. Po to aš noriu, kad mane pas ją 
nuvestų, ir pradėti pokalbį, paskui... 

- Taip, jūs iš tikrųjų Gudvinas. 

Šie žodžiai nereikalavo jokio atsakymo, policininkas nutilo, aš 
praėjau pro jį ir paskambinau. Pekemas tuoj pat atidarė duris. Nors 
jis ir buvo puikiai išauklėtas, bet mano atėjimas jį vis dėlto 
apstulbino. Užuot žiūrėjęs tiesiai man į veidą, kaip pridera pado- 
ram tarnui, jis sutrikęs stovėjo, apžiūrinėdamas mano rudą kostiu- 
mą, tokios pačios spalvos marškinius, kaklaraištį ir batus. Tiesa, 
reikia prisiminti, kad šiandien buvo laidotuvių diena. 

- Ar galiu pasimatyti su mis Estėj? - paklausiau aš, įteikdamas 
vizitinę kortelę. 

Pekemas mane ileido, bet jo veido išraiška liko nepasikeitusi. 
Jis turbūt pagalvojo, kad aš ne visai normalus, nes tokia prielaida 

būtų labiausiai tikėtina. Paprašęs manęs palaukti hole, jis dingo už 
kabineto durų. Iš ten pasigirdo balsai, bet tokie tylūs, kad aš 
negalėjau suprasti žodžių. Po to išėjo Pekemas. 

- Prašau, misteri Gudvinai. . 

Jis pasitraukė 1r aš ėjau į kabinetą. Džina Estėj sėdėjo už stalo, 
laikydama rankose mano vizitinę kortelę. Nerasdama laiko net 
pasisveikinimui, ji šiurkščiai pasakė: 

- Uždarykite už savęs duris. 

Aš taip ir padariau bei pažiūrėjau į ją. 

- Jūs gi atsimenate, misteri Gudvinai, ką aš jums pasakiau 
šeštadienį? - pradėjo ji, nenuleisdama nuo manęs žaliai rudų akių, 
po kuriomis matėsi maišeliai galbūt nuo nemigos, o galbūt nuo 
persimiegojimo, ir nors ji, kaip ir anksčiau, buvo malonaus veido, 
bet atrodė taip, lyg nuo mūsų paskutinio susitikimo būtų praėję ne 
dvi dienos, o dveji metai. | 

Aš priėjau prie krėslo, stovinčio netoli lango, ir atsisėdau. 

- Jūs turite omenyje policijos prašymą, kad jeigu įvyktų pokal- 
bis su Niru Vulfu, apie jį pranešti? 

- Taip. 

- Na, ir ką gi? 

- Nieko.. Jeigu misteris Vulfas vis dar nori su manimi susitikti, 
turbūt aš pas jį užeisiu. Aš nesu tikra... ne, aš iš tikrųjų nieko 
nepranešiu policininkams, ką man pasakys Niras- Vulfas. Man 
atrodo, tie policininkai siaubingi. Praėjo penkiasdešimt devynios 
valandos po misis From nužudymo, daugiau kaip dvi paros, betjie, 
žinoma, dar nieko neišaiškino. 

Aš turėjau skubiai nuspręsti. Sprendžiant iš jos nuotaikos, aš, 
matyt, galėčiau dabar ją nuvežti pas Vulfą, gal sutiktų jis ją priimti? 
O gal norėtų, kad aš veikčiau tik su juo pasitaręs? Nežinau, koki 
sprendimą būčiau priėmęs, jeigu būčiau turėjęs laiko pagalvoti, 
bet dėl laiko stokos mintyse nubalsavau užtai, kad vykdyčiau šefo 
nurodymus. 

- Aš, Žinoma, pranešiu apie tai misteriui Vulfu:, - pasakiau, - ir 
esu tikras, kad jis apsidžiaugs sužinojęs, jog jūs sutikote. Kol kas 
aš jums turiu paaiškinti, kad žodžiai “Niro Vulfo pavedimu" ant 
mano vizitinės kortelės nevisiškai atitinka tikrovę. Aš atėjau pas 
jus savo iniciatyva. 

- Savo iniciatyva? - nustebo mis Estėj. - Argi jūs nedirbate pas 
Nirą Vulfą? 

- Žinoma, dirbu. Bet aš dirbu ir sau, kai atsiranda tokia 
galimybė. Aš turiu pasiūlymą. 

- Taip, bet čia parašyta: “Norėčiau aptarti, ką pasakė misis 
From misteriui Vulfui penktadienį", - pastebėjo mis Estėj, pažiū- 
rėjusi į kortelę. 

- Teisingai, būtent apie tai aš ir noriu pašnekėti, bet tik griežtai 
tarp mūsų. 

- Nesuprantu. 

- Tuoj suprasite. - Aš pasilenkiau prie mis Estėj ir tęsiau 
pašnibždomis: 

- Aš dalyvavau misterio Vulfo ir misis From pokalbyje. Turiu 
ypač gerą atmintį ir galiu visą pokalbį atkartoti pažodžiui. 

- Na, ir kas? 

- Aš manau, kad jums šis pokalbis bus labai įdomus. Galbūt jūs 
galvojate, kad aš smarkiai rizikuoju? Jau daug metų dirbu misterio 
Vulfo padėjėju, per šį laiką padariau jam kai ką gero, ir jis manimi 
pasitiki. Jeigu man išėjus jūs paskambinsite arba nuvažiuosite pas 
jį ir perpasakosite mūsų pokalbį, jis, be abejo, pagalvos, kad jūs 
rezgate kokią nors aferą. Vulfas, žinoma, paklaus manęs, ar tai 
tiesa, ir kai aš atsakysiu, kad jūs niekšinga melagė, jis patikės 
manimi, o ne jumis. Tai štai, negalvokite, rizikuoju aš ar ne. Aš 
jums persakysiu visą pokalbio turinį už penkis tūkstančius dolerių 
grynais. 

-O! -sušuko mis Estėj (o galbūt“ A!" - kaip ten bebūtų, kažkaip 
panašiai), po to nutilo ir įsmeigė akis į mane. 

- Žinoma, aš negalvoju, kad jūs nešiojatės tokią sumą grynais 
su savimi, ir galiu palaukti iki pusiaudienio. Bet iš pradžių sumo- 
kėsite pinigus, o paskui aš jums kai ką papasakosiu. 

- Ne, tai neįtikėtina! Dieve mano, kodėl aš turiu mokėti jums už 
šio pokalbio turinį nors penkis centus, jau nekalbant apie penkis 
tūkstančius? 

- Tai jūsų reikalas. Ar verta už šią informaciją mokėti tiek 
pinigų, jūs pati nuspręsite po to, kai ją sužinosite. Aš neduodu 
jokių garantijų, bet jūs turite suprasti, kad aš būčiau kretinas, jeigu, 
neturėdamas nieko svarbaus, drįsčiau duoti tokį pasiūlymą. 

Mis Estėj nusisuko, išsiėmė iš stalčiaus cigaretes ir pabandė 
užsirūkyti, bet nesėkmingai. 

- Aš manau, - prašneko ji, vėl žiūrėdama į mane, - kad man 
reikėtų pasipiktinti ir įsižeisti. Turbūt taip ir bus, bet dabar aš tik 
nustebinta. Aš nemaniau, kad jūs pats paprasčiausias sukčius. 
Jeigu turėčiau galimybę mėtytis tokiomis sumomis, aš užmokė- 
čiau ir išklausyčiau, į kokį melą jūs bandysite mane įtraukti. Jums 
geriau išeiti. - Ji atsistojo. - Šalin! 

- Mis Estėj, mano nuomone... 

- Lauk! 

Aš mačiau, kaip sukčiai palieka veiksmo vietą - vieni skubėda- 
mi, kiti lėtai. Ir vienu, ir kitu atveju jie praranda savo vertę. O aš 
išėjau iš kabineto, išsaugodamas savo orumo jausmą. 

Išėjęs iš namo, aš paskambinau Vulfui iš automato, papasako- 
jau apie vizitą pas mis Estėj, po to sustabdžiau taksi ir nuvažiavau 
į miesto centrą. 

Kitas mano klientas, pasirodo, gyveno sename daugiabučiame 
name su uniformuotu šveicoriumi, didžiuliu vestibiuliu, išklotu 
brangiais kilimais, ir vos judančiu liftu. Po to, kai šveicorius 
paskambino vietiniu telefonu ir leido praeiti, liftas mane užkėlė į 
aštuntą aukštą. Aš paskambinau į 8b butą ir duris atidarė puskari- 

ninkio išvaizdos būtybė, tiesa, apsirengusi kaip tarnaitė. Ji mane 
nuvedė į didelį aukštomis lubomis kambarį, gausiai apstatytą 
baldais. Prieš mane išdygo juodai apsirengusi moteris, šviesiai 
peleninės spalvos plaukais, susuktais į kuodelį, aiškiai žydromis 
bet ir priešiškumo nepastebėjau. 

- Misis Goran? 

Ji linktelėjo: 

- Mano vyras labai supyks sužinojęs, kad aš su jumis mačiausi, 
bet smalsumas nugalėjo. Ir vis dėlto aš noriu įsitikinti - jūs iš tikrųjų 
tas pats Arčis Gudvinas, kuris dirba pas Nirą Vulfą? 

Aš ištraukiau vizitinę kortelę iš piniginės ir padaviau jai. Ji 
pažiūrėjo į ją ir nustebusi paklausė: 

- Bet aš nieko ne... “Norėčiau aptarti, ką pasakė misis From 
misteriui Vulfui penktadienį''.:. Su manim? Kodėl su manim? 

- Todėl, kad jūs misis Goran. į 

- Taip, aš misis Goran. Bet mano vyras įsius... 

Aš apsidairiau. 

- Aš noriu su jumis konfidencialiai pasikalbėti, - pareiškiau aš. 
- Galbūt paeikime toliau nuo durų? 

- Žinoma. - Misis Goran priėjo prie lango kambario gale ir 
atsisėdo. Aš pasekiau jos pavyzdžiu. 

- Žinote, - pasakė misis Goran, - tai baisu, baisu! Laura From 
buvo tokia nuostabi moteris! - Ji tai pasakė tokiu tonu irtokia veido 
išraiška, lyg būtų kalbėjusi apie mano šukuoseną. - Jūs gerai ją 
pažinojote? 

- Ne. Aš ją mačiau tik vieną kartą, praėjusį penktadienį, kai ji 
buvo atėjusi pas misterį Vulfą. 

- Jis - detektyvas, taip? 

- Taip. 

- Ir jūs taip pat? 

- Taip. Aš dirbu pas misterį Vulfą. 

- Kaip įdomu! Jūs žinote, jau čia buvo du...-ne, trys. Jie man 
uždavė daug klausimų, o paskui vėl klausinėjo prokuratūroje, bet 
tai buvo tik policininkai. O jūs tikras detektyvas! Niekada nebū- 
čiau pagalvojusi, kad detektyvas gali taip gerai rengtis. Bet ko gi 
aš vis kalbu ir kalbu! Jūs norėjote su manimi kai ką aptarti, ar ne? 

- Taip, būtent, apie ką kalbėjo misis From su misteriu Vulfu. 

- Tokiu atveju jūs iš pradžių papasakokite man, ką jie kalbėjo. 
Negaliu gi aš aptarti to, ko nežinau, tiesa? 

- Žinoma, bet aš nieko negaliu jums pranešti, kol neįsitikinsiu, 
kad jūs sutinkate mane išklausyti. 

- Bet aš labai noriu jūsų išklausyti. 

- Nenuostabu. Taip ir galvojau. Suprantate, misis Goran, aš 
buvau tame kambaryje, kur jie šnekėjosi, ir atsimenu kiekvieną jų 
žodį. Būtent todėl aš nusprendžiau, kad jums bus įdomu sužinoti, 
apie ką jie kalbėjo. Tačiau reikalas tas, kad aš negaliu patenkinti 
jūsų smalsumo nemokamai. Man iš pat pradžių reikėjo jums 
paaiškinti, kad atstovauju ne Nirui Vulfui, o pačiam sau, todėl aš 
jusirperspėjau, kad mūsų pokalbis bus konfidencialus. Aš sutinku 
patenkinti jūsų smalsumą, jeigu jūs man paskolinsite penkis 
tūkstančius dolerių, kuriuos aš vargu ar kada nors grąžinsiu. 

- Ką, ką? Nesuprantu... 

- Gerai, aš pasakysiu paprasčiau. Jūs užmokėsite man penkis 
tūkstančius dolerių, o aš jums pranešiu, ką misis From papasakojo 
misteriui Vulfui. Pinigai - grynais. 

- Jūs turite omenyje, kad ji papasakojo jam apie mane kažką 
siaubingo? Manęs tai visai nestebina, bet visgi, ką ji jam prišnekė- 
j07 

- Aš visai netvirtinau, kad ji kalbėjo jam apie jus. Aš tik... 

- Ne, ne, kalbėjo! Būtinai kalbėjo! Bet ką? 

- Ne, - tvirtai pareiškiau aš. - Iš pradžių man sumokėkite, paskui 
pateiksiu faktus. Aš jums siūlau kai ką iš manęs pirkti. Aišku? 

- Taip, bet reikalas visai ne tas... 

- O koks gi? 

- Toks, kad jūs turite omenyje kažką kita. Pavyzdžiui, jei jūs 
siūlytumėte man kai ką papasakoti už dvidešimt dolerių, aš kitaip 
į tai pažiūrėčiau, nes man norisi sužinoti, ką ji apie mane 
prišnekėjo. Bet penkis tūkstančius dolerių! Žinote, misteri Gud- 
vinai, ką aš galvoju? 

- Ne. 

- Man atrodo, jūs pakankamai protingas žmogus ir tokiu būdu 
jūs tikitės sužadinti mano smalsumą ir priversti mane išsišnekėti. 
Kai čia įėjote, aš net nepagalvojau, kad žmogus tokiomis akimis 
gali užsiiminėti panašiais dalykais. O žinote, aš apie Žmogų 
sprendžiu pagal jo akis. 

Aš irgi taip elgiuosi, bet tik kai kada ir iki tam tikro laipsnio. 
Dabar pagal jos akių išraišką aš nepasakyčiau, kad ji pati protin- 
giausia moteris iš kada nors mano sutiktų, bet jokiu būdu negalima 
još pavadinti nerimta būtybe, nors ji vaidino naivuolę. Man 
norėjosi su ja praleisti valandą kitą ir perprasti jos charakterį, bet 
aš turėjau vykdyti tikslius Vulfo nurodymus: tyčia atvirai pasiūlyti 
"nupirkti"? pokalbį, įsiminti, kokia bus reakcija, ir pasitraukti. Be 
to, prieš laidotuves man reikėjo pamatyti kuo daugiau Žmonių, 
susijusių su byla. Aš atsistojau. Ji pasakė, kad gaila, jog aš išeinu, 
ir net padarė užuominą, kad pridės dar dešimt prie žadėtų dvide- 
šimties dolerių, bet aš apsimečiau, kad ji mane įžeidė, ir todėl 
daugiau negaliu pasilikti jos namuose. 

Išėjęs aš vėl telefonu paskambinau Vulfui ir, atsiskaitęs jam, 
taksi nuvažiavau į Keturiasdešimt antrąją gatvę. 

Lonas Koenas dar anksčiau mane perspėjo ir aš nenustebau, 
kad Pagalbos Persikėlėliams Asociacija užima prabangią patalpą 
dvidešimt šeštame aukšte viename iš pačių naujausių prekybos 
rūmų Niujorko centre, nes šis dangoraižis priklausė misis From, ir 

nuon.us PAPER A nemokėjo. Tuo labiau man pasirodė keista, kad 
čia įsikūrė įstaiga, kuri teikia pagalbą nelaimingiesiems ir nusk- 
riaustiesiems. Vieną iš jų aš pamačiau tviskančiame priimamaja- 
me. Jis sėdėjo ant didelės odinės sofos, sukumpęs nuo nevilties ir 
nuovargio, apsivilkęs nunešiotu pilku dviem numeriais didesniu 
kostiumu. Mąstydamas apie tai, kokį įspūdį jam daro visa ši 
. Penzeris. Mūsų žvilgsniai akimirkai susitiko, bet jis greitai nusuko 
akis, o aš priėjau prie būtybės ilga plona nosimi ir tokiu pat smakru. 

Būtybė pareiškė man, kad mis Rait labai užsiėmusi ir priima tik 
tuos, kurie užsiregistravę iš anksto. Aš pateikiau savo vizitinę 
kortelę ir įtikinau sekretorę, kad ji praneštų mis Rait telefonu ne tik 
mano pavardę, bet ir visa kita, kas užrašyta kortelėje. Po to man 
pasakė, kad mane priims, nors tai sekretorei buvo ne prie širdies. 
Ji davė man suprasti, kad nori kuo greičiau manimi atsikratyti, kai 
lydėjo į didelį kampinį kambarį, pro kurio langus atsivėrė vaizdas 
į Mancheteną. Kambaryje stovėjo du rašomieji stalai, už vieno 
sėdėjo dalykiškos išvaizdos moteris, pasirodžiusi man tokia pat 
pavargusi, kaip Solas Penzeris, bet iš visų jėgų bandanti tai 
nuslėpti. 

- Duokite savo vizitinę kortelę, - užuot pasisveįkinusi pareika- 
lavo ji. 

Nors jai viską pasakė sekretorė, bet vis tiek aš ištiesiau jai 
kortelę. Moteris pažiūrėjo į ją, po to į mane. 

- Aš labai užimta. Argi taip skubu? - paklausė ji. 

- Tai užims labai nedaug laiko, mis Rait. 

- Bet koks tikslas tai svarstyti su manimi? 

- Nežinau. Jūs pati nuspręsite - yra tikslas ar ne. Aš kalbu savo 
vardu, o ne Niro Vulfo pavedimu rr... 

- Argi ne Niras Vulfas jus pasiuntė pas mane? 

- Ne. 

- Galbūt policija? 

- Ne, aš pats atėjau. Reikalas tas, kad man reikalingi pinigai ir 
aš galiu jums kai ką parduoti. Žinau, kad jūs šiandien labai 
užsiėmusi misis From laidotuvėmis, bet aš neketinu jūsų ilgai 
trukdyti, tuo labiau, kad man skubiai reikalingi penki tūkstančiai 
dolerių. 

- Jeigu jūs bandote mane šantažuoti - bijau, kad tokios sumos 
su savimi aš neturiu, - kreivai nusišypsojusi atsakė mis Rait. - Man 
atrodo, aš kai ką girdėjau apie jus, kaip apie privatų detektyvą su 
gera reputacija. | 

- Aš stengiuosi juo būti, bet, kaip jau sakiau, man reikalingi 
pinigai. Aš tik siūlau jums kai ką pirkti, o jūs galite arba priimti 
mano pasiūlymą, arba atmesti. Tai priklauso nuo to, ar labai norite 
sužinoti, ką kalbėjo misis From misteriui Vulfui. Galbūt šis 
sandėris bus jums naudingas, o gal ir ne. Tai jūs nuspręsite pati, bet, 
savaime suprantama, po to, kai išklausysite mane. 

- Štai kas! - sušuko mis Rait, įdėmiai apžiūrinėdama mane. 

Aš linktelėjau. 

Atlaikyti mis Raitrudų akių žvilgsnį buvo kur kas sunkiau negu 
Džinos Estėj ir Kleros Goran žvilgsnius. Sunku buvo todėl, kad 
reikėjo atrodyti žmogumi, ne tik galinčiu iškrėsti niekšybę, bet ir 
asmenybe, keliančia pasitikėjimą. Iš mis Rait žvilgsnio aš supra- 
tau, kad man nesiseka, ir aš paskubomis pridūriau: 

- Supraskite, mis Rait, čia sąžiningas pasiūlymas. Aš galiu 
absoliučiai viską papasakoti, apie ką jie kalbėjo. 

- Taip, bet jūs gi iš pradžių norite gauti pinigus. 

- Teisingai, kito kelio neturiu. Jeigu jums nepatinka - galite 
pasiųsti mane po velnių. 

- Žinoma, galiu... Bet galbūt mes priimsime kompromisinį 
sprendimą? - Mis Rait iš stalčiaus išėmė bloknotą, automatinį 
plunksnakoti ir viską pastūmė man. - Paimkite kėdę, atsisėskite 

prie to stalo ir trumpai išdėstykite savo pasiūlymą. Galima, pavyz- 
džiui, parašyti taip: “Kai Andžela Rait man sumokės penkis 
tūkstančius dolerių, aš prižadu tuojau pat ir pilnai papasakoti 
Lauros From ir Niro Vulfo pokalbį, kuris įvyko penktadienį, 
antroje dienos pusėje“. Parašykite datą ir pasirašykite, tik tiek. 

- Ir aš turėsiu jums jį atiduoti? 

- Taip, bet aš jums grąžinsiu raštelį, kai jūs išpildysite savo 
pažadą. Teisinga? 

Aš nusišypsojau: 

- Ar žinote, mis Rait, kiek laiko aš būčiau dirbęs pas Nirą Vultą, 
jeigu būčiau toks mulkis? 

- Jūs norite sužinoti mano nuomonę? - taip pat šypsodamasi, 
atsakė mis Rait.. 

- Žinoma. 

- Aš manau, kad jeigu jūs prekiautumėte Vulfo paslaptimis, jis 
seniai būtų apie tai sužinojęs ir jus išvijęs. 

- Bet aš gi paaiškinau jums, kad man reikalingi pinigai... 

- Negalvoju, kad tai taip jau būtina. Aš taip pat ne kvaiša. 
Suprantama, jūs... tai yra misteris Vulfas teisus - aš iš tikrųjų labai 
noriu sužinoti, apie ką misis From tarėsi su juo. Tai natūralu. 
Įdomu, kas gi įvyktų, jeigu aš gaučiau pinigus ir įteikčiau jums. 

- Tai nesunku patikrinti. 

- Tikriausiai galima dar lengviau. Aš galiu nuvažiuoti pas 
misteri Vulfą ir jo paklausti. 

- Aš pasakysiu, kad jūs meluojate. 

- Tarkim... Tuo labiau, Vulfas neprisipažins, kad jis pats 
pasiuntė jus pas mane su panašiu pasiūlymu. 

- Tuo labiau, kad jis to nedarė. 

Mis Rait žybtelėjo į mane rudomis akimis, bet po to vėl jos 
įgavo ramią ir griežtą išraišką. 

- Jūs žinote, misteri Gudvinai, ko aš labiausiai nemėgstu? 
Labiausiai nemėgstu, kai mane laiko visiška idiote. Taip ir perduo- 

kite misteriui Vulfui. Pasakykite, kad aš nepykstu, jog jis su 
manimi atliko šį mažą triuką, bet aš kategoriškai prieš tai, kad jis 
manęs taip neįvertino. 

- Bet pats sumanymas jums patiko, tiesa? - šyptelėdamas 
paklausiau aš. 

- Taip, labai. 

- Na, ką gi, mėgaukitės tuo nemokamai. 

Aš apsisukau ir išėjau. Priimamajame ant sofos vis dar sėdėjo 
Solas. Man blykstelėjo mintis perspėti jį, kad jis turės garbės 
susitikti su asmenybe, skaitančia svetimas mintis, bet situacija 
pokalbiui buvo netinkama ir aš tuoj pat atsisakiau savo ketinimo. 

Aš paskambinau Vulfui iš telefono automato būdelės vestibiu- 
lyje, atsiskaičiau jam, 0 po to nuėjau atsigaivinti stikline kokako- 
los. Ne vien todėl, kad man iš tikrųjų norėjosi gerti, bet ir todėl, kad 
aš norėjau kruopščiai išanalizuoti savo veiksmus. Ar aš padariau 
didelę klaidą, o gal mis Rait man per daug protinga? O gal dar kas 
nors? Gerdamas kokakolą, aš nusprendžiau, kad vienintelis būdas 
sėkmingai atsilaikyti prieš moterišką intuiciją - kuo mažiau turėti 
su jomis reikalų, bet tai turbūt praktiškai neigyvendinama. Be to, 
Vulfas nesuteikė šiam epizodui didelės reikšmės, nes visgi aš jai 
pasiūliau pirkti pokalbį, o tai svarbiausia. 

Kitas mano klientas buvo visai netoli, sename ir neišvaizdžia- 
me pastate Keturiasdešimt trečiojoje gatvėje, šalia Penktosios 
aveniu. Aš pakilau liftu į ketvirtą aukštą, įėjau pro duris, ant kurių 
kabėjo Ientelė “Šiuolaikinė mintis“, ir ten manęs laukė gana 
malonus siurprizas. Dar sekmadienį aš nusipirkau žurnalą, kurį 
redaguoja Vinsentas Lipskombas, ir prieš atiduodamas Vultfui, 
peržiūrėjau jį ir nusprendžiau, kad visos moteriškos lyties atsto- 
vės, dirbančios šio leidinio redakcijoje, gali bet ką patraukti nebent 
protu, jeigujos jį turi. Tačiau prie komutatoriaus sėdėjusi gražuolė 
nuostabia figūra ir gyvomis akimis pasveikino mane su tokia 

koketiška šypsenėle, lyg norėtų pasakyti, kad čia įsidarbino tik 
todėl, jog tikėjosi kada nors susitikti su manimi. 

Suprantama, aš su malonumu būčiau su ja paplepėjęs, pradėda- 
mas, pavyzdžiui, nuo to, kokias'orchidėjas ji mėgsta, bet kadangi 
iki pusiaudienio laiko liko mažai, aš tik nusišypsojau, pasakiau, 
kad noriu pasimatyti su misteriu Lipskombu, ir padaviau jai savo 
vizitinę kortelę. 

- Vizitinė kortelė? Puiku! - pagarbiai pastebėjo mergina, tačiau 
viską perskaičiusi, ji vėl pažiūrėjo į mane, bet jau ne taip maloniai, 
po to paskambino kažkam telefonu, apsikeitė keliomis frazėmis, 
grąžino man kortelę ir pasakė: 

- Po priimamojo trečios durys į kairę. | 

Suskaičiuoti iki trijų nesuspėjau. Kai tik įėjau į tamsų siaurą 
koridorių, atsivėrė vienos durys, jose pasirodė Žmogus, suriko 
man taip garsiai, tarsi aš būčiau kitame plačios upės krante: “Čia! 
- ir tuoj pat dingo. Kai aš įėjau, jis stovėjo nv gara į langą, giliai 
susikišęs rankas į kelnių kišenes. Kambarys buvo mažas, o jame 
stovėjęs rašomasis stalas ir dvi kėdės atrodė taip, lyg būtų atvežti 
iš sąvartyno. 

- Misteris Lipskombas? 

- Taip. 

- Jūs Žinote, kas aš? 

- Taip. 

- Aš noriu su jumis asmeniškai pasišnekėti. 

- Taip ? 

- Tik griežtai tarp mūsų. Aš jums noriu kai ką pasiūlyti 
asmeniškai nuo savęs. . 

- Ką? 

- Keisti informaciją į grynus pinigus. Jūs žurnalo leidėjas, todėl 
panašus pasiūlymas jums ne naujiena. Už penkis tūkstančius 
dolerių aš jums pilnai ir tiksliai papasakosiu, apie ką kalbėjosi 
misis From ir misteris Vulfas praėjusį penktadienį. 

Lipskombas ištraukė ranką iš kišenės, pasiglostė smakrą ir vėl 
įkišo ranką į kišenę. 

- Mano mielasis, - šį kartą jis kalbėjo nepakeldamas balso, - aš 
ne milijonierius, o žurnalai išvis neperka informacijos tokiu būdu. 
Paprastai darau taip: aš duodu garbės žodį, o jūs papasakojate 
viską, ką Žinote, ir jeigu jūsų informacija bus verta dėmesio, mes 
sujumis susitarsime dėl kainos. Jeigu nesusitarsime - niekas nieko 
galėčiau atspausdinti gerai apgalvotą ir patraukiantį straipsnį apie 
Laurą From, kuri buvo labai protinga moteris ir didis Žmogus, 
tačiau kol kas aš negaliu net įsivaizduoti, kokią informaciją jūs 
turite. Apie ką ji? 

- Aš neturėjau omenyje straipsnio jūsų žurnalui, misteri Lips- 
kombai. O turėjau omenyje informaciją jums asmeniškai. 

Lipskombas susiraukė, ir jeigu jis apsimetė, tai jam gerai 
pavyko. 

- Bijau, kad aš jūsų nesuprantu. 

- Juk tai labai paprasta! Aš girdėjau jų pokalbį. Tą vakarą misis 
From buvo nužudyta, jūs prisidėjote prie to, 0 aš turu... 

- Nesąmonė! Aš prisidėjau prie jos nužudymo? Aš literatas, 
misteri Gudvinai, ir pripratau dirbti su žodžiais, bet bėda ta, kad 
daugelis juos vartoja, nesiskaitydami su jų tikrąja prasme. Aš 
sutinku, kad jūs klaidingai pavartojote žodį “prisidėjote", nes 
priešingu atveju jūs šmeižikas. Aš - neprisidėjau. 

- Na, gerai, gerai. Jūs sunerimote? 

- Žinoma, kad taip. Aš nebuvau artimai pažįstamas su misis 
From, bet labai ją gerbiau ir didžiavausi, kad ji palaiko ryšius su 
manimi. 

- Jūs buvote pas Goranus svečiuose penktadienį vakare ir 
vienas paskutiniųjų matėte ją gyvą. Policininkai taip pat savaip 
specializuojasi vartodami žodžius, o jie jau uždavė daug klausimų 

ir dar daugiau užduos. Jūs sakote, kad esate sunerimęs. Aš ir 
pagalvojau, kad sutiksite užmokėti penkis tūkstančius dolerių, kad 
nurimtumėte. 

- Tai panašu į šantažą. 

- Užmuškite - nežinau. Jūs žodžių vartosenos specialistas, o aš 
nemokša. 

Lipskombas staigiai ištraukė rankas iš kišenių ir aš net pagal- 
vojau, kad jis gali man vožtelėti. 

- Jeigu tai šantažas, - pastebėjo jis, - vadinasi, jūs mane kažkuo 
gąsdinsite. Sakykim, aš užmokėsiu jums. Kas toliau? . 

- Aš jums negrasinu. Jūs gausite informaciją, ir viskas. 

- Na, o jeigu aš jums neužmokėsiu? 

- Jūs nieko nesužinosite. 

- O kas sužinos? 

- Aš gi sakiau, kad niekuo negrasinu, - pasakiau aš, patraukda- 
mas pečiais, - o tik stengiuosi kai ką parduoti. 

- Grėsmė gali būti ir numanoma. Spaudoje rašė, kad Vulfas tiria 
misis From nužudymą. 

- Teisingai. 

- Bet ji negalėjo paprašyti, kad Vulfas ištirtų nusikaltimą, nes 
negalvojo, kad ją užmuš. Aš manau, kad ji pavedė Vulfui kai ką 
išaiškinti arba patikrinti, ir tą patį vakarą žuvo. Vulfas laikė savo 
pareiga ištirti nusikaltimą. Jūs negalite man siūlyti informacijos, 
kuni, Vulfo nuomone, susijusi su mirtimi. Be jo sutikimo jūs taip 
pat neslėpsite šių Žinių nuo policijos. Atvirai šnekant, jūs ir 
nesiruošiate šito daryti, ar ne taip? 

- Taip. 

- Iš to seka, kad jūs siūlote informaciją ne apie misis From 
nužudymą, o apie tai, ką ji papasakojo Vulfui. Teisingai? 

- Leiskite neatsakyti. 

- Nieko nebus! - Lipskombas palingavo galvą. - Aš negaliu su 
jumis kalbėtis nežinodamas, apie ką kalbama. Aš visai nepažadu, 

kad mes susitarsime netgi po to, kai jūs man viską papasakosite, 0 
dabar išvis nieko negaliu spręsti. - Jis atsuko man nugarą, kurį laiką 
taip stovėjo, žiūrėdamas pro langą, po to vėl atsisuko ir tęsė toliau: 
- Nemanau, Gudvinai, kad mūsų pokalbiui padės, jeigu aš jūsų 
pasiūlymą pavadinsiu žodžiu, kokio jis nusipelno. Dieve mano! Ir 
jūs tokiu būdu užsidirbate pinigus?! Aš, pavyzdžiui, atiduodu visą 
savo laiką, talentą ir energiją, bandydamas sutaurinti žmogišką 
natūrą, 0 čia atsirandate jūs! Jūsų, Žinoma, tai nejaudina - jums tik 
pinigai! Dieve gailestingas! Pinigai! Gerai, aš pagalvosiu ir pas- 
kambinsiu jums... O galbūt ir ne. Koks jūsų telefono numeris? 

Aš jam daviau Niro Vulfo telefono numerį ir, nenorėdamas 
daugiau klausyti pamokslų apie tai, koks aš negeras, ypač lyginant 
su juo, išėjau iš kabineto. Mažas, besidžiaugiantis gyvenimu 
daigelis prie telefono komutatoriaus turbūt norėjo man pakelti 
nuotaiką, bet aš išdidžiai praėjau pro šali nusprendęs, kad jai gali 
pakenkti netgi trumpas pašnekesys su tokiu bjauriu tipu, kaip aš. 

Iš artimiausio telefono automato aš paskambinau Nirui Vulfui. 

- Pabaigiau su ketvirtu numeriu, Lipskombu, - pranešiau aš. 

- Tęsk, bet be klausimų. 

Tai reiškė, kad jis ne vienas. Aš smulkiai jam viską papasako- 
jau, įskaitant ir savo nuomonę apie kovotoją už žmogiškosios 
natūros sutaurinimą. Pabaigęs pranešimą, aš, kad nereikėtų Vulfui 
Žiūrėti į laikrodį, pasakiau, jog jau po dvylikos dvidešimt minučių 
17 kad man reikia keliauti toliau, pas penktą numerį - Polą Kafnerį, 
kuris dirba spaudos konsultantu ir kuris taip puikiai išsisuko iš 
padėties, kai pamatė mane Džinos Estėj draugijoje. 

- Na! - nutraukė mane Vulfas. - Tuojau pat sugrįžk. Misteris 
Polas Kafneris jau čia, ir aš noriu, kad tu atvažiuotum. 

Iš Vulfo tono ir iš to, kaip jis suformulavo įsakymą, aš iškart 
supratau, kas manęs laukia, todėl nenustebau, kad jis mane sutiko 
piktu žvilgsniu, kai įėjau į kabinetą. Polas Kafneris sėdėjo raudo- 
najame odiniame krėsle. Jis, tiesa, nepasveikino manęs tokia pat 
džiaugsminga šypsenėle, kaip šeštadienį, bet nepasakyčiau, kad jis 
būtų. priešiškai nusiteikęs mano atžvilgiu. Turbūt jo profesijos 
žmonės niekam negali atvirai rodyti savo priešiškumo. 

Aš atsisėdau prie savo rašomojo stalo. 

- Neten, Arči! -riktelėjo Vulfas. - Tu turi sėdėti už šio stalo, kol 
jis čia stovės. - Jis parodė į vieną iš geltonųjų krėslų. - Sėsk ten. 

Aš buvau tiesiog sukrėstas. 

- Ką?! Kas atsitiko? 

- Sėskis, - griežtai ištarė Vulfas. 

Aš atsisėdau į geltonajį krėslą, Vulfui žiūrint į mane naikinan- 
čiu žvilgsniu, o mano veide atsispindėjo nustebimas, nesupratimas 
1r skriauda. 

- Misteris Kafneris iškėlė tau siaubingą kaltinimą, - rūsčiai 
pareiškė Vulfas. - Aš noriu, kad jis tai pakartotų tavo akivaizdoje. 
Misteri Kafneri? 

Kafneris visa savo povyza stengėsi parodyti, kaip jam sunku 
kalbėti apie tai. Jis kietai suspaudė storas lūpas ir, kreipdamasis į 
mane, pasakė: 

- Aš sužinojau, kad jūs šiandien ryte kai ką pasiūlėte moteriai, 
už kurios tiesiog krištolinį sąžiningumą aš laiduoju, o kadtai tiesa, 
irgi esu užtikrintas. Ji tvirtina, kad jūs pasiūlėte jai pirkti misis 
From ir. misterio Vulfo pokalbio turinį, kuris įvyko praėjusį 
penktadienį, už penkis tūkstančius dolerių grynais. 

Ašnepašokau krėsle iš pasipiktinimo. Kaip patyręs detektyvas, 
dirbdamas protingai vadovaujant Nirui Vulfui, aš galėjau išklau- 

syti pati niekingiausią melą su tam tikru orumu. Pakėlęs smakrą, 
aš paklausiau: 

- Moters pavardė? 

Kafneris neigiamai papurtė galvą: 

- Aš pavardės nepasakiau ir misteriui Vulfui, nes ji manęs taip 
paprašė. Žinoma, jūs tikrai ją žinote. 

- Pamiršau. Priminkite. 

- Ne! 

- Dieve mano! - irzliai sušukau aš, bet Kafneris primygtinai 
reikalavo: 

- Manatrodo, kad viskas labai paprasta. Aš prašau jūsų atsakyti 
į klausimą: ar jūs buvote pas vieną moterį šiandien ryte su panašiu 
pasiūlymu? 

- Sakykim, kad aš atsakysiu į jūsų klausimą. O paskui jūs 
pareikšite, kad aš, anot vieno Žmogaus Žodžių, vakar vakare 
pavogiau gabalėlį sūrio iš pelėms gaudyti skirtų spąstų, kuriuos jis 
pastatė, ir paklausite - ar tai tiesa. Aš atsakysiu. Paskui jūs 
pareikšite, kad vienas arklys jums pasiskundė, esą aš nupjoviau 
jam uodegą, rr... 

- Užteks! - pertraukė mane Vulfas. - Žinote, misteri Kafneri, juk 
tai, ką sako Gudvinas, yra teisybė. Anoniminiai kaltinimai visada 
abejotini. 

- Bet šis kaltinimas visai ne anoniminis! Aš pažįstu šią moterį. 

- Tada pasakykite, kas ji. 

- Manęs prašė nesakyti. 

- Bijau, kad mes aklavietėje, jeigu jūs iš tikrųjų davėte tokį 
pažadą. Manęs nestebina, kad misteris Gudvinas reikalauja pasa- 
kyti, kas ta moteris. Iš jo pusės būtų nedovanotinai kvaila kitaip 
elgtis. Tokiu būdu, klausimas išspręstas ir aš daugiau nesiruošiu 
prie jo sugrįžti. Jeigu jūs neturite teisės laukti atsakymo į anonimi- 
nį klausimą, lygiai tas pat pasakytina ir apie mane. 

Kafneris sučiaupė lūpas, pasimetęs ištraukė cigaretę iš portsi- 
garo, pažiūrėjo į ją ir paklausė: 

- Galima užsirūkyti? 

- Ne! - atkirto Vulfas. 

Ši taisyklė nebuvo tvirta ir nepajudinama, išimtis darėme ne tik 
daliai klientų, bet netgi ir rinktinėms lankytojoms, kurios nebuvo 
įtrauktos į galimų klienčių sąrašą. Kafneris skubiai įkišo portsi garą 
į vieną kišenę, o cigaretę - į kitą ir, bandydamas paslėpti savo 
sumišimą, išpoškino: 

- Aš kalbėjau apie mis Andželą Rait. 

Aš sureagavau į šiuos žodžius taip, kaip pridera vyrui: 

- Jums apie tai pranešė mis Rait? 

- Taip. 

- Tartum aš kreipiausi į ją su panašiu pasiūlymu? 

- Taip. 

Aš atsistojau ir nuėjau prie savo rašomojo stalo. 

- Ką tu non daryti? - paklausė Vulfas. 

- Paskambinti mis Rait ir paklausti jos. Jeigu ji patvirtins tai, ką 
pasakė misteris Kafneris, aš apšauksiu ją užkietėjusia šmeižike. 

- Bet jos nėra namuose, - pasakė Kafneris. 

- O kurgi ji? 

- Laidotuvėse. 

- Ar tu kai ką pasiūlei mis Rait, kaip sako misteris Kafneris? 
- paklausė Vulfas. 

- Ne, sere. 

- Bet galbūt tu pasakei jai ką nors tokio, ką būtų galima suprasti, 
kaip panašų pasiūlymą? 

- Ne, sere. 

- Ar kas nors girdėjo jūsų pokalbį? 

- Ne. Jeigu, žinoma, kambaryje nebuvo mikrofonų. 

- Tokiu atveju gali sėsti prie savo stalo! - pasakė Vulfas ir 
pasisuko į lankytoją. - Jeigu jūs viska išdėstėte, ką pasakė mis Rait, 

iškyla klausimas. kuo reikia tikėti - ja ar misteriu Gudvinu. Aš 
asmeniškai labiau tikiu misteriu Gudvinu. Ar jūs galite pateikti 
kokius nors įrodymus, kurie paneigtų jo žodžius? | | 

- Įrodymus? Ne. 

- Jūs ir dabar tikite mis Rait? 

- Taip, tikiu. 

- Matote. Aš manau, jūs suprantate, kad klausimas ne tik tas, 
kuo tikėti: mis Rait ar misteriu Gudvinu. Juk tai, ką ji pasakė jums, 
aš Žinau tik iš jūsų žodžių. 

Kafneris nusišypsojo. Jis jau suprato, kur lenkia Vulfas, ir 
nusiramino. 

- Misteri Vulfai, mes su jumis esame vienodoje padėtyje. Aš 
nekalbėjau apie tai, bet mis Rait mano, kad misteris Gudvinas atėjo 
pas ją su tokiu pasiūlymu ne savo iniciatyva, 0 jūsų primokytas. 
Taigi aš galiu remtis ne tik mis Rait ir misterio Gudvino tvirtini- 
mais. 

Vulfas abejingai linktelėjo ir žvilgtelėjo i laikrodį. 

- Iki pietų liko dvidešimt minučių. Mes aklavietėje ir galime 
padėti tašką, jeigu jūs, Žinoma, nesirengiate iškelti naujų hipote- 
zių. Sakykim, kad mis Rait arba jūs, misteris Gudvinas arba mes 
su juo abu - melagiai. Mūsų diskusijos atskaitos tašku aš galiu 
laikyti šio sakinio paskutinę dalį. Jums tai geriausias variantas. 
Kas toliau? | 

Kafneris taip pat buvo pasiruošęs duoti atkirtį. 

- Tokiu atveju aš jūsų paklausiu, kuo jūs galite pateisinti Šį 
šantažą mis Rait atžvilgiu? 

- O aš atsakysiu, kad jūs neturite jokios teisės taip kvalifikuoti 
mano elgesio. Kas toliau? 

- Tada man reikės informuoti policiją apie tai, kad jūs neteisėtai 
veliatės į oficialų nužudymo bylos tyrimą. 

3 Nesąmonė! Aš laiku pranešiau policijai apie savo ir misis 
From pokalbį, bet nežadėjau, kad jo nepanaudosiu savo nuožiūra. 

Aš ne advokatas, todėl nenusižengiu įstatymui, reikalaujančiam, 
kad advokatas pokalbius su klientais laikytų paslaptyje. Į nusikal- 
timo tyrimą aš neįsivėliau, įstatymams nenusižengiau ir nieko 
nešantažavau. Aš turiu užrašytą pokalbi, kuris įstatymiškai man 
priklauso, ir turiu teisę jį parduoti. Jūsų sprendimas pranešti apie 
tai policijai manęs nejaudina. 

Kafneris nusišysojo: 

- Aš matau, kad jūs pasiruošėte mūsų susitikimui. 

- Kaipgi kitaip? Vieną mano hipotezę mes išanalizavome. Kas 
toliau? 

Šypsena dingo nuo Kafnerio veido. 

- Nustokime kalbėti apie hipotezes. Jeigu ir galėčiau įrodyti, 
kad buvo padarytas panašus pasiūlymas, - o aš negaliu to padaryti, 
nes remiuosi tik mis Rait tvirtinimu, o jūs sakote galįs jį paneigti, 
patikėkime, kad jūs teisus, - ką man tai duos? Mums liko mažai 
laiko, man reikia važiuoti į laidotuves. Grįžkime prie reikalo. 

- Prie jūsų ar prie mano? 

- Ir prie to, ir prie kito. Mano profesija, misteri Vulfai, įparei- 
goja mane teikti klientams juridines paslaugas ir gerai tvarkyti jų 
reikalus. Misis From buvo mano klientė. Pagalbos Persikėlėliams 
Asociacija buvo ir toliau bus mano klientas. Aš įsipareigojau misis 
From ir jos mirtis ne tik neatleido manęs nuo jai duotų įsipareigo- 
jimų, bet, atvirkščiai, aš padarysiu absoliučiai viską, kas priklauso 
nuo manęs, kad misis From atminimas būtų šviesus ir nesuteptas. 
Taip pat aš nerimauju ir dėl Asociacijos. Kiek man žinoma, misis 
From mirtis nesusijusi su. PAPER'os reikalais, bet šios galimybės 
išbraukti negalima. Jūs apie tai ką nors žinote? 

- Tęskite, misteri Kafneri. 

- Gerai. Aš manau, gali būti, netgi labai gali būti, kad yra tam 
tikras ryšys tarp misis From mirties ir jos pokalbio su jumis 
praėjusį penktadienį. Kiek man žinoma, ji nieko neperspėjo, kad 

važiuoja pas jus pasikonsultuoti, o tai rodo, kad pokalbis buvo 
konfidencialus. Kitaip ji būtų pasitarusi su manimi. Reikalas, be 
abejo, buvo svarbus, nes dėl menkniekių ji nebūtų trukdžiusi 
privataus detektyvo, tuo labiau jūsų. Jeigu šis reikalas kokiu nors 
būdu susijęs su jos mirties kaltininku arba yra jos mirties priežastis, 
tada jis buvo jai ne tik svarbus, bet tiesiog gyvybiškai svarbus. Aš 
noriu žinoti... Ne, aš privalau apie tai Žinoti! Aš teiravausi polici- 
ninkų, bet jie atsisakė ką nors pasakyti. Jūs ką tik pareiškėte, kad 
galite kaip tinkamas elgtis su pokalbio užrašais, nenusikalsdamas 
įstatymui, ir turite teisę: pokalbį parduoti. Aš užmokėsiu jums už 
tai penkis tūkstančius dolerių. Jeigu jūs norite pinigus gauti 
grynais, o ne čekiu, aš įteiksiu juos dar šiandien. 

Vulfas susiraukė: 

- Apie ką jūs kalbate, misteri Kafneri? Ką tik norėjote apie ši 
bjaurų pasiūlymą pranešti policijai, o dabar ruošiatės su juo 
sutikti! Pritrenkiantis moralinis nuosmukis! 

- Ne daugiau pritrenkiantis negu jūsų, - paprieštaravo Kafneris. 
- Jūs smerkėte ir net norėjote atleisti iš darbo Gudviną, o paskui 
puolėte tvirtinti, kad pasiūlymas visiškai teisėtas. 

- Taip ir yra. Juk misteris Gudvinas norėjo kai ką parduoti, kas 
priklausė ne jam, o man. Tačiau jūsų kazuistinis talentas nors ir 
kelia nuostabą, bet šiuo atveju neturi nieko bendra su šiuo reikalu. 
Iškyla klausimas, sutinku aš su jūsų pasiūlymu ar ne. Atsakau - ne. 
Aš jį atmetu. 

- Kaip - atmetu? Jūs negalite taip pasielgti! 

- Negaliu? 

- Taip, negalite! Aš, kaip misis From interesų atstovas, turiu 
pilną teisę reikalauti to pokalbio užrašų. Jūs negalite man atsakyti! 
Jūsų veiksmai - ne kas kita, kaip netinkamas įsikišimas į misis 
From advokato tiesioginių pareigų vykdymą. 

Vulfas palingavo galvą: 

- Aš bijau turėti reikalų su jumis, man ir šio vieno pakanka, kad 
atsisakyčiau parduoti užrašus, netgi jei ir nebūtų kitų priežasčių. 
Labai jau jūs apsukrus. Tik prieš kelias minutes mano pasiūlymą 
parduoti informaciją jūs pavadinote neteisėtu ir negaliojančiu, o 
dabar jūs taip pat charakterizuojate mano atsisakymą tai padaryti. 
Jūs išmušate mane iš vėžių ir aš noriu turėti nors truputėlį laiko, kad 
viską galėčiau apgalvoti. Aš žinau, kaip su jumis susisiekti. - 
Vulfas pažiūrėjo į laikrodį. - Jūs vėluojate į laidotuves. 

Taip ir buvo. Kafneris taip pat žvilgterėjo į laikrodį ir atsistojo. 
Iš jo veido buvo galima spręsti, kad pokalbio rezultatais jis 
patenkintas. Jis nusišypsojo man, o paskui Vulfui. 

- Jūs jau atleiskite, - pastebėjo jis, - kad per daug laisvai 
švaisčiausi kaltinimais. Tikiuosi, jūs suprasite mane. Aš dar nė 
karto nebuvau atsidūręs tokioje padėtyje. Nė karto. Lauksiu jūsų 
skambučio. 

Ašpalydėjau Kafnerį, o kai grįžau į kabinetą, Vulfo jau nebuvo 
- jis išėjo į valgomąjį. 

Ta patį vakarą, pusę septynių, aš sėdėjau mažame prokuroro 
padėjėjo Mandelbaumo kabinete ant medinės kėdės ir daviau 
parodymus. 

Šiame kabinete net trims buvo ankšta. O mes buvome keturie- 
se: storas, pradedantis plikti Mandelbaumas - už rašomojo stalo, 
šalia jo - Randolas, aukštas ir liesas detektyvas iš kriminalinės 
policijos, mano pašonėje - mis Džina Estėj. 

Mūsų pokalbis, susidedantis iš Mandelbaumo klausimų ir 
atsakymų, kuriuos daviau arba aš, arba mis Estėj, jau tęsėsi dešimt 
minučių, ir aš nusprendžiau, kad atėjo laikas pasakyti kalbą. 

- Aš jūsų nekaltinu, - pradėjau, - kad jūs veltui leidžiate ne tik 
savo, bet ir mano laiką, nes gerai suprantu, kad tiriant įvairias 
žmogžudystes maždaug devynios dešimtosios laiko iššvaistoma 
veltui. Tačiau leiskite paklausti -arne pernelyg ilgai užsitęsė mūsų 
pokalbis? Mes dėl nieko nepajėgėme susitarti ir, nepriklausomai 
nuo išdėstytų faktų esmės, aš turiu jus palikti. Jeigu mis Estėj visa 
tai sugalvojo, jūs galite ir be mano pagalbos pabandyti išsiaiškinti, 
kodėl jt taip pasielgė. Jeigu ji sako tiesą ir aš jai kai ką pasiūliau 
savo iniciatyva, 0 jūs jau apie tai pranešėte misteriui Vulfui, tada 
jis, bet ne jūs, mane ištardys kuo smulkiausiai. O jeigu, kaip jūs 
labiau linkę tikėti, mane su pasiūlymu pas mis Estėj pasiuntė 
Vulfas, tai kuo aš čia dėtas? Jis turi pilną teisę net atspausdinti 
laikraštyje skelbimą apie pasiūlymą parduoti savo ir misis From 
pokalbio užrašus, kam tik nori, ir, nors tai atrodys nelabai padoriai 
ir jums nepatiks, kokį gi kaltinimą jūs galite jam iškelti? Aš atėjau 
pas jus jūsų kvietimu, o dabar ketinu grįžti namo ir pabandysiu 
įtikinti savo šefą, kad aš visai ne gyvatė, kurią jis sušildė savo 
užantyje. | 

Žinoma, viskas buvo ne taip paprasta. bet maždaug po penkių 
minučių mes išsiskyrėme beveik geruoju. Gaila, bet mis Džina 
Estėj nepanoro manęs pabučiuoti atsisveikindama. 

Ašiš tikrųjų norėjau grįžti namo ir suspėti pavakarieniauti, kad 
nustatytu laiku susitikčiau su Oriu Kaderu. Jis jau buvo atėjęs apie 
penktą valandą su svarbiu pranešimu, dėl kurio aš nutariau sud- 
rumsti Vulfo ramybę oranžerijoje, rizikuodamas sukelti jo nepa- 
sitenkinimą. Vulfas, žinoma, supyko, bet vis dėlto išklausė Orį. 
Firmos "Bodė" juvelyrinės parduotuvės pardavėjas niekada ne- 
matė nei auksinių, nei kokių nors kitokių vorų pavidalo auskarų, 
bet Oriui davė fabrikantų, importuotojų, prekiautojų juvelyriniais 
dirbiniais sąrašą. Su kiekvienu iš jų Oris pasišnekėjo telefonu ir jau 
ketvirtą valandą galėjo užtikrinti, kad niekas Niujorke pardavime 
nematė vorų pavidalo auskarų, kai vienos didmeninės firmos 
supirkimo agentas patarė jam pakalbėti su mis Gramon, firmos 
darbuotoja, kurios darbas yra sekti kitų firmų kainas ir asortimen- 
tą. 

Mis Gramon patvirtino, kad prieš kelias savaites (ji neprisiminė 
tikslios datos) matė parduotuvės, kuri yra Keturiasdešimt šeštojoje 
gatvėje, vitrinoje didelius auksinius vorų pavidalo auskarus - 
dėžutėje su žaliu įdėklu. Auskarai jai pasirodė tokie baisūs, kad jai 
ir į galvą neatėjo mintis rekomenduoti jų savo firmos šeiminin- 
kams. Ją nustebino pats tų auskarų atsiradimo faktas Džuliuso 
Gerstero juvelyrinės parduotuvės vitrinoje, kuri garsėjo tuo, kad 
dauguma ten parduodamų dirbinių buvo aukšto meninio lygio. 

Viskas ėjosi gerai, bet kai tik Oris pasirodė Gerstero parduotu- 
vėje, jis susidūrė su visai netikėta kliūtimi. Anot jo žodžių, jis 
paaiškino Gersterui, kad jo parduotuvės vitrinoje matė tokius 
auskarus ir norėtų įsigyti, bet Gersteras jau iš pat pradžių nukreipė 
kalba į kitą pusę. Jis nepaneigė, kad čia galėjo būti tokie auskarai, 
tačiau ir nepatvirtino. Jis trumpai pasakė, kad neprisimena, kada 

ir kam juos pardavė. O Orio nuomonė, smulkiai išdėstyta Vulfui 
ir man, buvo ta, kad Gersteras yra paprasčiausias melagis. Jis Orį 
taip paveikė, kad Oris, jeigu būtume leidę, būtų galėjęs juvelyrą 
apipilti benzinu ir padegti. 

Nutarėme, kad dar tą patį vakarą mes su Oriu aplankysime 
Gersterą, iš anksto jo neįspėję. 

Daugiau tą dieną neįvyko nieko įdomaus. Daug kartų skambi- 
no Solas Penzeris ir Fredas Darkinas pranešdami, kad jie neturi 
nieko naujo. 

Mes susitikome su Oriu aštuntą valandą ties Septyniasdešimt 
ketvirtąja gatve ir Kolambuso ratu ir, dulkiant įkyriam smulkiam 
lietui, nupėdinome link namo, esančio Centrinio parko vakarinėje 
dalyje. Jeigu visus daugiabučius Niujorko namus galima suskirs- 
tyti į dvi kategorijas - su tentu virš įėjimo ir be jo, tai šis namas buvo 
nei toks, nei kitoks: nuo durų iki grindinio buvo pritvirtinti stovai, 
bet be dangos. Vestibiulyje mes mestelėjome šveicoriui: “Pas 
Gersterą", - ir nesustodami nuėjome prie lifto. Liftininkas mums 
pasakė, kad Gersteras gyvena 11 bute. 

Duris atidarė paauglys, amžiumi ir figūra panašus į Pitą Drosą, 
bet labai tvarkingas ir švarus. Jį pamatęs, aš tuoj pat atmečiau savo 
iš anksto sugalvotą strategiją ir nusprendžiau panaudoti kitą. 

- Ačiū, kad mane palydėjote, - pasakiau aš Oriui. - Susitiksime 
vėliau. 

Jam reikėjo tik sekundės, kad suprastų, kaip pasielgti. 

- Nėra už ką, - atsakė jis ir nuėjo link lifto. 

Berniukas su manimi pasisveikino, aš prisistačiau ir pasakiau, 
kad norėčiau pasišnekėti su Džuliusu Gersteru. 

- Aš tuojau jam pranešiu, sere. Prašau palaukti, - atsakė jis ir 
nuėjo. 

Beveik iškart pasirodė vyriškis. Jis priėjo prie pat manęs. 
Gersteras buvo šiek tiek žemesnis už mane, vyresnis, mažu švariai 

nuskustu veidu, lygiai atgal sušukuotais plaukais, toks pat tvarkin- 
gas ir sulaižyta šukuosena, kaip jo sūnus. Šiaip ar taip, aš tikėjausi. 
kad tai jo sūnus. 

- Jūs norėjote mane matyti? - mandagiai ir šaltai pasiteiravo jis. 

- Taip, norėjau, jeigu galima. Mano pavardė Gudvinas, aš dirbu 
detektyvo Niro Vulfo padėjėju. Mes tiriame berniuko nužudymą 
ir norėčiau užduoti jums keletą klausimų. Dvylikamečio berniuko, 
vardu Pitas Drosas. 

Jo veido išraiška nepasikeitė - kaip vėliau man teko įsitikinti, 
ji išvis niekada nesikeitė. 

- Bet aš nieko nežinau apie berniuko nužudymą, - pareiškė 
Gersteras. 

- Ne, žinote, - paprieštaravau aš. - Misteris Vulfas mano, kad 
jūsų suteikta informacija gali suvaidinti svarbų vaidmenį suimant 
žudiką. Ar galiu.užeiti penkioms minutėms ir viską paaiškinti? 

- Jūs policininkas? 

- Ne, sere. Aš privatus detektyvas. Tai buvo žvėriška žmogžu- 
dystė, berniuką tyčia partrenkė mašina. 

- Įeikite. 

Jis nusivedė mane į mažą kambarį, palei kurio sienas stovėjo 
spintos su knygomis, o virš jų kabėjo paveikslai. Kampe buvo 
nedidelis rašomasis stalas, prie lango - šachmatų stalelis ir du 
krėslai. Jis mostelėjo ranka į vieną iš jų, o pats atsisėdo į kitą. 

Aš papasakojau jam apie Pitą - nelabai smulkiai, bet ganėtinai, 
kad jis susidarytų nuomonę apie mano ir Vulfo pokalbį su Pitu, 
apie antrą jo apsilankymą kitą dieną, apie Stebinso vizitą su 
skaudžia Žinia apie berniuko mirtį tą pačią diena, apie misis Dros 
atėjimą pas mus ir apie keturis dolerius bei trisdešimt centų. Aš 
nieko nedramatizavau, o tik papasakojau viską, kaip buvo, po to 
perėjau prie savo vizito tikslo. 

- Tiriant šią bylą iškilo kai kurie sunkumai, - tęsiau aš. - Apie 
juos nekalbėsiu, jeigu, žinoma, jūs pats nenorėsite sužinoti detalių. 

Tai štai, misis From, kai ją užmušė penktadienio vakarą, segėjo 
auksinius vorų pavidalo auskarus. Jūsų pagalba man reikalinga tik 
todėl, kad išsiaiškinčiau, kas užmušė berniuką. Nei policija, nei 
Vulfas kol kas nieko neišaiškino. Misteris Vulfas mano, kad 
vienintelis būdas aptikti nusikaltėlio pėdsakus - tai sužinoti auska- 
rų, kuriuos buvo įsisegusi už vairo sėdėjusi moteris, likimą. Mes 
neradome nė vieno, kuris būtų matęs moterį su tokiais auskarais 
(aišku, išskyrus misis From), todėl misteris Vulfas nusprendė 
tyrimą pradėti nuo kito galo. Jis pavedė Žmogui, pavarde Kaderas, 
surasti ką nors, kas būtų kada nors matęs panašius auskarus. 
Šiandien Kaderas jau norėjo pareikšti, kad tokio liudininko Niu- 
jorke išvis nėra, bet jam pasisekė. Vienas žmogus, kurio vardą, 
jeigu bus būtina, pasakysiu, pranešė, kad prieš kelias savaites matė 
tokius auskarus jūsų parduotuvės vitrinoje. Kaderas bandė apie tai 
su jumis pasišnekėti, bet jūs atsakėte, kad neprisimenate. 

Aš nutilau galvodamas, kad Gersteras pasakys kokią nors 
pastabą, tačiau jis nutylėjo. Jo mažas veidas, kaip ir anksčiau, liko 
nepasikeitęs. 

- Žinoma, galėčiau pakelti balsą ir kalbėti su jumis visai kitaip, 
- toliau šnekėjau aš. - Galėčiau pasakyti, jog tiesiog neįtikėtina, 
kad jūs nieko neprisimenate apie tokį nepaprastą daiktelį, kurį 
pardavė jūsų parduotuvėje. Jūs man atsakytumėte, jog kaip ten 
bebūtų, bet tai faktas. Aš pareikščiau, kad tokiu atveju reikės jums 
padėti prisiminti, bet kadangi aš neturiu nei teisės, nei galimybės 
panaudoti tam tikrus efektyvius būdus, atrišančius liežuvį, man 
prisieitų visa tai palikti tam, kas turi tokią teisę, o būtent krimina- 
linės policijos inspektoriui Krameriui. Suprantama, aš taip pa- 
sielgčiau prieš savo valią. Tačiau aš nekeliu balso, nes noriu, kad 
jūs pats apsispręstumėte. Kažkas berniuką nužudė specialiai, nors 
Pitas nepadarė jam nieko blogo. Jau praėjo penkios dienos, o dar 
iki šiol neaptikome jokių nusikaltėlio pėdsakų. Visai galimas 

atvejis, kad jų taip ir nepavyks aptikti, jeigu mes nesurasime 
moters su vorų pavidalo auskarais. Iš visko sprendžiant, Niujorke 
matė tik vieną tokių auskarų porą - mažiau kaip prieš mėnesį jūsų 
parduotuvės vitrinoje. Misteri Gersterai, ar šitos žinios jums 
padeda ką nors prisiminti? 

- Aš atsidūriau gana keblioje padėtyje, misteri Gudvinai, - 
atsakė Gersteras, laižydamas lūpas. 

- Tik ne dėl manęs. Į tokią padėtį jus įstūmė žmogus, kuris 
užmušė Pitą. | 

- Taip, taip, žinoma. Aš nieko apie tai nežinojau. Paprastai aš 
neskaitau laikraščiuose pranešimų apie žmogžudystes, bet apie 
misis From nužudymą perskaičiau, atkreipdamas dėmesį į tą 
detalę, kad ji buvo įsisegusi vorų pavidalo auskarus. Jūs, supran- 
tama, teisus - šie auskarai unikalūs. Mano patikėtinis Paryžiuje, 
superkantis ten originalias smulkmenas, atsiuntė man juos balan- 
džio pabaigoje. Juos padarė Lerkalis. 

- Ir jūs padėjote juos į vitriną? 

- Taip. Šiandien manęs apie juos klausinėjo... Kaip, jūs sakėte, 
jo pavardė? 

- Kaderas. 

- Šiandien, kai misteris Kaderas paklausė apie juos, aš nuspren- 
džiau apsimesti, kad neprisimenu. Man kilo įtarimas, kad klausi- 
nėja policininkas, tiriantis misis From nužudymą, o aš vengiu 
visko, kas gali pakenkti mano firmos reputacijai. Man būtų nema- 
lonu, jei pamatyčiau savo pavardę laikraščiuose. Aš nežinojau, 
kad auskarai vaidina tokį svarbų vaidmenį nusikaltimo tyrime. Aš 
būsiu jums labai dėkingas, jeigu mano pavardė nepasirodys spau- 
doje. O pardaviau auskarus gegužės vienuoliktą dieną, pirmadie- 
nį, antroje dienos pusėje. Moteris pamatė naujieną vitrinoje, užėjo 
ir juos nusipirko. Jiišrašė čekį šimtui dolerių. Tai buvo misis From. 

- Jūs įsitikinęs? - paklausiau aš. 

- Taip. Ji pasirašė čekį ir aš ją pažinau laikraščio fotografijose. 
Jums papasakojus apie berniuko nužudymą, aš supratau, kad 
privalau jums pasakyti apie auskarus, nors, aišku,- dabar tai jau 
neturi jokios naudos, nes už mašinos vairo sėdėjo misis From, o ji 
negyva. 

Žinoma, aš galėjau jam pasakyti, kad mašiną, kuri partrenkė 
berniuką, vairavo ne misis From, bet nutylėjau, nes dar savo 
močiutei pažadėjau, kad niekam niekada nesigirsiu savo išmany- 
mu. Aš padėkojau Gersterui, pasakiau, kad nėra reikalo jo pavardę 
skelbti laikraštyje, 1r atsistojau norėdamas išeiti. Prie durų jis 
mandagiai paspaudė man ranką, bet jo veido išraiška buvo lygiai 
tokia pati, kaip ir tada, kai aš atėjau. 

Oris laukė manęs vestibiulyje. 

- Tu jį perkandai? - paklausė jis, kai tik mes išėjome į dulkiantį 
lietų. 

- Žinoma! Vieni juokai! Jis pasakė, kad būtų apie tai papasako- 
jęS ir tau, bet susilaikė, nes sugriebė tave už. rankos, kai tu bandei 
nuo prekystalio nukniaukti apyrankę. 

- Nekvailiok. Kokia mums iš to nauda? 

- Nežinau - ne mano sritis. Galvoti - Vulfo pareiga. Aš tik 
pasiuntinukas, atliekantis pavedimą, kurį tu sužlugdei. 

Kartu su Oru aš grįžau namo su taksi. Vulfą radome kabinete, 
Vulfas išjungė televizorių. Aš atraportavau šefui apie viską, ką 
man pavyko išsiaiškinti, ir pridūriau: 

- Neneigsiu, kad rizikavau. Jeigu berniukas, kuris mane sutiko, 
būtų buvęs ne Gerstero sūnus, o, tarkime, sūnėnas, kuriuo jis nori 
atsikratyti, aš būčiau pralaimėjęs. Jei mes nuspręsime perduoti šias 
žinias policininkams, aš norėčiau, kad jie pas Gersterą neitų. Na, 
0 Oris nori: žinoti, kokia mums iš to nauda. 

- Man taip pat norėtųsi Žinoti, - suburbėjo Vulfas. - Skambino 
Solas. Jis ant kai ko užkibo, o ant ko būtent, ir pats dar nežino. 

- Aš jau jums sakiau, kad ji mačiau PAPER'os kanceliarijoje. 

- Taip, taip, prisimenu. Jis ten apsilankė kaip Leopoldas 
Cheimas, gyvenantis pigiame viešbutyje Pirmojoje aveniu - tai aš 
užsirašiau į bloknotą. Jis trumpai pasišnekėjo su mis Rait ir jos 
padėjėju misteriu Čeiniu. Jis prašė jų pagalbos pasakęs, kad į šalį 
atvyko nelegaliai, o dabar labai bijo, kad jo neareštuotų ir neišva- 
rytų. Rait ir Čeinis atsakė, kad neturi jokios teisės padėti įstatymų 
pažeidėjui, nesvarbu kas jis būtų, ir patarė pasikonsultuoti su 
advokatu. Kai jis pasakė, kad nežino nė vieno advokato, jie pasiūlė 
kreiptis į Denį Goraną... Žuvis šiandien buvo persūdyta ir mane 
troškina... Ori, gersi alaus? 

- Taip, ačiū. 

- Arči? 

- Dėkoju, ne. Alus mėgsta mane, o štai aš jo nemėgstu. 

Vulfas paspaudė skambučio mygtuką, iškvietė Fricą ir tęsė 
toliau: 

- Solas šiandien buvo apsilankęs pas misterį Goraną ir papasa- 
kojo jam apie savo negandas. Goranas smulkiai jį išklausinėjo, 
viską užsirašydamas, o paskui pasakė, kad pasitaikius pirmai 
progai, pradės tvarkyti Solo reikalus ir susisieks su juo. Solas grįžo 
į viešbutį ir ėmė laukti. Apie aštuntą valandą vakaro pas jį užėjo 
kažkoks Žmogus, nepanoręs prisistatyti. Jis pasakė, kad jau Žino 
apie Solo sunkumus, jį užjaučia ir norėtų padėti. Tiesa, tai bus 
brangoka, nes reikės “tepti? policiją ir FTB. Pasakė, kad tai 
kainuos maždaug dešimt tūkstančių dolerių. 

Vulfas išėmė iš stalčiaus auksinį konservams atidaryti skirtą 
peilį su padėkos užrašu nuo mūsų buvusio kliento, atidarė butelį 
ir įsipylė sau alaus. Po to, kai Fricas įpylė ir Oriui, Vulfas pratęsė 
kalbą: 

- Suprantama, Solas iš nevilties pareiškė, kad nesugebės gauti 
tokios sumos, bet lankytojas pasakė, jog gal pavyks sušvelninti 

sąlygas - galės užmokėti pinigus ne iš karto, bet dalimis kas savaitę 
ar mėnesį, tegu! Solas pagalvoja. Jis pridūrė, kad bandymas 
pasislėpti gali sukelti katastrofiškas pasekmes, ir pažadėjo pas 
Solą užeiti kitą dieną. Solas nusprendė ji pasekti. Atvirai kalbant, 
šį objektą stebėti panašioje situacijoje nepajėgus net pats kvalifi- 
kuočiausias seklys. Net Solui tai buvo pavojinga, bet jam vis dėlto 
pasisekė tą tipą palydėti iki restorano Trečiojoje aveniu netoli 
Keturioliktosios gatvės. Dabar klientas vakarieniauja restorane - 
prieš dvidešimt minučių Solas skambino iš priešais esančio auto- 
mato. 

Vulfas gurkštelėjo alaus. Aš taip pat pagalvojau, ar neįsipylus 
man didesnio bokalo, kad pamirščiau smulkų įkyrų lietų, bet 
tuojau persigalvojau. Aš įsivaizdavau, kaip jaučiasi Solas, stovin- 
tis lietuje Trečiojoje aveniu, kaip jis dreba, nenuleisdamas akių 
nuo įėjimo į restoraną, beviltiškai tikėdamasis, kad jo objektas 
neskambina telefonu ir neprašo kokio nors draugo, kad šis užva- 
žiuotų su mašina jo paimti. Tiesa, pažinodamas Solą, aš neabejo- 
jau, kad kur nors už kampo ir jo jau laukia taksi, bet vis dėlto... 

- Aš galiu Orį pamėtėti pas Solą mūsų mašina, - pasisiūliau, - 
1r kur nors netoliese palaukti jų. Trise mes apgausime net patį 
vikriausią fokusininką. 

Oris vienu mauku išgėrė alų, atsistojo ir burbtelėjo: 

- Važiuojam. 

- Taip, matyt, reikės, - susiraukdamas pasakė Vulfas. Jį visada 
erzino Žmonės, pasiruošę ir net trokštantys namų jaukumą pakeisti 
į gatvių sumaištį. Tuo labiau vakare ar naktį, o jau lietingą vakarą 
- tai jam buvo išvis nesuprantama. 

Suskambo telefonas. Vulfas nekreipė į jį dėmesio ir aš pakėliau 
ragelį. . | 
- Niro Vulfo kontora. Klauso Arčis Gudvinas... 

- Kalba Fredas. Tegul šefas taip pat pakelia ragelį. 

- Tu gali trumpiau? 

- Ne, negaliu, aš turiu daug ką pasakyti, be to, tu man būsi 
reikalingas. Aš... 

- Minutėlę! - Aš pasisukau į Orį. - Skambina Fredas. Jis nori, 
matyt, pranešti kai ką svarbaus. Važiuok vienas. Greičiausiai 
susigausi taksi Dešimtojoje aveniu. Aš tave pasivysiu, jeigu Solui 
būsiu labiau reikalingas negu Fredui. 

Vulfas davė Oriui adresą ir jis tuoj pat išėjo. Vulfas pakėlė 
paralelinio telefono ragelį. 

- Fredas? Kalbėk, misteris Vulfas klauso, - pasakiau aš. 

- Kur tu? - pertraukė mane Vulfas. 

- Aš skambinu iš vaistinės automato, kuris yra Dešimtosios 
aveniu ir Penkiasdešimt penktosios gatvės sankryžoje. Atrodo, aš 
užčiuopiau kažką įdomaus. Šiandien ryte tas vaikinas iš “Žinių", 
kurį man rekomendavo Arčis, papasakojo daug įdomaus apie 
Metjų Berčį. Berčis turėjo keletą mėgstamų vietelių, kur jis 
praleisdavo laisvą laiką, bet dažniausiai jį būdavo galima rasti 
“Denio bare" Devintojoje aveniu, tarp Penkiasdešimt ketvirtosios 
ir Penkiasdešimt penktosios gatvių. Šiandien aš ten jau buvau 
užėjęs porą kartų ir visų 1š eilės klausinėjau, ar kas nors nematė 
Berčio. Paskutinėmis dienomis čia dažnai užnikdavo policininkai 
ir mane turbūt taip pat palaikė policininku, nes nieko man nepasa- 
kė. Galų gale aš nusprendžiau surizikuoti ir nuolatiniams lankyto- 
jams pranešiau, kad mano pavardė O'Konoras ir domiuosi Berčiu 
tik todėl, jog man pasakė, tartum mano žmoną matė kartu su juo 
mašinoje praėjusį antradienį kelios valandos prieš jį nužudant. Aš 
"pridūriau, kad ši mašina - tamsiai pilkas “Kadilakas" su numeriu, 
išduotu Konektikute - tada stovėjo prieš “Denio barą". 

- Tu buvai per daug konkretus, - suburbėjo Vulfas. 

-"Turbūt taip, bet aš užmečiau jauką, o jūs pats kalbėjote, kad 
galiu elgtis savarankiškai. Daugelis iš tų, su kuriais kalbėjau, tuo 

nesusidomėjo, bet vis dėlto vienas ant jauko užkibo. Jis pasikvietė 
mane į nuošalų kampą ir ėmė smulkiai klausinėti. Jis buvo labai 
gudrus, bet aš patenkinau jo smalsumą. Galų gale jis pasakė, kad, 
matyt, mane neteisingai informavo, tačiau yra vienas Žmogus, 
kuris žino viską ligi nago juodymo apie Berčį, ir jeigu aš noriu jį 
pamatyti, tinkamiausias tam laikas - šiandien vakare tarp pusės 
dešimtos ir dešimtos čia, “Denio bare'. Jo pravardė Storalūpis 
Iganas. 

- Bet dabar jau devynios dvidešimt aštuonios. 

- Žinau. Aš norėjau grįžti į barą lygiai pusę dešimtos, bet po to 
nusprendžiau iš pradžių pasikonsultuoti su jumis. Arči, ar tu kada 
nors girdėjai apie Storalūpį Iganą? 

- Neprisimenu. 

- O man atrodo, aš kai ką pradedu atsiminti. Mano nuomone, 
tai gangsteris, kuris dirbo uoste Džonui Slokamui. Jeigu tai iš 
tikrųjų jis, tada galbūt aš prišnekėjau nereikalingo ir mane šiandien 
gali paimti į nagą. Aš ir pagalvojau, kad tu gal sutiksi pabūti kur 
nors netoliese, bet jeigu nenori, aš tęsiu žaidimą vienas. 

- Prašau, tęsk. 

- Gerai, - sutiko Fredas, tiesa, be didelio entuziazmo. 

- Tik palauk, kol aš atvažiuosiu. Kuriame aveniu gale yra 
“Denio baras"? 

- Vakariniame. 

- Gerai, važiuoju. Kai tik pamatysi mano mašiną priešais, įeik 
į barą. Lauksiu mašinoje, kol išgirsiu tavo klyksmą arba kol 
pamatysiu, kaip tavo šaltą lavoną išmeta pro duris. Jeigu tu išeisi 
su kompanija, aš visus jus stebėsiu. Jeigu būsi vienas - judėk link 
centro, o aš seksiu paskui tave ir paimsiu į mašiną tik tada, kai 
įsitikinsiu, kad mūsų niekas neseka. Supratai? 

- Taip. Kaip man su juo šnekėtis? 

- Misteris Vulfas jau pasakė, kad kalbėjai pernelyg konkrečiai. 
Sukitės kaip tinkamas. misteri O'Konorai. 

- Misteri Vulfai, kokie nors nauji nurodymai? 

- Ne, veikite. 

Mes padėjome ragelius. Iš stalčiaus aš pasiėmiau revolverį su 
dėklu irapsijuosiau po švarku. Vulfas sėdėjo tylėdamas ir nepaten- 
kintas Žiūrėjo į mane. Jis tiesiog negali pakęsti fizinio aktyvumo 
ir jį nervina netgi pasiruošimas jam, bet, kaip detektyvas, jis 
susitaiko su būtinybe siųsti Žmones, 0 pirmiausia, žinoma, mane, 
į tokias vietas, kurjuos gali nušauti, persmeigti peiliu arba nustum- 
ti į bedugnę. Labai miela iš jo pusės, jeigu neimsime domėn jo 
pasišlykštėjimo panašiomis situacijomis. Aš užsimaukšlinau seną 
kepurę ir nukulniavau į garažą. 

Smulkus lietus sustiprėjo, o rūkas sutirštėjo, kai aš lėtai prava- 
žiavau Devintąja aveniu, pasukau į Penkiasdešimt šeštąją gatvę ir, 
pamatęs neoninę iškabą “Denio baras", mašiną pastačiau kitoje 
gatvės pusėje, šiek tiek toliau nuo baro. Kairiųjų durelių stiklą 
nuleidau, kad galėčiau geriau matyti pro rūką ir lietų. Maždaug po 
pusės minutės pamačiau Fredą ir kaip jis įėjo į barą. Buvo be 
vienuolikos dešimt. 

Patogiau įsitaisęs sėdynėje, aš stebėjau įėjimą į barą, nors 
retkarčiais ji užstodavo pravažiuojančios mašinos. Aš nuspren- 
džiau palaukti pusvalandį, o po to pereiti gatvę, užeiti į barą ir 
sužinoti, ar dar gyvas Fredas. Bet tiek laukti man nereikėjo. 
Laikrodis rodė dvi minutes po dešimtos, kai iš baro išėjo Fredas su 
kažkokiu du kartus už jį mažesniu tipu. Žmogus ėjo Fredui iš 
kairės, laikydamas dešinę ranką kišenėje, ir aš pagalvojau, kad jis 
jėga veda kažkur Fredą, tačiau beveik tą pačią minutę pamačiau, 
kad Fredas stabtelėjo prie šaligatvio krašto, o žmogus nuėjo toliau. 

Fredas neparodė man jokių signalų ir aš stebėjau toliau. Po 
dviejų minučių nuo Penkiasdešimt penktosios gatvės pusės pasi- 
rodė mašina ir sustojo netoli Fredo. Už vairo sėdėjo žmogus, su 
kuriuo Fredas išėjo iš baro. Mašinoje jis buvo vienas. Fredas 

atsisėdo greta, ir mašina tuoj pat trūktelėjo iš vietos. Nuvažiavau 
paskui juos. Aš labai gerai matau. todėl atsilikau nuo jų visu 
kvartalu. Dešimtojoje aveniu jie įvažiavo į kažkokį garažą. Aš 
neskubėdamas pavažiavau truputėlį toliau, pastačiau mašiną ir 
nuėjau prie seno, niekuo neišsiskiriančio triaukščio plytinio pas- 
„tato su iškaba “Nano garažas". Perkirtau aveniu, priėjau prie 
įvažiavimo į garažą ir žvilgtelėjau vidun, bet tokioje blausioje 
šviesoje, kurią skleidė vienintelė lemputė virš įėjimo, nieko nega- 
lėjau įžiūrėti. Kita lemputė apšvietė mažą kontorėlę su dviem 
langeliais, esančiais dešinėje pusėje nuo įvažiavimo. Joje stovėjo 
kėdės ir du stalai, žmonių nebuvo. Kiti du aukštai skendėjo 
tamsoje. Aš taip prastovėjau dešimt minučių, bet į kambarį niekas 
neįėjo. Man tai nepatiko. Tylutėliai išėjau į lauką, kur vis dar lijo, 
perėjau per gatvę, pasivaikščiojau, garaže nieko nebuvo, bet už 
jame stovėjusių lengvųjų mašinų ir autobusų galėjo pasislėpti 
ištisas pulkas. Aš įėjau į vidų, prigludau prie didelio furgono ir 
įsiklausiau. Beveik tuoj pat išgirdau silpną Žingsnių aidą, o paskui 
kažkas garažo gilumoje pradėjo švilpauti “Koks nuostabus šian- 
dien rytas“. Žingsniai priartėjo prie manęs, paskui atsidarė ir 
užsidarė kontorėlės durys - tas, kas švilpiniavo, įėjo į ją. Greitai ir 
be triukšmo aš nusiyriau palei sieną gilyn į garažą, laviruodamas 
tarp mašinų. Viduryje garažo aš aptikau dvejus laiptus - vienus į 
antrą aukštą, o kitus - žemyn, iš kur atsklisdavo balsai. Aš 
įsiklausiau, bet žodžių nesupratau. Atsargiai žvilgterėjau žemyn. 
Rūsyje taip pat stovėjo mašinos, mėtėsi atsarginės dalys. Balsai 
sklido iš už pertvaros, skiriančios nedidelį kambarėlį nuo visos 
patalpos. Durys į jį buvo atidarytos. Stengdamasis sukelti kuo 
mažiau triukšmo ir slapstydamasis už mašinų, aš prisislinkau 
arčiau. Kambarėlio viduryje stovėjo medinis stalas. Mažiukas 
žmogeliukas, kuris vežė Fredą, sėdėjo prie tolimiausio stalo galo, 
veidu į mane, o Fredas - kairėje ir šonu. Abijo rankos buvo padėtos 

ant stalo, taip pat ir mažiuko, tik jis turėjo revolverį. Aš nusistebė- 
jau, kaip jam pavyko pergudrauti Fredą, bet nusprendžiau, kad 
atsakymą į šį klausimą gausiu vėliau. O kol kas aš išsitraukiau iš 
dėklo šautuvą ir pasijaučiau tvirčiau. 

- Ne, ne, aš ne toks, - kalbėjo mažiukas. - Tas, kuris šaudo į 
žmones tik todėl, kad jam patinka žaisti su revolveriu, anksčiau ar 
vėliau įklimps. Velniai griebtų, aš išvis geriau nešaudysiu. Bet aš 
juk jau sakiau tau, kad Iganas nepakenčia, jeigu Žmogus, su kuriuo 
jis kalbasi, jam baksnoja pistoletu, ir tai jo teisė. Jis gali atsirasti čia 
kiekvieną minutę. Aš visa tai šneku todėl, kad... Nejudink rankų! 
Todėl, kad man reikia iš tavęs atimti pistoletą, o tu toks ilgšis, kad 
tau nieko nereiškia su manimi susidoroti. Taigi neturėk didelių 
vilčių, kad aš nenuspausiu gaiduko. Čia, rūsyje, galima šaudyti 
kiek patinka - niekas neišgirs. Galbūt mes dar taip ir padarysime. 

Sprendžiant iš to, kaip jis ramiai ir sumaniai laikė rankoje 
revolverį, man buvo aišku, kad tai profesionalus gangsteris. Pat- 
raukęs kėdę, jis priėjo prie Fredo ir mikliai ištraukė jo ginklą iš 
dėklo, paslėpto po švarku. Jis tai atliko greitai ir tiksliai, kaire 
ranka - iškart matėsi, kad jis tokių dalykų specialistas. Fredas 
sukando dantis, nors ir atrodė visiškai ramus. Žmogeliukas atsit- 
raukė per žingsnį, pažiūrėjo į revolverį, patenkintas linktelėjo, 
įsidėjo jį į kišenę ir atsisėdo į savo vietą. 

Kambarėlyje pasigirdo skambutis - ilgas, du trumpi ir vėl ilgas. 
Nenuleisdamas akių nuo Fredo, Žmogus priėjo prie sienos ir 
paspaudė mygtuką - man pasirodė, kad išgirdau vieną trumpą, du 
ilgus ir vėl trumpą skambutį. Paskui jis priėjo prie durų ir atsistojo 
taip, kad gerai matytų ir Fredą, ir laiptus. Beveik tuojau pat 
pasigirdo lipančio žmogaus žingsniai. Aš greitai pasislėpiau už 
mašinos. 

- Sveikas, Mortai, - pasisveikino atėjusysis. 

- Sveikas, Iganai. Mes laukėme tavęs. 

- Šitas - švarus? 

- Dabar taip. O prieš tai laikė po pažastimi “Smitą 17 Vesoną" 
vietoj termometro. 

Aš palaukiau, kol Iganas įeis į kambarėlį. Tik po to atsargiai 
pakėliau galvą ir pro mašinos stiklą apsidairiau. Mortas grįžo į 
savo ankstesnę vietą ir stovėjo netoli kėdės. Storalūpis Iganas 
atsistojo priešais Fredą. Jis buvo gana tvirtas ir aukštas. Truputi 
susikūprinęs, kažkoks pilkas veidas su vos riesta nosimi, Žilstelėję 
juodi plaukai. Iganas vilkėjo pilką kostiumą ir melsvus marškinius 
bei pilką kaklaraištį. 

- Tavo pavardė O'Konoras? - paklausė jis. 

- Taip, - patvirtino Fredas. 

- Ką tu ten plepėjai apie Metjų Berčį ir savo žmoną? 

- Man pasakė, kad antradienį, antroje dienos pusėje, ją matė 
kartu su juo mašinoje. Tą patį vakarą jis buvo nužudytas. 

- Tai tu jį nužudei? 

Fredas neigiamai papurtė galvą: 

- Ką jūs! Aš tik vakar išgirdau, kad jie susitikinėjo. 

- Kur juos matė? 

- Mašina stovėjo prieš “Denio barą". Todėl aš ten ir užėjau. 

- Kokia buvo mašina? 

- Tamsiai pilkos spalvos “Kadilakas" su Konektikuto valstijų 
numeriu... Paklausykite, aš tik noriu sužinoti apie savo žmoną. Aš 
noriu ją patikrint. Aš nežinau, kas per vienas tas Mortas, bet jis 
sakė, kad jūs galite padėti. 

- Galbūt ir galiu. Mortai, ką pas jį radai? 

- Aš laukiau tavęs ir jo neapieškojau, o tik atėmiau revolverį. 

- Apžiūrėk. 

- Na, stok prie sienos, - įsakė Mortas Fredui. 

Tačiau vietoj to Fredas prašneko: 

- Pirmiausia, - pasakė Fredas, - aš turiu paaiškinti, kad mano 
pavardė ne O'Konoras. Aš taip pasivadinau todėl, kad nenorėjau 

pasakyti tikros pavardės dėl žmonos. Mano pavardė Darkinas. 
Fredas Darkinas. | 

- Aš gi pasakiau - stok prie sienos! 

Fredas atsistojo ir dingo iš akiračio, taip pat ir Mortas. Pasigirdo 
Morto balsas: “Stok taip", - paskui pasirodė jis pats ir išdėstė ant 
stalo viską, ką paprastai galima rasti vyniškio kišenėse. Tarp daiktų 
aš pamačiau geltoną voką su fotografijomis, kurias vakar perda- 
viau Fredui. 
ypačpiniginę ir užrašų knygutę, ir kurį laiką tylėdamas apžiūrinėjo 
fotografijas. Kai jis prašneko, jo balsas, kuris ir prieš tai neskam- 
bėjo draugiškai, dabar buvo tiesiog koktus. 

-Jis iš tikrųjų Fredas Darkinas, o jo profesija - privatus seklys. 

- Taip? Na ir niekšas! | 

- Pasodink jį ant kėdės. 

Mortas kažką pasakė ir aš vėl pamačiau Fredą. 

- Paklausykite, Iganai, - sėsdamasis pasakė jis, - ir privatus 
detektyvas turi savo asmeninį gyvenimą. Aš sužinojau, kad mano 
žmona... 

- Tylėk! Kam dirbi? 

- Bet aš gi sakau, kad norėjau patikrinti... 

- Meluoji! Kur gavai šias fotografijas? 

- Tai visai kitas dalykas. Darbe. 

- Čia yra Berčio fotografija. Iš kur jas gavai? 

- Aš pagalvojau, kad man galbūt pavyks ką nors sužinoti apie 
misis From nužudymą rr tokiu būdu užsidirbti. 

- Kam dirbi? 

- Aš gi sakau jums, kad tik sau ir... 

- Vėl meluoji! Mortai, duok man jo revolverį, o paskui paimk 
Virvę ir reples. 

Mortas padavė Iganui Fredo revolverį, o paskui iš dėžės 
kambario gale ištraukė storos virvės kamuolį ir reples. 

- Rankas atgal! - paliepė jis, atsistojęs Fredui už nugaros. 

Fredas net nekrustelėjo. 

- Tu ką, nori, kad aš kaip reikiant tau vožtelėčiau? Rankas už 
nugaros! 

Fredas paklausė. Mortas rūpestingai pririšo Fredą prie kėdės ir 
paėmė reples. 

- Na, dabar tau teks atsakyti į kai kuriuos klausimus, - pareiškė 
jis. - Būk atsargus. Jeigu muistysies - gali likti be pirštų. Viskas 
paruošta, Storalūpi? 

- Na, Darkinai, tai kam tu dirbi? - paklausė Iganas, sėdėjęs už 
stalo pieš Fredą. Jo ranka su revolveriu gulėjo ant stalo. 

- Ašjau sakiau, Iganai, tik sau. Pasakykite man, ar matėte mano 
žmoną su Berčiu, ir man daugiau nieko iš jūsų nereikia. 

Fredas pabaigė frazę, bet tuoj pat sudrebėjo ir sudejavo. Aš 
galėjau dar palaukti dvi minutes jau vien dėl to, kad įsitikinčiau, 
kiek gali iškęsti Fredas, bet tai būtų buvę Žiauru. Be to, jeigu jam 
sulaužytų pirštus, Vulfui reikėtų apmokėti gydymą, o tai neleisti- 
na: turiu gi aš apginti savo šefo interesus. Išsirinkęs patogią vietą, 
aš nusitaikiau ir iššoviau į Igano ranką, kurioje buvo pistoletas, o 
pats puoliau į kambarį. Mortas, klūpėjęs ant kelių už Fredo, 
parpuolė ant grindų. Aš padariau tą patį, gulėdamas šoviau į Morto 
ranką, kurioje taip pat buvo revolveris, staiga pašokau ir pribėgau 
prie Fredo. Mortas vis dar gulėjo ant grindų, bandydamas kaire 
ranka pasiekti ginklą, esantį šalia jo. Aš greitai priėjau prie Igano, 
kuris, kaip vėliau išaiškėjo, nebuvo net sužeistas (kulka išmušė 
jam iš rankų revolverį), pastačiau jį prie sienos ir, išgirdęs už savęs 
triukšmą, atsisukau. Pamačiau, kaip Fredas su kėde prišliaužė iki 
Morto revolverio ir prispaudė jį abiem kojom. Aš priėjau, įsidėjau 
revolverį į kišenę, o paskui peiliu perpjoviau virvę ir išlaisvinau 
Fredą. 

„- Aš užlipsiu į viršų ir sužinosiu, ar niekas nestovi prie vartų. 
Prižiūrėk juos, - pasakiau aš. 

Užlipęs i garažą, aš įsiklausiau ir po kelių minučių pajutau, kad 
tarp medžių kažkas slapstosi. Aš taip prastovėjau dešimt metų. Na, 
tegul dešimt minučių. Kai tik mano akys priprato prie tamsos, aš 
aptikau, kad kažkas stovi visai šalia, už sunkvežimio. Jam dar 
nespėjus sukrutėti, aš iškišau galvą ir sušnibždėjau: 

- Labas, Solai! 


- Labas, Arči! - tokiu pat tonu atsakė Solas Penzeris. 

- O kur sargas? - paklausiau vis dar pašnibždomis, apeidamas 
sunkvežimį. 

- Oris surišo jį kontorėlėje, o pats dabar stoviniuoja prie 
įvažiavimo į garažą. 

- Valio! - surikau aš jau ne visai tyliai. - Pasakysiu Vulfui, kad 
pakeltų tau atlyginimą. Jūs sužinojote šį adresą, sekdami Storalūpį 
Iganą? | 

- Aš nežinau, kokia pavardė objekto, kurį mes sekėme ir kuris 
mus atvedė čia. Mes norėjome pasislėpti nuo lietaus vartuose, 
tačiau sargas mus pastebėjo, ir prireikė su juo pasišnekėti. Paskui 
mes išgirdome du šūvius. Aš nusprendžiau išsiaiškinti, kas atsiti- 
ko, bet pamačiau tave. 

- Iganas dabar ten, rūsyje, kartu su savo draugeliu, o Fredas 
prižiūri juos, kad jie nekrėstų kiaulysčių. 

Atvirai šnekant, Solą sunku kuo nors nustebinti, bet šį kartą jis 
vis dėlto negalėjo paslėpti nuostabos. 

- O kaip tu čia patekai? Gal turi radiolokatorių? 

- Toks jau žmogus tas Gudvinas, kad visada atsiranda ten, kur 
labiausiai reikalingas. Smulkmenas papasakosiu vėliau, o dabar 
mums reikia kai ką padaryti. Pasitarkime su Oriu. 

Mes priėjome prie Orio, kuris stovėjo netoli nuo įvažiavimo į 
garažą. Pamatęs mane, jis išvertė akis: 

- Kas čia per velniava? Iš kur tu atsiradai? | 

- Vėliau, vėliau. Fredas saugo du tipus rūsyje. Mes su Solu 
dabar einame pas juos. Būk atsargus, gali dar kas nors pasirodyti. 
Kaip sargas? 

- Nieko baisaus, viskas tvarkoje. 

- Gerai. Mūsų gyvybės tavo rankose, todėl gali pamiegoti. 
Eime, Solai. 

Rūsyje padėtis nebuvo pasikeitusi. Fredas sėdėjo veidu į duris. 
o Mortas gulėjo ant nugaros prie sienos surištomis kojomis. 
Iganas, irgi surištomis kojomis, sėdėjo ant grindų, atsirėmęs į 
sieną. Mano pasirodymas su Solu Fredą nustebino. 

- Tai štai kodėl taip ilgai užtrukai, - sumurmėjo jis. - Kaip, ar 
mums visa armija čia reikalinga? 

Storalūpis Iganas taip pat kažką suburbėjo. 

- Gal ir ne, - atsakiau aš Fredui. - Aš Solo nekviečiau. Jis buvo 
viršuje ir atėjo čia paskui Iganą. Oris taip pat čia, mes dabar tikri 
šeimininkai. 

Kartu su Solu mes priėjome prie Igano. 

- Aš Arčis Gudvinas, - prisistačiau aš, - dirbu pas Nirą Vulfą, 
taip pat, kaip ir šie mano draugai. Jūs gi būtent tai norėjote sužinoti 
iš Fredo Darkino? Kadangi į klausimą atsakiau, dabar atėjo mūsų 
eilė klausinėti ir aš klausiu: kam jūs dirbate? 

Iganas tylėjo, net nepažvelgdamas į mane. 

- Solai, - pasakiau aš, - aš apieškosiu šitą, o tu aną. 

Išėmiau iš Igano kišenių viską, kas ten buvo, ir padėjau daiktus 
ant stalo, kur jau gulėjo visas Morto kišenių turinys - nieko 
įdomaus, išskyrus vairuotojo teises Mortimero Ervino vardu. 
Igano daiktuose aš radau šį tą daug žadančio - storą šimto puslapių 
užrašų knygutę, kurios kiekviename puslapyje buvo prirašyta 
galybė pavardžių su adresais. Aš padaviau knygutę Solui, o pats 
patikrinau komodos stalčius, kuriuose galėjo būti kas nors paslėp- 
ta, bet nieko neradau. 

- Visai neseniai į knygutę buvo įrašytas Leopoldo Cheimo 
adresas. 

Aš priėjau prie Solo ir Žvilgterėjau. 

- Teisingai. O aš ir nepastebėjau. 

Aš paėmiau knygutę, įsikišau ją į kišenę ir priėjau prie Igano, 

- Jeigu jūsų knygutėje, - kreipiausi aš į jį, - netoli tūkstančio 
pavardžių, ir kiekvienas paaukojo, sakykim, dešimt tūkstančių 
dolerių, tai išeina apvali dešimties milijonų sumelė. Tarkim, kad 
per daug, bet jeigu ją sumažinsime net devyniasdešimčia procentų, 
vis tiek liks dar pakankamai. Jūs norite.ką nors pasakyti? 

Tyla. 

- O žinote, - tęsiau, - aš nesiterliosiu su jumis visą naktį. 
Suprantama, mes smerkiame visokį šantažą, taip pat ir toki, kokiu 
užsiimate jūs, bet dabar mes tiriame kitą nusikaltimą - žmogžu- 
dystę, tiksliau sakant, tris žmogžudystes. Aš jums užduosiu keletą 
klausimų apie jūsų piniginius reikaliukus, norėdamas kai ką 
sužinoti apie žmogžudystę. Metjus Berčis dalyvavo jūsų šantaže? 

- Ne. 

- Kas jus supažindino su Leopoldu Cheimu? 

- Niekas. 

- Kokią pinigų, gautų šantažo būdu, dali gaunate jūs ir kas 
pasiima likusius? 

- Kokių pinigų? 

- Ach, taip? Solai, paimk jį už rankų. 

Kartu su Solu mes nutempėme Iganą prie stalelio, ant kurio 
stovėjo telefonas. 

- Palaikyk jį, kol aš patikrinsiu, ar veikia telefonas, - pasakiau 
Solui, pakėliau ragelį ir surinkau numerį. Po dviejų šaukimo 
signalų aš išgirdau: 

- Niras Vulfas. 

- Kalba Arčis. Aš tik tikrinu telefoną. 

- Bet dabar juk vidurnaktis! Kur tave velnias nešioja? 

- Mes visi keturi operatyviai dirbame garaže, esančiame De- 
šimtojoje aveniu. Mūsų laukia klientai ir nėra laiko pokalbiams. 
Paskambinsim vėliau. 

- Aš einu miegoti. 

- Labai gerai. Labos nakties. 

Aš padėjau ragelį, nuėmiau aparatą nuo stalelio ir padėjau jį 
greta Igano ant grindų. 

- Dabarašjūsų klausinėsiu, - paaiškinau Iganui. - Jeigu nenorite 
man atsakinėti, galite paskambinti į Niujorko policijos valdybą 
arba į šešioliktąją policijos nuovadą. Telefonas šalia jūsų. Policijai 
galite pranešti viską, ką norite, bet jokiu kitu numeriu skambinti 
neleisime. Tai štai, ar Berčis dalyvavo jūsų šantaže? Ar jūs matėte 
Berčį mašinoje antradienį dieną? Kas jus supažindino su Leopol- 
du Cheimu? 

Iganas tylėjo. 

- Patariu jums pagalvoti, - tęsiau aš. - Būtų geriau, jeigu jūs 
mums viską papasakotumėte. Jeigu jūs manote, kad jūsų užrašų 
knygutę aš vis tiek perduosiu policijai, tai klystate. Aš ją perduosiu 
misteriui Vulfui, kuris tiria nusikaltimą. Negalvoju. kadjis praneš- 
tų policijai visas pavardes ir visų Žmonių adresus, užrašytus 
knygutėje. Kol kas jam ne tai rūpi. Žinoma, aš nieko jums negaliu 
pažadėti, o tik pasakau savo nuomonę. Na ir kaip? 

- Paleiskite mane. | 

- Berčis - jūsų bendrininkas? 

- Taip. 

- Kas bosas? 

- Berčis. 

- Tai anksčiau, o dabar? 

- Nežinau. 

- Meluojate. Antradienį jūs matėte Berčį su moterimi mašino- 
je? 

- Taip, bet mašina stovėjo ne prieš “Denio barą". 

- O kur? 

- Ji važiavo Vienuoliktąja aveniu Penkiasdešimtųjų gatvių 
rajone. 


- Tamsiai pilkos spalvos “Kadilakas" su Konektikuto valstijos 
numeriais? 

- Taip. 

- Tai buvo Berčio mašina? 

- Anksčiau aš jos nemačiau, bet Berčis dirbo su nuvarinėtojais, 
o tas “Kadilakas" taip pat buvo vogtas. Viskas, prie ko Berčis 
pridėdavo ranką, buvo kokia nors afera. 

- Berčis miręs ir dabar apie jį galima viską kalbėti. Kas buvo ta 
moteris? 

- Nežinau. Aš stovėjau kitoje gatvės pusėje ir gerai neįžiūrėjau. 
Jeigu jūs tuoj pat manęs neatrišite, aš jums daugiau nieko nepasa- 
kysiu. 

Aš daviau ženklą Solui ir jis atrišo Iganą. 

- Nejaugi jūs nepažinote tos moters? 

- Ne. 

- Bet jūs galėtumėte dabar ją atpažinti? 

- Vargu. Jie greitai pralėkė pro šalį. 

- Kurią valandą tai įvyko? | 

- Pusę septynių, galbūt šiek tiek vėliau. 

Turbūt jis buvo teisus: Pitas Drosas pranešė, kad moteris 
mašinoje prašė pagalbos maždaug be penkiolikos septintą. 

- O kas vairavo mašiną? Berčis? 

- Ne, moteris, ir tai mane nustebino. Berčis buvo ne toks 
žmogus, kad leistų bobai vairuoti mašiną. 

Pats to nežinodamas, Iganas patvirtino mūsų spėjimus, ir aš 
taip apsidžiaugiau, kad vos jo neišbučiavau. Man net kilo mintis 
ištraukti iš Fredo voko Džinos Estėj, Andželos Rait ir Kleros 
Goran fotografijas, paduoti jas Iganui ir paklausti, ar nėra tarp jų 
moters iš mašinos, bet tuoj pat atsisakiau gundančios minties, 
kadangi jis pasakė, kad atpažinti nesugebės. | 

- Kam jūs atiduodavote pinigus, gautus šantažuojant? 

- Berčiui. 

- Bet jis negyvas. Kam po jo? 

- Nežinau. 

- Matyt, mes paskubėjome jus atrišti. Jeigu Leopoldas Cheimas 
būtų jums davęs dešimt tūkstančių dolerių arba dali šios sumos, ką 
jūs su jais būtumėt daręs? | 

- Palaukčiau nurodymų. 

- Nuo ko? 

- Nežinau. 

- Virvę, Fredai, - įsakiau aš. 

- Minutėlę, minutėlę, - paprašė Iganas. - Jūs manęs klausėte, 
kaip susipažinau su Leopoldu Cheimu. Tai štai, aš jo nepažinojau. 
Pavardes ir adresus aš sužinodavau dviem būdais - arba tiesiog iš 
Berčio, arba skambindavo man moteris ir padiktuodavo. 

- Kokia moteris? 

- Nežinau. Aš jos niekada nemačiau. 

- Bet kaip jūs suprasdavote, kad tai ne spąstai? Pažindavote ją 
iš balso? 

- Aš Žinojau jos balsą, be to, ji pasakydavo slaptažodį. 

- Kokį? 

Iganas nutilo ir stipriau suspaudė lūpas. 

- Jums neteks daugiau juo naudotis, - užtikrinau aš. - Taigi 
galite pasakyti. 

- “Voras pasakė musei". 

- Ką, ką? 

- Toks buvo slaptažodis. Todėl ir radote Leopoldo Cheimo 
pavardę mano užrašų knygutėje. Jūs manęs klausėte, kam aš turiu 
perduoti pinigus po Berčio mirties. Aš tikėjausi, kad ta pati moteris 
paskambins ir pasakys. 

- Tai kodėl ji tada nieko nepasakė, kai padiktavo Cheimo 
pavardę? 

- Aš paklausiau jos, bet ji atsakė, kad praneš vėliau. 

- Kokia jos pavardė? 

- Nežinau. 

- Kokiu numeriu jūs jai skambinote? 

- Aš niekada jai neskambinau ir palaikiau ryšį tik per Berčį. 
Nežinau, kaip galima susisiekti su ja dabar. 

- Meluojate. Mes dar grįšime prie šio klausimo, nors ir vėl tektų 
jus surišti. Kodėl jūs nužudėte Berčį? 

- Nežudžiau aš jo! Aš ne žudikas! 

- Tai kas gi jį nužudė? 

- Nežinau. 

- Aš jau jums sakiau, kad mus domina tik duomenys apie 
nužudymą. Mums reikalingi faktai, tik faktai, kuriuos mes galėtu- 
me patikrinti. Jeigu ne jūs nužudėte Berčį ir nežinote, kas tai 
padarė, atsakykite, iš kur sužinojote... 

Tą minutę pasigirdo skambučiai - du trumpi, ilgas ir vėl 
trumpas. Aš greitai priėjau prie sienos ir paspaudžiau mygtuką, 
kurį anksčiau spaudė Mortas - trumpas, du ilgi, vėl trumpas. 
Laikydamas užtaisytą revolverį, aš išbėgau iš kambario ir atsisto- 
jau prie laiptų apačios. Iš viršaus pasigirdo žingsniai, iš pradžių vos 
girdimi, paskui vis garsesni ir garsesni, galų gale atsklido Orio 
balsas: 

- Arči? 

- Tas pats. 

- Aš noriu jums atsiųsti papildymą. 

- Prašau. Kuo daugiau, tuo linksmiau. 

Ant laiptų man virš galvos pasirodė gerai nuvalyti juodi batai, 
paskui rūpestingai išlygintos tamsiai mėlynos kelnės, toks pat 
švarkas ir galų gale gana suirzęs Denio Gorano veidas. Paskui 
Goraną nusileido Oris su revolveriu rankoje. 

- Labas, labas! - pasakiau aš Goranui, tačiau jis nesivargino, 
kad atsakytų, ir aš paklausiau Orio: 

- Iš kur jis atsirado? 

- Įvažiavo su mašina į garažą - vienas. Aš juo nesidomėjau. Jis 
tylėdamas pažiūrėjo į mane, priėjo prie kolonos ir paspaudė 
skambučio mygtuką. Kai pasigirdo atsakomasis skambutis iš 
apačios, aš nusprendžiau, kad man laikas įsikišti ir išsitraukiau 
revolverį. Tas, kas apačioje atsakė į skambuti, turbūt... 

- Tai padariau aš. Tu jį apieškojai? 

- Ne. 

Aš priėjau pre Gorano ir įsitikinau, kad ginklo jis neturi. 

- Na, gerai, - kreipiausi į Ori, - grįžk į garažą ir priiminėk 
svečius. Solai, surišk vėl kojas Iganui ir ateik čia. 

Goranas norėjo eiti į kambarį, bet aš pagriebiau jį už rankos ir 
jėga pasukau į save. 

- Negalvokite, kad aš su jumis juokausiu, - perspėjau. - Aš žinau 
telefono numerį, kuriuo galima iškviesti “greitąją pagalbą". Turė- 
sime rimtą pokalbį. 

- Taip, žinoma, - sausai sutiko Goranas, - nes dabar, Gudvinai, 
galite manyti, kad jūsų karjera pasibaigė. 

- Galbūt, bet kol kas aš padėties šeimininkas ir patariu jums tai 
prisiminti. 

Iš kambario išėjo Solas. 

- Leiskite pristatyti jums Solą Penzerį. Solai, tai Denis Goranas. 
Vėliau mes pakviesime jį į mūsų konferenciją, bet iš pradžių aš 
paskambinsiu. Pastatyk ji prie tolimiausios sienos. Be pažaboji- 
mo, nebent pats paprašytų. Ginklo netun. 

Ašįėjaui kambarį, uždariau duris, pastūmiau stalelį į ankstesnę 
vietą. pakėliau nuo grindų telefoną ir surinkau numerį. Šį kartą 
reikėjo šiek tiek palaukti prieš pasigirstant nepatenkintam ir su- 
sierzinusiam Vulfo balsui. 

- Kalba Arčis, - pranešiau aš. - Man reikalingas patarimas. 

- Aš miegu. 

- Atsikelkite ir nusiprauskite šaltu vandeniu. 

- Dieve gailestingas! Kas atsitiko? 

- Kaip aš jau sakiau, mes visi keturi esame garaže. Rūsyje su 
mumis - du diegeliai. Vienas iš jų - dvikojis gyvulys, vardu 
Mortimeras Ervinas, jis, matyt, mūsų dėmesio nevertas. Kitas - 
Storalūpis Iganas, bet, sprendžiant pagal vairuotojo teises, jo 
vardas Lorensas. Tai tas pats tipas, kuris atėjo pas Solą į viešbutį, 
o po to Solas ir Oris jį sekė ir atėjo čia. Iganas mums tikras radinys. 
Mano kišenėje jo užrašų knygutė, o joje - apie tūkstantį jo klientų 
pavardžių ir adresų. Pats šviežiausias įrašas - Leopoldo Cheimo 
adresas, taigi galite daryti išvadas. Mes su juo elgėmės nelabai 
mandagiai ir jis prisipažino, kad gaujos galva buvo Metjus Berčis, 
nors aš kol kas tuo netikiu. Jis dar pasakė, kad antradienį, antroje 
dienos pusėje, matė tame “Kadilake" Berčį, o mašiną vairavo 
moteris. Tuo aš tikiu, nors jis suka man galvą, kad jos nepažino ir 
negalės atpažinti. Aš ne... 

- Tęsk pokalbį su juo, aš nesuprantu, kodėl tu mane trukdai, 
nepabaigęs... 

- Todėl, kad mums sutrukdė. Denis Goranas atvažiavo į garažą 
ir iš viršaus paskambino sutartiniu skambučiu į rūsį, 1r Oris turėjo 
Jį priversti nulipti pas mus. Jis negirdi mano pokalbio, bet kiti du 
- šalia manęs. Goranas - advokatas, todėl man reikia žinoti jūsų 
nuomonę: ar galime imtis prievartos ir kokios, jeigu jis atsisakys 
kalbėti geruoju. Turėkite galvoje, kad jis, Žinoma, atvažiavo 
pasimatyti su Iganu ir, be abejonės, yra šios gaujos narys, nors 
raštiško prisipažinimo šį kartą aš neturiu. 

- Ar misteris Goranas jau turi mėlynių? 

- Ką jūs! Mes prie jo beveik neprisilietėme. 

- Jūs jį jau apklausėte? 

- Ne. Aš nusprendžiau iš pradžių paskambinti jums. 

- Labai gerai. Palauk prie telefono, kol aš galutinai atsibusiu. 

Praslinko minutė, o galbūt ir daugiau. Paskui Vulfas vėl 
prašneko: 

- Kaip jūs ten 1šsidėstėte? 

- Mes su Fredu ir Ervinu bei Iganu viename rūsio kambaryje, 
lankytojus. 

- Palydėk misterį Goraną į kambarį ir atsiprašyk jo. 

- Dieve mano! Pasigailėkite! 

- Nieko, nieko. Jis - advokatas, ir neduokime jam dingsties 
reikšti pretenzijas. Ar Ervinas ir Iganas buvo išsitraukę ginklus? 

- Ir vienas, ir kitas grasino Fredui revolveriais. Jie atėmė iš jo 
ginklą, pririšo prie kėdės ir norėjo pakankinti, bet aš jiems sutruk- 
džiau. 

- Tokiu būdu jie gali būti patraukti baudžiamojon atsakomybėn 
pagal du punktus: bandymas šantažuoti Solą ir ginkluotas Fredo 
užpuolimas. Klausyk mano nurodymų. 

Kai kurie Vulfo nurodymai buvo migloti ir aš paprašiau juos 
„patikslinti. Galų gale pasakiau, kad, atrodo, viską supratau. Jis 
man liepė paslėpti Igano užrašų knygutę, niekam apie ją nepasa- 
koti, o kai grįšiu namo, nedelsiant ją užrakinti seife. Aš padėjau 
ragelį, atlapojau duris ir pasakiau Solui, kad atvestų į kambarį 
Goraną. 

Gorano veide dabar neatsispindėjo jokie jausmai. Jis paklus- 
niai atsisėdo ant kėdės, nekreipdamas dėmesio nei į Erviną, nei į 
Iganą, nors, įeidamas į kambarį, metė keletą greitų žvilgsnių į jų 
pusę. 

- Atsiprašau, misteri Goranai, bet iš pradžių aš noriu kai ką 
pasakyti šiems žmonėms. Jūs girdite, Ervinai? 

- Ne! 

- Kaip jums patinka. Jūs įvykdėte tyčinį ginkluotą užpuolimą 
ir sužalojote Fredą Darkiną. Iganai, jūs manęs klausote? 

- Klausau. 

- Jūs taip pat ivykdėte nusikaltimą, grasindamas revolveru. Ir 
papildomai įvykdėte dar vieną - bandėte šantažuoti Solą Penzerį. 
Man asmeniškai dabar norėtųsi paskambinti į policiją ir atiduoti 
jus į teisingumo rankas, bet aš dirbu pas Nirą Vulfa irjis gali turėti 
kitų ketinimų. Jis nori užduoti jums keletą klausimų ir aš nuvešiu 
jus abu pas jį. Jeigu jūs norite turėti reikalų su policija - taip ir 
sakykite, bet jokio kito pasirinkimo neturite ir neturėsite. Nesugal- 
vokite pabėgti, nes tai jums baigsis blogai. 

Aš pasisukau į advokatą: 

- O dėljūsų, misteri Goranai, tai aš labai nuoširdžiai prašau man 
atleisti. Po susirėmimo su šiais niekšais mes savęs nekontroliavo- 
me, ir tiek Oris Kaderas, tiek aš truputį persistengėme. Aš ką tik 
kalbėjau telefonu su misteriu Vulfu irjis pavedė man pasakyti, kad 
labai apgailestauja dėl mūsų, jo bendradarbių, elgesio su jumis. 
Manau, kad man reikia jūsų atsiprašyti ir dar dėl vieno netikslumo 
- pristatydamas Solą Penzerį, aš pamiršau paminėti, kad jis jau 
buvo šiandien pas jus kanceliarijoje Leopoldo Cheimo vardu, o tai 
galėjo sukelti jūsų nusistebėjimą. Aš baigiau, bet jeigu jūs norite 
ką nors pasakyti - aš klausau. Galite važiuoti, kur norite. Tikiuosi, 
jūs ant mūsų labai nesupykote?.. Žinote, man ką tik šovė gera 
mintis. 

Aš kreipiausi į Iganą: 

- Mes notime būti objektyvūs. Kaip jau sakiau, mes jus 
nuvešime pas misterį Vulfą. Galbūt prieš tai jūs norėtumėte 
pasikonsultuoti su juristu? Atsitiktinis sutapimas: šis Žmogus - 
advokatas Denis Goranas. Nežinau, ar jis sutiks jus pakonsultuoti, 
bet galite pabandyti. 

Aš tada pagalvojau ir dabar galvoju, kad tai buvo vienas iš 
nuostabiausių Vulfo ėjimų. Nė už jokius pinigus pasaulyje aš 
nesutikčiau praleisti galimybės pamatyti savo pašnekovų veidus 


138 


po šio sakinio. Iganas atsisuko į Goraną, tikėdamasis gauti užuo- 
miną, ką jam į tai atsakyti. Bet Goranui taip pat buvo reikalinga 
užuomina. Mano sakinys advokatą užklupo netikėtai. Sutikti su 
manimi buvo rizikinga: tai galėjo Iganą ir Goraną susieti bendrais 
saitais, 0 jis nežinojo, ką Iganas mums spėjo papasakoti. Bet 
paneigti šį sakini buvo dar pavojingiau: Iganas pagalvotų, kad iš 
j0 nori padaryti atpirkimo ožį ir neaišku, kaip jis elgsis, kalbėda- 
mas su Niru Vulfu. Trumpiau sakant, padėtis buvo velniškai 
sudėtinga, o teisingai atsakyti reikėjo nedelsiant, ir aš su dideliu 
malonumu stebėjau, kaip Goranas karštligiškai galvoja, mirksėda- 
mas ilgomis blakstienomis ir stengdamasis išlaikyti nesudrumstą 
veido išraišką. 

- Kiek aš suprantu, misteri Goranai, - pertraukė pauzę Iganas, 
- viena iš advokato pareigų ir yra būtinybės atveju suteikti juridinę 
konsultaciją. Aš turiu su savimi grynų pinigų, misteri Goranai, ir 
jau dabar aš jums galėčiau duoti avansą. 

- Gal ir taip, misteri Iganai, - atsiliepė savo šaižiu tenoru 
Goranas, - bet dabar aš labai užsiėmęs. 

- Taip? Aš irgi labai užsiėmęs. 

- Neabejoju. Žinoma, žinoma. - Goranas patraukė pečiais. - Na, 
gerai. Aš pagalvosiu, ką galiu dėl jūsų padaryti, bet mes apie tai dar 
turėsime pasišnekėti. 

- Bet vykstant šiam pokalbiu: būtinai bus klausytojų, - šypso- 
damasis pastebėjau aš. - Vaikinai, eime. Fredai, atrišk juos. O 
reples pasiimk sau atminčiai. 

Kad normaliai išsimiegočiau, man reikia aštuonių su puse, o 
dar geriau devynių valandų miego. Paprastai aš atsibundu pusę 
aštuonių ryto - po kelių minučių vidinės kovos, kai bandau save 
įtikinti, kad šiandien ne sekmadienis ir laikas keltis. Šį antradienį 
viskas buvo kitaip. Kai žadintuvas subirbė pusę septynių, man 
reikėjo įtempti visas jėgas, kad iššliaužčiau iš lovos, nes horizon- 
taliai išsitiesęs pabuvau tik dvi valandas. Aš palindau po dušu, 
nusiskutau, apsirengiau ir nusileidau į svetainę, kur užtikau gana 
nelinksmą vaizdelį. Mortimeras Ervinas miegojo ant kilimo, pasi- 
dėjęs po galva pagalvėlę nuo sofos, ant kurios sėdėjo Storalūpis 
Iganas. Susierzinęs Denis Goranas vartėsi minkštame krėsle. 
Atsukęs nugarą į langą sėdėjo Solas Penzeris, įsitaisęs taip, kad 
neįtempdamas dėmesio galėtų stebėti savo globotinius. 

- Labas rytas, - rūsčiai pasisveikinau. - Greitai bus pusryčiai. 

- Ne, tai tiesiog nepakenčiama! - aiktelėjo arba, tiksliau, sucypė 
Goranas. 

- Na ir nepakęskite, - patariau aš. - Nakties metu daugiau kaip 
penkis kartus kartojau, kad jūs galite išeiti bet kada. O Ervinas ir 
Iganas čia tiesiog kaip viešbučio liukso numeryje. Mūsų gydytojas 
Uolmeris, kurį mes išlupome iš lovos antrą valandą nakties, | 
perrišo Ervinui ranką nė kiek ne blogiau už bet kurį kitą gydytoją. 
Mes iš visų jėgų stengiamės jums patarnauti. Misteris Vulfas net 
todėl, kad jūs nepagalvotumėte, jog jis nori pasinaudoti puikia 
proga ir vienas su jais pasikalbėti, kol dar neatvyko įstatymų 
saugotojai. Aš nežinau, kąjis ten veikė - gulėjo lovoje ar vaikščiojo 
po kambari. Bet jūs matėte ir girdėjote, kad be trylikos minučių 
antrą valandą nakties aš paskambinau į kriminalinę policiją ir 

pasakiau, jog misteris Vulfas nori kai ką svarbaus pranešti asme- 
niškai inspektoriui Krameriui ir kad jis bus dėkingas, jeigu Krame- 
ris paskambins kuo greičiau. Mes žinome, jog jūs norite su savo 
klientu pabūti vienas, bet mes negalime nė sekundei palikti be 
priežiūros tokio bandito, kaip Iganas, nes priešingu atveju Krame- 
ris mums iškels didelį skandalą. Solai, kaip jautiesi? 

- Nuostabiai. Aš pakeičiau Fredą pusę šešių, o prieš tai pamie- 
gojau tris valandas. 

- Kad nelabai panašu... Nueisiu pažiūrėti, ar pusryčiai jau 
"paruošti. 

Man kalbantis virtuvėje su Fricu, pasirodė jau apsirengęs 
Fredas su pritrenkiančiomis naujienomis. Jo ramų miegą pietinia- 
me kambaryje, esančiame tame pačiame aukšte, kaip ir mano, 
sutrikdė beldimas į grindis, kurios buvo po juo esančio kambario 
lubos, tai yra Vulfo miegamojo. Kai Fredas nulipo pas Vulfą, 
norėdamas sužinoti, kas atsitiko, tai gavo įsakymą tuoj pat atsiųsti 
Orį. Dar nėra buvę tokio atvejo, kad Vulfas spręstų kokius nors 
reikalus iki pusryčių. 

Greitai į virtuvę nusileido ir Oris. 

- Fricai, baik trepsėti aplink šituos ėdrūnus ir aptarnauk tik 
mane. Man reikia išeiti, kad įvykdyčiau nurodymus, o aš alkanas. 
Arči, atnešk man penkis šimtus dolerių. Kol tu suvaikščiosi, aš 
pasėdėsiu ant tavo kėdės. 

Aš, Žinoma, neužleidau Orui savo kėdės, kol nepapusryčia- 
vau, iskaitant ir antrą puodelį kavos, todėl jam reikėjo įsitaisyti ant 
taburetės. Tik po to išpildžiau Orio prašymą. Spėlioti, kaip jis 
ketina išleisti penkis šimtus dolerių, būtų beviltiška. Vulfas ne 
"pirmą kartą siuntė kurį nors iš savo pagalbininkų su pavedimu, 
prieš tai nepasitaręs su manimi. 

Aštuntą valandą, kai Oris jau buvo išėjęs, o mes su Fredu 
virtuvėje padėjome Fnicui plauti indus, pasigirdo skambutis į 

paradines duris. Aš nuėjau atidaryti. Priebutyje stovėjo inspekto- 
rius Krameris ir seržantas Perlis Stebinsas. Man nereikėjo prašyti 
jų, kad palauktų, kol gausiu iš Vulfo nurodymus, nes jie jau buvo 
duoti. Įsitikinęs, kad durys į svetainę uždarytos, aš pakviečiau juos 
užeiti, tačiau jie net nekrustelėjo. 

- Mes užsukome čia pakeliui, - suburbėjo Krameris. - Ką jūs 
norite mums pasakyti? , 

- Aš? Nieko. Pasakotojas - misteris Vulfas. Užeikite. 

- Aš neturiu laiko jo laukti. 

- Nėra būtinybės. Jis su nekantrumu jūsų laukia jau ištisas 
šešias valandas. 

Krameris ir Stebinsas įėjo vidun.ir nužingsniavo link kabineto, 
o aš iš paskos. Vos tik peržengęs slenkstį, Krameris subambėjo: 

- Bet jo gi nėra. 

Ašapsimečiau, kad nieko neišgirdau, pakviečiau juos atsisėsti, 
paskambinau Vulfui vidaus telefonu ir pranešiau, kas atėjo. Kra- 
meris iš kišenės išsitraukė cigaretę, pamaigė ją tarp pirštų, įdėmiai 
apžiūrėjo galiuką, tarsi norėdamas įsitikinti, ar neišteptas jis ko- 
kiais nors retais nuodais, įsikišo į burną ir stipriai sukando. Aš 
niekada nemačiau, kaip jis užsidega cigaretę. Stebinsas prisimer- 
kęs apžiūrinėjo mane. Supratau, kad jam pikta, kad jo viršininkas, 
užuot tyręs nusikaltimą, riogso čia. Manau, kad jo nuotaika 
nepasikeistų ir tuo atveju, jeigu sužinotų, jog mes jau radome 
žudiką, surinkome visus įkalčius ir Stebinsui belieka jį tik areštuo- 
ti. 

Išgirdome leidžiantis liftą ir beveik tuoj pat į kabinetą įžengė 
Vulfas. Be ypatingo džiaugsmo pasisveikinęs, jis nuėjo prie 
rašomojo stalo ir prieš atsisėsdamas paklausė: 

- Kodėl jūs taip ilgai nepasirodėte? Misteris Gudvinas jums 
skambino daugiau kaip prieš šešias valandas. Mano namuose pilna 
visokių įtartinų tipų ir aš noriu kuo greičiau jais atsikratyti. 

- Nesukite man galvos! - sukniokė Krameris. - Mes skubame. 
Apie kokius tipus jūs kalbate? 

- Pirma, - lėtai tęsė Vulfas, - ką jūs galite pasakyti dėl mis Estėj 
iškelto kaltinimo, tarsi mistenis Gudvinas siūlęs jai pirkti mano 
pokalbio su misis From užrašus? 

- Nieko. Tai prokuroro reikalas. Jūs tempiate laiką. 

Vulfas patraukė pečiais: 

- Antra, apie vorų pavidalo auskarus. Misis From nusipirko 
juos pirmadienį, antroje dienos pusėje, gegužės vienuoliktą, vie- 
noje parduotuvėje miesto centre. Kaip jūs, be abejonės, jau išsiaiš- 
kinote, Niujorke, galimas atvejis, nėra antros tokių auskarų poros 
ir niekada nebuvo. 

Stebinsas jau išsitraukė iš kišenės bloknotą, o Krameris grubiai 
paklausė: 

- Kaip jūs sužinojote? 

- Kai ką patikrinau. Aš jums pasakau faktą, o kaip jį sužinojau 
- mano reikalas. Misis From pamatė auskarus vitrinoje, nusipirko 
ir užmokėjo čekiu. Parduotuvės pavadinimą ir adresą jums nusta- 
tyti nesunku, nes jos knygelė su čekių šaknelėmis yra pas jus, bet 
kvailesnio laiko leidimo aš net įsivaizduoti negaliu. Aš garantuoju 
fakto tikslumą, o pagalvoję jūs suprasite jo išskirtinę svarbą. 

- Kaip tai suprasti? 

- Spręskite patys. Mano reikalas - tik pranešti jums faktus. O 
štai dar vienas. Jūs, žinoma, pažįstate Solą Penzerį? 

- Taip. 

- Vakar Leopoldo Cheimo vardu, kuris gyvena pigiame vieš- 
butyje Pirmojoje aveniu, jis nuėjo į Pagalbos Persikėlėliams 
Asociacijos kanceliariją, kur šnekėjo su mis Andžela Rait ir 
Čeiniu. Leopoldas jiems papasakojo, kad atvažiavo į JAV nelega- 
liai, bijo, jog nesužinotų valdžia, ir jis prašo pagalbos, kad jo 
neišsiųstų. Mis Rait ir Čeinis atsakė, jog tokiais dalykais neužsi- 
ima, bet parekomendavo jam kreiptis į advokatą Denį Goraną. 

Cheimas pasitarė su advokatu ir grįžo į viešbutį. Apie aštuntą 
valandą vakaro pas jį į numerį atsidangino nepažįstamas žmogus 
ir pareiškė, kad tik sumokėjęs dešimt tūkstančių dolerių Cheimas 
galės jaustis saugus ir nebijoti persekiojimo dėl nelegalaus įvažia- 
vimo. Visas šio pokalbio smulkmenas paminės misteris Penzeris. 
Nepažįstamasis liepė jam per parą surinkti tiek pinigų, kiek jis 
pajėgs. Kadangi misteris Penzeris - aukštos kvalifikacijos seklys, 
tai jam pavyko nepažįstamąjį pasekti ir likti nepastebėtam. 

- Žinau, žinau. Na, o toliau? 

- Toliau pasakos misteris Gudvinas, bet prieš tai aš jums 
pasakysiu savo hipotezę apie tai, kas sėdėjo mašinoje kartu su 
moterimi praėjusį antradienį tuo momentu, kai ji prašė, kad 
berniukas pašauktų policininką. Tai galėjo būti tik Metjus Berčis. 

- Kodėl būtent Berčis? - neslėpdamas nustebimo, paklausė 
Krameris. 

- Aš nieko nenoriu aiškinti, nes mano hipotezė pasitvirtino: 
mašinoje iš tikrųjų buvo Berčis. Dabar dar vienas faktas. 

- Prašau, prašau, tik smulkiau. | 

- Apie jį papasakos misteris Gudvinas. Arči, papasakok viską, 
pradėdamas nuo Fredo skambučio vakar vakare. 

Suprantama, aš papasakojau beveik viską. Naktį, budėdamas 
svetainėje nuo pusės keturių iki pusės penkių aš viską apgalvojau 
ir nusprendžiau nieko nesakyti tik apie dvi aplinkybes: apie tai, 
kokiu būdu privertėme Iganą prisipažinti, 17 apie tai, kad mes 
turime jo užrašų knygelę. Dar anksčiau, instruktažo metu savo 
kambaryje, Vulfas pasakė, kad knygelę pateiksime tik tuo atveju, 
jeigu bus įrodyta, jog tai ypatingai svarbus įkaltis. 

"Taigi aš papasakojau viską, išskyrus šias dvi detales. Stebinsas 
norėjo užsirašinėti, bet nesuspėjo. Aš jam perdaviau Morto revol- 
veri ir parodžiau reples. Kai pabaigiau pasakojimą, Krameris ir 
Stebinsas kurį laiką tylėdami žiūrėjo vienas į kitą, po to Krameris 
prabilo, kreipdamasis į Vulfą: 

- Mums reikia kai ką išsiaiškinti. 

- Taip, Žinoma, - sutiko Vulfas. 

- Ar mes tą Iganą pažįstame? - paklausė Krameris Stebinso. 

- Aš ne, bet gal kitas skyrius ką nors apie jį Žino. 

- Tuoj pat susisiek su Rouklifu ir pasakyk, kad tai greitai 
patikrintų. 

Stebinsas nedelsdamas paskambino Rouklifui, perdavė Kra- 
merio nurodymą ir vėl atsisėdo. 

- Na, Goranas, žinoma, iki ausų įklimv+ šią istoriją, bet mes 
kol kas jo negalime sulaikyti, - pastebėjo Krameris, kreipdamasis 
į Vulfą. | 

- Aš jo ir nesulaikiau. Jis atėjo pas mane savo noru ginti savo 
kliento interesų. 

- Žinau. Jūs pasielgėte teisingai. Bet jeigu jums pasiseks 
prakalbinti Iganą, tai mes sėkmingai baigsime šią bylą. 

Vulfas palingavo galvą: 

- Taip? Bet nebūtinai rasite žudiką. Visai įmanoma, kad Iganas 
apie žmogžudystes žino tiek pat, kiek ir jūs. 

Vulfas piktai pajuokavo, bet Krameris tai praleido pro ausis. 

- Bet kokiu atveju mes jam suteiksime galimybę prisipažinti. O 
dar ir man reikia viską išsiaiškinti. Pavyzdžiui, negalima taip 
kategoriškai tvirtinti, jog mašinoje su moterimi buvo būtent Ber- 
čis. O kas, jeigu tai buvo ne jis, o kuris nors iš tų vargšų, kuriuos 
jie skriaudė? Sakykim, kad moteris buvo gaujos narė ir siųsdavo 
pas juos Iganą. Ji galėjo pagalvoti, kad žmogus, kuris buvo su ja 
mašinoje, ketino ją užmušti, todėl paprašė berniuko, jog šis 
pašauktų policininką. Paskui jai pavyko nuo to žmogaus paspruk- 
ti, bet tą patį vakarą jis susitiko su gaujos vadeiva Berčiu ir užmušė 
jį. Bijodamas, kad berniukas gali jį atpažinti - galbūt jis susidorojo 
ir su moterimi, važiavusia mašinoje, bet jos lavonas dar iki šiol 
nerastas, - kitą dieną užmušė ir berniuką. Paskui jis sužinojo, kad 
misis From vadovauja taip vadinamai Asociacijai, todėl ir ją 

itraukė į savo aukų sąrašą... Dieve mano, bet juk tokiu būdu mes 
galime demaskuoti visą šią gaują ir Gorano priklausymą jai! 
Imigrantų, atvažiavusių į JAV nelegaliai, vien tik Niujorke - 
tūkstančiai, ir visi jie bijo, kad jų neišsiųstų iš Šalies, todėl 
šantažistai tuo pasinaudoja ir puikiai gyvuoja. Be abejonės, kažkur 
turi būti vargšų sąrašas, kuriuos tie niekšai melžė. Man labai 
norėtųsi jį surasti: galvą guldau, kad jame rastume žudiko pavardę. 
Jūs sutinkate su manim? 

- Ne. 

- Jūs taip sakote todėl, kad, kaip visada, linkęs prieštarauti. 
Kodėl gi ne? 

- Jūs dar ne viską pakankamai išanalizavote, ką mes jums 
papasakojome, misteri Krameri. Jūsų tvirtinimas, kad žudikas yra 
vienas iš tų, kuriuos šantažavo, įrodo, jog ne viską gerai supratote. 
Ar galima teigti, kad iš visų galimų nusikaltėlių jūs apsistotumėte 
ties viena kandidatūra? 

- Ne. 

- Bet ką gi vis dėlto jūs išskyrėte iš įtariamųjų sąrašo? 

- Kol kas - nieko. Iš tikrųjų, tiriant nusikaltimą mes susidūrėme 
su tam tikrais sunkumais. Pavyzdžiui, misis Goran tvirtina, kad jos 
vyras, palydėjęs misis From iki mašinos, grįžo namo ir tuoj pat 
atsigulė į lovą. Bet tai juk tik žmonos parodymai, kurie patvirtina 
vyro pasiaiškinimą. Jeigu jūs norite pasakyti tikrojo nusikaltėlio 
pavardę - prašau. Jūs turite kandidatūrą? 

- Žinoma. 

- Taip? Pasakykite. 

- Bet jūs gi klausėte, ar aš turiu kandidatūrą, o ne ar aš 
pasiruošęs atskleisti jos vardą. Galbūt tai padarysiu po valandos 
arba po savaitės, bet ne dabar. 

- Jūs arba koketuojate, prie ko aš jau pripratau, arba kažką 
nutylite. Neslėpsiu, kad aš jums dėkingas, nes jūs daug sužinojote 
- ir apie gaują, ir apie Iganą, ir, dėkui likimui, apie Goraną. Visa 

tai gerai, tačiau neparodo, kas nusikaltėlis. Ką gi jūs dar nutylite? 
Jeigu norite ką nors sužinoti iš manęs, prašau, aš jūsų paslaugoms: 
Jeigu norite sužinoti, kokią medžiagą surinkome mes - o jūs to ir 
siekiate! - prašau, aš jums papasakosiu, bet su sąlyga, kad pasielg- 
site lygiai taip pat ir papasakosite man absoliučiai viską, kas jums 
žinoma. 

- Apskritai kalbant, - atsakė Vulfas, - tai visiškai pagrįstas 
pasiūlymas, bet jis beprasmis: pirma, todėl, kad aš jau viską jums 
papasakojau, ką Žinojau, o antra, jūs nepasakysite nieko, ko aš 
noriu ir ko man trūksta. 

Krameris ir Stebinsas nustebę ir įtariai pažvelgė į jį. 

- Man jūs pasakėte, - tęsė Vulfas, - kad šiandien, praslinkus 
trims dienoms po misis From nužudymo, n:eko iš įtariamųjų 
sąrašo dar neišbraukėte. To man užtenka. Parodymų raportuose ir 
protokoluose prirašyta tūkstančiai žodžių ir galbūt ten galima 
aptikti kokią nors frazę ar net faktą, susijusį su byla, bet jeigu jūs 
net atvežtumėte visą popierių šūsnį, aš nesirengiu joje knibinėtis. 
Pavyzdžiui, kiek puslapių jūs prirašėte apie mis Andželos Rait 
praeitį ir dabartį bei jos pažįstamus? 

- Ganėtinai daug, - prisipažino Krameris. 

- Matote! Žinoma, aš nesakau, kad tai nebūtina ar nereikalinga, 
nes kartais juose galima rasti atsakymą, bet dabar jūs neradote net 
užuominos; tokį atsakymą, kitaip nebūtumėte atvažiavę pas mane. 
Pasakykite, ar jūsų popieriuose iškapstysiu atsakymą į tokį klau- 
simą: kodėl nusikaltėlis užmušė berniuką dieną gatvėje, praeivių 
akivaizdoje rizikuodamas, kad paskui jį kas nors pažins? Arba į 
toki: kaip paaiškinti istoriją su auskarais - misis From juos nusipir- 
ko gegužės vienuoliktą, devynioliktą juos buvo įsisegusi kita 
moteris, o dvidešimt antrą vėl misis From? Ar sužinojote, kas dar 
juos nešiojo po to? 

- Ne. 

- Šrai ir atsakėte į mano klausimus, bet nepasakęs, ką aš įtariu, 
negaliu paaiškinti, ką turiu omenyje, ir todėl teks jums palaukti. O 
kol kas... 

Vulfas nutilo, nes durys prasivėrė, kyštelėjo nosį Fredas Dar- 
kinas ir mostu pakvietė mane. 

Aš jau buvau atsistojęs, kai Vulfas paklausė: 

- Na, kas atsitiko, Fredai? 

- Solo pranešimas. 

- Kalbėk. Mes neturime paslapčių nuo misterio Kramerio. 

- Klausau. Goranas nori skubiai su jumis pasišnekėti. 

- Jis Žino, kad pas mus dabar misteris Krameris ir misteris 
Stebinsas? 

- Ne, sere. 

Vulfas priėjo prie Kramerio. 

- Tas Goranas panašus į hieną ir mane erzina, - pasakė Vulfas. 
- Manau, kad jūs su juo ir jo bendrininkais susidorosite policijoje. 
Kodėl jums jų neišsivedus? 

Krameris ilgai žiūrėjo į Vulfa, tai išsiimdamas cigaretę iš 
burnos, tai vėl imdamas ją čiulpti. 

- Žinote, - pagaliau nelabai ryžtingai atsiliepė jis, - aš galvojau, 
kad jau Žinau visus jūsų triukus ir gudrybes, bet čia kažkas nauja. 
Tebūsiu aš prakeiktas, jei ką nors suprantu. Goranas ir tas kitas 
advokatas Medoksas jau čia pabuvojo ir jūs juos išnešdinote taip 
pat, kaip ir Polą Kafnerį. Jūs tvirtinate, kad ieškote žudiko, bet nors 
Goranas ir dar du tipai dabar jūsų svetainėje, jūs net nenorite 
žvilgtelėti į juos. Aš per daug gerai jus pažistu, kad klausčiau, 
kodėl taip elgiatės, bet man labai norėtųsi sužinoti. - Jis pasisuko 
į Fredą. - Atveskite Goraną. 

Fredas tylėdamas pažiūrėjo į Vulfą. 

- Vykdyk, Fredai, - sunkiai atsiduso Vulfas. 

Vieną akimirką aš pagalvojau, kad Denis Goranas apsisuks ir 
išeis. Jis įėjo į kabinetą labai rimtai nusiteikęs, bet pamatęs, kad 
mes ne vieni, sustojo, paskui vėl Žžingtelėjo į priekį, pažino 
Kramerį ir vėl sustojo. Būtent šią minutę aš ir pagalyojau, kad 5 
pabėgs. 

- O! - sušuko jis. - Aš nenoriu jums trukdyti. 

- Bet jūs visai netrukdote, - užtikrino jį Krameris. - Sėskitės. 
Mes kaip tik apie jus šnekėjomės. Jeigu norėjote ką nors pasakyti, 
prašau. Aš jau Žinau, kaip jūs čia atsidūrėte. 5 

Atsižvelgiant į situaciją ir aplinkybes, įskaitant ir sunkią naktį, 
praleistą pas mus, reikia pripažinti, kad Goranas laikėsi gana gerai. 
Jam reikėjo greitai apsispręsti - ar verta pakeisti savo elgesio 
programą, ir jis, matyt, apsisprendė, kol atsisėdo tarp Kramerio bei 
Stebinso. Jau sėdėdamas Goranas pažiūrėjo į Kramerį, paskui į 
Vulfą ir vėl į Kramerį. 

- O aš patenkintas, kad jūs čia, - pareiškė jis. 

- Ir aš taip pat, - atsiliepė Kramens. 

“- Jau vien todėl, - tęsė Goranas, - kad jums galėjo susidaryti 
įspūdis, jog aš noriu jūsų atsiprašyti, nors taip nėra. Jūs turbūt 
galvojate, kad aš turėjau jums pranešti apie mano ir misis From 
pokalbį penktadienį vakare. 

- Betgi jūs jį jau mums papasakojote, - pastebėjo Krameris, 
įdėmiai žiūrėdamas į Goraną. 

- Teisingai, bet ne viską. Man reikėjo dėl kai ko apsispręsti ir 
aš apsisprendžiau, tada man atrodė, kad tai vienintelis teisingas 
sprendimas, bet dabar aš taip nemanau. Reikalas tas, kad misis 
From man kai ką papasakojo apie Pagalbos Persikėlėliams Aso- 
ciaciją ir šios Žinios, jeigu būtų iškeltos viešumon, sukompromi- 

tuotų Asociaciją. Ji buvo Asociacijos prezidentė, o aš juriskonsul- 
tas, ir tai, Ką ji man pasakė, buvo griežtai konfidencialus praneši- 
mas. Paprastai juristas neturi teisės garsinti panašių pranešimų, 
todėl man reikėjo nuspręsti - ar šis konkretus epizodas nėra tas 
atvejis, Kai visuomenės interesai nusveria privataus asmens inte- 
resus. Galų gale aš priėjau prie išvados, kad Asociacija gali 
pasikliauti mano išmintimi. 

- Aš manau, kad mūsų tuometinio pokalbio įraše nėra net 
užuominų, kad jūs nuo mūsų kažką nuslėpėte. 

- Manau, kad taip, - sutiko Goranas. - Aš greičiausiai pareiš- 
kiau, kad papasakojau viską, apie ką šnekėjomės tą vakarą. Dabar 
jūs Žinote, kaip viskas buvo iš tikrųjų. Tada aš nusprendžiau 
vienaip, tačiau dabar mąstau kitaip. „.1r noriu šiek tiek pakeisti savo 
sprendimą. Tą vakarą, po pietų, misis From pasikvietė mane į 
nuošalų kampą ir pasakė kai ką pritrenkiančio. Jos žodžiais tariant, 
ji gavo informaciją apie tai, jog kažkas, susijęs su Asociacija, 
pateikia šantažistui arba šantažistų gaujai asmenų pavardes, kurie 
nelegaliai atvažiavo į JAV, ir šie nelaimingieji tampa šantažo 
aukomis. Paskui misis From man pasakė to šantažisto pavardę, 
arba, tiksliau sakant, gaujos vado pavardę. Tai Metjus Berčis, kurį 
užmušė antradienį vakare, ir dar ji pasakė, jog čia nagus prikišo 
toks Iganas bei... 

- Ir jūs dabar Igano advokatas? - pertraukė jį Krameris. 

- Ne, tai klaida. Aš sutikau veikiamas impulso, o kai pagalvo- 
jau, tai pasakiau jam, kad negaliu būti jo advokatu... Misis From 
man papasakojo, kad šantažistų gaujos susitikimų vieta buvo 
garažas Dešimtojoje aveniu, ir davė man jo adresą. Ji norėjo, jog 
aš ten nuvažiuočiau penktadienį vidurnaktį, nurodė, jog kairėje 
pusėje nuo įvažiavimo į garažą, antroje kolonoje, yra mygtukas, 
kurį turiu paspausti, kad pasigirstų du trumpi, vienas ilgas ir vėl 
vienas trumpas skambučiai, o po to nulipti į požeminį garažą, kur 

yra mažas kambarėlis. Ji manimi pasitikėjo ir leido elgtis savo 
nuožiūra su tais, kuriuos aš ten užtiksiu, bet ypač pabrėžė, jog 
svarbiausia - išvengti bet kokio skandalo, kuris gali sakompromi- 
tuoti Asociaciją. Tai buvo taip panašu į ją - visada rūpintis tik 
kitais, bet ne savimi! 

Goranas nutilo, matyt, susijaudinęs. 

- Ir jūs ten pabuvojote? - pasidomėjo Krameris. 

- Jūs gi Žinote, inspektoriau, kad nebuvau. Kaip mes su žmona 
jau pasakojome, aš palydėjau misis From iki mašinos, grįžau ir 
nuėjau miegoti. Aš pasakiau misis From, jog pagalvosiu apie tai, 
ką ji papasakojo. Turbūt aš būčiau nusprendęs į garažą važiuoti 
kitą dieną, šeštadienį, bet ryte sužinojau apie misis From mirtį ir 
ši baisi naujiena... 

Goranas vėl nutilo, bet po neilgos pauzės kalbėjo toliau: 

- Atvirai šnekant, aš tikėjausi, kad jūs rasite žudiką, ir jokio 
ryšio tarp nusikaltimo ir Asociacijos nenustatysite. Būtent todėl ir 
nutylėjau šią mūsų pokalbio su misis From dalį. Tačiau praėjo 
sekmadienis, praėjo pirmadienis ir aš pradėjau būgštauti, jog 
padariau klaidą. Vakar vakare aš nusprendžiau kai ko griebtis. 
Apie vidurnaktį aš nuvažiavau į garažą ir iš tikrųjų antroje kolono- 
jeradau mygtuką. Aš daviau signalą, kaip mane mokė misis From, 
ir išgirdau atsakomąjį signalą. Aš norėjau pasukti link laiptų 
garažo viduje ir nusileisti į rūsį, bet mane užpuolė kažkur netoliese 
slapstęsis žmogus ir, grasindamas revolveriu, atvedė mane į mažą 
kambarėlį garažo rūsyje. Apačioje, laiptų papėdėje, stovėjo kitas 
žmogus, taip pat su revolveriu. Aš jį pažinau - tai buvo Arčis 
Gudvinas. 

Goranas man linktelėjo, bet aš neatsakiau ir jis tęsė toliau... 

- Mes su juo buvome čia susitikę šeštadienį vakare. Žinoma, aš 
dėl savo gyvybės jau nenuogąstavau, bet negalėjau išlikti ramus, 
kai man grasina ginklu. Gudvinas liepė dar vienam žmogui, taip 

pat ginkluotam, pastatyti mane prie sienos, kas ir buvo padaryta. 
Šį žmogų aš mačiau vakar ryte, nes jis buvo atėjęs pas mane į 
kanceliariją, pasivadinęs Leopoldu Cheimu.... 

- Žinau, - pertraukė jį Krameris. - Iš pradžių papasakokite, kas 
vyko garaže. 

- Žinoma, žinoma, inspektoriau, kaip jums patinka. Gudvinas 
mane į kambarį. Jame jau buvo trys žmonės. Vienasišjų - Gudvino 
padėjėjas, o kiti du gulėjo ant grindų surištomis kojomis. Gudvinas 
pranešė, kad jis ką tik šnekėjosi telefonu su Niru Vulfu ir nori 
manęs atsiprašyti. Paskui jis gulintiesiems ant grindų trumpai 
pasakė, kad jie įvykdė nusikaltimą ir bus nugabenti pas Nirą Vulifą, 
o vienam iš jų, vardu Iganas, pranešė, jog aš - advokatas ir galbūt 
imsiuosi ginti jo, Igano, interesus. Iganas paprašė ir aš sutikau, 
nors dabar prisipažįstu, kad pasielgiau neapgalvotai. Ne norėda- 
mas pasiteisinti, o norėdamas paaiškinti galiu pasakyti, kad suti- 
kau, matyt, dar ne visai atsikvošėjęs. Su manimi grubiai elgėsi ir 
grasino ginklu. Suprantama, aš kategoriškai buvau nusistatęs prieš 
tai, jog šiuos asmenis prievarta pristatytų į Vulfo namus, užuot 
perdavę valdžiai. Kaip ten bebūtų, aš sutikau ginti Iganą, atvažia- 
vau su jais čia ir mane čia išlaikė visą naktį. Aš... 

- Minutėlę, - įsiterpiau aš. - Vienas pataisymas. Niekas čia jūsų 
nelaikė. Aš keletą kartų siūliau jums išeiti, kai tik panorėsite. 

- Taip, bet jūs sulaikėte juos, o aš buvau save suvaržęs neapgal- 
votu įsipareigojimu. Dar kartą pareiškiu, kad padariau kvailystę ir 
dėl to gailiuosi. Atsižvelgiant į visus įvykius, aš su apgailestavimu 
konstatuoju, kad misis From mirtis kažkaip susijusi su Asociacijos 
veikla arba su kuriuo nors jos darbuotoju ir šiuo atveju aš turiu 
atlikti savo pareigą. Tai aš dabar ir darau - visiškai nuoširdžiai 1r, 
tikiuosi, naudingai. 

Goranas išsitraukė nosinę ir nusišluostė kaktą, veidą ir kaklą. 

- Aš neturėjau galimybės ryte susitvarkyti, - atsiprašinėjančiu 
tonu pasakė jis. Tai buvo įžūlus melas: šalia svetainės yra vonia ir 
naktį keletą kartų Goranas ten buvo užėjęs. Jeigu ryte, matyt, dar 
nenusprendęs būti nuoširdus ir nenorėdamas minutei išleisti iš 
akių Igano, jis nepanorėjo nueiti nė nusiprausti, galų gale tai jo 
asmeninis reikalas. 

Kramerio žvilgsnis nesušvelnėjo. 

- Suprantama, mes visada dėkingi už pagalbą, misteri Goranai, 
- pasiebėjo jis - rtgi tada, kai ji suteikiama šiek tiek pavėluotai... 
O kas girdėjo jūsų pokalbį su misis From? 

- Niekas. Kaip aš jums sakiau, ji pasikvietė mane į nuošalų 
kamputi. 

- Ar jūs kam nors pasakojote pokalbio turinį? 

- Ne. Ji uždraudė. 

- Ką ji įtarė įvykdžius šį nusikaltimą? 

- Aš jau jums sakiau. Metjų Berčį ir žmogų, pavarde Iganas. 

- Ne apie juos. Turiu omenyje iš Asociacijos. 

- Ji nepasakė. Man susidarė įspūdis, kad ji konkrečiai nieko 
neįtarė. 

- Iš kur ji gavo informaciją? 

- Nežinau. Ji man nepasakė. 

- Žinote, tuo patikėti sunku. Ji žinojo daug detalių - Berčio ir 
Igano pavardes, garažo adresą, žinojo apie sutartinį signalą ir apie 
mygtuką kolonoje. Ir misis From neprasitarė, kokiu būdu apie tai 
sužinojo? 

- Ne. 

- Bet jūs jos klausėte? 

- Žinoma. Ji atsakė, kad daugiau nieko nepasakys, nes jai apie 
tai pranešė su sąlyga, jog ji saugos paslaptį. 

Visi mes nenuleidome akių nuo Gorano, 0 jis, savo ruožtu, 
sėdėjo, įsistebeilijęs į Kramerį. Visi mes, įskaitant Goraną, sup- 
ratome padėtį. Mes žinojome, kad Goranas įžūliai meluoja, ir jis 

pats tai puikiai suprato, bet, atsidūręs labai negražioje padėtyje, 
bandė kaip nors išsikapstyti. Jam reikėjo sugalvoti pasiaiškinimą, 
kodėl jis atvažiavo į garažą, taip pat, kokiu būdu sužinojo apie 
skambutį ir apie sutartinį signalą. Reikia pasakyti, kad jam neblo- 
gai sekėsi. Misis From nebuvo gyvųjų tarpe ir jis galėjo ant jos 
suversti viską, ką tik nori. Berčis irgi buvo miręs, todėl Goranas 
niekuo nerizikavo, vadindamas jį gaujos vadu. Bet štai Iganas, 
žinoma, sudarė jam keblumų. Jo nepaminėti jis negalėjo, nes 
Iganas buvo netoliese - gretimame kambaryje. Todėl buvo visiškai 
neįmanoma, kad Goranas gintų Igano interesus, nes Iganas, pasi- 
rodo, buvo šantažistas, kurio veiklą demaskavo, o šis demaskavi- 
mas kompromitavo Asociaciją, kurioje Goranas dirbo juriskon- 
sultu. Tokiu būdu, reikėjo paaukoti Iganą ir atiduoti jį vilkams į 
nagus. Taip aš supratau situaciją, taip, sprendžiant iš likusiųjų 
veidų, ją suprato tr jie. 

Pagaliau Krameris klausiamai pažiūrėjo į Vulfą ir šis pritaria- 
mai linktelėjo. 

- Perli, atvesk Iganą, - įsakė Krameris. 

Stebinsas išėjo. Goranas pasimuistė kėdėje, paskui atsisėdo 
tiesiai. Padėtis darėsi sudėtingesnė, bet jis pats to prisiprašė. 

- Jūs, Žinoma, suprantate, kad šio tipo, matyt, nusikaltėlio, 
padėtis dabar yra be išeities ir vargu ar jis gali būti patikimas 
liudytojas? - paklausė Goranas Kramerio. 

Krameris kažką numykė. 

- Gudvinai, - pasakė jis, - pastatykite šalia savęs kėdę Iganui. 

Aš padariau, kaip prašė Krameris, nes taip sustačius kėdes 
Stebinsas atsidurs tarp Igano ir Gorano. Tiesa, Vulfas galėjo 
matyti Iganą tik iš profilio, bet mano šefas nepareiškė jokio 
nepasitenkinimo. 

Kai tik Stebinsas atvedė Iganą ir pasodino į paruoštą vietą, 
Iganas tuoj pat įbedė akis į Goraną, bet šis net nepažvelgė į jį, nes 
buvo įsistebeilijęs į Kramerį. 

- Jūs - Lorensas Iganas, - pradėjo Krameris, - žinomas Storalū- 
pio pravarde? 

- Taip, tai aš, - kimiu balsu patvirtino Iganas. 

- Aš -policijos inspektorius, o čia - Niras Vulfas. Greitai aš apie 
jus viską smulkiai sužinosiu. Ar jūs esate policijos įskaitoje? 

Iganas susvyravo, bet tuoj pat rado išeitį: 

- Jūs gi tuoj viską sužinosit. 

- Aš jūsų klausiu! 

- Informacijoje, kurią gausit, viskas bus parašyta, o aš galiu ką 
nors pamiršti. 

- Sėdintis šalia jūsų Arčis Gudvinas man pranešė viską, kas 
atsitiko vakar, pradedant tuo, kad jūs nuėjote į viešbutį Pirmojoje 
aveniu pas žŽmcgų, vardu Leopoldas Cheimas, ir baigiant jūsų 
pristatymu čia. Mes dar grįšime prie to vėliau, o dabar noriu 
pasakyti, kokia jūsų padėtis. Jūs, matyt, galvojate, kad čia yra 
advokatas, ginantis jūsų interesus, bet taip nėra. Anot misterio 
Gorano, jis jau jums pranešė, kad jūsų negins ir net neketina to 
daryti. Jis iš tikrųjų jums taip pasakė? 

- Taip. 

- Nebumbėkite po nosimi. Kalbėkite aiškiai. Jis jums apie tai 
sakė? 

- Taip. 

- Kada? 

- Maždaug prieš pusvalandį. 

- Tokiu atveju jūs iš tikrųjų Žinote, kad jis jūsų, kaip advokatas, 
negins. Jau dabar mes jums galime pateikti kaltinimą pagal du 
straipsnius - užpuolimas su užtaisytu revolveriu ir bandymas 
šantažuoti. Pirmą straipsnį gali paliudyti du Žmonės - Fredas 
Darkinas ir Arčis Gudvinas, ir šito visiškai pakanka. Jūs turbūt 
galvojate, Kad antruoju straipsniu apibrėžtą nusikaltimą gali paliu- 
dyti tik vienas asmuo - Solas Penzeris, arba Leopoldas Cheimas, 

bet jūs klystate. Mes turime ir kitų duomenų, patvirtinančių jo 
parodymus. Anot misterio Gorano, patikimas Žmogus, užimantis 
aukštą padėtį visuomenėje, jam pasakė, kad jūs šantažuojate 
žmones, nelegaliai atvykusius į JAV. Misteris Goranas dabar 
pareiškia, kad sutiko būti jūsų advokatu, veikiamas impulsyvaus 
protrūkio, ir jis dėl to gailisi. Jis pasakė, kad neketina ginti tokių 
banditų, kaip jūs, ir... 

- Aš taip nesakiau! - sucypė Goranas. - Aš tik... 

- Tylėt! - riktelėjo Kramenis. - Dar vienas žodis, ir aš jus iš čia 
pašalinsiu. Jūs man pranešėte, kad jums sakė, jog Iganas šantažuo- 
ja. Taip ar ne? 

- Taip. 

- Jūs man pareiškėte, kad nebūsite jo advokatų? 

- Taip. 

- Jūs pavadinote jį banditu? 

- Taip. 

- Tokiu atveju - patylėkite, jeigu norite čia pasilikti, - griežtai 
pasakė Krameris ir pasisuko į Iganą: 

- Aš nusprendžiau, kad jūs turite sužinoti apie misterio Gorano 
pareiškimą, bet mes galime apsieiti ir be jo parodymų, patvirti- 
nančių, jog jūs padarėte nusikaltimą. Leopoldas Cheimas, deja, ne 
pirmas jūsų klientas ir negalvokite, kad mes nerasime daugiau 
aukų. Manęs tai nė kiek nejaudina. Aš noriu jūsų kai ko paklausti 
misterio Gorano akivaizdoje. Ar jūs kada nors jį matėte, neskaitant 
vakar dienos vakaro? 

Iganas pasimetęs tylėjo. 

- Aš laukiu! - pareikalavo Krameris. 

- Aš turiu pagalvoti, - pagaliau kimiai ištarė Iganas. 

- Galvokite, ir gyviau, bet savęs neapgaudinėkite. Jūs mums 
įgrisote iki gyvo kaulo. - Krameris pakėlė ranką ir sugniaužė 
kumštį. - Aš jums užduodu paprastą klausimą: ar jūs dar kada nors 
Jį matėte, neskaitant vakarykscio vakaro? 

- Taip... Turbūt taip... Paklausykite, aš siūlau sandėrį, a? 

- Jokių sandėrių! Tai prokuroro ir teisėjų reikalas, gal jie ir 
nuspręs sušvelninti nuosprendį jums nuoširdžiai prisipažinus. Jūs, 
manau, žinote, jog jie dažnai taip daro. 

- Taip, Žinau. 

- Na štai, tokiu atveju atsakykite į mano klausimą. 

Iganas giliai atsiduso, o paskui tarė: 

- Jūs visiškai teisus. Aš ir anksčiau su juo buvau susitikęs. Ir ne 
vieną kartą, o daug. - Jis pasisuko į Goraną ir piktdžiugiškai 
nusišypsojo. - Teisingai? Prakeiktas bailys ir išdavikas! 

- Tai šmeižtas, - šaltai paprieštaravo Goranas 1r, kreipdamasis 
į Kramerį, tęsė toliau: - Jūs pats prisiprašėte, inspektoriau, nes 
tyčia jį vertėt tai patvirtinti. 

- Taip? Tada ašjį versiu irtoliau. Koks misterio Gorano vardas? 

- Denis. 

- Jo kontoros adresas? 

- Keturiasdešimt pirmoji Rytų gatvė, šimtas dvidešimt pirmas 
namas. 

- Kur jis gyvena? 

- Gramersio parke trys šimtai penkioliktajame name. 

- Kokia mašina važinėja? 

- Penkiasdešimt pirmų metų “Kraisleriu". 

- Kokios spalvos mašina? 

- Juoda. 

- Koks jo tarnybinio telefono numeris? 

- Ridžujai trys keturi vienas keturi vienas. 

- O namų? ; 

- Palasas aštuoni šeši trys nulis septyni. 

Krameris paklausė manęs: 

- Ar nakties metu jis turėjo nors mažiausią galimybę visa tai 
sužinoti? 

- Ne. 

- Tokiu atveju kol kas užtenka. Misteri Goranai, aš jus sulaikau 
kaip svarbų liudininką, kurio parodymai bus esminiai nužudymo 
byloje. Perli, išvesk jį į kitą kambarį... Beje, kas ten dabar? 

- Darkinas ir Penzeris su Ervinu. 

Goranas atsistojo. 

- Inspektoriau, aš perspėju, kad jūs darote didelę klaidą, dėl 
kurios jums vėliau teks gailėtis, - ramiai ir oriai pareiškė jis. 

- Pažiūrėsim, misteri Goranai. Perli, palydėk jį. 

Stebinsui išlydėjus Goraną, Krameris norėjo prieiti prie Vulfo, 
bet, pamatęs jį sėdintį krėsle užmerktomis akimis, tylėdamas 
sugrįžo į savo vietą, o paskui paklausė manęs - ar galima girdėti, 
ką Goranas kalba gretimam kambary. Aš atsakiau neigiamai ir 
paaiškinau, kad kabineto sienos nepraleidžia garsų. Tuo metu 
sugrįžo Perlis Stebinsas. 

- Na, gerai, pasakok, - paliepė Krameris Iganui. - Goranas 
priklauso jūsų gaujai? 

- Prieš tai aš noriu sudaryti su jumis sandėrį, - spyrėsi Iganas. 

- Velniai tave griebtų! - sušuko Krameris su pasibjaurėjimu. - 
Tavo dainelė jau seniai sudainuota ir jeigu aš turėčiau galimybių 
maišelį, tai nė vienos tau nepaskirčiau. Jeigu nori, kad į tave žiūrėtų 
su atlaidumu, tai užsitarnauk jį, ir gyviau. Taigi Goranas priklauso 
jūsų kompanijai? 

- Taip. 

- Koks jo vaidmuo? 

- Duoda man nurodymus, kaip elgtis su klientais, pasako jų 
adresus, pavyzdžiui, Leopoldo Cheimo, kad jis kur galą gautų! 

- O tu paskui perduodi pinigus jam? 

- Ne. 

- Niekada? 

- Niekada. Savo dalį jis gauna iš Berčio... Gaudavo. 

- Iš kur tu žinai? 

- Berčis sakė. 

- Kaip tu įsitraukei į šią veiklą? 

- Per Berčį. Jis man pasiūlė prieš dvejus metus, bet tada aš 
nesutikau, pasakiau, kad pagalvosiu. Prieš tris keturis mėnesius 
vienam žmogui Brukline iškilo rimti nesutarimai su valdžia, ir 
Berčis pasiuntė mane, kad susitikčiau su-juristu jums žinomame 
garaže ir pasikonsultuočiau, kaip tam Žmogui elgtis. Juristas buvo 
Goranas. Po to su Goranu buvau susitikęs dar... dvidešimt kartų. 

- Ir visada tame pačiame garaže? 

- Taip, visada, daugiau niekur. Tiesa, kai kada aš šnekėdavausi 
su juo telefonu. 

- Gal turi ką nors tokio, ką būtų parašęs Goranas? Galjis ką nors 
tau davė ar siuntė? 

- Ne. 

- Nieko? 

- Aš gi sakiau, kad ne. Nelemtas bailys! 

- Ar dar kas nors būdavo, kai susitikdavai su Goranu? 

- O kaipgi! Berčis. Labai dažnai. 

- Bet jis miręs. O kas nors dar? 

- Daugiau niekas, - pagalvojęs atsakė Iganas. 

- Nė karto? 

- Rūsyje su mumis niekas ir niekada nebuvo, nors naktinis 
sargas Badas Chaskinas, žinoma, matė Goraną ne vieną kartą, kai 
Jis ateidavo. - Iganas pagyvėjo. - Taip, taip, Badas matė jį! 

- Neabejoju, - abejingai mestelėjo Krameris. - Bet Goranas tam 
pasiruošęs arba tikisi, kad pasiruošęs. Jis pagrįstai paklaus, kuo 
galima labiau tikėti - tokiu solidžiu ir žinomu advokatu, kaip jis, 
ar tokiu gangsteriu, kaip tu, bei tavo draugeliu, kurį tu pamokei 
duoti atitinkamus parodymus. Aš nenoriu pasakyti, kad Chaskinas 

ir jo parodymai nereikalingi. Mes jį surasime ir... Paklausykite, 
kurgi jūs? - netikėtai jis kreipėsi 1 Vulfą, kuris jau atsistojo, 
ketindamas išeiti. 

- Į viršų, į savo kambarį. Jau devynios valandos, - atsakė Vulfas, 
eidamas link durų. 

- Ir jūs išeinate, - užprotestavo Krameris, - kaip tik tuo metu, 
kai... 

- Kas kai? - paklausė Vulfas. - Jūs surietėte šį niekšelį į ožio ragą 
ir dabar siekiate, kad jis paliudytų, jog šioje purvinoje aferoje 
dalyvavo ir kitas niekšelis - Goranas. Suprantu, jog tai būtina, bet 
aš dėl jūsų padariau viską, ką galėjau, ir aš jums daugiau nereika- 
lingas. Manęs šantažistai nedomina - aš ieškau žudiko. Mano 
darbotvarkę jūs Žinote ir po vienuoliktos valandos aš vėl jūsų 
paslaugoms. Būsiu dėkingas, jeigu mano namuose neliks šių 
tipelių. Su tokia pat sėkme jūs galite pratęsti jų apklausą kur nors 
kitur, o ne pas mane. 

- Galiu, galiu, - susierzinęs patvirtino Krameris ir atsistojo. - 
Bet tokiu atveju teks važiuoti kartu su manimi visiems keturiems 
jūsų padėjėjams - Gudvinui, Penzeriui, Darkinui ir Kaderui, - ir 
nežinia, kada mes baigsime. 

- Na, tarkime, su jumis galės važiuoti tik pirmieji trys, nes 
misterio Kadero dabar nėra. 

- Bet man jo reikia. Kur jis? 

- Maža kas jums reikalinga. Jis vykdo mano užduotį. Argi jums 
negana to, ką šiandien iš manęs gavote? Arči, tu prisimeni, kur 
išvyko Oris? 

- Ne, sere. Aš neprisiminčiau netgi tada, jeigu kiltų pavojus 
mano gyvybei. 

- Na, ir gerai. Ir nesistenk prisiminti. - Vulfas pasisuko ir išėjo. 

Niekada anksčiau savo gyvenime man neteko matyti tiek daug 
didelių viršininkų ir tik per aštuonias valandas - nuo devynių ryto 
iki penkių vakaro. Tai įvyko ketvirtadienį, praėjus gerai savaitei 
po to, kai Pitas Drosas pabuvojo pas Vulfą, norėdamas pasitarti. 
Dešimtoje policijos nuovadoje mane priėmė Niujorko policijos 
viršininko pavaduotojas Niris, Niujorko policijos valdyboje - pats 
viršininkas Skineris, o prokuratūroje - ne kas kitas, kaip prokuro- 
ras Bouenas kartu su savo trim padėjėjais, įskaitant Mandelbaumą. 

Aš visai nenoriu pasakyti, kad tai susuko man galvą, nes 
supratau, jog naudojuosi populiarumu ne tik todėl, kad jie manyje 
įžvelgia įdomų pašnekovą. Pirma, misis From nužudymas ir dar du 
nusikaltimai net dabar, praėjus keturioms dienoms, buvo verti, kad 
pranešimams apie juos sunaudotų ne vieną tūkstantį statinaičių 
spaustuvės dažų. 

Antra, mieste prasidėjo pasiruošimas municipaliniams rinki- 
mams, o Bouenas, Skineris ir Niris buvo garbėtroškos. Žmogui, 
kuris taip persisunkęs tarnavimo visuomenei idėja, kad net pasi- 
ruošęs prisiimti papildomą atsakomybę (suprantama, už didesnį 
atlyginimą), gerai Žinomos asmenybės nužudymas atveria dideles 
galimybes. 

Policijos nuovadoje mus izoliavo vieną nuo kito, bet tai manęs 
nejaudino. Viena, ko aš neketinau kol kas atskleisti policijai, tai 
Igano apklausos būdo ir taip pat jo užrašų knygelės egzistavimo 
fakto. Visą valandą aš išbuvau mažame kambarėlyje su stenogra- 
fiste: padiktavau jai savo parodymus, palaukiau, kol ji perspaus- 
dins juos, pasirašiau, o paskui mane nuvedė pas Nirį. Niris buvo 
paniuręs, bet grubiai nesielgė. Mūsų pokalbis truko tik pusvalandį, 
nes kažkas jam paskambino, kažkur iškvietė ir jis turėjo pabaigti 
apklausą. Kai mane lydėjo prie išėjimo, visi pažįstami ir nepažįsta- 

mi policininkai, kuriuos sutikau, maloniai sveikinosi su manimi. 
Turbūt policijos valdyboje pasklido gandas, esą mane įkalbinėja 
iškelti savo kandic'atūrą į mero postą. Bet kokiu atveju aš manda- 
giai atsakinėjau i pasveikinimus kaip žmogus, kuris viską supran- 
ta, bet dabar siaubingai užsiėmęs. 

Kai mane atvežė į prokuratūrą, aš tuoj pat buvau nuvestas pas 
patį Boueną. Priešais jį ant stalo jau gulėjo mano parodymų kopija. 
Mums kalbantis, jis ne vieną kartą mane stabdė, surasdavo tą vietą, 
apie kurią pasakoju, mano parodymų kopijoje, paniuręs perskai- 
tydavo ir po to linktelėdavo galva, tarsi norėdamas pasakyti: 
“Taip, turbūt galima patikėti, kad tu nefantazuoji". Jis ne tik 
nepagyrė manęs už tai, jog mes sulaikėme Erviną ir Iganą ir 
privertėme Goraną savo valia važiuoti kartu su jais, bet, atvirkš- 
čiai, net padarė užuominą, kad pristatęs juos Vulfui, o ne policijai, 
aš rizikavau užsidirbti penkerius metus kalėjimo, jeigu Bouenas 
pats būtų tyręs šią bylą. Gerai pažinodamas prokurorą, aš neteikiau 
tam didelės reikšmės ir praleidau pro ausis, nes jam šiandien 
užteko nemalonumų ir be manęs. Neabejoju, kad jis neturėjo 
laisvos dienos. Akys paraudusios nuo miego stygiaus, telefonas 
nenustoja skambėti, visą laiką vaikščioja padėjėjai, ir, negana to, 
populiariausių kandidatų į mero postą sąraše jis buvo įrašytas tik 
ketvirtasis. Nepamiršo ir tos aplinkybės, kad į šantažistų gaujos, 
kurią atskleidė Solas, aš ir Fredas, bylos tyrimą, o taip pat į From- 
Berčio-Droso bylos nagrinėjimą, būtinai įsikiš FTB ir pats areš- 
tuos žudiką. Todėl nesistebiu, kad prokuroras su manimi nebuvo 
labai malonus. Nors, sąžiningai kalbant, tą patį būtų galima 
pasakyti ir apie visus kitus. Pavyzdžiui, niekam ir į galvą neatėjo, 
kad man reikia nors kartą pavalgyti. 

Mandelbaumas nusivedė mane į savo kabinetą ir pradėjo 
pokalbį taip: 

- Apie tai, ką vakar pasiūlėte mis Estėj... 

- Dieve mano! Vėl! 

- Taip, bet dabar tai atrodo kitaip. Mano kolega Rojus Boninas 
dabar nuvažiavo pas Vulfą dėl to paties. Nežaiskime komedijos ir 
pasišnekėkime. Sakykim, kad pas ją jus iš tikrųjų pasiuntė Vulfas. 
Jūs gi pats man pareiškėte, kad jūs pasiūlydamas nieko blogo 
negalvojote, o jeigu taip, tai kodėl mums nepasišnekėjus atvirai? 

Aš buvau alkanas ir piktas. 

- Na, gerai. Sakykim. Kas toliau? 

- Tada galima daryti išvadą, kad Vulfas žinojo apie šantažistų 
gaujos egzistavimą prieš jus pasiųsdamas su tokiu pasiūlymu. 
Tokiu atveju, jis manė, kad mis Estėj bus labai įdomu sužinoti, ar 
misis From pranešė apie tai Vulfui. Tiesa, aš ir nesitikiu, kad jūs 
patvirtinsite, bet mes palauksime Bonino ir sužinosime, ką jam 
papasakojo Vulfas. Tačiau vis dėlto aš noriu sužinoti, kaip mis 
Estėj reagavo i jūsų pasiūlymą ir ką pasakė būtent jums. 

Aš palingavau galvą: 

- Jeigu mes ir toliau kalbėsime vadovaudamiesi vien tik jūsų 
spėlionėmis, tai jums gali susidaryti neteisingas įspūdis. Leiskite 
man pasakyti kitą hipotezę. 

- Prašau. 

- Tarkim, kad misteris Vulfas nieko nežinojo apie šantažistų 
gaują, o tik norėjo išjudinti jos tariamus narius. Tarkim, kad jis 
specialiai mis Estėj neįtarė, ir ji tik atsitiktinai buvo įrašyta pirmoji 
galimų kandidatų sąraše. Tarkim, kad aš tokį patį pasiūlymą 
padariau ne tik jai, bet ir misis Goran, Andželai Rait, Vinsentui 
Lipskombui ir būčiau siūlęs dar kitiems, jeigu misteris Vulfas 
nebūtų manęs išsikvietęs, nes pas jį atėjo Polas Kafneris, kuris 
pareiškė, jog aš šantažuoju mis Rait. Argi ši prielaida nėra kur kas 
įdomesnė? 

- Žinoma. Taip, taip... Suprantu. Tokiu atveju aš noriu Žinoti, 
ką jums kiekvienas iš jų atsakė. Pradėkite nuo mis Estėj. 

- Man reikės sugalvoti jų atsakymus. 

- Jūs gi tokių dalykų meistras. Pradedam. 

Praėjo dar viena valanda, o kai mano vaizduotė išseko, Man- 
delbaumas išėjo, prieš tai liepęs jo palaukti. Aš pasakiau jam, kad 
norėčiau pavalgyti, bet jis neleido man išeiti, nes bet kurią minutę 
jam galėjo manęs prireikti. Teko sutikti. Taip praslinko dar dvide- 
šimt minučių. Paskui Mandelbaumas sugrįžo, pasakė, kad mane 
vėl nori matyti Bouenas, ir pasiūlė pas jį užeiti, o pats jis turįs 
užsiimti kitais reikalais. 

Boueno kabinete nebuvo, ir man vėl teko laukti. Mano laimei, 
netrukus į kabinetą įėjo jaunuolis su padėklu. Mintyse aš sušukau 
“valio! Ačiū Dievui, šioje įstaigoje, matyt, dar yra humaniškų 
žmonių. Tačiau jaunuolis pastatė padėklą ant Boueno stalo ir 
pasišalino, net nepažvelgęs į mane. Kai tik užsidarė durys, aš 
priėjau prie stalo, nuėmiau servetėlę ir pamačiau apetitą žadinantį 
sumuštinį su karšta virta mėsa, gabalėlį pyrago su vyšniomis bei 
pieno butelį. Vos suspėjau sugrįžti į savo vietą ir atsikąsti sumuš- 
tinio kąsnelį, kai į kabinetą įėjo Bouenas. Nenorėdamas, kad jis 
patektų į nepatogią padėtį, aš tuoj pat kreipiausi į jį. 

- Tūkstantį kartų ačiū, misteri Bouenai, kad atsiuntėte man 
valgyti! Jūs velniškai malonus. Aš, žinoma, nealkanas, bet augantį 
kūdiki visada reikia pamaitinti. Tegyvuoja mūsų būsimasis rūpes- 
tingasis meras - misteris Bouenas! 

Štai čia Bouenas ir pademonstravo, iš kokios medžiagos jis 
sutvertas. Kokia nors smulki žuvelė tuoj pat būtų atėmusi iš manęs 
padėklą arba griebtųsi telefono ir pasakytų, jog kažkoks chuliga- 
nas sulapnojo jo pusryčius, tegul atsiunčia kitus. Bouenas gi tik 
piktai pažiūrėjo į mane, išbėgo iš kambario, o po kelių minučių 
grįžo su kitu padėklu, kurį pasidėjo ant savo rašomojo stalo. 
Nežinau, iš ko jis konfiskavo pusryčius. 

Netrukus išaiškėjo, kad Bouenui iškilo šimtai klausimų prane- 
šime, kurį spėjo pateikti Mandelbaumas. 

Į centrinę policijos valdybą mane pristatė su eskortu trečią 
valandą, o policijos viršininkas Skineris priėmė mane tik apie 

ketvirtą. Mūsų pokalbis, kuris tęsėsi valandą, buvo gana padrikas. 
Jūs turbūt pagalvojote, kad prieš pradėdamas pokalbį su tokia 
persona, kaip aš, Skineris paliepė niekam jo netrukdyti, nebent 
Niujorke kiltų maištas? Nieko panašaus - mums visą laiką trukdė. 
Bet tai nekliudė Skineriui protarpiais man užduoti keletą svarbių 
klausimų. Pavyzdžiui, ar lijo, kai aš privažiavau prie garažo? Ar iš 
Gorano ir Igano veidų buvo galima spręsti, kad jie vienas kitą 
pažįsta? Tomis minutėmis, kai Skineris nešnekėjo vienu iš keturių 
telefonų, stovėjusių ant stalo, neskambino kam nors pats, nesikal- 
bėjo su kokiu nors pas jį įsiveržusiu darbuotoju ir nepasirašinėjo 
popierių, jis be perstojo Žžingsniavo po savo didžiulį, prabangiai 
apstatytą kabinetą. 

Apie penktą valandą į kabinetą įėjo Bouenas, o su juo du 
padėjėjai su išpampusiais portfeliais. Turbūt nusimatė koks nors 
aukšto lygio pasitarimas. Aš pagalvojau, kad jeigu manęs neišk- 
rapštys už durų, tai šio pasitarimo būtų įdomu pasiklausyti, ir todėl, 
stengdamasis būti kuo mažiau pastebimas, greitai persėdau į kėdę 
nuošalyje. Užsiėmęs Skineris manęs nepastebėjo, o kiti turbūt 
nusprendė, kad aš jam reikalingas. Jie susėdo aplink stalą ir 
pradėjo diskutuoti. Dievas man nepagailėjo geros atminties; kurią 
aš dar labiau ištreniravau dirbdamas su Niru Vulfu. Žinoma, aš 
galėčiau smulkiai papasakoti viską, ką išgirdau per trisdešimt 
minučių, bet dėl savo kuklumo to nepadarysiu. O beto, kas aš toks, 
kad sugriaučiau rinkėjų pasitikėjimą aukštą padėtį užimančiais 
liaudies tarnais? 

Vis dėlto įvyko kai kas tokio, apie ką verta papasakoti. Vyks- 
tant audringam svarstymui, ką pranešti FTB, o ką nutylėti, pasita- 
rimas buvo nutrauktas. Iš pradžių, atsakydamas i telefono skam- 
butį, Skineris metė kažkokią kapotą frazę, o paskui i kabinetą 
įsiveržė ne kas kitas, kaip pats inspektorius Krameris. Eidamas 
prie stalo, jis greitai žvilgtelėjo į mane, bet, matyt, tuo metu galvojo 
apie kažką nepalyginamai svarbesnio. 

- Aš ką tik kalbėjausi su misteriu Uitmeru, kuris dar anksčiau 
sakė, kad galbūt pažintų mašinos vairuotoją, kuris partrenkė 
jaunąjį Drosą. Tai štai, jam ką tik parodė grupę asmenų, ir joje jis 
atpažino Goraną. Uitmeras pasiruošęs duoti parodymus su priesai- 
ka. 

Visi įsistebeilijo i Kramerį, tik Bouenas burbtelėjo: 

- Na ir velniava! 

- Ir kas toliau? - susierzinęs paklausė Skineris po kurio laiko. 

- Pats nežinau, - paniuro Krameris. - Aškaą tik apie tai sužinojau. 
Goranas negalėjo būti mašinoje su moterimi antradienį. Jeigu mes 
taip tvirtinsime, tai jis visiškai mus išmuš iš vėžių. Mes nepajėgė- 
me paneigti jo antradienio alibi, be to, mes darome prielaidą, kad 
ten buvo Berčis. Ir kam gi Goranui žudyti berniuką? Dabar, kai 
tapo aišku, jog jis šantažistų gaujos narys, mes, žinoma, galime jį 
sučiupti į nagą, bet vargu arjis prisipažins esąs žudikas; mes turime 
skaitytis su Uitmero parodymais, bet jie tik dar labiau pablogino 
padėti. Atvirai šnekant, man atrodo, kad turi būti koks nors 
įstatymas prieš taip vadinamus viską mačiusius liudytojus. 

- Na, to jau per daug! - vis dar susierzinęs pareiškė Skineris. - 
Liudytojai kai kada būna ypač naudingi. Galbūt dabar ir įvyko toks 
posūkis, kurio mes visi taip laukėme. Sėskite ir viską ramiai 
apsvarstysime. 

Krameris norėjo pastumti krėslą arčiau stalo, bet tuo metu vėl 
suskambėjo telefonas. Skineris pakėlė rageli, prisistatė ir tuoj pat 
pasakė Krameriui: 

- Skambina Niras Vulfas. Jis nori su jumis pasikalbėti ir 
tvirtina, jog tai svarbu. 

- Aš pasišnekėsiu su juo iš priimamojo. 

- Ne, kalbėkite čia. Atrodo, kad jis patenkintas savimi. 

Krameris paėmė ragelį. 

- Vulfas? Krameris klauso. Ko jums reikia? 

Po to Kramenis tik klausėsi, o visi kiti, taip pat, kaip ir aš, 
tylėdami stebėjo jo veido išraišką. Kai tik pamačiau, kad jo veidas 
pradėjo iš lėto rausti, o akys didėti, man kilo noras pašokti nuo 
kėdės ir pasileisti į Trisdešimt penktąją gatvę, bet aš, nors ir 
sunkiai, susilaikiau, kad neatkreipčiau į save dėmesio. Pagaliau 
Krameris padėjo ragelį. Kurį laiką jis stovėjo tylėdamas, sukandęs 
dantis ir raukydamas nosį, o po to pareiškė: 

- Tas storas kalės vaikas iš tikrųjų savimi labai patenkintas. Jis 
tvirtina, kad jam vis dėlto pavyko uždirbti misis From honorarą. 
Dabar jis pas save kviečia mane, seržantą Stebinsą, visus pagrin- 
dinius įtariamuosius, Gudviną, Penzerį, Darkiną ir tris keturias 
civiliškai apsirengusias moteris policininkes, kurių amžius būtų 
trisdešimt penkeri keturiasdešimt metų. Gudvinas turi atvykti tuoj 
pat. Dar jam reikalingas Iganas. Kuklu, tiesa? 

Krameris piktai visus nužvelgė ir užbaigė: 

- Vulfas tvirtina, kad grįždami čia, atsivešime su savimi žudiką. 
Žudiką! 

- Tas Vulfas - tikras beprotis! - suriko Bouenas. 

- Dieve mano, bet kaip jis visa tai išnarpliojo? - paklausė 
Skineris. 

- Tai kelia pasipiktinimą! - tęsė Bouenas. - Tuojau pristatykite 
Jį čia! 

- Savo noru jis neis. 

- Pnistatykite jį su konvojumi! : 

- O orderis jo areštui? 

- Gerai, bus. 

- Vulfas ir burnos čia nepravers, o paskui mes būsime priversti 
ji paleisti. Jis grįš namo ir pasikvies, ką norės, bet jau be mūsų. 

Visi jie susižvalgė tr vienas kito veiduose pamatė tą patį, ką ir 
aš - kito kelio nebuvo. 

Aš atsistojau. pamojavau jiems ranka ir žvaliai ištariau: 

- Sudie, ponai! Iki greito pasimatymo. 

Aš niekada nedraugavau su moterimis policininkėmis, bet, 
žinoma, mačiau jas gatvėse ir turiu pripažinti, kad Žmogus, parin- 
kęs tą trejukę, kuri atvyko pas Vulfą, be abejonės, turėjo gerą 
skonį. Netvirtinsiu, kad jos buvo nepaprastos, bet kiekvieną iš jų 
aš galėčiau pakviesti į kokią nors užkandinę ir pavaišinti stikline 
kokakolos. Tiesa, jų akyse atsispindėjo profesionali policininko 
išraiška, tačiau dėl to jas kaltinti būtų neteisinga, nes jos dirbo, ir 
dar matant policijos inspektoriui, todėl stengėsi atrodyti budrios, 
kompetentingos ir griežtos. Apsirengusios jos buvo neblogai, o 
vienos suknelė, pasiūta iš melsvos medžiagos su plonomis balto- 
mis juostelėmis, atrodė visai padoriai. 

Aš sugrįžau namo pirmas ir suspėjau prieš ateinant visai 
kompanijai trumpai išdėstyti Vulfui, kaip praleidau dieną (ypatin- 
gai mano pranešimu jis nesusidomėjo), padėjau Fricui bei Oriui 
atnešti kėdes ir krėslus ir juos sustatyti. Kai tik pradėjo rinktis 
svečiai, Oris pasislėpė svetainėje. Aš dar anksčiau buvau ten 
užėjęs paimti kėdžių ir mačiau, ką jis ten saugo - vidutinio amžiaus 
žmogų su akiniais. Oris mus supažindino ir aš sužinojau, kad jo 
vardas Bernardas Levinas. 

Lankytojus mes susodinome taip, kaip mums buvo liepęs 
Vulfas. Visos šešios gražiosios lyties atstovės sėdėjo pmekinėje 
eilėje, o Andžela Rait ir Klera Goran buvo pasodintos tarp moterų 
policininkių. Inspektoriui Krameriui pasiūlė krėslą, išmuštą rau- 
dona oda, o Perlis Stebinsas sėdėjo jam iš kairės - šalia Džinos 
Estėj. Už Džinos Estėj - storalūpis Iganas. Jį specialiai pasodino 
netoli Stebinso, jeigu kartais Iganas susinervintų ir bandytų iškrės- 
ti kokią nors kvailystę. Iganui iš kairės, antroje eilėje, įsitaisė 
Goranas, Lipskombas ir Kafneris. Solas Penzeris ir Fredas Dar- 
kinas saugojo užnugarį. 

Aš minėjau, kad Kramerį pasodino į raudonąjį krėslą, bet, 
tiksliau pasakius, jis tik buvo paruoštas jam, nes inspektorius 
pareikalavo Vulfo, kad šis su juo pasišnekėtų konfidencialiai, ir 
dabar jie abu kalbėjosi valgomajame. Nežinau, ko jam reikėjo, bet 
sprendžiant iš veido, kai Krameris įėjo į kabinetą priekyje Vulfo, 
vargu ar jam pavyko ką nors sužinoti. Paraudęs, suspaustomis 
lūpomis, jis sustojo prie durų, palaukė, kol Vulfas atsisės į savo 
krėslą, o paskui pareiškė: 

- Aš noriu visiems paaiškinti, kad susitikimas oficialus, bet tik 
tam tikra prasme. Mes čia atvykome su prokuroro leidimu, todėl 
susitikimas yra oficialus, bet toliau visa atsakomybė gula ant Niro 
Vulfo pečių ir jis neturi jokios teisės reikalauti, kad jūs atsakytu- 
mėte į jo klausimus. Jums viskas aišku? 

Visi pritariamai palingavo galvas. 

- Pradėkite, Vulfai, - pasakė Krameris ir atsisėdo. 

Vulfas apžvelgė visus susirinkusius ir pastebėjo: 

- Misteris Gudvinas mano prašymu sudarė visų dalyvaujančių- 
jų sąrašą ir aš norėčiau patikrinti. Jūs - mis Džina Estėj? 

- Taip. 

- Mis Andžela Rait? 

Mis Rait pritariamai linktelėjo. 

- Misis Goran? 

- Aš. Nemanau, kad... 

- Prašau jūsų, misis Goran, - dalykiškai nutraukė ją Vulfas. - Jūs 
misteris Vinsentas Lipskombas? 

- Taip. 

Vulfas vėl visus apžvelgė. 

- Dėkoju... Jūs žinote, aš juk pirmą kartą apsiėmiau surasti 
žmogžudį grupėje žmonių, kurių daugumos nė nepažinojau. Gal- 
būt jums tai atrodys kvaila, bet neskubėkite daryti išvadų. Misteris 
Krameris jau paaiškino, kad aš neturiu teisės reikalauti, jog jūs 

atsakytumėte į mano klausimus. Ši byla tokia sudėtinga, kad 
galėtų iškilti keli šimtai klausimų, bet aš apsiribojau tik minimu- 
mu. Pavyzdžiui, aš žinau, kodėl misis From buvo įsisegusi auksi- 
nius vorų pavidalo auskarus, kai ji atėjo pas mane penktadienį 
dieną, be to, jie buvo vienas iš jos sugalvotos apgaulės elementų. 
Bet kodėl ji įsisegė juos tos pačios dienos vakare, kai pietavo pas 
Goraną? Matyt, kad kai kam iššauktų jai reikalingą reakciją. 
Toliau, kodėl vakar vakare misteris Goranas važiavo į garažą? 
Matyt, todėl, kad dėl savo gobšumo ir noro bet kokia kaina eilinį 
kartą pasigrobti didelę pinigų sumą jis davė Leopoldui Cheimui 
Igano pavardę ir adresą, o paskui suprato, kad padarė didelę 
kvailystę ir susirūpino - dabar jau aišku, jog visai pagrįstai. 

- Aš protestuoju! - suspiegė Goranas. - Tai šmeižtas! Inspekto- 
nau Kramer, jūs pareiškėte, kad Vulfas pats atsako už savo 
žodžius, bet jūs atsakote už tai, kad mus čia atvežėte! 

- Galite jį paduoti į teismą už tai, kad jus apšmeižė, - atsikirto 
Krameris. 

- Misteni Goranai, - tęsė Vulfas, parodydamas pirštu jo link, - 
jūsų vietoje aš patylėčiau dėl šantažo. Jūs įklimpote iki ausų ir pats 
apie tai gerai žinote. Dabar jums gresia kai kas rimtesnio - jus gali 
atpažinti, kaip Pito Droso žudiką. Nuo kalėjimo neišsisuksite, bet 
aš galiu padėti jums išsaugoti gyvybę. Kai mes čia pabaigsime, jūs 
suprasite, kad turite jausti man dėkingumą. 

- Aš jau, velniai griebtų, ganėtinai jums dėkingas! 

- Tai ir patylėkite. Tikriausiai dauguma iš jūsų nieko negirdėjo 
apie šantažavimą, po kurio įvyko trys žmogžudystės, bet mes dar 
prie to sugrįšime. Tačiau jau ir dabar vienas iš jūsų visa tai gerai 
Žino ir puikiausiai mane supranta. Aš visai netvirtinu, kad sugebė- 
siu vienas, be pašalinių pagalbos, išaiškinti nusikaltėlį, bet kai 
kuriuos duomenis aš vis dėlto turiu. Šiomis dienomis vienas iš jūsų 
be jokio reikalo bandė misteriui Gudvinui labai smulkiai papa- 

sakoti, kur jis buvo ir ką veikė penktadienį vakare ir antradienį 
dieną. Tas pats žmogus padarė keistą pastaba apie tai, kad nuo 
misis From mirties jau praėjo penkiasdešimt devynios valandos! 
Koks stebinantis tikslumas! Suprantama, tai buvo tik užuominos, 
ne daugiau, tačiau yra ir du labai svarbūs dalykai, nurodantys 
kaltininką. Pirma, auskarai. Misis From juos įsigijo gegužės 
vienuoliktą, bet gegužės devynioliktą, antradienį, juos buvo įsise- 
gusi kita moteris. Ji galėjo nepastebimai juos paimti iš misis From, 
gauti dovanų arba pasiskolinti laikinam naudojimui. Kaip ten 
bebūtų, po trijų dienų - penktadienį, dvidešimt antrą - jie vėl 
atsirado pas misis From. Ir žinote kodėl? Todėl, kad misis From 
galėtų apsimesti ta kita moterimi, kuri segėjo tuos auskarus 
antradieni! Vadinasi, misis From pažinojo šią moterį, ją dėl kai ko 
įtarė ir, kas labai svarbu, galėjo atvirai ar paslapčia tuos auskarus 
susigrąžinti, kad igyvendintų savo sumanyta kombinaciją. Tai 
labai svarbi nuoroda. 

- Nuoroda į ką? - pertraukė jį Krameris. 

- Į tos, kitos moters asmenybę. Žinoma, tai nėra nesugriauna- 
mas įrodymas, bet jis verčia rimtai susimąstyti. Nepriklausomai 
nuo to, slapčiomis ar atvirai ji paėmė auskarus, tai vis tiek reiškia, 
kad misis From gerai pažinojo tą moterį ir bet kuriuo metu be jokių 
sunkumų galėjo paimti ką nors iš jos daiktų. Be abejonės, jūs, 
misteri Kramer, tai supratote. Jūs žinojote, kad mano parašytas 
skelbimas laikraštyje apie moterį su vorų pavidalo auskarais 
pasirodė penktadienio ryte, o jau antroje dienos pusėje misis From 
su tais pačiais auskarais atvažiavo pas.mane. Visiškai galima 
tvirtinti, kad ji juos atgavo per labai trumpą laiką, tai yra maksi- 
mum per dvi tris valandas. Jeigu jai būtų reikėję auskarų ieškoti kur 
nors toliau, jūs, be abejo, būtumėt apie tai sužinojęs. 

- Tai jūs taip kalbate, - saniurnėjo Krameris. - Iki šiandien ryto 
aš net nežinojau, kad auskarus nusipirko misis From. 

- Bet jūs pripažinote, kad šie auskarai savo forma yra unikalūs. 
Atvirai šnekant, įdomu, kodėl misis From išvis juos nusipirko, kai 
tik pamatė parduotuvės vitrinoje? Iganas papasakojo, kad, kalban- 
tis telefonu su kažkokia moterimi, ji pasakydavo slaptažodį “Vo- 
ras pasakė musei". Galbūt, ir tai visai įtikėtina, kad misis From 
atsitiktinai išgirdo šią frazę, kas ir sukėlė jai įtarimą. Paskui ji 
vitrinoje pamatė tuos auskarus, prisiminė keistąją frazę, kurią 
išgirdo per telefoną, ir nusprendė pabandyti išsiaiškinti, ką visa tai 
reiškia. 

Vulfas giliai atsiduso, o paskui vėl tęsė toliau: 

- Žmogaus, kurio mašina partrenkė Pitą Drosa, elgesys iškart 
man pasirodė labai keistas. Pati įtikinamiausia prielaida - kad 
būtent šis Žmogus prieš dieną buvo mašinoje su moterimi ir dabar 
baiminasi, kad paauglys gali jį atpažinti - atkrito, kai tik sužinojau, 
kad mašinoje su moterimi buvo Metjus Berčis, kurį užmušė 
antradienį vakare. Kartoju, jog kaip ten bebūtų, bet šio žmogaus 
elgesys buvo neįprastas. Aš bandžiau save įsivaizduoti jo vietoje. 
Tarkim, kad nusprendęs nužudyti Pitą Drosą, aš atvažiuočiau į tą 
pačią sankryžą, kad partrenkčiau jį mašina, kai tik jis pasirodys. 
Kadangi viskas vyksta dieną, aplinkui daug žmonių. Negalima 
galvoti, kad bandymas pasiseks iš pirmo karto, galbūt jį teks 
kartoti dar keletą kartų. Kol aš laukčiau patogaus momento, vargu 
ar kas atkreiptų į mane dėmesį, bet nelaimės atveju mane, žinoma, 
pastebėtų daugelis. Kaip jūs galvojate, ką aš padaryčiau, kad 
sunkiau būtų mane pažinti? Suprantama, atvažiuoti su kauke aš 
negalėčiau, bet juk egzistuoja daug kitų maskuotės būdų - pavyz- 
džiui, priklijuota barzda. Tačiau aš nebandau užsimaskuoti, bet 
įvykdau savo pavojingą ketinimą apsivilkęs įprastu rudu kostiumu 
ir fetrine skrybėle. Vadinasi, aš arba visiškas, su niekuo nepalygi- 
namas, mulkis ir bukaprotis, arba... moteris! Štai dabar ir pažvel- 
kime į šį reikalą, kaip į ji žvelgė moteris nusikaltėlė, nors tai būtų 

tik prielaida. Tokiu atveju daugelis neaiškių vietų išaiškėja, nes 
daugelį rolių suvaidina ji pati. Ji - šantažistų gaujos narė, galbūt 
netgi vadeiva. Misis From kai ką apie tai sužino - užtektinai, kad 
sukeltų jai įtarimą, bet per mažai, kad imtųsi konkrečių priemonių. 
Ji atsargiai išklausinėja nusikaltėlę ir nusiperka vorų pavidalo 
auskarus. Antradienį, antroje dienos pusėje, nusikaltėlė susitinka 
su vienu iš bendrininkų, Metjumi Berčiu. Jis pasodina ją už savo 
mašinos vairo, kas neįprasta, o paskui išsitraukia pistoletą ir, juo 
grasindamas, priverčia ją važiuoti į tam tikrą vietą. Sankryžoje, 
užsidegus raudonai šviesai, jie sustoja. Prie jų pribėga paauglys, 
norėdamas nuvalyti stiklą iš jos pusės, ir ji spėja sušnibždėti 
berniukui: “Pakviesk policininką!'' Užsidega žalia šviesa ir Berčis 
priverčia ją važiuoti toliau. Kelyje jai pasiseka jį apsvaiginti pirmu 
po ranka pasitaikiusiu daiktu - plaktuku, veržliarakčiu, galbūt net 
jo paties revolvenu, - bet neužmuša, o surištą, be sąmonės, laiko 
mašinoje iki vidurnakčio, paskui nuvažiuoja kur nors toliau, jį 
pervažiuoja, palieka mašiną ir grįžta namo. 

- Tokią istoriją galėjau sugalvoti ir be jūsų, - suburbėjo Krame- 
ms. - Papasakokite ką nors konkretesnio. 

- Aš 1r ketinu tai padaryti. Kitą dieną ji nusprendžia, kad 
vaikinukas kelia jai grėsmę. Jeigu misis From įtarimai sustiprės ir 
Ji sužinos apie nusikaltėlės ryšius su Berčiu, tai berniukas patvir- 
tins, kad nusikaltėlė buvo mašinoje kartu su Berčiu. Dabar ji labai 
gailisi, kad vieną akimirką ją apėmė baimė 1r silpnumas ir kad 
prašė berniuką pagalbos, tuo priversdama jį įsižiūrėti į ją. Berniu- 
kas gyventi negali. Ji persirengia vyrišku kostiumu, grįžta prie 
paliktos mašinos ir įvykdo tai, apie ką mes jau žinome. Šį karta ji 
palieka mašiną visai kitoje vietoje, 0 namo parvažiuoja metro. 
Tačiau dabar ji galutinai susikompromitavo ir atsidūrė labai sun- 
kioje padėtyje. Penktadienį ryte misis From įsisega vorų pavidalo 
auskarus ir išeina iš namų. Sugrįžusi ji šnekasi su nusikaltėle ir 

prasitaria, kad susitarė susitikti su Niru Vulfu ir paprašyti jo atlikti 
tyrimą. Be abejo, tai didelis neatsargumas: jai reikėjo pagalvoti 
apie tai, kad nusikaltėlė gali būti labai pavojinga, nes tą vakarą 
misis From jau turėjo įrodymą ir galėjo įrodyti jos kaltę, nors, tiesa, 
ji dar pati to nesuprato. Išėjusi iš namų, nusikaltėlė aptinka jos 
mašiną, stovinčią netoli nuo Gorano buto ir, apsiginklavusi verž- 
liarakčiu, slepiasi už jos. 

- Užteks! - suriko Kramenis. - Jūs kaltinate mis Estėj įvykdžius 
žmogžudystę, bet kaltinate viešai. Aš jau sakiau, kad jūs pats 
atsakote už viską, apie ką šnekate, bet žmones pristačiau čia aš, ir 
viskam yra ribos. Pateikite nors vieną faktą... 

- Aš turiu tokį faktą, - susiraukęs atsakė Vulfas, - bet kol kas jis 
nepatvirtintas. 

- Ir kas tai per faktas? 

- Arči, pakviesk juos. 

Prieš išeidamas 1š kabineto, aš pastebėjau, kad Perlis Stebinsas 
nevalingai apdovanojo Nirą Vulfą negirdėtu komplimentu. Jis 
pasuko galvą ir įsmeigė akis į Džinos Estėj rankas, nors, kaip 
pareiškė Kramens, Vulfas tik viešai apkaltino, nepateikęs net 
paties kukliausio įrodymo. Tiesa, Džinos Estėj veide nepastebėjau 
nei sumišimo, nei išgąsčio. 

- Ori! - pašaukiau aš, atvėręs duris. 

Į kabinetą įėjo Levinas, kurį lydėjo Oris. Oris pasiliko prie 
durų, o Leviną aš pasodinau į kėdę prie savo stalo, kad jam 
matytųsi visi mūsų svečiai. Jis labai jaudinosi, nors ir stengėsi to 
neparodyti. 

- Jūs Bernardas Levinas? - paklausė Vulfas. 

- Taip, sere, - patvirtino šis, apsilaižydamas lūpas. 

- Šis ponas, sėdintis prie mano rašomojo stalo, - inspektorius 
Krameris iš Niujorko policijos. Jis pas mane atlieka tarnybinę 
pareigą, bet tik kaip liudininkas. Savo iniciatyva aš jums užduosiu 

keletą klausimų. Jūs galite į juos atsakyti taip, kaip norite, arba 
visai neatsakyti. Aišku? 

- Taip, sere. 

- Aš - Niras Vulfas. Ar jūs anksčiau mane matėte? 

- Ne, sere. Bet aš, Žinoma, girdėjau apie jus ir... 

- Kur jūs dirbate, misteri Levinai? 

- Mes su broliu turime vyriškų drabužių parduotuvę Niuarke. 

- Kodėl jūs čia atsidūrėte? Kaip tai įvyko? 

- Į parduotuvę paskambino telefonu ir kažkoks Žmogus pasakė, 
kad... 

- Vieną minutėlę. Kada paskambino? 

- Šiandien, ketvirtą valandą dienos. Jis pasakė, kad praėjusią 
savaitę, trečiadienį, jo žmona nupirko mūsų parduotuvėje fetrinę 
skrybėlę ir rudą kostiumą, ir paklausė - ar mes apie tai prisimena- 
me? Aš atsakiau, kad prisimenam ir kad būtent aš ją aptarnavau. 
Tada jis paprašė manęs, kad būtų išvengta klaidos, pasakyti jos 
požymius ir... 

- Minutėlę. Ar jis jums pats pasakė savo Žmonos požymius, ar 
paprašė jūsų nupasakoti pirkėjos išvaizdą? 

- Kaip ašjau sakiau, jis jokių požymių man nepasakė, o paprašė 
manęs tai padaryti. Aš taip ir pasielgiau. Paskui jis paklausė, ar aš 
būsiu parduotuvėje, jeigu jis galbūt atvažiuotų pakeisti kepurės. 
Aš atsakiau teigiamai. Maždaug po pusvalandžio ar šiek tiek 
daugiau jis iš tikrųjų atvažiavo ir pateikė privataus detektyvo 
pažymėjimą, išduotą Orvaldo Kadero vardu. Jis pasakė, kad ne jo 
žmona pirko kostiumą ir kad jis tina vieną bylą. Jis pridūrė, jog 
dirba pas įžymųjį privatų detektyvą Nirą Vulfą, turi kai ką išsiaiš- 
kinti dėl kostiumo bei kepurės ir jam norėtųsi, kad aš važiuočiau 
drauge su juo į Niujorką. Mes su broliu nemėgstame jokių komp- 
likacijų, todėl prašymas buvo gana nemalonus. 

- Ar misteris Kaderas jums siūlė kokį nors atlyginimą? Ar 
žadėjo jis jums užmokėti? 

- Ne, jis paprasčiausiai mane įkalbėjo. Kalbėti jis moka! Jis 
galėtų būti neblogu komivojažieriumi. Mes atvažiavome metro. 

- Ir jūs Žinote kodėl? 

- Ne, jis tiesiai nieko nepasakė, bet paaiškino, jog tai labai 
svarbu ir susiję su kostiumu ir kepure. 

- Jis neužsiminė, kad jums reikės atpažinti tą moterį, kuri juos 
pirko? 

- Ne, sere. 

- Jis neparodė jums kokios nors fotografijos? 

- Ne, sere. 

- Nesakė kokių nors požymių? 

- Ne, sere. 

- Tokiu atveju, misteri Levinai, aš noriu jūsų paklausti - ar 
matote šiame kambaryje moterį, panašią į tą, kuri įsigijo jūsų 
parduotuvėje rudą kostiumą ir fetrinę skrybėlę? 

- Žinoma! Aš ją pastebėjau iš karto, kai tik čia įėjau. - Jis parodė 
pirštu į Džiną Estėj. 

- Jūs nesuklydote? 

- Garantuoju šimtu procentų. 

- Užtenka? - kreipėsi Vulfas į Kramerį. 

Džinai Estėj, sėdėjusiai, kaip jau sakiau, tarp Stebinso ir moters 
policininkės, buvo laiko pagalvoti. Tik pamačiusi Leviną, ji 
suprato, kad kostiumo ir kepurės pirkimo faktas neginčijamai 
įrodytas, juo labiau kad ir Levino brolis patvirtintų jo parodymus. 
Ji nelaukė, ką atsakys Krameris, o atsakė pati. 

- Taip, tai faktas! - riktelėjo ji. - Aš buvau labai kvaila, kad 
nupirkau kostiumą ir skrybėlę Klerai Goran. 

Išaiškėjo, kad Vulfas buvo teisus, susodinęs damas tarp moterų 
policininkių. Kai tik misis Goran pašoko, norėdama pulti Džiną 
Estėj, ją tuoj pat sugriebė kaimynė. Perlis Stebinsas suteikė 
galimybę savo kolegei pasirūpinti Džina Estėj, o pats visą savo 

dėmesį sutelkė į Denį Goraną, kuris norėjo pulti į pagalbą savo 
žmonai. Goranas numetė nuo peties sunkią Stebinso ranką ir 
pašoko nuo kėdės. 

- Tai šmeižtas! - suspiegė jis, rodydamas drebančiu pirštu į 
Džiną Estėj. - Ji melagė ir žudikė! O tu, Iganai, Žinai apie tai. Tu 
žinai ir apie tai, kad ji mus apgavo, ir apie tai, kad jis pats žadėjo 
suvesti su ja sąskaitas. Kvailys jis buvo, jei tikėjosi su ja susidoroti. 
Dabar ji bando primesti man žmogžudystę ir tave įklampinti. 

- Ką gi! -sugirgždėjo Iganas. - Tegul ta šunsnukė sėda į elektros 
kėdę! 

- Jūs sugavote mane, Vulfai, būkite prakeiktas! - tęsė Goranas. 
- Aš ne bukaprotis ir galiu pasakyti, kad mano dainelė sudainuota. 
Nei mano žmona, nei aš visiškai nieko nežinojome apie žmogžu- 
dystes. Aš galėjau kai ką įtarti, bet tiksliai nežinojau. Dabar aš 
papasakosiu viską, ką Žinau. 

- O aš nenoriu šito žinoti, - rūsčiai atsakė Vulfas. - Aš jau 
baigiau su jumis terliotis. Misteri Kramer, išveskite, prašau, iš čia 
visus šiuos niekšus. Mano žodžiai, suprantama, skiriami tik tiems, 
kurie jų nusipelnė. 

Po trijų dienų, penktadienį, vienuoliktą valandą, kai aš spaus- 
dinau laišką vienam orchidėjų kolekcionieriui, į kabinetą iš oran- 
žerijos nusileido Vulfas. Užuot atsisėdęs už savo rašomojo stalo, 
jis priėjo prie seifo, atidarė jį ir kažką iš ten išėmė. Aš ėmiau jį 
stebėti - man nepatinka, kai jis pats ko nors imasi ir padaro netvarką 
seife. Jis paėmė užrašų knygutę su nelegalių imigrantų adresais ir 
pavardėmis ir pasuko link durų. Aš atsistojau, norėdamas eiti 
paskui jį, bet jis atsisuko į mane ir pasakė: 

- Pasilik čia, Arči. Aš nenoriu, kad tu būtum nusikaltimo 
bendrininkas. 

- Nesąmonė! Aš noriu pasėdėti kameroje kartu su jumis. 

Vulfas nuėjo į virtuvę, išėmė iš spintos didelę keptuvę, padėjo 
ją ant stalo ir rūpestingai išklojo jos dugną folija. Aš atsisėdau ir 
stebėjau, ką jis daro. Jis atvertė knygutę, išplėšė lapą, suglamžė jį 
ir numetė į keptuvę, paskui tą patį padarė su antru, trečiu ir visais 
kitais. Kai į keptuvę jau buvo sumesta dešimt dvylika lapų, jis juos 
padegė ir vis mėtė naujus lapelius, kuriuos plėšė iš knygutės. 

- Na štai! - patenkintas sumurmėjo Vulfas ir nuėjo prie 
kriauklės nusiplauti rankų. 

Aš išmečiau tuščią viršelį į šiukšlių dėžę. 

Atvirai šnekant, tada aš pagalvojau, kad Vulfas truputį pasku- 
bėjo: tardymui galėjo prireikti papildomų liudytojų. Tačiau jau 
praėjo keli mėnesiai ir buvo tylu. Goraną ir Iganą nuteisė, o kad 
patvirtintų, jog Džina Estėj įvykdė ypatingai sunkų nusikaltimą, 
prisiekusiesiems - septyniems vyrams ir penkioms moterims - 
užteko keturių valandų. 


 UISUS, 
IŠSKYRUS ŠUNIĮ, 
-Į POLICIJĄ! 


Nors saulėtą orą, be abejonės, aš labiau mėgstu negu darganą, 
bet darbas yra darbas ir jo neatidėsi iki to laiko, kol išsisklaidys 
debesys. Tą lietingą antradienį man prireikė išvykti į miestą. 
Užsimetęs ant pečių svetimą apsiaustą, kurį reikėjo grąžinti savi- 
ninkui, aš išėjau iš Niro Vulfo namo Trisdešimt penktojoje Vakarų 
gatvėje, Manchetene, ir pasukau link Arboro gatvės, į Grinič 
Vilidžo pusę. 

Aš nenuėjau nė pusės kelio, kai nustojo lyti; sukaitęs nuo greito 
ėjimo nusivilkau apsiaustą, sulanksčiau jį šlapiąja puse į vidų, 
pasikišau po pažastimi ir nužingsniavau toliau. Arboro gatvė iš 
abiejų pusių apstatyta plytiniais pastatais, daugiausiai keturaukš- 
čiais. 29-as1s namas niekuo iš jų neišsiskyrė. 

Aš prisiartinau prie jo, bet į vidų nėjau. Prie įėjimo stovėjo 
policijos mašina, ir tvarkos saugotojas, nutaisęs reikšmingą veidą, 
klausinėjo susirinkusių smalsuolių: 

- Kieno šitas šuo? 

Greta jo tupėjo juodas permirkęs šuo. Aš neišgirdau, kad kas 
nors būtų pareiškęs savo teises į šunį - galbūt todėl, kad tuo 
momentu atkreipiau dėmesį į privažiavusią mašiną, iš kurios išlipo 
civiliai apsirengęs vyriškis. Jis nerūpestingai linktelėjo policinin- 
kui ir dingo už 29-ojo namo durų. 

Būtų per maža pasakyti, kad aš šį Žmogų pažinojau. Gal 
Seržanto Perlio Stebinso pasirodymas ir neprivertė manęs drebėti, 

bet pats jo atvykimas nedviprasmiškai bylojo apie tai, kad name 
yra lavonas. Įsivaizduoju, kas atsitiktų, jeigu aš paprašyčiau leisti 
įeiti ir apsikeisti apsiaustais su vienu tipu, kuris, išeidamas iš 
Vulfo, atsitiktinai pagriebė mano apsiaustą. Mano pasirodymas 
įvykio vietoje tikriausiai sukeltų seržantui Perliui blogus jausmus 
ir aš paprasčiausiai nesugrįžčiau namo papietauti. 

Policininko aš nepažinojau. Kai ėjau pro šalį, jis griežtai į mane 
pažiūrėjo ir paklausė: 

- Ar tai jūsų šuo? 

Šuo pasitrynė į mano kelį. Aš sustojau ir paglosčiau jo juodą 
šlapią galvą, o paskui, užtikrinęs policininką, kad šuo ne mano, 
nužingsniavau toliau. Kvartalo gale aš pasukau už kampo ir 
patraukiau atgal į miestą. Vėjas papūtė iš vakarų, bet neišsklaidė 
drėgmės, kuri po lietaus vis dar laikėsi ore. 

Nemažą kelio gabalą nupėdinęs aš vėl pamačiau šunį. Mecha- 
niškai ištiesiau ranką link šuns galvos, bet laiku suturėjau. Kaip 
gaila. Šuo pripažino mane ir aiškiai nepaliks ramybėje, o mėtyti 
akmenimis ir varyti jį šalin Devintojoje aveniu ne visai padoru. 
Galima, aišku, sėsti į taksi ir pasprukti, bet vargu ar tai bus 
sąžininga gyvulėlio, kuris taip aukštai įvertino mano asmeninį 
žavesį, atžvilgiu. Galų gale nusprendžiau nuvesti šunį į šuninin- 
kystės draugiją, kad ten pagal antkaklį nustatytų savininką. 

Tuo momentu, kai aš apsisprendžiau, žvarbus vėjo gūsis nup- 
lėšė man nuo galvos kepurę. 

Aš nemėgstu rizikingų cirko vaidinimų, bet į šį šunį vertėjo 
pažiūrėti. Jis išnėrė prieš didelį sunkvežimį, brūkštelėdamas uode- 
ga per šlapią bamperį, iššoko tiesiog 1š po vieno lengvojo automo- 
bilio ratų, lengvu judesiu išsisuko nuo kito ir atsidūrė priešingoje 
gatvės pusėje, kur pagriebė kepurę iš po kažkokio storulio kojų. 
Grįžtančio šuns jau nelydėjo stabdžių Žviegimas ir vairuotojų 
keiksmai, bet vaizdas buvo toks pat įspūdingas. Po minutės jis 

stovėjo prieš mane, išdidžiai iškėlęs galvą ir vizgindamas uodegą. 
Kepurė buvo gana purvina ir, švelniai tariant, drėgna, bet aš 
nusprendžiau šuns neskaudinti ir ją užsidėjau. Tai pakeitė įvykių 
raidą. Sustabdžiau taksi, pasodinau šunį šalia savęs, o vairuotojui 
nurodžiau Niro Vulfo adresą. 

Mano planas buvo toks: atsivesti šitą kepurių medžiotoją į 
viršų, į savo kambarį, ir paskambinti į šunininkystės draugiją, kad 
ką nors atsiųstų jo paimti. Bet argi aš galėjau praleisti tokią puikią 
progą panervinti Vulfą? Ne, negalėjau, ir todėl nusirengęs nuėjau 
pas jį į kabinetą. 

- Kur tave velnias nešiojo? - piktai paklausė Vulfas. - Mes 
nusprendėme darbą pradėti šeštą, o dabar jau po šešių penkiolika. 

Pagaliau jis pakėlė akis nuo knygos. 

- Kas čia? - niūriu balsu paklausė jis, rodydamas į mano 
bendrakeleivį. 

- Šuo. 

- Matau. Nedelsiant išvesk jį. Aš nenusiteikęs juokauti. 

- Tuojau, sere. Apskritai, aš galiu jį laikyti savo kambaryje, bet, 
aišku, jis laipios laiptais ir bėgs per holą, kai vesiu ji pasivaikščioti. 
Jo vardas Niras, otai, kaip žinoma, reiškia “juodas"'. Bet jeigu jums 
nepatinka, vardą galima pakeisti. Pavyzdžiui, Vabalas arba Aga- 
tas, arba Juodis, arba... 

- Nekalbėk nesąmonių! 

- Atleiskite, sere. Aš juk toks vienišas, ypač tomis valandomis, 
kai jūs būnate oranžerijoje. Jūs auginate orchidėjas, Teodoras - 
11igauodeges papūgas, Fricas mėgsta vėžlių sriubą... Tai kodėl man 
negalima laikyti šuns? Tiesa, vardą reikės pakeisti, dabar jis 
užregistruotas kaip Čempionas Niras iš Bantiskuto. 

Aš visko tikėjausi - bet tik ne to, kas įvyko. Vulfas pakilo nuo 
savo numylėto krėslo ir pasilenkė prie šuns, apdovanodamas jį 
žvilgsniu, kokiu niekada nežiūrėdavo nė į vieną gyvą būtybę, 
neišskiriant ir manęs. 

- Tai labradoras, - pasakė jis. 

Mokslas - šviesa, tinginystė - tamsa, pagalvojau aš ir balsu 
pasakiau: 

- Taip, sere. Aš manau, kad privatus detektyvas be šuns - tai ne 
detektyvas. 

- Labradoro, - pamokomai tęsė Vulfas, - platesnė kaukolė ir 
didesnės smegenys lyginant su kitais šunimis. Vaikystėje aš 
draugavau su vienu kiemsargiu, kurio buvo žema kaukolė, bet tada 
nemaniau, jog tai - trūkumas. Neprisimenu, ar aš išvis mačiau 
šunelyje nors vieną trūkumą... Šiandien aš į jį pažiūrėčiau kritiš- 
kiau. Beje, ar tu, prieš nukniaukdamas šunį, pagalvojai, kokių 
nemalonumų reikia laukti? 

Kai ką nauja sužinojau apie šį didelį storą genijų, mano šefą: jis 
neturėjo nieko prieš šunį, bet tik su salyga, kad aš už jį būsiu 
atsakingas. Tokiu būdu, Vulfas liks nuošalyje, bet jeigu kas nors 
jam nepatiks, jis galės burbėti ir reikšti man savo nepasitenkinimą. 
Kai dėl manęs, tai, išėjęs į užtarnautą poilsį, aš greičiausiai įsigysiu 
šunį, o dar geriau - du, bet tik ne mieste. 

Aš apsigalvojau. 

- Dėl netvarkos aš nepagalvojau. Gerai, reikės atiduoti... 

- Bet aš nenoru eiti prieš tavo norą, - atkakliai laikėsi Vulfas. 
- Geriau namuose kęsti šunį, negu gėrėtis tavo susiraukusia 
f1zionomija... Iš kur šuo? 

Aš atsisėdau prie stalo ir pradėjau pasakoti. Niras - tas keturko- 
jis - išsitiesė po mano kėde ir įkniaubė nosį į bato galiuką. 
Pavaizdavau viską iki smulkmenų ir, pasakojimui einant į pabai- 
gą, įtikinau Vulfą, kad šuo iš tikrųjų pavogtas. Šį kartą Vulfas 
tylėjo. Aišku kodėl - jis norėjo ir turėti šunį pats, ir tuo apkaltinti 
mane. 

- Duokim jam Agato vardą, - pratarė jis po ilgokos pauzės. 

- Paskambinsuu į draugiją, tegul pasiima. 

Aš pasilenkiau prie telefono. 

- Ne. Yra geresnis variantas. Paskambink kuriam nors draugui 
į policiją, pranešk antkaklio numerį ir paprašyk, kad nustatytų 
savininką. Su juo tiesiogiai ir susisieksime. 

Jis tempė laiką. Galėjo taip būti, kad savininko nėra tarp gyvųjų 
arba jis sėdi kalėjime, arba nenorės atsiimti savo šuns, ir tada 
Vulfas galės pasilikti jį sau. Nenorėdamas su juo ginčytis, aš 
paskambinau pažįstamam seržantui ir jis pažadėjo pranešti, kai tik 
ką nors sužinos. Įėjo Fricas ir pakvietė mus pietų. 

Pietūs kaip visada buvo nuostabūs, bet po jų sekantys įvykiai 
nebuvo tokie malonūs. Pokalbis už stalo - jeigu galima vadinti 
pokalbiu vieno žmogaus postringavimą - sukosi daugiausia apie 
šunis. Vulfas stengėsi pasirodyti žinovu. Jis tvirtino, kad šunys 
Centrinėje Afrikoje atsirado penktame tūkstantmetyje prieš mūsų 
erą, o tuo tarpu afganiškų kurtų pėdsakai buvo aptikti tik ketvirta- 
me tūkstantmetyje. Mano nuomone, visa tai įrodė tik tą, kad jis 
moka skaityti. 

Niras virtuvėje ėmė ir sukėlė furorą. Vulfas liepė jį vadinti 
Agatu, ir Fricas, paduodamas mums salotas, paskelbė, kad Agatas 
protingas ir pasižymi nuostabiomis manieromis. 

-Ir vis dėlto, - atsargiai pasiteiravo Vulfas, - arjobuvimas name 
nesukels nereikalingų sunkumų? 

- Atvirkščiai, - užtikrino Fricas, - visi Agatu bus patenkinti. 

Po pietų, negalėdamas daugiau klausytis Žinių iš šunininkystės 
srities, išvedžiau Nirą pasivaikščioti, o paskui uždariau jį savo 
kambaryje. Reikia pripažinti, kad šuo iš tikrųjų mokėjo elgtis. Aš 
“ įsakiau jam gulėti ir jis gulėjo, o kai priėjau prie durų, jo didelės 
akys geriau už bet kokius žodžius pasakė, kaip jam norėtųsi sekti 
paskui mane, - bet jis neatsikėlė. 

Mes su Vulfu sėdėjome kabinete, studijuodami orchidėjų 
mėgėjų sąrašus, kai pasigirdo skambutis į duris. Žvilgtelėjau i 

laikrodį - buvo pusė vienuolikos - ir nuėjau į holą. Pažiūrėjęs pro 
akutę, pamačiau pažįstamą inspektoriaus Kramerio figūrą. 

Pravėręs duris, mandagiai pasiteiravau: 

- Na, ką? 

- Man reikia Vulto. 

- Jau vėlu. Kokiu reikalu? 

- Dėl šuns. 

Nė vienas svečias, ypač tvarkos saugotojas, negali įeiti į Vulfo 
kabinetą be šeimininko leidimo. Bet šitas atvejis man pasirodė 
ypatingas. Sekundę pagalvojau, paskui atidariau duris ir nuošir- 
džiai pakviečiau: 

- Užeikite. 

- „Tiksliau pasakius, - tarė Krameris, mėgstantis tikslumą, - 
norėčiau, kad informaciją man suteiktų Gudvinas. 

Inspektorius sėdėjo raudonos odos krėsle; veidas kaip visada 
raudonas, akys kaip visada šaltos, balsas niurzgus. Viskas kaip 
paprastai. 

- Kodėl tu jį čia atvedei? - išreiškė nepasitenkinimą Vulfas. 

Krameris atsakė už mane: 

- Mano prašymu. Aš jaučiu, kad jūs esate įsipainioję į šį reikalą, 
ir noriu Žinoti, kokį vaidmenį atliko šuo. Na, Gudvinai? 

- Šuo? - nekaltai pasiteiravau aš. 

Inspektorius suspaudė lūpas. 

- Gerai, paaiškinsiu. Jūs paskambinote į policijos nuovadą ir 
paprašėte sužinoti, kas šuns šeimininkas. Kai seržantas sužinojo, 
kad šuns šeimininkas buvo kažkoks Filipas Kampfas, kurį šian- 
dien nužudė Arboro gatvėje, 29-ajame name, jis pranešė apie tai 
man, Žmogžudysčių tyrimo brigadai. Policininkas, kuris budėjo 

prie 29-0jo namo, pasakė: šuo nusekė žmogų, kuris teigė, kad šuo 
ne jo. Policininkui parodė jūsų fotonuotrauką, ir jis jus atpažino. 
Jis laukia mašinoje. Pakviesti? 

- Ne, ačiū, nebūtina. 

- Šuo nusekė jus. 

Aš kukliai nuleidau akis. 

- Mane sekioja šunys, mane sekioja merginos, kartais sekioja 
net jūsų sekliai. Ką padarysi... 

- Nevaidinkite komedijos. Šuo priklausė nužudytajam, o jūs jį 
nusivedėte iš nusikaltimo vietos. Kur šuo? 

Čia įsiterpė Vulfas. Jo balsas buvo ramus ir tvirtas. 

- Jūs visiškai nepagrįstai kaltinate misterį Gudviną. Jis nenusi- 
vedė šuns. Patariu jums pakeisti toną. 

Vulfas man nuolaidžiauja - tiesiog stebuklas. Agato savininkas 
miręs - štai ir priežastis. 

- Žinau tik viena, - varė savo Krameris. - Žmogus, vardu 
Ričardas Miganas, gyvenantis tame name, tvirtina, kad ryte buvo 
pasjus irjūs atsisakėte imtis jo bylos. - Krameris pasikasė smakrą. 
- Miganas, kuris vos netapo nusikaltimo liudininku, prisipažįsta, 
kad kreipėsi į jus. Tęsiam toliau. Praėjus pusvalandžiui po žmog- 
žudystės, netoli namo pasirodo Gudvinas ir pavagia... na, gerai, 
šuo nuseka jį. Šuo, kuris priklausė nusikaltimo aukai! Į ką tai 
panašu? - Jis pasipūtė kaip kalakutas. - Aš jums ne pirmą kartą 
sakau - kai aš imuosi bylos, tai nenoriu matyti nei jūsų, nei 
Gudvino dešimties mylių spinduliu nuo nusikaltimo vietos. Nes 
žinau, ko iš jūsų tikėtis. Bet jeigu jau į tą reikalą įklimpote, niekur 
nedingsite, ir aš išsiaiškinsiu, kur čia slypi priežastis. Ir dar - kur 
šuo? 

Vulfas atsipūtė ir palingavo galvą. 

- Bijau. - ištarė jis beveik draugiškai, - kad jūs veltui gaištate 
laiką. O dėl misterio Migano, tai jis paskambino šiandien rytą, 

susitarė susitikti ir atėjo vienuoliktą. Pokalbis buvo trumpas. Jis 
norėjo susekti vieną žmogų, bet nesuspėjo pasakyti nei vardo, nei 
kitų smulkmenų. Iš to, kad jis paminėjo žmoną, supratau, kad jam 
iškilo šeimyninės problemos, o aš, kaip jums Žinoma, tokiais 
dalykais neužsiimu. Man atsisakius, jis įniršo. Miganas iššoko iš 
kambario ir netyčia vietoj savo apsiausto pagriebė misterio Gud- 
vino. Tęsk, Arči. 

Krameris pažiūrėjo į mane ir aš nuolankiai sutikau. 

- Jo apsiaustas tokios pačios spalvos, kaip ir mano, tik senesnis, 
tad sukeitimą pastebėjau ne iš karto. Ryte paskambino Miganas, 
pasakė savo adresą, aš ir nuėjau ten, 0 prie namo pamačiau Žmonių 
minią ir policijos mašiną. Atvažiavo Perlis Stebinsas, o aš su juo 
susitikti nenorėjau. Paglosčiau šunį, kuris ten sukinėjosi, ir nu- 
žingsniavau namo. Tik Devintojoje aveniu pastebėjau, kad šuo 
eina paskui mane. Aš net minties tokios neturėjau vogti jį. Argi aš 
būčiau skambinęs į policiją ir prašęs sužinoti jo vardą, jeigu būčiau 
pavogęs? 

- Kol kas nežinau. Kai tik scenoje pasirodo Vulfas arba jūs, 
niekada negali būti užtikrintas. Kur šuo? 

Vulfas nesuspėjo užbėgti man už akių ir aš išpyškinau: 

- Viršuje, mano kambaryje. 

- Atveskite jį čia. 

Aš atsistojau, bet Vulfas šaižiai suriko: 

- Arči! 

Aš atsigręžiau. 

- Taip, sere? 

- Kas per skubėjimas... - Šį kartą jis kreipėsi į Kramerį. - Nors 
iš pažiūros šuo atrodo protingas, bet nemanau, kad jis sugebės 
atsakyti į jūsų klausimus. Be to, aš visiškai nepageidauju, kad jis 
lakstytų mano kabinete. 

- Aš irgi. 

- Tai kam jis čia reikalingas? 

- Šunį aš išsivesiu, reikia kai ką patikrinti. 

Vulfas kietai sučiaupė lūpas. 

- Kažin, ar tai įmanoma. Misteris Gudvinas, radęs šunį be 
šeimininko, be pastogės, prisiėmė sau tam tikras pareigas ir turi jas 
vykdyti. Jį laikysime pas mus tol, kol misteris Gudvinas įsitikins, 
kad tolesnis gyvulėlio likimas aiškus. Argi ne taip, Arči? 

Jeigu būtumėme vieni, aš tikrai išdrėbčiau viską, ką galvoju, 
bet Kramerio buvimas mane varžė. 

- Visiškai teisingai, - sutikau aš ir atsisėdau į savo vietą. 

- Matote, - su liūdesiu veide Vulfas kreipėsi į inspektorių, - 
laikinai šuo pasiliks čia. 

- Nesąmonė. Aš jį išsivesiu. 

- Nejaugi? Jūs turite įsakymą? Orderį, kad areštuotumėt svarbų 
liudininką? 

Iš pradžių Kramens išsižiojo, paskui susičiaupė. Jis sugniaužė 
kumštį ir pasilenkė į priekį. 

- Paklausykite, Kampfas, žmogus, kurį nužudė, gyveno Pen, 
netoli Arboro gatvės. Po penkių dvidešimt, vakare, jis atėjo į 29- 
ajį nainą, vesdamasis už pasaitėlio šunį. Sargas Olsenas - jis 
dešimties minučių išbėgo šuo be pavadėlio, o paskui jį - Žmogus. 
Jo vardas - Viktoras Talentas, jis advokatas, gyvena antrame 
aukšte. Talentas tvirtina, kad skubėjo į susitikimą darbo reikalais 
ir, radęs hole šunį, išvijo jį galvodamas, kad šuo benamis. Talentas 
nuėjo, o šuo pasiliko lauke. 

Krameris atgniaužė kumštį ir atsilošė krėsle. 

- Dar po dvidešimties minučių Olsenas išgirdo, kad jį kažkas 
šaukia ir išėjo į holą. Ten buvo dviese - gyvas ir negyvas. Gyvas 
- tai Rosas Šefis, dailininkas, jis nuomoja studiją penktame aukšte. 
O negyvas - tai tas pats žmogus, kuris atėjo su šunimi. Vyriškį 

pasmaugė pavadėliu. Šefis sako, kad lavoną aptiko atsitiktinai, kai 
leidosi laiptais, ir daugiau nieko nežino. Jis ten pasiliko, kol 
Olsenas paskambino. Patrulinė mašina atvažiavo be dviejų minu- 
čių šeštą. Seržantas Stebinsas - po šešių dešimt, Gudvinas - po 
šešių dešimt. Stebėtinas sutapimas, tiesa? 

Vulfas šyptelėjo. 

- Pavadėlį rado Kampfo apsiausto kišenėje, - tęsė Krameris. - 
Laboratorijoje nustatė, kad juo Kampfą ir pasmaugė. Visi keturi 
gyventojai tuo metu buvo namuose: Viktoras Talentas, advokatas, 
antrame aukšte; Ričardas Miganas, jūsų pažįstamas, trečiame; 
Džeromas Alandas, naktinio klubo aktorius, ketvirtame aukšte, ir 
Rosas Šefis - penktame. Alandas tvirtina, kad ramiai miegojo, kol 
mes pabeldėme į jo duris. Miganas sako, kad nieko negirdėjo ir 
nieko nežino. 

Krameris vėl palinko į priekį. 

- Kas gi atsitiko? Kampfas atėjo pas vieną iš keturių. Gali būti, 
kad įeidamas į namą, atsegė šuns pavadėlį ir paliko gyvulėlį hole, 
nors aš asmeniškai tuo abejoju. Greičiausiai šuo buvo nusikaltimo 
liudininkas. Mums reikia jį nuvesti į namą ir pažiūrėti, prie kurių 
durų jis prieis. Ką mes dabar ir padarysime. Mano mašinoje sėdi 
palydovas. 

Krameris atsistojo. 

Vulfas palingavo galvą. 

- Jūs prasitarėte, kad misteris Kampfas gyveno Peri gatvėje. Ar 
kartu su šeima? 

- Ne. Viengungis, rašytojas. Jis buvo neblogai apsirūpinęs ir 
galėjo nedirbti. 

- Taigi šuo neturi šeimininko. Jis pas tave, Arči? 

- Taip, sere. 

Aš atsistojau ir nuėjau link durų, bet Vulfas vėl mane sustabdė. 

- Eik į savo kambarį, užsirakink duris ir būk ten, kol tave 
pakviesiu. Eik! 

Aš išėjau. Nėra prasmės prieštarauti Vulfui - dar ne laikas man 
atsistatydinti. Be to, jeigu jau jis nusprendė neatiduoti šuns, tai 
viską sugalvojo teisingai. Vienas dalykas, kai jūs sustabdote 
inspektorių, ir visai kas kita, kai jis pats laužiasi pro uždarytas 
duris. 

Beje, durų aš neužrakinau todėl, kad jau daug metų jų nerakin- 
davau ir supratimo neturėjau, kur raktai, bet pasilikau tarpduryje. 
Jeigu Krameris užlips, aš uždarysiu duris ir prispausiu koja. 

Niras, arba Agatas, kaip jums labiau patinka, norėjo prie manęs 
prieiti, bet liepiau jam pasilikti savo vietoje ir jis man pakluso. Iš 
apačios atsklisdavo balsai, nepasakysi, kad labai nuoširdūs, bet ir 
nepakankamai garsūs. Po to sunkūs Kramerio žingsniai pasigirdo 
jau hole ir trinktelėjo laukujės durys. 

Aš šūktelėjau: 

- Viskas tvarkoj? 

- Ne! - išgirdau žvėrišką riksmą. - Palauk, užrakinsiu duris! 
Dabar jau viskas. 

Kai aš nusileidau laiptais, Vulfas jau sėdėjo savo krėsle. 

- Na ir reikaliukai! - užbaubė jis ant manęs, vos tik aš įėjau. - 
Tu tyčia čionai atsitempei tą šunį, ir štai rezultatas! 

Aš atsisėdau ir ramiai tariau: 

- Pirma, košę užvirėte jūs. Ir dar: jūs kaltas, kad negalėjome 
laiku pasitraukti, nes susiginčijote su Krameriu sužinojęs, kad šuo 
neturi šeimininko ir galima jį pasilikti. O jeigu policija rytoj turės 
įsakymą? 

Jis apmirė krėsle ir užsimerkė. Aš pažvelgiau į sieninį laikrodį: 
po vienuolikos dvi minutės. Tiek pat rodė ir mano. Abudu rodė 
šešias minutes, kai Vulfas atsimerkė. 

- Pagal Kramerio suteiktą informaciją, - L“ jis, - byla 
neturėtų sukelti ypatingų sunkumų. 

Aš tylėjau. 

- Jeigu pasisektų greitai išnagrinėti bylą, šuo policijos daugiau 
nedomintų. Vadinasi, paprasčiausias problemos sprendimas - rasti 
misterio Kampfo žudiką. Reikia tuoj pat tuo užsiimti. Mūsų laimė, 
kad yra priežastis - tu gali vėl nueiti pas Miganą ir apsikeisti 
apsiaustais. Taigi aš tavimi pasitikiu. 

- Aš sužavėtas, nuolankiai dėkoju. Kliento nėra, pinigų nėra... 
nieko nėra, išskyrus šunį su gerai išvystyta kaukole. 

Mano žodžiai greičiau būtų pramušę apsiaustą, kurio ėjau 
paimti į holą, negu storą genijaus odą. 

Tuo metu išsisklaidė debesys, nurimo vėjas. Ties Arboro 
gatvės kampu išlipau iš taksi ir nuėjau link 29-0jo namo, laikyda- 
mas rankoje apsiaustą. Pro užuolaidas antrame aukšte skverbėsi 
šviesa, o visas likęs namas skendėjo tamsoje. Užeiti pas Viktorą 
Talentą, kuris gyveno antrame aukšte, nebuvo prasmės. Aš prisig- 
laudžiau prie gaisrinio hidranto ir laukiau. 

Nuobodžiauti neteko, nes užgeso šviesa ir iš namo išėjo vyras. 
Jis permetė mane greitu žvilgsniu 1r nukulniavo gatve. 

Vargu ar kuris nors iš gyventojų šiandien laisvai galės vaikš- 
čioti po miestą. Ir iš tikrųjų. Mano pažįstamas nesuspėjo nueiti nė 
trisdešimties žingsnių, kai iš priešais esančios tarpuvartės išlindo 
figūra ir nusekė jį. Aš nepritariamai palingavau galvą. Reikėjo 
palaukti, kol nueis mažiausiai dar dešimt žingsnių. Solas Penzeris 
būtų leidęs nueiti ir dvidešimt, bet Solas - geriausia "uodega" 
pasaulyje. 

Kol aš viską kritiškai įvertinau, man šovė į galvą viena mintis. 
Gal Miganą policijoje išlaikys dar valandą ar dvi, o gal jis jau 
miega. Bet kokiu atveju, reikia naudotis proga. Artimiausiame 
skersgatvyje pasivijau vyriškį ir, nekreipdamas dėmesio į perse- 
kiotoją, kuris trypčiojo priešingoje gatvės pusėje, paklausiau: 

- Viktoras Talentas? 

- Jokių interviu, - atsakė jis, nelėtindamas žingsnio. 

- Ačiū už suteiktą garbę, - pasakiau, - bet aš ne reporteris. Mano 
vardas Arčis Gudvinas, aš dirbu Nirui Vulfui. Jeigu jūs sekundei 
sustotumėte, parodyčiau dokumentus. 

- Jūsų dokumentai manęs nedomina. 

- Na, gerai. Jeigu jūs išėjote tik pakvėpuoti grynu oru, tai jie, 
aišku, jūsų nedomina. Kitu atveju... Prašau, neatsisukite, jus seka 
policija. 

- Labai įdomu, - prisipažino jis, nekeisdamas tempo. - Ar jau 
įvykdėte gerų darbų normą šią parą? 

- Manau, kad gerus darbus dabar dirba misteris Vulfas: tik dėl 
praktikos jis tiria žmogžudystę. Aš pagalvojau, kad jums padėda- 
mas susilauksiu dėkingumo. Bet kokiu atveju, specialisto patari- 
mas nepamaišys, ypač jeigu jūs nenusiteikęs pasakyti pasivaikš- 
čiojimo tikslo. 

Jis nukulniavo pusę kvartalo, kol suvirškino mano pasiūlymą. 
Galų gale burbtelėjo: 

- Jūs minėjote dokumentus. 

Mes sustojome po žibintu ir aš išsitraukiau piniginę. 

- Aišku, aš suprantu, kad mane gali sekti, - ištarė misteris 
Talentas, - ir reikia atsargiai elgtis. Bet, gaila, neturiu patyrimo. 
Kam dirba Vulfas? 

- Nežinau. Jis sako, kad nori pasitreniruoti. 

Žibinto šviesoje aš apžiūrėjau savo pašnekovą: coliu už mane 
žemesnis, šiek tiek vyresnis ir jau su apvalėjančiu pilvuku. 

- Aš turiu su kai kuo susitikti, - ištarė Talentas. 

Aš nutylėjau. 

- Man paskambino moteris, ir mes susitarėme. Pokalbio turbūt 
klausėsi. 

- Abejoju. Vargu ar iki to priėjo. 

- Tikėkimės. Moteris neturi nieko bendra su žmogžudyste, kaip 
ir aš, bet kiekvienas, su kuriuo aš susitinku, automatiškai įtraukia- 

mas į įtariamųjų sąrašą. Aš neturiu teisės padaryti jai nemalonumų. 
Ir nesu tikras, kad sugebėsiu atsikratyti “uodegos". 

Aš išsišiepiau. 

- Ir manęs. 

- Kaip, jūs irgi mane sekate? 

- Žinoma. Dėl praktikos. 

Jis nesuprato mano juokų. 

- Veltui gaišite laiką, Gudvinai. Šita moteris neturi nieko 
bendra su žmogžudyste. Aš padariau didelę klaidą, paskirdamas 
jai pasimatymą už trijų kvartalų. Jūs norėtumėte jai perduoti, kad 
aš neateisiu, taip? 

- Kodėl gi ne, jeigu jau taip netoli. O jūs, savo ruožtu, užsukite 
paplepėti pas Nirą Vulfą. Štai taip reikia suprasti abipusį dėkingu- 
mą. 

Jis pagalvojo. 

- Ne šiandien. 

- Tada rytoj vienuoliktą. 

- Galbūt. 

- Puiku. - Aš daviau jam adresą. - Dabar atidenkite man kortas. 

Talentas iš kišenės ištraukė pinigų krūvelę ir ištiesė man 
dvidešimtinę. 

- Jeigu jūs mano agentas, tai reikia jums atlyginti. 

Aš vėl šyptelėjau. 

- Nuostabi advokato idėja. Deja, aš jums padedu tikėdamasis, 
kad jūs man taip pat padėsite. Tai kur jūs susitinkate? 

Jis įsikišo pinigus į kišenę. 

- Tegul bus taip, kaip jūs norite. Moters vardas Džuelė Džons. 
Ji laukia arba lauks ties Kmstoferio ir Grou gatvės sankryža. - 
Talentas pasižiūrėjo į laikrodį. - Mes turime susitikti vidurnaktį. 
Vidutinio ūgio, liekna, tamsiaplaukė ir tamsiaakė, ir labai dailutė. 
Pasakykite, kodėl aš neatėjau, ir perduokite, kad rytoj būtinai 
susitiksime. 

- Gerai. Jūs pasivaikščiokite ta kryptimi... Ir nesidairykite. 

Jis norėjo paspausti man ranką, kad išreikštų savo simpatiją, bet 
tai buvo ne ką geriau už pinigus. Kur garantija, kad jis ne 
žmogžudys? Aš apsimečiau, kad nieko nepastebėjau, ir mes 
nuėjome į skirtingas puses. 

Man reikėjo patikrinti, ar “uodega"' neprisiklijavo prie manęs. 
Kristoferio gatvėje aš staiga pasukau už kampo, sustojau ir lėtai 
suskaičiavau iki šimto. Pro šalį ėjo tik paprasčiausi praeiviai: 
simpatiška porelė, kažkur skubantis vaikinas. Aš paėjau kvartalą 
link Grou gatvės, sankryžoje nieko nepastebėjau, nužingsniavau 
toliau ir pasukau atgal. Po dvyliktos aštuonios minutės, sukdamas 
penktą ratą, pamačiau, kaip sustojo taksi. Išlipo moteris. 

Aš prisiartinau. Apšvietimas galėjo būti ir ryškesnis, bet, 
atrodo, ji buvo tokia, kokią man pavaizdavo. 

- Džons? - Moteris sudrebėjo, ir aš pridūriau: - Nuo Viktoro. 

- Kas jūs? 

Aš palingavau galvą. 

- Ne, pirma jūs. Aš juk galiu suskaičiuoti iki dešimties ir nueiti. 
Vienas, du, trys... 

- Mano vardas Džuelė Džons. Jo - Viktoras Talentas. 

- Dabar teisingai. 

Ir aš viską jai papasakojau: savo vardą ir profesiją, 1r kaip 
susipažinau su Viktoru. 

Ji palietė mano alkūnę ir paprašė: 

- Iškvieskite man taksi. 

Aš išlikau tvirtas. 

- Būtinai, gerbiamoji ponia. Mes lipame į taksi ir važiuojame 
pas Nirą Vultą. 

- Mes? - Ji atitraukė ranką. - Jūs iš proto išsikraustėte! 

- Klauskite, kieno norite, tik nemanau, kad kas nors būtų tokios 
pat nuomonės. Spręskite pati. Jūs su Talentu susitariate susitikti 

naktį, tarsi bijotumėte, kad kas nors nepamatytų jūsų kartu. Turbūt 
yra kokia nors labai svarbi priežastis, ir nebūtinai ji turi sietis su 
Kampto nužudymu, bet ir jos negalima atmesti, jūs sutinkate? Jūs 
galite pasirinkti - arba Vulfas, arba mielasis seržantas Stebinsas. 
Jis irgi norėtų su jumis kai ką aptarti. 

Jos nuotaika keitėsi kaip greičiai gerai suteptoje pavarų dėžėje. 
Iš pradžių jos akys tvykstelėjo tarytum aštrus kinžalas, bet paskui 
jose užsidegė švelnumas. Ji vėl paėmė mane už alkūnės, šį kartą 
abiem rankom. 

- Renkuosi jus, - sušnibždėjo Džuelė Džons tokiu balsu, nuo 
kurio galėjo atitirpti net šaldytuvas. - Aš neprieštarauju. Nuveskite 
mane kur nors. 

Ir mes nuėjome, o ranką ji vis dėlto pamiršo atitraukti. 

Septintojoje aveniu aš sustabdžiau taksi ir pasakiau vairuotojui 
adresą. 

- Kur mes važiuojame? 

Aš išaiškinau mis Džons, kad važiuojame pas Nirą Vulfą. 
Vargšelė nežinojo, ką daryti. Bartis nėra tikslo. Rėkti? Aš papras- 
čiausiai nuvešiu ją į policiją. Geriausiai būtų mane suvilioti ir, 
jeigu būtų laiko - sakysime, trys ar keturios valandos, - ji galėjo 
pasiekti tam tikrų laimėjimų. Bet laiko kaip tik jai ir trūko. Taksi 
privažiavo prie namo, aš išlipau, padaviau jai ranką ir palydėjau iki 
durų. Duris atidarė Fricas. 

- Ar yra misteris Vulfas? - paklausiau aš. 

- Kabinete. 

Jis palydėjo mis Džons tokiu žvilgsniu, kokiu žiūrėdavo į visas 
čia ateinančias moteris, kiekvienoje jų įžvelgdamas raganą, galin- 
čią priversti Vulfą atsisakyti viengungio gyvenimo. Paprašiau 
nuvesti damą į svetainę, pasikabinau apsiaustą bei kepurę ir nuėjau 
į kabinetą. 

Vulfas skaitė. Viduryje kambario, susisukęs į kamuoliuką, ant 
geriausio kilimo gulėjo šuo. Jis pasisveikino su manimi, pakelda- 

mas snukį ir stipriai stuksendamas uodega į grindis. Vulfas pasi- 
tenkino negarsiu burbtelėjimu. 

- Aškaikąatvedžiau, - pranešiau jam. - Prieš supažindinantją... 

- Ją? Tame name gyvena vieni vyrai! Tik tu galėjai iškapstyti 
ten moterį. 

- Paleisti? - Nesulaukęs atsakymo, aš papasakojau jam visą 
istoriją be nereikalingų smulkmenų, bet ir nepraleisdamas nieko 
svarbaus. - Aš, žinoma, galėjau pakalbėti su ja pats, - pridūriau, - 
bet tai per daug pavojinga. Maždaug per šešias minutes, važiuoda- 
mas taksi, pajutau jai... e-e... broliškus jausmus. 

- Gerai, pakviesk ją šen. 

Aš atidariau duris į svetainę ir pašaukiau: 

- Prašau, mis Džons. 

Ji įėjo ir, praeidama pro šalį, liūdnai man nusišypsojo, tuo vos 
nepriversdama mano širdies plakti smarkiau, jei ne viena aplinky- 
bė, kuri nukreipė mano dėmesį: pasirodžius įaunai damai, šuo 
stryktelėjo ir metėsi prie jos, džiaugsmingai vizgindamas uodegą. 

- Tačiau... - sumurmėjo Vulfas. - Laba diena, mis Džons. Aš - 
Niras Vulfas. Koks šuns vardas? 

Galima tik stebėtis. Šuo Vulfo name buvo jai didelis netikėtu- 
mas, bet jokių susijaudinimo požymių ji neparodė. Ramiai pakasė 
šuns pakarpą ir atsisėdo į raudoną krėslą. 

- Įdomus klausimas, - pasakė ji. - Jūs klausiate manęs, koks jūsų 
šuns vardas? 

- Ajajai, - Vulfas nusivylė. - Iš to, ką man pranešė misteris 
Gudvinas, aš tikėjausi visai ko kito: jūs sakote, kad ketinote 
susitikti su misteriu Talentu labai svarbiais asmeniniais reikalais ir 
kad nepažinojote Kampfo arba pažįstate jį tik iš nuogirdų. Šuns 
elgesys šitą versiją paneigė. Šuo jus atpažino, o jis priklausė 
mirusiajam. Vadinasi, jūs pažįstama su misterniu Kampfu. Jeigu 
norėsite tai paneigti, misteris Gudvinas ir kiti patyrę Žmonės 

pradės raustis jūsų praeityje ir dabartyje - o tai, sutikite, nemalonu, 
nors jūsų sąžinės ir neslegia žmogžudystė, o tik kelios menkos 
nuodėmės... Koks šuns vardas? 

Ji įdėmiai pasižiūrėjo į mane, aš - taip pat. Čia, ryškioje 
šviesoje, aš nusistebėjau Talento santūrumu, kuris pavadino ją tik 
“labai dailute". Reikia pastebėti, kad dabar ji visai negalvojo apie 
savo išvaizdą. 

Kelias sekundes padvejojusi, ji pasakė: 

- Juodis. 

Šuo padėjo galvą prie jos kojų ir suvizgino uodegą. 

- Dieve... - subumbėjo Vulfas. - Nejaugi nebuvo galima sugal- 
voti nieko geresnio? 

- Kito vardo aš nežinau. 

- Jūsų vardas Džuelė Džons? 

- Taip. Apskritai aš dainuoju naktiniame bare, bet dabar nedir- 
bu. - Ji labai maloniai nusišypsojo, bet tai nė kiek nepaveikė Vulfo. 
- Patikėkite, misteri Vulfai, jeigu aš ką nors Žinočiau apie žmog- 
žudystę, su malonumu jums viską papasakočiau. Aš manau, kad 
jūs geras ir supratingas Žmogus. 

- Ar jūs artimai bendravote su misteriu Kampfu? - sausai 
paklausė Vulfas. 

- Taip. - Ji nusišypsojo. Būtent taip vienas supratingas Žmogus 
gali nusišypsoti kitam. - Tam tikrą laiką. Išskyrus du paskutinius 
mėnesius. 

- Susipykote? 

- One. Tik nustojau su juo susitikinėti. Atsirado kiti... interesai. 

- Kada matėte jį paskutinį kartą? 

- Prieš dvi savaites, klube. 

- Kaip jums atrodo: kas galėjo jį nužudyti? 

- Neturiu supratimo. 

Vulfas atsirėmė į krėslo atlošą. 

- O su misteriu Talentu jūs artimai bendraujate? 

- Ne, jei jūs galvojate... Na, aišku, mes buvome draugai. 
Anksčiau aš gyvenau tame pačiame name, trečiame aukšte. 

- Ilgai? 

- Apie metus. Aš išsikrausčiau... tuoj pasakysiu... prieš tris 
mėnesius. Turiu mažą butelį Keturiasdešimt devintojoje. 

- Tokiu atveju, jūs pažįstate ir kitus - Miganą, Šefį, Alandą? 

- Aš pažįstu Rosą Šefį ir Džerį Alandą, bet ne Miganą. Kas jis? 

„- Gyvena trečiame aukšte. 

Ji linktelėjo. 

- A, mano buvusiose valdose... Tikiuosi, jis pataisė tą amžinai 
klibantį stalą. Štai ir priežastis, dėl kurios aš persikėliau kitur 
gyventi, - nemėgstu kambarių, apstatytų svetimais baldais. O jūs? 

Vulfas susiraukė. 

- Ko gero, taip pat. Kiek aš atsimenu, dabar jūs turite nuosavus 
baldus. Misteris Kampfas pagelbėjo? 

Mis Džons nusijuokė. 

- Matau, kad jūs nepažinojote Filo. 

- Tai kas gi - Šefis? Alandas? 

- Ne ir dar kartą ne. - Ji kalbėjo visai nuoširdžiai. - Paklausykite, 
misteri Vulfai. Tai vieno gero draugo dovana. Misteris Gudvinas 
sakė man, kad jus domina žmogžudystė, tai ar verta kapstytis 
purve? Palikime baldus ramybėje. 

Vulfas neprieštaravo. 

- Jūsų pasimatymas su misteriu Talentu... Kokiu tikslu? 

Ji linktelėjo. 

- Aš apie tai galvojau, tai yra galvojau, kad reikės atsakyti į tokį 
klausimą. Aš paskambinau Vikui - misteriui Talentui, - kai tik 
išgirdau per radiją apie Filo nužudymą. Vis dėlto jie kaimynai, ir 
aš norėjau pašnekėti su Viku. 

- Kodėl ne telefonu? 

- Jis nenorėjo kalbėti telefonu. 

- O kam tas paslaptingumas? 

Mis Džons vėl nusijuokė. 

- Na, misteri Vulfai... Jūs pats manęs klausinėjote apie baldus, 
tiesa? Tai kam reikia, kad mane kas nors matytų su Viku Talentu? 

Vulfas pralaikė ją iki dviejų, ir aš galiu papasakoti visas 
smulkmenas, bet vargu ar tai jums kuo nors padės. Jis negalėjo jos 
niekuo apkaltinti ir užspeisti į kampą. Jau du mėnesius ji nesilankė 
Arboro gatvėje, seniai nematė nei Šefio, nei Alando, nei Talento, 
nekalbantjau apie Miganą, kurio išvis nepažinojo. Ji nieko neįtarė, 
kas būtų galėjęs nužudyti Kampfą. Vienintelė detalė, kuri sudomi- 
no Vulfą, buvo apie Juodį: Džuelės duomenimis, nėra tokio 
Žmogaus, kuris pareikštų savo teises į Juodį; apie paveldėtojus jai 
neteko girdėti. 

Kai ji atsistojo, šuo pakilo taip pat. Aš palydėjau mis Džons, 
įsodinau į taksi ir grįžau. 

- Kur Juodis? - pasiteiravau aš. 

- Kas? - pasipiktinęs paklausė Vulfas. 

- Gerai. - Aš pasidaviau. - Kur Agatas? 

- Apačioje, pas Fricą. Jis miegos ten. Tu jo nemyli. 

- Tai netiesa, bet tebūnie, kaip jūs norite. Šiaip ar taip, rytoj jį 
išsives policija. 

- Jie neateis. 

- Statau dvidešimt prieš vieną, kad rytoj jie čia atsivilks dar iki 
pusiaudienio. 

Vulfas linktelėjo. 

- Ir aš panašiai galvojau. Todėl, kol tavęs nebuvo, paskambinau 
Krameriui ir su juo susitariau. Devintą valandą ryto tu turi nuvykti 
su šunimi į Arboro gatvę. Vidurdienį šunį parveši atgal. Po to 
policija pažadėjo ištisą parą šuns neliesti. Tikiuosi, kad tame name 
surasi sukalbamesnį žmogų negu mūsų žavioji mis Džons. 

Buvo nuostabus saulėtas rytas. Aš nepasiėmiau su savimi 
Migano apsiausto: šį kartą nereikėjo jokio preteksto, kad galėčiau 
ten apsilankyti, o, be to, kažin ar būtų atsiradusi galimybė jais 
apsikeisti. 

Tvarkdariai jau buvo savo vietose. Aš pasakiau palydovui - 
kresnam, vidutinio amžiaus vyriškiui, apsirengusiam civiliai, - 
kad šuns vardas Juodis, ir perspėjau, paduodamas pavadėlį: 

- Jeigu jis jums įkąs, kaltinkite save. 

- Neįkąs. Taip, Juodi? - Palydovas patapšnojo šunį per nugarą, 
norėdamas susipažinti. 

Pasigirdo garsus urzgimas. Seržantas Perlis Stebinsas, pasisu- 
kęs į mane, pasakė: 

- Geriau būtų tau įkandęs, kai tu jį vogei. 

Aš permečiau jį žvilgsniu. Perlis buvo pusę colio aukštesnis už 
mane ir dviem coliais platesnis. 

- Tu kažką supainiojai, - atsakiau aš. - Šunys, skirtingai nuo 
moterų, man abejingi. Bet būtų įdomu sužinoti, kokia musė tau 
įkando. 

Mes keitėmės malonybėmis, o palydovas, vardu Larkinas, 
stengėsi susidraugauti su Juodžiu. Greitai jis pranešė, kad galima 
pradėti. 

Perlis paaiškino situaciją: 

- Iš visko sprendžiant, tai vyko taip. Prieš įeidamas į namą, 
Kampfas nuėmė nuo šuns pavadėlį ir laikė jį rankoje. Paskui 
Kampfas priėjo prie vieno iš butų, šeimininkas jį įleido, sugriebė 
iš užnugario ir pasmaugė pavadėliu, kurį vėliau įkišo į apsiausto 
kišenę. Kai kūną ištempė į holą, šuo buvo jau lauke - jį išvijo 
Talentas. 

- Tokiu atveju, - pastebėjo Larkinas, - jis nekaltas. 

- Ne, iš įtariamųjų sąrašo jo išbraukti negalima. Talentas galėjo 
nužudyti Kampfą, nunešti kūną į holą ir, išeidamas iš namo, išvyti 
šunį į lauką. Ar gali šuo, esant tokioms aplinkybėms, elgtis ramiai? 

- Manau, kad taip. Viskas priklauso nuo to, kokie šuns ir 
šeimininko santykiai. Be to, ir kraujo nebuvo... Kas eina pirmas? 

- Tegul eina Gudvinas. 

Bet pirmas prie durų pniėjo Perlis. 

- Man reikia prižiūrėti šuni, - pasakiau aš. 

- Tada eik paskui Larkiną, - atsakė nepatenkintas seržantas. 

Bet aš persigalvojau. Nemėgstu stebėti iš užnugario. Todėl į 
vestibiulį atėjau kartu su Perliu, o po minutės pasirodė ir Larkinas 
su šunimi. 

Nuėjęs du žingsnius, palydovas sustojo. Šuo stovėjo šalia jo, 
pavadėlis tysojo. Larkinas nuėmė antkaklį ir lengvai stumtelėjo 
šunį, kad jis pajustų laisvę. Juodis priėjo prie manęs ir, pakėlęs 
galvą, draugiškai pavizgino uodegą. 

- Visiška nesąmonė, - susiraukė Perlis. 

- O jūs manėte, - atsiliepė Larkinas, - kad šuo iš karto parodys, 
kur vakar nuėjo Kampfas? Geriausiu atveju, galima tikėtis, kad jis 
prieis prie tos vietos, kur gulėjo kūnas, ir galbūt užlips į aikštelę 
prieš tą butą, iš kurio išnešė nužudytąjį. Gudvinai, atveskite šunį 
prie laiptinės. 

Aš paklusau. Šuo ėjo noromis, bet jokio susidomėjimo šia vieta 
neparodė. 

- Nuostabu, - susiraukė Perlis. - Geriau nebūna. Tęskite, 
gerbiamieji. 

Larkinas uždėjo šuniui antkaklį su pavadėliu, nusivedė Juodį 
per holą ir paskambino į duris. Po akimirkos durys atsidarė ir 
pasirodė Viktoras Talentas. 

- Labas, Juodi, - pasakė jis ir pasilenkė prie šuns. 

- Aš juk perspėjau jus - nė žodžio! - suriaumojo Stebinsas. 

Talentas atsitiesė. 

- Atleiskite, užmiršau. - Jis nuoširdžiai apgailestavo. - Gal dar 
kartą? 

- Ne, užteks. 

Talentas Žingtelėjo atgal ir uždarė duris. 

- Jūs turite suprasti, - aiškino Larkinas seržantui. - Labradoras 
nekibs priešui į gerklę, ne toks šitas šuo. Daugiausia, ko galima 
tikėtis, tai nedraugiškas elgesys arba, sakykim, urzgimas. 

- Tai ar tikslinga tęsti? - paklausė Perlis. 

- Žinoma. Geriau jūs eikite pirmas. 

Perlis pradėjo lipti laiptais, aš iš paskos. Aikštelė buvo siaura 
ir blogai apšviesta. Larkinas pabeldė į duris. Pasigirdo žingsniai ir 
ant slenksčio pasirodė būtybė, prieš dvi dienas išskubėjusi iš Vulfo 
namo su mano apsiaustu. 

- Čia seržantas Larkinas, misteri Miganai, - pristatė Perlis. - 
Pažvelkite į šunį. Arkada nors anksčiau jūs jį matėte? Paglostykite 
JI. 

Miganas suprunkštė. 

- Patys glostykite. 

- Tai jūs matėte jį? 

- Ne. 

- Gerai, ačiū. Eime, Larkinai. 

Mes lipome laiptais aukštyn, kai užnugaryje su trenksmu 
užsidarė durys. 

- Na kaip? - metė Perlis per petį. 

- Šuniui jis nepatinka, - atsakė Larkinas. - Aišku, pasaulyje 
daug žmonių, kurių šunys nemėgsta. 

Kitame aukšte viskas kartojosi. Mes pasitraukėme į šalį, o 
palydovas pabeldė į duris. Niekas neatidarė. Larkinas vėl pabeldė 
ir durys vos vos prasivėrė. Pasigirdo gergždžiantis balsas: 

- Jūs su šunimi? 

- Taip, - patvirtino Larkinas. 

- Seržantas irgi čia? 

- Čia, - atsiliepė Stebinsas. 

- Aš gi sakiau, šuo manęs nemėgsta. Vieną kartą pas Filą 
Kampifą... Vienu žodžiu, jis ant manęs supyko. Jūs ką, tyčiojatės 
iš manęs? 

- Atidarykite duris. Šuo su pavadėliu. 

- Ne! Sakau, kad neatidarysiu. 

Perlis netikėtai stumtelėjo duris ir jos atsivėrė. Tarpduryje, 
laikydamasis už staktos, stovėjo prakaulus tipas, apsirengęs rau- 
dona dryžuota pižama. Šuo suurzgė ir pasitraukė atbulas. 

- Mes visus tikriname, misteri Alandai, - pasakė Perlis. - Jūs ne 
išimtis. Dabar galite eiti miegoti. O dėl tyčiojimosi... - Jis nepabai- 
gė, nes prieš nosį užsitrenkė durys. 

- Kodėl nepasakėte, kad Alandas jus perspėjo? - paklausė 
Larkinas. 

- Norėjau pats pamatyti... Na, liko paskutinis. 

Viršutinė aikštelė buvo tvarkingesnė, ant gražiai nudažytų 
sienų kabėjo paveikslai. Tarpduryje pasirodė dailininkas Rosas 
Šefis, apsirengęs, kaip pridera dailininkui, senu rudu smokingu. Iš 
visų namo gyventojų jis buvo, be abejonės, pats gražiausias - 
aukštas, lieknas, taisyklingų veido bruožų. Turbūt su malonumu 
apžiūrinėdavo save veidrodyje. 

Man užteko laiko apžiūrėti jo išvaizdą, kol jis meiliai mums 
šypsojosi, tiksliai vykdydamas Stebinso įsakymą nekalbėti. Juo- 
dis buvo visiškai ramus. Kai tapo aišku, kad kraujas neprasilies, 
Perlis paklausė: 

- Jūs žinote šį šunį, misteri Šefi? 

- Žinoma. Nuostabus šuo. 

- Paglostykite jį. 

- Su malonumu. - Šefis gracingai pasilenkė. - Juodi, ar žinai, 
kad tujau neturi šeimininko? - Jis pakasė šuniui paausį ir atsitiesė. 
- Dar kas nors? Aš dirbu - mėgstu ryto šviesą. 

- Viskas, ačiū, - atsakė Perlis ir pajudėjo laiptais žemyn. 

Leisdamiesi mes neištarėme nė žodžio. Antrame aukšte mus 
sustabdė Viktoras Talentas. 

- Skambino prokuroras. Mane kviečia. Aš laisvas? 

- Taip, - pasakė Perlis. - Galime pavežti. 

Talentas apsidžiaugė ir paprašė minutėlę palaukti. Stebinsas 
liepė Larkinui atiduoti man šunį ir aš paėmiau pavadėlį. 

Lauke buvo nuostabus oras. Žioplių dėmesį patraukė dvi 
policijos mašinos ir mes tapome visuotinio smalsumo objektu. Aš 
praėjau pro susirinkusius Žmones ir nupėdinau toliau, neskubėda- 
mas ir leisdamas Juodžiui apžiūrėti kiekvieną jį dominantį daiktą. 
Atsigręžęs pamačiau, kaip Stebinsas ir Talentas įsėdo į vieną 
mašiną, o Larkinas su kolega - i kitą, ir dingo iš akių. 

Aš sustabdžiau taksi, išėmiau iš piniginės penkis dolerius ir 
ištiesiau vairuotojui. 

- Ačiū, - jausmingai ištarė jis. - Už gražias akis? 

- Tau teks juos uždirbti, broluži, - užtikrinau aš. - Ar galima kur 
nors čia sustoti ir palaukti - ne daugiau kaip tris valandas? 

- Tris valandas už penkis dolerius? 

- Žinoma, ne. - Aš pridėjau dar penkis. - Nors vargu ar reikės 
tiek 1lgai laukti. 

- Netoli yra sustojimo vieta. Jei nebus keleivio, į taksi gali kas 
nors įsėsti. 

- Tu turėsi keleivį, aš palieku šunį. Paieškok vietelės. 

Manchetene šiuo paros metu velniškai mažai vietų, kur leidžia- 
ma sustoti. Mes gerokai pasivažinėjome, kol radome vietą už 
dviejų kvartalų nuo Arboro gatvės. 

Žmonių prie 29-ojo namo jau nebuvo. Man tai patiko. Miganas 
durų neatidarė ir aš pasibeldžiau pas Alandą. 

- Kas ten? - už durų pasigirdo gergždžiantis balsas. 

- Gudvinas. Aš buvau čia su policija. Šuns neturiu. 

Durys prasivėrė. Džeromas Alandas vis dar slampinėjo su savo 
dryžuota pižama. 

- Ko jums reikia? Aš noriu miego. 

Aš neatsiprašinėjau. 

- Norėjau užduoti jums kelis klausimus, bet sutrukdė šuo. Tai 
neužims daug laiko. 

Jis nebuvo toks mandagus, kad pakviestų mane į vidų. Teko jį 
pastumti į šalį. 

Kambarys buvo apstatytas baldais, kurie kėlė Džuelei Džons 
neapykantą tokio tipo namams. Alandas prisėdo ant kėdės krašte- 
lio ir pareikalavo: 

- Klauskite! 

Kebli padėtis. Jis manė, kad aš iš policijos. Paminėti Džuelę 
Džons buvo pavojinga - policija dar jos nežinojo. 

- Ar seniai Ričardas Miganas nuomoja butą? 

- Aš jums sakiau jau dešimt kartų. 

- Ne man. Aš tikrinu. Seniai? 

- Devynios dienos. Jis atsikraustė šią savaitę antradienį. 

- Kas ten gyveno anksčiau? 

- Niekas. 

- Jūs norite pasakyti, kad bute niekas negyveno? 

- Ne. Ašgi aiškinau: ten gyveno mergina, ji išsikraustė prieš tris 
mėnesius. Jos vardas Džuelė Džons, artistė, tai ji pasiūlė man darbą 
naktiniame bare. - Jis pakeitė toną. - Aš Žinau, ko jūs siekiate. Jūs 
norite, kad aš susipainiočiau. Atvedėte čia tą šunį - o ką jūs man 
padarysite, jeigu aš nemėgstu šunų. 

Jis sušiaušė plaukus ir juokingai mostelėjo ranka. Iš tikrųjų jis 
buvo komikas. 

- Mirė kaip šuo! - suriko jis. - Štai kaip mirė Filas - kaip šuo! 

- Jūs sakėte, - atsargiai pradėjau aš, - kad draugavote su juo... 

Jis papurtė galvą. 

- Aš taip nesakiau. 

- Gali būti, kitaip tariant... 

- Aš neturiu draugų. 

- Jūs ką tik sakėte, kad gyvenusi čia mergina rado jums darbą. 
Tai panašu į draugišką paslaugą. Gal ji jums skolinga? 

- Ne. Kodėl jūs visą laiką apie ją šnekate? 

- Neaš, o jūs. Aš tik paklausiau, kas gyveno anksčiau apačioje. 
Jūs nenorite jos įpainioti? 

- Džuelė čia nieko dėta. 

- Ji pažinojo Filipą Kampfą? 

- Turbūt. Taip, aišku, kad pažinojo. 

- Artimai? 

Jis palingavo galvą. 

- Apie tai reikia klausti Filipą. 

Aš nusišypsojau. 

- Įdomu, misteri Alandai. Vienas iš namo gyventojų - Žmogžu- 
dys. O jūs stengiatės išsisukti nuo atsakymų, kai tik pradedu 
kalbėti apie Kampfą ir merginą. Pagalvokite pats, kaip visa tai 
galima suprasti. Sakykim, Kampfas nuviliojo Džuelę nuo jūsų ir 
jūs jį pasmaugėte. 

- Ji niekada nebuvo mano meilužė! 

- Gerai. Tada, pavyzdžiui, Kampfas blogai suja elgėsi, mergina 
norėjo juo atsikratyti ir jūs išpildėte jos prašymą. 

- Nesąmonė, - iškošė jis. - Galėtumėte rašyti kino scenarijus. 

Vežti pas Vulfą aš jo negalėjau, tęsti pokalbį - taip pat, todėl, 
kad kiekvienu momentu galėjo paskambinti iš policijos. Ir aš 
išėjau. 

Nusėlinau vienu aukštu žemiau ir pabeldžiau. Pasigirdo 
Žingsniai, durys atsidarė. Miganas buvo vis dar nesusišukavęs ir 
neapsirengęs. 

- Na? - meiliai pasiteiravo jis. 

- Aš norėčiau užduoti jums kelis klausimus. Sutinkate? - 
mandagiai, bet tvirtai ištariau. 

- Ne visai. 

- Prokuroras išsikvietė misterį Talentą. Mūsų pokalbis sutau- 
pys jums laiko. 

Jis tylėdamas pasisuko ir aš nuėjau paskui jį. Kambarys buvo 
toks pat, kaip ir pas Alandą, o baldai, jeigu kuo nors ir skyrėsi, tai 
ne į gerą pusę. Aš atsisėdau ant kėdės; Miganas atsisėdo priešais 
ir įsmeigė rūškaną žvilgsnį į mane. 

- Kažkur aš jus mačiau... - subumbėjo jis. 

- Žinoma, mes neseniai buvome atėję su šunimi. 

- Ne, anksčiau. Ar vakar jūs nebuvote pas Nirą Vulfą? 

- Teisybė. 

- Kaip tai suprasti? 

Aš nustebęs pakėliau antakius. 

- Nejaugi neaišku, misteri Miganai? Aš atėjau, kad užduočiau 
klausimus, o ne atsakinėčiau į juos. Pas Vulfą buvau su reikalais. 
Man dažnai tenka pas jį užeiti. O dabar... 

- Nusipenėjęs kvaiša! 

- Galbūt jūs teisus... Bet eikim prie reikalo. - Aš išsitraukiat 
užrašų knygutę ir pieštuką. - Jūs atsikraustėte prieš devynias 
dienas. Prašau, papasakokite smulkiau, kaip jūs čia atsidūrėte. 

Jo akys Žybtelėjo. 

- Aš pasakojau ne mažiau kaip tms kartus! 

- Žinau. Bet taip reikia. Aš nesistengiu jūsų pagauti, bet jūs 
galėjote praleisti kokią nors svarbią detalę. Sakykime, kad aš nieko 
nežinau. Taigi... 

Miganas sustenėjo ir padėjo galvą ant rankų. Turbūt jis buvo 
neblogos išvaizdos - šviesūs plaukai, pilkos akys, šiek tiek ištįsęs 
siauras veidas. Bet dabar, po bemiegės nakties, praleistos polici- 
joje, jo grožio nesimatė. 


206 


- Aš profesionalus fotografas, dirbu Pitsburge. Prieš dvejus 
metus vedžiau merginą, vardu Margarita Rajan. Po septynių 
mėnesių ji mane paliko ir išvažiavo iš Pitsburgo; kitaip sakant, aš 
jos negalėjau ten rasti. Maždaug prieš metus vienas mano klientas 
grįžo iš Niujorko ir papasakojo, kad matė Margaritą teatre su 
vyriškiu. Jis ją užkalbino, bet Margarita apsimetė, kad jo nepažįs- 
ta. Aš nuvažiavau į Niujorką, kelias savaites jos ieškojau, bet 
neradau. Į policiją nesikreipiau - nenorėjau, nors gali jums pasiro- 
dyti neįtikėtina. 

- Aha, - pasakiau aš. - Tęskite. 

- Prieš dvi savaites Pitsburge paveikslų galerijoje aš pamačiau 
didelę drobę, nutapytą aliejiniais dažais. “Trys kumelaitės ganyk- 
loje". Joje buvo pavaizduotas kambarys su trimis moterimis. 
Viena iš jų sėdėjo ant sofos, dvi - ant kilimo i1r valgė obuolius. 
Sėdėjusi ant sofos - mano žmona. Tuo aš neabejoju. 

- Mes jumis tikime, - užtikrinau aš. - Ką darėte toliau? 

- Paveikslą nutapė Rosas Šefis. Aš pradėjau jo ieškoti ir, 
pabaigęs neatidėliojamą darbą, vėl išvykau į Niujorką. Šefio 
adresą sužinojau labai paprastai - telefonų knygoje. Susitikau su 
juo čia, jo studijoje. Iš pradžių aš pasakiau, kad viena moteris jo 
paveiksle domina mane, kaip pozuotoja fotografijai. Bet Šefis 
atsakė, kad fotografijos, kaip meno, beveik nevertina ir ta tema 
nenori net kalbėti. Teko pasakyti jam tiesą. Šefis iš karto pakeitė 
toną, pareiškė man užuojautą ir pasakė, kad su malonumu padėtų, 
bet paveikslas tapytas daugiau kaip prieš metus ir jis neprisimena, 
kur samdė pozuotojas. 

Miganas nutilo ir aš pakėliau galvą nuo užrašų. 

- Man tai pasirodė labai įtartina, - agresyviai ištarė jis. 

- Tęskite, tęskite, aš klausau. 

- Aš gi sakau, kad itartina. Gali pamiršti fotografas, nes jis 
fotografuoja šimtus modelių, bet ne dailininkas. Todėl aš pasikarš- 

čiavau, beje, po to atsiprašiau. Jis pažadėjo, kad pasistengs prisi- 
minti pozuotojų vardus ir paprašė jam paskambinti. Užuot pas- 
kambinęs aš vėl atėjau, bet Šefis pasakė, kad neprisiminė ir vargu 
ar kada nors prisimins. Šį kartą susilaikiau. Lipdamas laiptais, 
pamačiau skelbimą, kad išnuomojamas butas ir nusprendžiau 
persikraustyti čia. Mano žmona pozavo Šefiui ir, kad galėčiau ją 
rasti, man reikėjo gyventi arčiau jo. 

Miganas, ko gero, turėjo žmonos fotografiją, bet aš nedrįsau 
paprašyti. Vis tiek ji turbūt jau policijoje. 

- Ir ką gi jūs laimėjote? - paklausiau aš. 

- Kolkas nedaug. Bandžiau su Šefiu susidraugauti - nepavyko. 
Susipažinau su kitais dviem gyventojais, Talentu ir Alandu, bet ir 
tai nepadėjo. Tada nusprendžiau kreiptis į specialistą ir nuėjau pas 
Nirą Vulfą. Kuo visa tai baigėsi, jūs matėte pats. 

Aš linktelėjau. 

- Mačiau. Jis abejojo. O ko jūs, tiesą pasakius, norėjote? 

- Kad jis klausytų Šefio telefoninius skambučius. 

- Betgi tai neteisėta. 

- Todėl nieko ir neišėjo. 

Aš pavarčiau užrašų knygutę. 

- Grįžkime šiek tiek atgal. Ar šią savaitę sutikote Šefio draugds 
1r pažįstamus? 

- Tik du. Jauną moterį, pozuotoją - neprisimenu jos vardo, - ir 
žmogų, kuris, anot Šefio, perka paveikslus. Jo pavardė Bronštei- 
nas. 

- Jūs nepaminėjote Filipo Kampto. 

:vliganas palinko į priekį ir padėjo kumštį ant stalo. 

- Ir nepaminėsiu. Niekada jo nemačiau. 

- O ką jūs atsakytumėte, jei pareikščiau, kad jus matė kartu? 

- Aš pasakyčiau, kad jūs šlykštus melagis! - Jo akys dar labiau 
paraudo. - Man ir taip užtenka rūpesčių, o čia dar atsirandate jūs ir 

kaltinate mane, kad nužudžiau nepažįstamą Žmogų, o paskui 
atvedate šunį ir verčiate jį glostyti! 

Aš supratingai linktelėjau. 

- Ką padarysi, misteri Miganai. Ne jūs pirmas, ne jūs paskuti- 
nis, kuris prieš savo valią pasijunta įtrauktas į nusikaltimą. - Aš 
užverčiau užrašų knygutę ir įsidėjau į kišenę. - Prašau jus niekur 
neišvažiuoti. Jūs mums būsite reikalingas. 


“i? 

Kai lipau į viršutinį aukštą, mano laikrodis rodė dvidešimt 
aštuonias po devynių. 

- Kiek aš suprantu, skųstis, kad mane atitraukia nuo darbo, šioje 
situacijoje beprasmiška, - pasakė Rosas Šefis. Jis buvo labai 
mandagus. | 

Viršutinis aukštas labai skyrėsi nuo kitų. Didelė šviesi studija, 
drobės rėmeliuose, statulėlės, biustai, prie sienų, uždengtų pilku 
audiniu, - apmuštos kėdės ir didelė sofa. 

Šefis, vis dar apsirengęs smokingą, paprašė manęs atsisėsti ir 
pats atsisėdo priešais. 

- Tik ne per daug ilgai, - paprašė jis. 

- Būtina kai ką išsiaiškinti, - pradėjau aš. - Žinoma, tas faktas, 
kad Ričardas Miganas atvažiavo į miestą ieškodamas žmonos ir 
išsinuomavo butą prieš devynias dienas iki Kampto nužudymo, 
gali būti paprasčiausias sutapimas, nors galima ir suabejoti. Atvi- 
rai kalbant, misteri Šefi, kai kam - ir man taip pat - sunku patikėti, 
kad jūs negalite prisiminti tų, kurios pozavo jums, tapant didįjį 
paveikslą. 

Šefis nusišypsojo. 

- Kitaip tariant, jūs manote, kad aš meluoju? 

- Šito aš nesakiau. 

- Betjūs taip pagalvojote. - Jis patraukė pečiais. - Koks tikslas? 
Koki slaptą sumanymą aš turiu galvoje? 

- Nežinau. Jūs sakėte Miganui, kad padėsite surasti jam žmoną. 

- Miganas siaubingai mane nervino. 

- Ir jūs nusprendėte atsikratyti įgrisusio lankytojo? Ir ką gi jūs 
padarėte? 

- Aš aiškinau savo raštiškame pareiškime - daugiau neturiu ką 
pridurti. Bandžiau prisiminti. Kažkas iš jūsų kolegų patarė man 
nuvažiuoti į Pitsburgą ir pasižiūrėti į savo paveikslą, kad atgaivin- 
čiau atmintį. Man atrodo, tai juokinga. 

- Paklausykite, misteri Šefi, - jausmingai pasakiau aš, - visa šita 
istorija man nepatinka. Jūs, gyvenantys čia, daug Žinote vienas 
apie kitą, bet kažką, susietą su Kampfu, nutylite. Aš nemanau, kad 
toks Žmogus, kaip jūs, kapstysis purve, bet, šiaip ar taip, visas 
purvas, susijęs su žmogžudyste, išplauks į paviršių. Jeigu jūs ką 
nors slepiate, tai, patikėkite, ne pats protingiausias sumanymas. 

- Oho, ištisa kalba. - Jis vėl nusišypsojo. 

- Ačiū. Dabar jūsų eilė. 

- Aš ne toks iškalbingas. - Šefis palingavo gavą. - Ne, vargu ar 
jums galėsiu kuo nors padėti. Negaliu pasakyti, kad aš nesusiduriu 
su purvinais dalykais, - tai būtų netiesa. Bet su tuo, kas jus domina, 
- ne. Jūs žinote mano nuomonę apie Kamptą. Juo buvo galima 
žavėtis, bet jis turėjo ir trūkumų. Maždaug tą patį pasakyčiau apie 
Talentą. Alandą pažįstu tik paviršutiniškai. O su Miganu vos 
spėjau susipažinti. Ir negaliu suprasti, kokia priežastis kurį nors iš 
jų vertė žudyti Filipą Kampfą. Jeigu jūs tikitės... 

Suskambo telefonas. Šefis priėjo prie stalelio ir pakėlė ragelį. 
Du kartus jis pakartojo “taip", paskui pasakė: 

- Vienas jūsų žmogus pas mane... nežinau, neklausinėjau... gali 
būti. Gerai, pas prokurorą. 

Jis padėjo ragelį ir pasisuko į mane. Aš atsistojau ir prabilau 
pirmas. 

- Taigi, jus kviečia pas prokurorą. Jie tik stengiasi laikytis 
formalumų, niekada neduoda policijai ramiai dirbti... 

Ir tyliai pasišalinau. 

Taksi stovėjo vietoje, o keleivis gėrėjosi apylinkėmis. Agatas 
džiaugsmingai snukiu palietė man kelį, skaitliukas išmušė šešis 
dolerius, bet grąžos iš dešimties aš neėmiau - jeigu Vulfas verčia 
mane tirti žmogžudystę tik todėl, kad jam patiko šuo, tai tegul ir 
moka už malonumą. 

Kai mes įėjome į kabinetą, šuo nutapeno pas Vulfą be jokių 
svyravimų: drąsiai ir užtikrintai. Tai įrodė, kad vakar, kai manęs 
nebuvo, šefas neleido veltui laiko. Galbūt pamaitino arba paglostė 
šunį. Aš kai ką pagalvojau, bet garsiai nepasakiau. 

- Na? - burbtelėjo Vulfas. 

Aš atraportavau. Situacija reikalavo išsamios ataskaitos ir aš 
čiulbėjau kaip lakštingala, kol užsimerkęs Vulfas palaimingai 
drybsojo savo mėgstamam krėsle. Klausimų nebuvo. Paskui Vul- 
fas atsimerkė ir pradėjo: 

- Reikia... 

- Minutėlę. Mano sunkus darbas duoda man teisę pasiūlyti 
vieną idėją: reikia susisiekti su Pitsburgo galerija, kurioje kabėjo 
Šefio paveikslas. 

- Tikslus šūvis! 

- Nors šioks toks šūvis. 

Aš pasilenkiau prie telefono ir po penkiolikos minučių, pakal- 
bėjęs su trim Žmonėm, sužinojau viską, kas mane domino. 

- Parodą uždarė prieš savaitę. Į Pitsburgą važiuoti nereikės - 
paveikslą nupirko Germanas Bronšteinas iš Niujorko. Adreso 
nepasakė. 

- Telefonų knygą. 

Aš jau varčiau puslapius. 

- Štai. Germanas tik vienas. 


211 


- Skambink. 

- Gal nereikia. O jeigu jo nėra namie? Aš geriau nuvažiuosiu. 
Paveikslas turbūt pas ji ir, jeigu aš nesugebėsiu paveikslo pamaty- 
ti, galite mane atleisti. Aš jau seniai apie tai pagalvoju. 

Vulfas nebuvo sužavėtas - juk tai ne jo idėja! - bet galų gale 
pasidavė. Aš nulipau žemyn ir pasičiupau kamerą. 

Taksi privežė ne prie namo, o prie rūmų su šveicoriumi, būtinu 
tokiai piliai. Pro šveicorių praėjau nepakeldamas akių. 

- Pas Bronšteiną, fotografuoti, vėluoju, - išpyškinau aš, nelėtin- 
damas žingsnio. 

Aš perėjau per prabangų holą, liftininkui mestelėjau “Bronštei- 
nas“ ir mes nuvažiavome. Dvyliktame aukšte aš užtikrintai pasu- 
kau į dešinę, pasikliaudamas sėkme ir laukdamas, kol liftininkas, 
sustingęs prie atvirų durų, nurodys teisingą kryptį. 

Tai buvo vienas iš paprasčiausių vaidinimų, kokį kada nors aš 
vaidinau. Duris atidarė milžinė su prijuoste. Po minutės pasirodė 
aukšta, garbinga dama kilniu veidu ir pasiteiravo, ko man reikia. 
Aš atsiprašiau už sutrukdymą ir pareiškiau, kad būsiu didžiai 
dėkingas, jeigu leis man nufotografuoti paveikslą, kuris neseniai 
buvo išstatytas parodoje Pitsburge ir dabar priklauso misteriui 
Bronšteinui. Mano klientas - Pitsburgo mecenatas, - deja, praleido 
progą turėti originalą. Dama paklausė mano kliento vardo ir 
adreso, kuriuos aš be užsikirtimo padiktavau, ir nuvedė mane į 
kambarį, šiek tiek mažesnį už koncertų salę. 

Paveikslas buvo nuostabus. Aš kažkodėl “kumelaites" tikėjau- 
si pamatyti nuogas, bet jos buvo apsirengusios. Padariau keletą 
kadrų iš įvairių vietų, stengdamasis atrodyti profesionalu. Paskui 
karštai padėkojau damai kliento vardu, pažadėjau atsiųsti fotogra- 
fijas ir išsinešdinau. 

Aš užėjau į pirmą pasitaikiusią vaistinę ir susukau numerį. 

- Ko jums reikia? - pasigirdo Vulfo balsas. 

Šimtą kartų aš jam sakiau, kad taip atsiliepti telefonu neman- 
dagu, bet jis į tai nekreipia dėmesio. 

- Jūsų, - prisipažinau aš. - Ką tik mačiau paveikslą. Jis žėri 
spalvomis ir gyvenimu; atrodo, kad po šilta oda pulsuoja kraujas. 
Labai išraiškingi tonai, keičiantys vienas kitą. Dėmesį patraukia... 

- Užsičiaupk! Taip ar ne? 

- Taip. Jūs jau susitikote su misis Migan. Ar norite dar kartą ją 
pamatyti? 

- Noriu. Tempk ją šen. 

- Taip, sere. 

Adresą buvau užsirašęs savo knygutėje. Aš išėjau iš vaistinės 
ir susistabdžiau taksi. 

Sename plytiniame name šveicoriaus problema neegzistavo, 
bet patekti į vidų buvo ne taip paprasta. Aš paspaudžiau mygtuką, 
esantį šalia lentelės “Džuelė Džons“ ir iš garsiakalbio pasigirdo 
balsas: 

- Taip? 

- Misis Džons? 

- Kas čia? 

- Arčis Gudvinas. Gal galima jus pamatyti? 

- Ko jums reikia? 

- Įleiskite, tada paaiškinsiu. 

- Ne, kalbėkite dabar. 

- Konfidencialus reikalas. Jeigu netikite, galiu atvesti Ričardą 
Miganą, jis patvirtins. 

- Aš gi jums sakiau, kad nepažįstu jokio Migano. 

- Be reikalo atsisakote. Aš ką tik mačiau vaizduojamojo meno 
šedevrą “Trys kumelaitės ganykloje". Įleiskite mane. 

Spragtelėjo spyna ir durys atsidarė. Aš perėjau mažą vestibiulį, 
įlipau į liftą ir pakilau į penktą aukštą. Mis Džons laukė manęs 
tarpduryje, apsirengusi daugiau negu lengvabūdiška suknele. Ji 
pradėjo kažką tarškėti, bet aš nemandagiai ją pertraukiau. 

- Nustokite. Praėjusią naktį leidau jums pasirinkti arba misterį 
Vulfą, arba seržantą Stebinsą. Dabar - arba Vulfas, arba Miganas. 
Manau, kad pasirinksite misterį Vulfą - juk jis iš tų, kunis viską 
supranta, argi ne taip? Aš palauksiu, kol jūs persirengsite. Nepa- 
tariu kam nors skambinti. Iš pradžių pakalbėkite su misteriu Vulfu 
ir supraskite, kokiame jūs pasaulyje. Ir dar: telefoniniai pokalbiai 
gali būti klausomi. 

Ji žengė prie manęs ir padėjo ranką ant mano peties. 

- Arči, kur jūs matėte paveikslą? 

- Važiuojant pasakysiu. Renkitės. 

Ji lengvai suspaudė mano ranką. 

- Jums visai nebūtina laukti prieškambaryje. Įeikite. 

Aš paglosčiau jos pirštus, nenorėdamas pasirodyti grubus. 

- Atleiskite, bet aš bijau jaunų kumelaičių. Kartą viena man 
įspyrė. 

Mis Džons lėtai apsisuko ir dingo bute, palikdama atviras duris. 


Ni, 
ė 


- „„„Nevadinkite manęs misis Migan! - suriko Džuelė Džons. š 

Vulfo nuotaika buvo tokia pat bloga, kaip ir jos. Taip, ją įvarė 
į kampą ir nuginklavo, bet ir Vulfui pietus prisiėjo atidėti neribo- 
tam laikotarpiui. 

- Aš tik pabrėžiu tą faktą, - sausai ištarė Vulfas, - kad jūsų 
asmenybė nustatyta. Formaliai jūs misis Migan. Aš galiu jus 
vadinti, kaip jums patinka. Mis Džons? 

- Taip. 

Ji įsitaisė raudonos odos krėsle, bet visą laiką nenustygo 
vietoje, tarytum jai norėtųsi pašokti ir lėkti, kur akys mato. 

- Labai gerai. Nors, madam, viskas, ką papasakojote, mums 
nekelia pasitikėjimo. Vakar, pavyzdžiui, jūs neigėte, kad pažįstate 
misterį Miganą - ir, reikia pripažinti, suvaidinote tiesiog nuosta- 


214 


biai. Jūs talentinga melagė. Kada misteris Šefis pasakė jums, kad 
vyras jūsų ieško? 

- Aš to nesakiau. 

- Man pasakė kiti. Tai kada? 

Ji laikėsi savo. 

- Iš kur jūs žinote? 

Vulfas pagrasino storu pirštu, panašiu į dešrelę. 

- Maldauju, mis Džons, supraskite pagaliau, kokia jūsų padėtis. 
Vargu ar misteris Šefis galėjo pamiršti, kas pozavo jo paveikslui. 
Net policija tuo netiki, o jie dar nežino, kad tai buvote jūs, kad jūs 
gyvenote šiame name ištisus metus ir iki šiol susitikinėjate su 
misteriu Šefiu. Pati spręskite: atvažiuoja jūsų vyras ir, nežiūrint į 
misterio Šefio blogą atmintį, išsinuomoja butą apačioje, tuo paro- 
dydamas, kad nesiruošia pasiduoti. Kvaila būtų galvoti, kad | 
misteris Šefis nieko jums nepasakė. Aš jums nepavydžiu, kai 
policija apie tai sužinos. 

- Bet juk jie nebūtinai sužinos, tiesa? 

- Stebėtina, kad jie dar neprisikapstė iki jūsų, nors jau praėjo 
aštuoniolika valandų. Greitai prisikapstys ir be mano pagalbos. 

Ji galvojo žiūrėdama į Vulfą. Džuelė suraukė kaktą. 

- Man atrodo, - ištarė ji. - aš Žinau, ką reikia daryti. Ir kaip aš 
anksčiau apie tai nepagalvojau? Jūs sąžiningas detektyvas, jūs 
padedate žmonėms, o aš pakliuvau į bėdą. Aš užmokėsiu jums. 
Galiu šiek tiek užmokėti ir dabar. 

- Nei dabar, nei vėliau, mis Džons, - subaubė Vulfas. - Kada 
misteris Šefis pranešė, kad jūsų ieško vyras? 

- Jūs manęs neklausote, - pasiskundė ji. 

- Atsakykite į mano klausimus, ir girdėsiu. Tai kada? 

Džuelė sujudėjo krėsle. 

- Jūs nepažįstate mano vyro. Jis pavyduliavo manęs dar iki 
vestuvių, ir kuo toliau, tuo labiau. Aš negalėjau šito pakęsti ir 
palikau jį. Jeigu aš būčiau pasilikusi Pitsburge, jis būtų mane radęs 

ir užmušęs, todėl atvažiavau į Niujorką. Įsidarbinau pozuotoja, 
pragyvenimui užteko, susitikinėjau su įvairiais žmonėmis. Rosas 
Šefis buvo vienas iš jų; jis norėjo, kad aš pozuočiau jo paveikslui. 
Žinoma, jis mokėjo, bet tai buvo ne taip svarbu, nes aš susipažinau 
su Filu Kampifu. Filas surado man darbą naktiniame bare, pragy- 
venimui užteko, rūpesčių nebuvo. Bet vieną kartą aš išsigandau: 
į klubą užėjo vienas pažįstamas iš Pitsburgo... 

- Prieš metus, - subambėjo Vulfas. 

- Taip. O neseniai paskambino Rosas Šefis ir pasakė, kad buvo 
atėjęs mano vyras, domėjosi paveikslu. Aš maldavau Šefio, kad 
neprasitartų apie mane. Jūs nepažįstate mano vyro. Jis mane 
užmuštų. 

- Jūs du kartus tai pakartojote. O ką, jis jau ką nors užmušė? 

- Aš sakiau ne “ką nors“, o “mane". Kalba, kad aš vyrus 
paveikiu. 

Ji išraiškingai mostelėjo. 

- Jie eina iš proto, o Dikas - aš jį pažįstu. Aš palikau jį prieš 
pusantrų metų, o Dikas vis dar manęs ieško, štai koks jis. Po Roso 
skambučio aš mirtinai išsigandau. Mečiau darbą klube todėl, kad 
Dikas galėjo ten užeiti ir iki vakarykštės nakties nosies iš buto 
nerodžiau. 

Vulfas linktelėjo. 

- Susitikimas su misteriu Talentu. Dėl ko? 

- Aš gi sakiau. 

- Taip, bet tada jūs buvote mis Džons... Tai dėl ko? 

- Per radiją aš išgirdau apie Filo nužudymą ir norėjau sužinoti 
smulkmenas. Paskambinau Rosui Šefiui ir Džeriui Alandui, bet 
niekas neatsakė. Tada aš surinkau Viko Talento numerį. Jis 
paskyrė man susitikimo vietą. 

- Misteris Alandas ir misteris Talentas žinojo, kad jūs pozavote 
Šefio paveikslui? 

- Žinoma. 

- Ir kad misteris Miganas jus atpažino jame? 

- Taip, jie viską žinojo. Rosas jiems pasakė, kad jis bijojo, jog 
Dikas nepradėtų jų kamantinėti. Jie žadėjo neišduoti manęs ir 
neišdavė. Jie visi mano geri draugai. - Džuelė nutila, iš juodo 
odinio rankinuko ištraukė piniginę ir suskaičiavo pinigus. - Aš 
dabar galiu jums sumokėti keturiasdešimt dolerių. Aš ne tik 
papuoliau į bėdą - mano gyvybė pavojuje. Jūs negahte man 
atsakyti... Betgi jūs neklausote! 

Vulfas iš tikrųjų neklausė. Jis tyrinėjo savo didžiojo piršto 
nagą, nekreipdamas jokio dėmesio į jos Žodžius. Paskui jis pažiū- 
rėjo į mane ir griežtai įsakė: 

- Atvesk Šefį. 

- Ne! - suriko ji. - Aš nenoriu, kad... 

- Kvailystės! - pertraukė ją Vulfas. - Anksčiau ar vėliau viskas 
išaiškės, tai kam tempti? Arči, man reikia su juo pasikalbėti. 

Aš paskambinau Šefiui. Mano nuostabai, jis buvo namie. Aš 
neatpažįstamai pakeičiau balsą ir pasakiau, kad su juo nori kalbėti 
Niras Vulfas. 

- Misteris Šefis? Aš domiuosi Filipo Kampfo nužudymu ir 
1muosi tam tikrų žygių... Prašau, nepadėkite ragelio. Mano kabi- 
nete sėdi misis Migan, tai yra mis Džuelė Džons... prašau jūsų, 
duokite man pabaigti. Suprantama, aš turėsiu ją perduoti policijai, 
kaip liudininkę, bet pirmiausia norėčiau aptarti situaciją su jumis 
ir visais kitais, gyvenančiais jūsų name. Ar jūs visi negalėtumėte 
atvažiuoti čia? Ne, telefonu aš nieko daugiau nepasakysiu. Jūs man 
reikalingi čia, jūs visi ir kuo greičiau. Jeigu misteris Miganas 
užsispirs, perduokite, kad jo laukia žmona... 

Džuelė pašoko tokiu šuoliu, kokio jai būtų pavydėjusi bet kuri 
kumelaitė, ir išplėšė ragelį Vulfui iš rankų. 

- Nesakyk jam, Rosai! Neatvežk jo! Ne... 

Mano šuolis taip pat buvo neblogas. Mes su Džuele atsidūrėme 
raudoname krėsle: aš apačioje, ji viršuje, be to, aš laikiau ją abiem 

rankom, o ji, neturėdama jėgų ištrūkti, daužė mano kojas kulniu- 
kais. Visą laiką, kol Vulfas kalbėjo su Šefiu, ji spardėsi bei 
ožiavosi ir tik tada, kai jis padėjo ragelį, Džuelė suglebo ir nustojo 
priešintis, taip ir likdama mano glėbyje. 


Mūsų laukė nemaža sunkumų. Pavyzdžiui, valgymas. Vulfas 
net įsivaizduoti negalėjo, kad ką nors priimtų pietų metu ir 
nepakviestų prie stalo. Bet jam aiškiai kėlė pasišlykštėjimą mintis, 
kad reikės dalintis valgiu su moterimi, kuni ką tik iškėlė jam sceną. 
Sprendimas buvo paprastas ir kuklus: man ir jai padavė valgoma- 
jame, o Vulfas su Fricu valgė virtuvėje. . 

Kita problema: kaip į mano tikrąjį veidą pažiūrės mūsų svečiai 
iš 29 namo. Sutikdamas juos ant slenksčio, aš pasakiau, kad su 
malonumu paaiškinsiu visas metamorfozes kiekvienam atskirai 
arba visiems kartu, bet - vėliau. 

Prisiėjo atlikti dar vieną reikalą. Mis Džons tikino, kad vyras ją 
užmuš, kai tik pamatys, be to, Filipo Kampfo žudikas, prispaustas 
prie sienos, gali imtis kraštutinių priemonių. Todėl aš ėmiausi 
saugumo priemonių - svečiams parodžiau savo trisdešimt aštunto 
kalibro revolverį ir perspėjau, kad jis užtaisytas, patikrinau juos 
nuo galvos iki kojų irlaikiau mis Džons valgomajame tol, kol visus 
susodinau kabinete prieš Vulfo stalą. Tik tada atvedžiau ją. 

Miganas veržėsi prie mūsų. Aš spėjau jį sustabdyti. Talentas ir 
Alandas taip pat pašoko, turbūt norėdami man padėti. Miganas 
rėkė, jie taip pat. Aš pervedžiau Džuelę per kambarį ir pasodinau 
šalia savęs. Talentas ir Alandas pasodino Miganą į vietą. 

- Netriukšmaukite, - pasakė Vulfas. - Aš noriu įsitikinti, kad 
nieko su niekuo nesumaišiau. Talentas, Miganas, Alandas, Šefis. 
Teisingai? 

Aš patvirtinau. 

- Tokiu atveju, pradėsime. Beveik prieš parą name, kur jūs, 
ponai, gyvenate, buvo nužudytas Filipas Kampfas. Aplinkybės 
rodo, kad jį nužudė vienas iš jūsų. 

Į duris paskambino. Aš pravėriau duris į holą ir pamačiau Fricą, 
einantį atidaryti. Vulfas norėjo tęsti kalbą, bet iš holo pasigirdę 
balsai jį suerzino ir Vulfas nutilo. 

Tarpduryje pasirodė Fricas ir pranešė: 

- Inspektorius Kramens, sere. O su juo seržantas Stebinsas. 

Vulfas numykė: 

- Arči, pasakyk jiems... Ne, pasilik vietoje. Fricai, perduok 
inspektoriui, kad jie gali dalyvauti, jeigu pažadės pusvalandį 
niekur nesikišti. 

- Minutėlę! - Rosas Šefis pašoko ant kojų. - Jūs žadėjote 
susisiekti su policija po mūsų pokalbio. 

- Aš jiems neskambinau. Jie atėjo patys. 

- Jūs pakvietėte juos! 

- Ne. Iš pradžių aš norėjau išsiaiškinti su jumis, bet dabar nieko 
nepadarysi. 

Įėjo Krameris ir Stebinsas. 

- Kur šuo? - griežtai paklausė Kramens. 

- Virtuvėje. Tik mes susitarkime: trisdešimt minučių jūs būsite 
žiūrovai. Jūs turbūt pažįstate šiuos džentelmenus, bet ne damą. Tai 
mis Džons, bet jos tikroji pavardė - misis Migan. 

- Migan? Ji pavaizduota Šefio paveiksle? 

- Būtent. Prašau, sėskitės. 

Vulfas palaukė, kol pasidarys tylu. 

- Aš norėjau pasakyti, ponai, kad žudiką man parodė šuo. Bet 
prieš tai... 

- Kaip jis tai padarė? - įsiterpė Krameris. 

- Jeigu jūs dar kartą mane pertrauksite, - šaltai pareiškė Vulfas, 
- prisiekiu Dievu, veskitės juos visus - išskyrus šunį - į policiją ir 
srėbkite košę patys! 

Jis giliai įkvėpė ir tęsė toliau. 

- Iš pradžių truputį papasakosiu apie jus, o paskui pereisiu prie 
šuns. Visi jūs apgaudinėjote misterį Miganą. Nekomentuosiu, 
galų gale jūs - mis Džons draugai ir jūsų teisė jos neišduoti vyrui, 
kurį ji paliko ir kurio mirtinai bijojo. Aš irgi pripažįstu, kad jūs 
elgėtės galantiškai. Bet stengtis viską nuslėpti po Kampfo nužudy- 
mo - tikras idiotizmas. Policija vis tiek būtų iškapsčiusi tiesą. 
Kvaila buvo įsileisti misterį Gudviną ir atsakinėti į jo klausimus 
galvojant, kad jis policijos darbuotojas - vien todėl, kad dalyvavo 
nepasisekusiame eksperimente su šunimi. Kodėl gi jūs nepatikri- 
note jo dokumentų? Pabrėžiu tai, norėdamas išvengti nereikalingų 
kaltinimų - misteris Gudvinas apgaudinėjo jus, pasivadinęs poli- 
cininku. 

Vulfas atsisėdo patogiau. 

- Vakar ryte misteris Miganas kreipėsi į mane, prašydamas 
pagelbėti. Iš pirmų Žodžių supratau, kad kalba eis apie jo žmoną, 
o kadangi tokiais dalykais aš neužsiimu, tai iš karto atsisakiau. Jis 
įsižeidė ir išbėgo iš mano namų, palikęs kabykloje savo apsiaustą 
ir netyčia užsivilkęs misterio Gudvino. Vėliau Gudvinas nuvyko 
į Arboro gatvę, kad apsikeistų apsiaustais, ir prie 29-0jo namo 
pamatė dvi policijos mašinas, žmonių minią ir šunį. Jis nusprendė 
vizitą atidėti 17, paglostęs šunį, pasuko atgal. Buvo nuėjęs maždaug 
dvi mylias, kai pastebėjo, kad šuo bėga paskui jį. 

Vulfas pastukseno delnu į stalą. 

- Toliau. Kodėl miesto sumaištyje šuo lydėjo būtent misterį 
Gudviną? Inspektorius Krameris galvojo, kad jį priviliojo, bet tai 
kvaila. Misteris Gudvinas, kaip ir daugelis vyrų, tiki, kad šunys ir 
moterys jį dievina. Manau, kad garbės troškimas susuko jam 
galvą, kitaip jis būtų padaręs tokią pat išvadą, kaip ir aš. Šuo ėjo 
ne paskui jį - paskui apsiaustą! Jūs paklausite, kaip ir aš klausiau 
savęs, kodėl gi misterio Kampfo šuo taip prisirišo prie misterio“ 

Migano apsiausto? Tai štai - ir tai jau ne prielaida - tai buvo 
misterio Kampfo apsiaustas! 

Vulfo žvilgsnis sustojo ties apgautu vyru. 

- Misteri Miganai, prieš kelias valandas jūs tvirtinote, kad 
niekada nematėte misterio Kampfo. Tada jūsų žodžiais aš patikė- 
jau. Bet norėčiau išgirsti dar kartą - jūs sutikote Kampfą gyvą? 

“ - Ne. 

- Iš kur gi pas jus jo apsiaustas? 

Migano žandikaulis suvirpėjo. 

- Tai ne jo apsiaustas. O jeigu ir jo, tai aš apie tai nežinojau. 

- Nieko nebus. Perspėju, kad papuolėte į mirtinai pavojingas 
pinkles. Apsiaustas, kurį jūs atsinešėte į šį namą ir palikote hole, 
dabar kabykloje. Galima lengvai nustatyti, kam jis priklauso. Na? 

- Šlykštus melas! Kaip jūs tai įrodysite? 

Vulfo balse suskambėjo metaliniai garsai. 

- Duodu jums paskutinę galimybę. Ar jūs galite paaiškinti, iš 
kur pas jus atsirado Kampfo apsiaustas? 

- Ne. Man nesvarbu. 

- Tada viskas aišku, - atrėžė Vulfas. - Kažkur gi turi būti jūsų 
nuosavas apsiaustas. Man atrodo, aš žinau kur - policijos labora- 
torijoje. Jūs apvilkote misterį Kampfą savo apsiaustu po to, kai 
užmušėte jį ir nustūmėte nuo laiptų. Jeigu jūs nesugebate paaiškin- 
ti, kaip pas jus atsirado nužudytojo apsiaustas, tai gal papasakotu- 
mėte mums, kokiu būdu jūsų apsiaustas atsirado ant lavono? O gal 
tai irgi melas? 

Vulfas demaskuojančiai ištiesė ranką. 

- Aš matau vilties kibirkštėlę jūsų akyse ir suprantu, ko jūs 
tikitės. Sakykim, kad po Kampfo nužudymo jūs nuvilkote nuo jo 
savo apsiaustą ir apvilkote jį tuo, kuris, jūsų manymu, jam priklau- 
sė, - o jūs iš tikrųjų taip padarėte, - bet tai jums nepadės. Tokiu 
atveju, nužudytasis buvo aprengtas misterio Gudvino apsiaustu, o 
tai įrodyti labai paprasta. Jūsų dainelė sudainuota... 

Miganas pašoko, bet didelės Perlio rankos nusileido jam ant 
pečių ir prispaudė jį prie krėslo. 

O Džuelė Džons pradėjo raudoti balsu: 

- Aš sakiau, kad jis mane užmuš! Aš Žinojau! Tai jis užmušė 
Filą. 

- Iš kur jūs žinote? - sumaurojo Vulfas. 

- Todėl, kad Filas pasakė man... jis pasakė, kad manęs ieško 
vyras, - išspaudė ji pro ašaras. - Filas perspėjo, kad jeigu aš negrįšiu 
pas jį, jis... jis pasakys Dikui, kur aš. Aš negalvojau, kad jis iš 
tikrųjų pasakys, negalvojau, kad jis toks, ir nesutikau. Bet vakar 
ryte Filas man vėl paskambino, grasindamas mane išduoti. Ir aš 
pažadėjau. Norėjau laimėti laiko... Bet Filas vis tiek nuėjo pas 
Diką. 

- Kur jie susitiko? 

- Filo bute, jis pats man sakė. Ir dar jis pridūrė - štai kodėl aš 
žinau, kad Dikas jį pasmaugė, - jis pridūrė, kad Dikas išėjo su jo 
apsiaustu. Jis dar juokavo, kad jeigu jau atitenka jam Diko Žmona, 
tegul Dikas naudojasi jo apsiaustu. - Džuelė sudrebėjo. - Jis taip 
Dikui ir pasakė. Tikra tiesa, jis pasakė, kad aš grįžtu pas jį ir kad 
tai neblogi mainai - apsiaustas į Žmoną! 

Ji sukikeno. Dar ir dar kartą, o paskui neišlaikė. Kai šiame 
kambaryje neišlaiko moterų nervai -otai atsitinka dažnai, - raminti 
tenka man. Bet dabar jos paslaugoms buvo iškart trys vyriškiai su 
Rosu Šefiu priešakyje. 

Na, o Vulfas - jis labai kentėjo. Jeigu ir egzistuoja pasaulyje 
dalykas, kurio jis negali pakęsti, - tai verkianti moteris. Todėl 
Vulfas atsistojo ir išėjo iš kambario. Miganu pasirūpino Stebinsas 
ir Krameris. 

Šuns jie neišsivedė. Kad pakelčiau nuotaiką tiems, kurie mano, 
kad vardo pakeitimas skausmingai pakenkia psichikai, galiu pasa- 
kyti, kad šuo atsiliepia šaukiamas Agato vardu, tarsi taip būtų 
vadintas nuo gimimo. 

Taip, dar apie apsiaustą. Vulfas buvo teisus. Kampfas iš tikrųjų 
užsivilko Migano apsiaustą ir, aišku, taip buvo negerai. Todėl, 
pasmaugęs Kampfą, Miganas nuvilko nuo jo apsiaustą ir pakeitė 
ji tuo, kuris, jo nuomone, priklausė Kampfui. Bet tai buvo mano 
apsiaustas. Man reikėjo nueiti į policiją ir atpažinti jį. Ši menka 
detalė padėjo teisėjams nuspręsti, kad Miganas nusipelnė pačios 
didžiausios bausmės. 

Kai teismas pasibaigė, turbūt galėjau pareikalauti, kad man 
grąžintų apsiaustą. Bet man ši mintis nepatiko, ir aš nusprendžiau 
nusipirkti naują. 

ži Trys šiurpios, 

5 tarpusavyje susijusios žmogžudystės - 
tai neišsprendziamas vebusas policijai. 
Tik garsusis seklys Nivras Vulfas gali padėti 
išnarplioti šią painią bylą. 


KLASIKINIS DETEKTYVAS 


p-— r S Ai „Ala la da mai dii ds a a 


ww +PPPPAPRYWWPPPPPPHHALIII I == 


